
ĮVADAS 


Literatūra 


Dažnai vartojamas literatūros vardas. O ką jis reiškia? 

Dažnai skaitomi iki išnakčių literatūros veikalai. O kodėl? 

Ne kartą vienos knygos laikomos ant stalo, o kitos po stalu, 
ant kelių. Tos ant stalo — sako vyresnieji — esančios geros, 
skaitytinos, tos antrosios neskaitytinos. O kada gi literatūros 
veikalas geras? 

Ir klausimų eilė nusidriektų toliau, bet atsakytina bent 
į suminėtus pagrindinius. 

Literatūros vardą, kaip aiškina kalbininkai, sudarę 
romėnai Cezario laikais graikiškam gramatikos vardui pakeisti. 
Tada jis reiškęs skaitymo ir rašymo mokslą. Tik nuo vidurinių 
amžių juo imta vadinti knygos. Mūsų laikais literatūra šiaip 
nusakoma: visa žmogaus dvasios kūryba, išreikšta raštu ar žo- 
džiu, yra literatūra. Tos kūrybos vaisius yra literatūros veikalas. 

Literatūros veikale skaitytojai įsivaizduoja, nelyginant, at- 
skirą naują pasaulį. Jame, kaip ir tikrame gyvenime, mato gam- 
tos ar žmonių, kaimo ar miesto, pramanytą ar tikrą aplinką — 
foną. Fone sukinėjasi žmonės — stipravaliai, ištižėliai, pro- 
tingi, jausmingi, dori, pasileidėliai, karštuoliai, flegmatikai. Jie 
vadinami veikėjais, o jų būdo ir nusiteikimų atvaizdavimas cha- 
rakteristikomis. Tie žmonės mąsto, jaučia, siekia ko nors, kovoja, 
laimi ar žūsta. Iš tų jų gyvenimo įvykių nuaudžiama fabula, 
intriga, siužetas. Skaitydamas randi spiečius minčių, idėjų; 
liūsti, džiaugies, piktinies ar kitokiai nuotaikai pasiduodi. 

Taigi veikalo sudedamosios dalys yra fonas, charakteriai, 
siužetas, idėjos, nuotaika. 

Į jas ir tenka atsižvelgti, nagrinėjant literatūros veikalą. 


Tos sudedamosios dalys ne kiekvienam veikale lygiai svar- 
bios. Lyriniame dalyke autorius išreiškia savo pergyveni- 
mus, jausmus, mintis, norus, kurios nors priežasties pažadintus. 

Literatūra 


Lit. kūrinys 


Autorius ir 


skaitytojas 


Lyrikoj netenka ieškoti nei veikėjų, nei fabulos, tik nuotaikos, 
jos priežasčių, išraiškos būdų. 

Jau kitko žiūrima epe ir dramoj. Čionai autorius su 
savais jausmais yra taryt pasislėpęs. Šitie du žanrai vaizduoja 
šalia autoriaus esantį gyvenimą. Dėl to epo ir dramos pasaulis, 
sakoma, objektyvus, lyrikos subjektyvus. Čionai jau svarbu ir 
fonas, ir charakteriai, ir intriga. Tik epo pasaulis yra įvykiai, 
o dramos — veiksmai, kur susiduria priešingos jėgos ir kyla 
kova. Epo įvykiai eina lėtai, plačiai, dramos — greitai, siaurai, 
kondensuotai. 

Lyrika palygintina su ežeru, kurio lygų paviršių kažkas iš 
vidaus sukrečia, suripuliuoja, subanguoja, suaudrina. Epas tai 
lygumomis plaukianti upė — rami, plati. Drama — kalnų kriok- 
lys. Tiesa, konkrečiame veikale tie trejopi žanrai dažnai esti 
sumišę. 


Nors epinis ir draminis pasaulis, sakoma, objektyvus, bet 
jame vis tiek atsispindi autoriaus pažiūros ir nusiteikimai. 

Savo kūrybine pasaulėžiūra autorius užkrečia ir skaitytoją. 
Skaitytojas ne tik savo žinias padidina (kaip iš mokslo veika- 
10), ne tik grožisi veikėjų gyvumu, natūralumu, kompozicijos 
darnumu, stiliaus atitikimu, jis ir nusiteikia taip, kaip veikalas 
ji sugestionuoja (pastūmi). Su autorium jis mato pasaulį esant 
idilišką, elegišką, tragišką, komišką ... Ir ne kartą veikalas taip 
pavergia, kad skaitytojas pats nori idiliškai pagyventi, pats 
nuleidžia rankas gyvenimo kovose, pats nori kovoti su gyve- 
nimu, nors ir žūtų. 

Veikalas daro tokį stiprų įspūdį dėl to, kad jis atsiliepia 
ne tik į skaitytojo protą, ne tik į jausmą, bet iš karto į visą 
žmogaus asmenybę su jos svarbiausiomis dvasios galiomis — 
protu, valia, jausmais, vaizduote, juslėmis. 


Todėl literatūros veikalo įtaka visuomenei nepaprasta. Ir 
estetiniam skoniui, ir religijai, ir dorovei, ir patriotizmui, ir 
socialumui stiprinti ar naikinti. Ji naudinga kaip Turgenevo 
„Medžiotojo užrašai“, paskatinę greičiau panaikinti baudžiavą, 
kaip Maironio „Jaunoji Lietuva“, gaivinusi lietuvių patriotizmą. 
Ti teigiama, kaip Sofoklo „Antigona“, kaip Goethės „Auf dem 
See“, kurie sužadina gryną, malonų pasigrožėjimą žmogiškumu. 
Ji žalinga, kaip vidurinių amžių nuotykių romanai, iškraipę 

skaitytojų vaizduotę; kaip bulvariniai romanai, nuodiją dorovę. 
Dėl to tam tikros knygos esti draudžiamos skaityti; vienos, kad 
gadina estetinį skonį; kitos, kad nuodija dorovę, sėja žalingas 
visuomenines idėjas... 

Taigi ne kiekvienas veikalas, kuris rodosi „įdomus“, yra 
jau meniškas. 


Iš gero literatūros veikalo laukiama, kad jis sužadintų este- 
tinį pasigrožėjimą ir praturtintų skaitytojo asmenybę. 

Estetinio pasigrožėjimo gali duoti veikalas, parašytas bet 
kuria tema, artima žmogaus gyvenimui: karžygių kovos, pieme- 
nų gyvenimas, aristokratų ir darbininkų šeimos likimas, pava- 
sario džiaugsmas, religijos pergyvenimai, krašto nelaimės ir t.t. 
Bet estetinį įspūdi susilpnina, kada žmogišką gyvenimą vaiz- 
duoiant nukrypstama nuo žmogiškumo, kada žmoguje autorius 
mato tik vienas blogybes arba tik vienas gėrybes, tik vienas 
aistras, tik vieną protą, kada vaizduojamas siauras, tik autorivi 
teprieinamas pasaulis. 

Estetinio pasitenkinimo nebus, jeigu veikalas kreipsis tik į 
skaitytojo smalsumą gausingais nuotykiais (kriminalinių nuoty- 
kių pasakojimai!), tik pikantiškomis temomis (bulvariniai ro- 
manai!). 

Estetinis pasigrožėjimas nebus pilnas, jeigu veikalas kreip- 
sis tik į skaitytojo protą (pseudoklasikai!) arba tik į vienus 
jausmus (sentimentalistai!). Veikalas gali prabilti į vieną ar kitą 
galią, bet neturi visiškai nustelbti kitų. Antai, klasikų veikaluose 
prasikiša protas, romantikų — jausmai ar vaizduotė, tačiau dau- 
gely jų kūrinių vyraujanti galia derinasi su kitomis. 

Reikia, kad vaizduojamas dalykas autoriaus visa žmogiš- 
kąja asmenybe būtų pergyventas ir sugestyviai žodžiu ar raštu 
išreikštas dailia meniška forma. 

Tik tada, kai autorius pergyvena tai, ką rašo, jis daros 
nuoširdus ir skaitytoją įtikina (pergyvena ne būtinai realiai; 
gali ir intuicija pergyventi!). Sugestyviai bus išreikšta 
ten, kur autorius imponuos skaitytojui savo išraiškos paprastu- 
mu ar puošnumu, lakumu ar depresija, aistringumu ar sąmo- 
jingumu, aiškumu ar miglotumu, vaizdingumu ar muzikalumu, 
spalvingumu ar plastiškumu ... 

Tai sugestyviai formai autorius pasigauna kompozicijos 
ir stiliaus priemonių. Kontrastais, paralelizmais, gradacijom ir 

Kūrinio vertė 


Tautinė 
literatūra 


Visuotinė 
literatūra 


kitomis kompozicijos priemonėmis autorius veikalą daro įvairų, 
bet sykiu vieningą, nelyginant kaip gamtos paveiksle slėnis dar 
labiau pabrėžia kalvos aukštumą ar atvirkščiai. (Gausingomis 
stiliaus priemonėmis — epitetais, palyginimais, tropais, sintak- 
sinėmis figūromis, ritmika, aliteracijomis, asonansais ... — iš- 
puošia veikalo formą ir žavi skaitytoją, kaip atskiros spalvingos 
žolelės plačioje lankoje džiugina žiūrėtojo akį. Ir visos tos sti- 
liaus priemonės tarnauja sudaryti bendram įspūdžiui, kurio sie- 
kia visas veikalas: didingas, ramus Homero epas prabyla ištęsti- 
niais plastiškais, realistiniais palyginimais, tuo tarpu romantiš- 
kasis Novalis miglotais, muzikaliais simboliais. 

Į stiliaus priemones praverčia ypačiai įžvelgti norint sąmo- 
ningai susekti veikalo formas. 


Literatūros veikalas leidžia ne tik estetiškai grožėtis, bet 
ir kitaip praturtina skaitytojo asmenybę. Antai, praplečia jo 
žinojimą. Iš veikalo atspėjame kiek apie patį autorių: kokie 
dalykai jį domino, kokia jo vaizduotė, koks jo temperamentas, 
mokėjimas žodį valdyti. O kad paaiškėtų, kodėl autoriaus kū- 
rinys toks, dar dirsteltina į autoriaus gyvenimą, į 54- 
lygas, kuriose klostėsi jo kūrybinė dvasia. 

Pažįstame ir tautos bei epochos gyvenimą. Juk 
jeigu Homeras rašo apie karžygius, tai dėl to, kad jo meto 
Graikijoj tebevyravo karžygių luomas ar dalis vertėsi jūrinin- 
kyste, kaip matyt iš „Odisejos“. Tautos ir epochos dvasia at- 
sispindi kartais net veikalo smulkmenose, nes rašytojas gi yra 
savo tautos ir savo amžiaus vaikas. Jis negali nusikratyti savo 
žemės, savo tėvų, aplinkos įtaka. Joje gyvendamas kūrėjas pa- 
stebi, pajaučia ir iškelia aikštėn savo tautiečių ir savo epochos 
giliausius charakterio bruožus. Parodydamas, kaip jie mąsto, 
jaučia, reaguoja į gyvenimą, jis kuria tautinę literatūrą. 
Kiekvienas didis kūrėjas pirmiausia yra tautinis kūrėjas. Per 
tautą jis žengia į žmoniją. 

Ir tikrai! Nors tautos skiriasi savo gyvenamomis vietomis 
ir charakteriais, nors dėl interesų ir skersakiuojasi, tačiau tas 
nekliudo joms grožėtis viena kitos didžiausiais rašytojais. Tai 
dėl to, kad įvairių tautų atstovai vis tiek lieka žmonės su žmo- 
giškais jausmais ir rūpesčiais. Ar yra tautų, kurios neturėtų 
priešų ir su jais nekariautų, o nukariavę nedžiūgautų? Ar ne 
visos tautos gyvena šeimomis, kuriose kaitaliojas šeimos džiaugs- 

mai su rūpesčiu? Ar yra tautų, kurios nepažintų dievybės, jos 
negarbintų ir negalvotų apie gyvenimą po mirties? Ar yra pa- 
galiau tauta, kurios žmonių širdyse nekovotų meilė ir neapy- 
kanta, džiaugsmas ir liūdesys, aistra ir protas? Vis tai dalykai, 
kurie literatūrose mirguliuoja įvairiomis formomis išreikšti, bet 
jie savi visiems žmonėms, visiems laikams. Taigi forma čia esti 
individuali, tautinė, o turinys visuotinis. 


Tokius kūrinius skaitydamas, žmogus ne tik grožisi, ne tik 
pažįsta dvasią tautos, iš kurios yra kilęs veikalas, bet giliau 
pažįsta iš viso žmogaus dvasią, giliau pažįsta ir save patį. 


Kas paseka literatūros augimą įvairiose tautose, paseka ap- 
skritai žmogaus ir žmonijos dvasios augimą. Ir mato, kad vie- 
nos tautos literatūrai turi įtakos kitos tautos literatūra. Jeigu 
nebūtų buvę Homero, Vergilijaus, Šekspyro, pasaulio literatūra 
būtų nuriedėjusi kitais keliais. Vienoje epochoje daugiau įta- 
kos daro viena tauta, paskui jos saulė leidžiasi, įeina nauja tau- 
ta su naujais kūriniais ir duoda naują toną. Dėl to ir šitos 
visuotinės literatūros istorijos verta apžvelgti ne visi veikalai, 
ne visos tautos, o tik tos ir tie, kurie davė visuotinės vertės 
dalykų ar padarė įtakos savo epochai ir kitoms kartoms pa- 
saulio literatūroje. 


Šiandien, kada geležinkelis, lėktuvas, telegrafas, radijas, 
panaikino susisiekimo kliūtis, tautų bendravimas didėja. Grei- 
čiau jos keičiasi literatūros naujienomis, lengviau daro viena 
kitai įtakos. Bet seniau, kada dar pradėjo rutuliotis Europos 
literatūra, naujasis pasaulis dar nebuvo atrastas, o ir atrastas 
dar neturėjo kuo pasirodyti — buvo nekultūringas. Senojo pa- 
saulio paslaptingieji Rytai buvo atitverti nuo Europos. Jie (ki- 
nai, persai, indai, arabai, žydai) buvo sukūrę savas literatūras, 
ypačiai išplėtoję religines, davę puikių herojinės literatūros pa- 
veikslų (indai), bet jos greičiausiai nedaug buvo padariusios 
įtakos Europos literatūrai. Tik su vidurinių amžių kryžiaus ka- 
rais artimųjų Rytų kultūra pradėjo sroventi į Europą, o Toli- 
mųjų Rytų, Indijos, literatūra grožėtis ir sekti imta tik 18 am- 
žiuje. Ligi tol Europos literatūra augo, palyginti, skyrium. 

Pirmiausia savą literatūrą Europoje sukūrė graikai. Nors 
jie laisvės neteko, bet jų kultūrą pasiskolino romėnai ir patys 
kūrė graikų pavyzdžiu. Graikų ir romėnų literatūros yra pa- 

Lit. istorija 


daras pagoniškosios kultūros, jau išmirusių tautų. Jas vadi- 
name antikine literatūra. 

Pagoniškąją kultūrą pakeičia krikščioniškoji. (Graikų ir ro- 
mėnų vietoj stoja dar besiformuojančios tautos — ispanų, pran- 
cūzų, vokiečių, anglų, italų. Jų literatūra plėtojas tais pačiais. 
periodais kaip ir bendroji dvasios kultūra, vadovaujant čia vie- 
nai, čia kitai tautai. 

Vidurinių amžių literatūroj reiškiasi stipri Bažnyčios įtaka. 
Renesanso amžiuje grįžta antikinė dvasia; dominuoja italai; sa- 
varankiškai žengia ispanai ir anglai. Vieną amžių vėliau (XVII 
a.) antikinės literatūros formas atgaivina prancūzų klasicizmas. 
Vadovaujamos rolės prancūzai nepaleidžia ir šviečiamajam 
amžiuje (XVIII a.). Tik su romantizmu vėl prasimuša anglai 
ir pirmusyk vokiečiai. Su romantizmu grįžtelta ir prie krikš- 
čioniškosios religijos, nuo kurios buvo nutolęs šviečiamasis am- 
žius. 19 a. išradimai ir socialiniai luomų santykiai gimdo rea- 
lizmą ir natūralizmą su materialistine pasaulėžiūra; šalia anglų, 
prancūzų išeina visuotinėj literatūroj pirmąsyk rusai. Į naujau- 
sią literatūrą įžengia skandinavai, ima reikštis amerikiečiai, indai. 
Nuo materialistinio pasaulio supratimo literatūroj grįžtama prie 
idealizmo. 

Literatūros gyvenime, kaip apskritai dvasios gyvenime, re'š- 
kiasi nuolatinė dinamika su potvyniais ir atoslūgiais. Žmonės, 
kartos ir net tautos dingsta, bet jų sukurtasis produktas palieka. 

Rabindranath'as Tagore, tos kūrybinės dinamikos reiškėjas, 
giliausiąją priežastį ir galutinį tikslą taip taria: 


Kai Tu sakei man dainuoti, tai širdis, rodos, galėjo 
trūkti iš džiaugsmo... Aš žinau, kad gėriesi mano dai- 
nomis. Aš žinau, kad galiu ateiti pas Tave tik kaipo dainius. 

Apsvaigęs nuo dainos linksmybių, aš užmirštu pats 
save ir vadinu tave savo draugu, kurs esi ir mano vieš- 
pačiu... 

Tesurenka visos mano giesmės krūvon visas įvairias 
kryptis į vieną srovę ir bėga į tylumos jūras viename 
pasveikinime 


TAU 


PIRMAS SKYRIUS 


ANTIKINĖ LITERATŪRA 


GRAIKŲ LITERATŪRA 


Graikai 


1. Gyvenamosios vietos. Graikų tėvynė — Balkanų pusia- 
salis. Pažvelgę į žemėlapį, matom, kaip Balkanų pusiasalis iš- 
bėgęs į Viduržemio jūrą mažesniais pusiasaliais ir iškyšuliais, 
it rankovėmis, pabiręs daugybe salų salelių, ypač rytų pietų 
pusėje, Jonijos jūroje. Vandenys išplovę, išvingiavę sausumą 
tiek, kad nedidelio ploto Graikija turi ilgesnius krantus nei 
didžiulė Ispanija. Tokiam krašte tik plaukyk: uostai puikiausi, 
paklysti nebaisu, nors ir su primityviais laivais. O ir klimatas 
skatina judrumą, energiją: skaisčios, saulėtos dienos, jūros drėg- 
mės vėsinamos. 

Marga ir pačiam pusiasalyje. Pliki kalnai, nuo kurių at- 
šoka pietų saulės spinduliai, kaitaliojas su vešliais slėniais ir 
daubomis, besikaitinančiomis saulėje, kalnų užuovėjoje. Tokiam 
krašte tik ir verstis čia medžiokle, čia gyvulininkyste, čia že- 
mės darbu, čia prekyba, namų pramone, jūrininkyste, čia vaisių 
auginimu. 

Įlankos ir kalnai suskaldė Graikiją ir jos gyventojus į tris 
didžiules dalis: šiaurės, vidurio ir pietų. Šiaurė nuo vidurio 
atitverta kalnais, ir jų gyventojai susisiekdavo tik siaura juosta, 
pajūriu, Termopilų pakrante, o pietūs su vidurine Graikija tik 
Korinto sąsmauka. 

Kiek marga gamta, tiek margas, įvairus, turtingas ir žmo- 
nių charakteris, jų materialinis bei dvasinis gyvenimas ir jų 
kūryba. 

2. Gyventojai. Graikai patys vadinosi helenais, o gyvena- 
mąjį kraštą vadino Helada. Tik romėnai primetė jiems graikų 
vardą, kuriuo vadinosi Epiro gyventojai. 

Helenai yra atskilę iš to paties indoeuropiečių kamieno, iš 
kurio yra išriedėję ir atklydę į Pabaltijį lietuviai. Nežinia tiks- 
liai, kuriais laikais atkilę į Balkanų pusiasalį helenai išstūmė 
arba sunaikino čia jau gyvenusias tautas, patys nusiyrė dar į 

Sausumos 
įvairumai 


Helenai 


Helenų giminės 


Kaiva 


Dievų gausybė 


Dievų 
žmogiškumas 


aplinkines salas, ypačiai pietų rytų pusėje; kiti pasiekė Sicilijos 
salą, Italijos pietų pakraščius, Afrikos šiaurę, Prancūzijos kran- 
tus. Ir kontinente ir kolonijose ta judri, energinga tauta įsi- 
gyveno, įsigalėjo, tačiau vienos galingos politinės valstybės ji 
nesudarė. Teritorijos suskaldyti, graikai gyveno atskiromis gi- 
minėmis, kiekvienas brangindamas savo laisvę, dėl jos vienas. 
su kitu dažnai kovodami. Iš tų kovų labiausiai iškilo karingi 
dorėnai pietuose, jausmingi, švelnūs eoliečiai šiaurės rytuose ir 
gyvenimo džiaugsmo ir fantazijos kupini jonėnai rytuose. Tik 
persų karuose baisus pavojus netekti laisvės subloškė kelias gi- 
mines bendram darbui. Pavojui tačiau praėjus, graikai vėl ne- 
mokėjo išlaikyti politinės nepriklausomybės ir pakliuvo visiškai 
romėnų valdžiai. Valstybės išlaikymo idėja jiems mažiau rū- 
pėjo. Stipriau juos siejo bendra kalba, religija ir menas. 


3. Kalba ir religija. Nors graikų kalba buvo suskilusi tar- 
mėmis (jonėnų, dorėnų, atikiečių, eoliečių), bet visi vienas kitą 
suprasdavo. Gyva, skambi, lanksti, turtinga ji puikiausiai tiko 
turtingam dvasios gyvenimui reikšti ir poezijoje ir filosofijoje. 


Lygiai, kaip kalba, turininga buvo jų religija. Kaip kal- 
boje graikai turėjo atskiras tarmes, taip religijoje kiekviena gi- 
minė ar net apylinkė turėjo savus dievus globėjus. Tačiau iš. 
pradžių visi graikai garbino įvairialypės gamtos galybes: saulę, 
medžius, akmenis ..., o ilgainiui ėmė garbinti būtybes, kurios. 
valdo tuos gamtos reiškinius. Susidarė daugybės dievų kultas 
(politeizmas). Seniausio monoteizmo (vieno Dievo tikėjimo) te- 
liko tik pėdsakai mituose. Visų graikų tikėta aukščiausiąjį die- 
vą Dzeusą, kuris valdo ir tvarko mažesnius dievus, deives ir 
žmones. Tik viršum visų dievų ir žmonių viešpatauja galingas, 
paslaptingas Likimas-Moira, kurio teisingo lėmimo negali iš- 
vengti nei dievai nei žmonės. 


Savo dievus graikai prasimanė pagal žmogaus pavidalą: 
įsivaizduodavo tokius, kaip žmones, tik daug galingesnius, iš- 
mintingesnius, gražesnius ir nemirštamus. Graikai nukėlė die- 
vus iš dangaus į žemę ir, garbindami juos, pagarbino žmogų su 
jo dorybėmis ir ydomis. Vis dėlto tai jau didelė religijos pa- 
žanga, palyginti su indais ar aigiptiečiais, kurių dievai buvo 
baisybės: daugiarankiai, su gyvulių galvomis. Graikų laki fan- 

tazija ir įgimtas grožio pajautimas savo dievus apvilko ne bai- 
dyklių, bet žmonių pavidalais, kuriuos parodė skulptūroje ir 
poezijoje. 

4. Poezijos užuomazga ir raida. Graikų, kaip ir kitų tau- 
tų, poezijos ir iš viso meno užuomazga glūdi religijos apeigose. 
Dievams aukojant dainuodavo dainius, vadinamas aoidas, gar- 
bindamas dievų žygius, kurdamas tokiu būdu jų mitus. Bet 
graikų auka dievams būdavo ir žmonių puota, į kurią karaliai 
kartais sukviesdavo savo tarybos narius, o kartais ir visus pi- 
liečius. Čia aoidai dainuodavo ne tik apie dievus, bet ir apie 
pusdievius ar žmones herojus. Šitaip buvo kuriami herojų pa- 
idavimai. Į tą aoidų kūrybą dėjosi visa tauta: visų giminių 
dainiai. Su nerimstančiais vienoj vietoj aoidais ir judriais jūri- 
ninkais dievų ir karžygių mitai keliavo iš miesto į miestą, iš 
salos į salą, augdami, plėsdamiesi. 

Ilgainiui giesmė užleidžia vietą recitavimui, deklamavimui; 
dainius pameta kankles, kuriomis skambindavo savo dainai; da- 
bar jis ima į rankas lazdą, papuoštą laurų pluoštu, ir nuo jos 
vardo epinių pasakojimų pasakotojas vadinamas rapsodu. 

Tokiu būdu iš religinės poezijos išauga tautinės graikų lite- 
ratūros užuomazga. Ir nors politinės galybės graikai neįsten- 
gia išlaikyti, bet jų įgimtas grožio pajautimas, gyvastinga ener- 
gija, laki fantazija ir stiprus protas nukariauja pasaulį visų sri- 
čių proto ir fantazijos kūryba: menu (poezija, skulptūra), filo- 
sofija, mokslu, 


Graikų genijus literatūroje reiškiasi per kelis šimtus metų, sušvisda- 
mas čia epu, lyrika, drama, čia jau mokslo kūryba. 

a) Epas. Anksčiausiai graikų didybė reiškiasi epo srityje, Jonėnai, 
dorėnai, pradėję himnais ir mitais, sukuria herojines poemas: „Iliadą“ ir 
„Odiseją“, o vėliau Heziodas — didaktinę poemą. Epo amžius — X—VI 
prieš Kristų. 

b) Lyrika. Tuo pat metu, kaip epas, kyla ir lyrika, bet viršūnę 
pasiekia truputį vėliau — VII—VI amžiuose. Didžiausi atstovai — Archi- 
lochas, Tirtėjas, Simonidas, Sapfo, Pindaras. 

c) Tragedija. V—IV amžius, kada intelektualinio gyvenimo cent- 


ras pereina į Atenus. Atstovai — Eschilas, Sofoklas, Euripidas. 
d) Komedija. Komedijos žanras tobulėja tuo pačiu periodu, kaip 
ir drama. Atstovai — Aristofanas ir vėliau Menanderis. 


e) Literatūros mokslas. V-IV a. iškyla ir didieji mokslo 
atstovai: istorikai (Herodotas, Tukididas, Ksenofonas), retoriai (Lyvijas, 
Demostenas), filosofai (Platonas, Aristotelis). Šiuodu filosofai yra kartu 
literatūros mokslo (poetikos) kūrėjai. 

I. GRAIKŲ HEROJINĖS POEMOS 


Homeras 


O kad dievų ir žmonių pasibaigtų kivirčai ir pyktis ..., 
Kurs pradžioje malonus, neva lašančio korio saldumas, 
Bet širdyje jisai vyrų išauga į baisiąją ugnį. 

Iliada, XVIII, 107—10. 


„nėra meilesnio 

Daikto už gimtąją šalį ir tėvus, nors tu kuo geriausiai 
Ir turtingai pragyventi galėtum toli nuo tėvynės. 
Odiseja, IX, 32—34, 


1. Poemų autorius 


Pirmieji mums likę graikų poezijos paminklai yra „Ilia- 
dos“ ir „Odisejos“ poemos. Jos kilusios X—VIII amžiuje. Pa- 
davimai sako, kad „Iliadą“ ir „„Odiseją“ sudėjęs aklas dainius 
rapsodas Homeras. Senovė tuo neabejojo, ir niekas nedrįso 
Homero neigti. Bet vėliau jau patys graikai nežinojo, kur yra 
Homero tėvynė, ir net septyni miestai (Smirna, Colofonas, Sa- 
laminas, Rodos, Chios, Argos, Atenai) ėmė dėl jo ginčytis. Ka- 
raliai teiravosi net orakulų. II a. prieš Kristų du graikų grama- 
“ tikai jau tikrino, kad „Iliada“ esanti sukurta vieno poeto, „Odi- 
seja“ — kito. 

Naujaisiais laikais yra dvi nuomonės: vieni mano, kad poe- 
mas parašė vienas asmuo, kiti — kad jos yra liaudies kūrinys, 
tik vėliau nusiklausytas ir surašytas. Prancūzas Abbė d'Au- 
bignac XVII amžiaus gale pirmasis, o paskiau vokiečių filolo- 
gas Wolfas ėmė teigti ir išrodinėti antrąją nuomonę (1795). 
„Iliada“, girdi, esanti tik palaidų giesmių lipdinys, be aiškaus 
plano ir vieningumo, taigi, ne vieno žmogaus sukurta. O Ho- 
mero vardas reiškiąs neregį; ir Homero rapsodija esanti ne kas 
kita kaip rinkinys neregio dainų, dainuojamų galiūnų rūmuose. 
Tokią daugybę dainų — nurodinėja jie — vienas žmogus ir 
nebūtų galėjęs išlaikyti atmintyje, o rašto anais laikais dar ne- 
buvę. Tik paskiau'tas liaudies dainininkų giesmes surašęs vie- 
nas asmuo, sutvarkęs jas bent paviršutiniškai. Vokietis Lach- 

Homeras 


Liaudies ar 

kūryba? 


Trojos karas 


Chriseidos 
pagrobimas 


manas net suskirstė „Iliadą“ į 19 dalių, jo manymu, sudėtų įvai- 
Tių giesmininkų. Dabar vėl daugiau surandama išrodymų, kad 
poemos iš liaudies giesmių yra sukurtos atskiro asmens. 

Nors trūksta išrodymų Homerą buvus gyvą žmogų, kuris 
sukūrė šitą veikalą, mums vis dėlto nekliūva grožėtis puikiau- 
sia pasaulio poema, kuri išgyveno arti trijų tūkstančių metų 
ir nėra užmiršta milijonų veikalų tarpe. 

Grožėtis ima noras ypačiai tada, kai suprantam ir pajaučiam, kiek čia 
pasireiškė genijaus fantazijos lakumas (galia, kurianti veikalui fantazijos 
pasaulio vaizdus), gyvenimo pastabumas (galia, renkanti realaus gyvenimo 
medžiagą), harmoningumo pajautimas (galia, kur poeto fantazijos ir realųjį 
pasaulį sujungia į organišką vienetą). Šitų kuriamųjų galių pajėgumas iš- 
kyla tada, kai pažvelgiam į kūrėjo vaizduojamąjį pasaulį (dievai ir žmonės), 
į supintą iš to pasaulio įvykių fabulą, į būdą tiems įvykiams vaizduoti ir 
jiems tarp savęs sujungti (kompoziciją), pagaliau į žodžio meną — stilių. 
Tada tik paaiškės veikalo grožis ir jo reikšmė graikų ir pasaulio literatūrai. 


2. „Iliados“ fabula 


Mūza, dabar tu rūstybę Achilo Pelido dainuoki, 
Baisią rūstybę, kur suteikė skausmo Achajams be galo. 
Sielų daugybę geriausiųjų vyrų į Hado valstybę 
Tamsią išvarė, o kūnus šunims ištąsyti paliko | 
Ir vanagams sudraskyti — valia tokia buvo mat Dzeuso. 

Šiais sunkiais žodžiais paskelbiama dvilypė poemos tema: 
Achilo rūstybė ir jos baisūs padariniai. — Iš kur kilo toji rūsty- 
bė? kaip ji reiškėsi? kokie jos vaisiai? kuo ji baigėsi? — tai 
klausimai, į kuriuos atsakymo turim laukti iš autoriaus, plėto- 
jančio suminėtą temą, 

a) Rūstybės pradžia. Trojos (Iliono) karaliaus Pria- 
mo sūnus Paris, beviešėdamas pas Menelają, pagrobė jo žmoną, 
gražiąją Eleną. Menelajas, padedamas brolio Agamemnono, tel- 
kiamas visų graikų, surengė karo žygį į Troją atkeršyti ir Ele- 
nos atsiimti. Devynerius metus išstovėjo graikai prie miesto 
sienų. Veltui. Dešimtųjų metų nuotykiais ir prasideda „Iliada“. 

Plėšdami aplinkinius gyventojus, kad turėtų kuo misti, vie- 
ną sykį paima achajai į nelaisvę Apolono kunigo Chriso duk- 
terį, vardu Chriseidą. Kaip karo grobį ją atiduoda vyriausiajam 
vadui, tautų ganytojui Agamemnonui. Veltui belaisvės tėvas 
atvyksta, maldaudamas grąžinti jam dukterį. Kietos širdies 
Agamemnonas išvaro senį iš stovyklos. Apelono tarnas skun- 
džias savo dievui, maldaudamas achajams bausmės. Išklauso 

Apolonas: pasiunčia maro strėles į achajų stovyklą. Iškrinta 
achajų mulai, šunes: greitakojai, suliepsnoja laužuos kareivių 
lavonai. Suprato narsusis Achilas, kad tai dievų rūstybė. Bal- 
tarankės Heros įkvėptas sukviečia vyriją. Čia neklystantis pra- 
našas Kalchas apskelbia: kai švytriaakę merginą grąžinsime tė- 
vui šventikui, tada išmaldausim dievų malonės. Nenoromis, 
Achilo spiriamas, atleidžia Agamemnonas savo gražiąją belais- 


vę, bet už tai pareikalauja sau Achilo belaisvės Briseidos, lai- 


Dievų bausmė 


Kivirčas dėl 
Briseidos 


kydamas Achilą svarbiausiu savo nuostolio kaltininku. Achilas | 


įžeistas. Nuskriaustas. Tas, kuris kėlė ant savo pečių sunkiau- 
sią karo naštą, turi atiduoti teisingai pelnytą ir achajų paskirtą 
karo grobį! Ir kardu būtų atmokėjęs narsusis Achilas tautų 
ganytojui Agamemnonui, jei švytriaakė deivė Atenė nebūtų su- 
laikius jo rankos. Deivės valios pakluso karžygys, pasitraukė 
į savo stovyklą ir ramiai, nors skaudama širdimi, leidžia išvesti 
mieląją Briseidą. Bet jo širdyje suklesti baisi rūstybė achajams 
dėl jų neteisingumo. Jis maldauja savo dieviškąją motiną, jūrų 
deivę Tetidę, nelaimių achajams (I g.). O jis pats nė piršto 
nepakels tose nelaimėse jiems padėti. Jis keršija neveiklumu, dėl 
to ilgam pranyksta iš scenos. 

b) Achajų vargai. Išklausė tuoj griausmavaldis Dzeu- 
sas baltkojės Tetidės maldų: sutiko pasiųsti nepasisekimus acha- 
jams kovose su trojiečiais. 

Tik pasitraukė Achilas iš kovos lauko, tautų ganytojas ir 
be jo tarias apveiksiąs trojėnus ir atimsiąs gražiąją Eleną (II g.). 
Bet pabodo karas ir gražiaauliams achajams ir Priamo ka- 
reivoms. Susitaria ginčą baigti nuskriaustojo Menelajo ir skriau- 
dėjo Pario dvikova: katras laimės, to Elena ir jos turtai. Su- 
sirėmė. Paris partrenktas, jau Menelajas bus jo nugalėtojas, 
bet Pario globėja deivė Afroditė apgaubia jį neregima migla ir 
nuneša iš kovos lauko į miegamąjį. Veltui Menelajas ieško prie- 
šo, veltui Agamemnonas reikalauja Elenos (III g.). Išdavikas 
Pandaras, Atenės sukurstytas, sparnuota strėle sužeidžia Mene- 
lają ir tuo sulaužo paliaubas. Ir vėl atsinaujina vargingos ko- 
vos. Apolonas ir Arejas drąsina trojiečius, Atenė — achajiečius. 
Iškyla figūra narsaus Diomedo. Slenka dienos su garbingomis 
dvikovomis, kariuomenių susirėmimais, slaptais puolimais, pa- 
liaubomis, laidotuvėmis. Vienodos tos kovos, vienodi ir palaidi 
jų aprašymai, kaip palaidi esti apskritai dienos darbai. Tačiau 
ir šitam vienodume bei palaidume randi tam tikro ritmo, kokio 

matyti jūrų bangavime. Čia graikai su Diomedu, it jūros, ko- 
vos bangą siūbtelia prie Trojos sienų, čia jau Hektoras su Pariu, 
žilojo Priamo sūnus, ritina achajus atgal prie jūros, čia susi- 
daužia dvi didžiosios bangos — achajų Ajaksas su Trojos Hek- 
toru. Ir saulė leidžias, o vienas antro nenuveikia. Naktis nura- 
mina kovas. Bet tame kovų protarpy suskamba vėl pagrindinės 
temos garsai, kaip likimo fanfaros: ar atiduoti achajams karo 
tikslas — Elena, ar dar bausti achajai naujomis bausmėmis už 
neteisingumus Achilui? Elenos neduos, o Agamemnonas jau 
siūlo bėgti metus Troją. Tik karžygių sutremtas nulenkia savo 
galvą ir siunčia pasiuntinius Achilo kviesti į kovą. Bet veltui. 
(IV—IX). Dzeusas savo pažadą nubausti achajus vykdo smar- 
kiau. Visas kovos frontas svyra prie achajų laivų. Svyra vis 
baisiau ir galingiau. Jau nebepadeda achajams dievai; visus die- 
vus Dzeusas smarkiomis bausmėmis pašalino iš kovos lauko; o 
Apolonui jau net leidžia iš Olimpo nusileisti ir vadovauti Tro- 
jos kareivoms. Išgąsdinti jau subėga achajai į užtvaras; užtva- 
ros pralaužtos; prie laivų; jau vėlu net sėsti į laivus ir pa- 
bėgti; jau taisos trojiečiai laivus padegti. Dar smūgis, ir acha- 
jai bus visai sutriuškinti (X—XV). 

Ir poemos autorius dabar į sceną vėl įveda Achilą. Achi- 
las nenori, kad achajai visai žūtų; jis nori tik juos „pamokyti“. 
Tad dabar jis leidžia savo mylimiausiam draugui Patroklui pa- 
siimti jo šarvus ir kareivas ir išvaduoti achajus iš nelaimės. Net 
skubina jį, tik draudžia stoti į dvikovą su Hektoru. Pats jis 
tokios didžios aukos reikia jam permaldauti. Ir toji auka bus 
jo bičiulis Patroklas. 


Kaip sakalas, išsiveržė Patroklas į kovos lauką. Pabūgo 
priešas, pamatęs didvyrį su Achilo šarvais. Pabėga. Patroklas, 
karo garbės apsvaigintas, veja, naikina, visai pamiršęs draugo 
įspėjimą. Bet čia Apolonas jį trenkia: nuginkluoja; čia karei- 
va iš užpakalio jį sužeidžia; čia pagaliau baisus kare Hekto- 
ras jį nužudo, šarvus nuvelka. O gal ir lavoną būt išniekinę, 
jei nebūt iš stovyklos išbėgęs Achilas ir perkūnišku riksmu iš- 
baidęs trojiečius (XVI-XVII). 

c) Achilo rūstybė Trojai. — Žuvo Patroklas, 
mylimasis Achilo draugas. Achilo skausmas toks didelis, kad 
karžygys užmiršta ir įžeidimą ir pažadą atkeršyti achajams. Jo: 

gailestis nustelbia išdidumą, ir Achilas eina į vyriją, pareiškia, 
kad daugiau jis nebesirūstinąs. Jis vieno dabar tetrokšta: at- 
keršyti Patroklo nužudytojams; visa kita jo neramina: jis šal- 
tai prima Agamemnono atsiprašymą; jam vistiek, kad grąžino 
Briseidą, kad didžias dovanas sudėjo. Jis nevalgo, negeria, rau- 
da Patroklo ir laukia dienos, kurią atkeršys jo mirtį. Jis antru 
kartu kreipiasi į motiną, kad parūpintų jam šarvus, nes jo šar- 
vais jau Hektoras dėvi (XVIII). 


Lig tik išaušo, ima savo dieviškuosius žirgus, kurių vienas 
žmogaus balsu jam pranašauja artimą mirtį (XIX), ir, kaip vie- 
sulas, leidžiasi į kovą. Griauja karžygius, kaip vėtra pušis; 
kerta ir žmones ir nemirtinguosius. Su jo rūstybė sukyla vi- 
sos žemės ir Olimpo jėgos: susiremia žmonės, sulekia dievai į 
kovą; jau jie ne tik drąsina kareivas — ir patys tarp savęs 
kovoja. Taip perkūno trenksmų, žaibo švysčiojimų, ištisam 
gamtos jėgų chaose švaistos baisusis, nesužeidžiamas rūstybės 
ir keršto apjakintas Achilas. Tokios kovos „Iliadoje“ dar ne- 
buvo (XX—XXI). 


Trojėnai jau už vartų. Paliko tik dieviškasis Hektoras. 
Veltui tėvai šaukia jį už sienų gelbėtis. Jis bent vienas stovės 
dėl Trojos garbės. Kaip audros protarpy nutyla vėjas ir lietus, 
kad dar smarkiau perkūnas sutrenktų, taip čia nutilo kovos 
garsai, ir visų akys susmigo į du karžygius. Jau keliasi audra. 
Susitinka Achilas su Hektoru. Hektoro širdis neišlaiko: jis 
leidžiasi bėgti apie pilį. Triskart apibėga. Veidmainė Atenė, 
apsimetus broliu jaunėliu, prikalba Hektorą išdrįsti ir stoti į 
kovą: jis padėsiąs. Sustoja. Žiūri į karžygius iš aukštos pilies 
trojėnai. Sužiuro ir Olimpas. Dzeusas ima svarstykles: katras 
laimės? Hektoro lėkštė pakyla: jam mirtis. Kovą pradėjo. Veid- 
mainė Atenė pasitraukia nuo Hektoro ir padeda Achilui. Pa- 
sitraukia nuo Hektoro ir Apolonas. Jėgos jau nelygios, ir Hek- 
toras krinta, maldaudamas Achilą sugrąžinti tėvams ir Trojai 
jo kūną. „Kad man tik leistų širdis, aš pašėlęs tuojau tave 
patį visą supiaustęs suėsčiau už tai, ką esi man padaręs“, rūs- 
čiai atsako Achilas ir, pririšęs lavoną prie savo vežėčių, velka 
pro pilį, kur alpsta tėvas ir močia, rauda ištikimoji Androma- 
cha.  Parvežęs Achilas pameta lavoną šunims ir paukščiams 
skernagiams draskyti (XII). | 

Atkeršyta. Ar 
tokio keršto norėjo 
Achilas, kai susi- 
pyko su Agamem- 

virto jo rūstybė?— 
Neteko mylimiau- 

dė gausybę karžy- 
gių, išniekino do- 
riausią trojėną, 

mo dėl draugo 
mirties. Kada vis- 
kas sugriauta, šir- 

d) Rūstybės 
atoslūgis, — 
Nukovęs Hektorą, 
Achilas laidoja Pa- 
troklo kūną. Ren- 
gia žaidimus jam 
pagerbti ir kiek- 
vieną dieną velka 
aplink kapą Hek- 
k toro lavoną. Tokio 
Priamas Achilo išniekinimo net dievai negali pakęsti. Dzeusas įsako Tetidei 
žoeyklėje atkalbėti sūnų nuo to žiaurumo, o Priamui vykti į achajų sto- 

vyklą sūnaus kūno išpirkti. Naktį sočiai pavalgęs, pagėręs ilsė- 
jos su draugais Achilas. Prasiveria durys, ir, niekieno nepastebė- 
tas, įeina senelis Priamas, apkabina karžygio kojas, bučiuoja 


— T 


Achilas velka Hektoro kūną 

rankas, kurios jo mylimuosius sūnus išžudė, ir maldauja grą- 
žinti sūnaus lavoną vardan Achilo tėvo, kuris taip pat gal lau- 
kia sūnaus pargrįžtant. Ir savąjį tėvą Achilas atsiminė ir Pa- 
troklą, susigraudino ir pakėlė senelį nuo žemės, pasodino į kėdę, 
vaišinti ėmė, žilos jo galvos ir barzdos jo žilosios pagailęs. O 
ryto metą atidavė tėvui sūnaus lavoną, nuplautą, tepalais iškvė- 
pintą, ir pažadėjo dvylika dienų neiti į kovą, kad nelaimingoji 
Troja palaidot galėtų savo didvyrį. — Laidotuvių aprašymu 
baigiama poema. 


3. „Iliados“ kompozicija 


Meno veikalas turi būti vieningas: jo sudedamosios dalys 
viena su kita taip susiglaudusios, kaip namo sienojai, kaip plyta 
su plyta, cemento sujungta. Jeigu vieną dalį išimsi ar pakeisi, 
jau pasikeis ir veikalo pavidalas, kaip atsiras skylė ar pašlis na- 
mas, jeigu išimsi vieną sienojį, plytą. Sustos ir nebesimegs pa- 
sakojimas, kaip sustos mechanizmas be ratelio. 

Ar taip darniai ir vieningai yra sudaryta „Iliados“ poema? 
Ar sudedamosios dalys tinkamai pina fabulą? Ar kokių dalių 
nėra nereikalingų ar per maža? — Poemos pasakojimo dalys 
pinamos į fabulą, kurioje vienas įvykis, kabindamasis už kito, 
kaip tų ratelių danteliai, varo nuotykius pirmyn. Ta fabula 
plėtojama nuosekliai. Pasakoma pirmiausia, iš kur ir kaip at- 
sirado Achilo rūstybė. Mechanizmas užsuktas. Dabar jau pra- 
sideda tos rūstybės vaisiai — graikų nelaimės. Kadangi nelai- 
mės kilo dėl to, kad Achilas pasitraukė iš kovos, tai visai nuo- 
seklu, kad Homeras jo kurį laiką visai neišveda į sceną. Ką 
čia jis veiks, juk jis turi būti pasyvus; jau tas vienas jo pasy- 
vumas veiksmą plėtoja. Jo reikšmė tokia, kaip žmogaus, kuris, 
drauge ritinęs akmenį į kalną, staiga atitraukia savo rankas. 
Sunkenybė pradeda ritintis žemyn, nors ir laikoma dar likusių! 
Ir juo toliau, juo ji labiau prislėgs tuos, kurie stengias ją su- 
tūrėti. Ir achajų nelaimės gražiai laipsniškai juos spaudžia; pri- 
spaudžia į galą taip, kad jie jau dairosi pabėgti, ima šauktis 
Achilo pagalbos. Tačiau nelaimės juos prispaus ir vėl atleidžia, 
tarytum tam, kad duotų jiems bent dvasią atgauti, o paskui dar 
labiau juos prispaustų. Sakysim, Menelajas dvikovą laimėjo, 
bet naudos nėra; Diomedas nuvijo trojiečius į pilį, bet vėl jie 


21 


Vieningumo 
reikalas 


Fabulos 
nuoseklumas 


„5 


Antrinių epizo- 
dų palaidumas 


Epizodų grožis 


atsispyrė ir dar smarkiau sumušė achajus; Agamemnonas, kaip 
liūtas, išgąsdino priešą, bet pats netrukus jau sužeistas, ir tro- 
jiečiai įsiveržia į achajų stovyklą. 

Laipsniškai pašalinama ir Achilo rūstybė. Trojiečių su- 
spaustas Agamemnonas siunčia pasiuntinius pas Achilą, kad 
rūstybę numalšintų. Achilas nepermaldaujamas. Mato jau bai- 
giančias žūti achajų galybes — tebepyksta. Tik kai išgirsta 
draugą žuvus, Achilas meta pykęs. Pirmąjį pyktį užmiršta; 
prasideda nauja rūstybės banga: kerštas trojiečiams. Tik dabar 
ji reiškias jau aktyviai pačiam Achilui dalyvaujant. XVI g. pa- 
sirodo, o XVIII jau vėl viskas sukas apie jį. Kaip pirmojoj daly, 
taip ir čia vėl jo rūstybės vaisiai pasakojami: didžiausia kova, 
kurioj dalyvauja visas gamtos gaivalas, dievai ir žmonės; kova, 
kokios dar „Iliadoj“ nebuvo; jos aukščiausia viršūnė — Hek- 
toro nužudymas. Net ir po Hektoro mirties rūstybė Achilui 
dar nepraėjo. Ji atslūgsta tik su Priamo atsilankymu, lygiai 
kaip pirmoji su Patroklo žuvimu. Dvi rūstybės — abidvi stai- 
ga pakilusios, abiejų vaisiai laipsniškai auga, abidvi staiga at- 
slūgusios. Bet kaip gražiai jos yra sujungtos tarp savęs: pir- 
mosios rūstybės vaisius (Patroklo žuvimas) yra priežastis nau- 
jai rūstybei (Hektoro mirčiai). 


Taigi fabula laipsniavimais ir kontrastais (antitezėmis) au- 
ginama gražiai ir nuosekliai. 


Bet klausimas: ar veikalo kompozicijoje neliko plyšių ir ar 
nepridėta nereikalingų dalykų? Taip. Mes nesužinom, kas at- 
sitiko su Troja, su Elena, su Achilu, o tuo tarpu tankiai į fa- 
bulos tarpus prikamšiota antrinių epizodų (laivų katalogas II g., 
Odisejaus nakties žygiai X g., daugelio kovų aprašymai ...). 
Tai tik palaidi pasakojimai, kaip palaidi paprastai dienos dar- 
bai ir nuotykiai. Ir dar blogiau — jie neproporcingai ištįsę, ap- 
rašymai vienas į kitą panašūs, o kai kur net vienas kitam prie- 
šinas. Šitas reiškinys ir davė pagrindo tvirtinti, kad „Iliada“ 
yra tik atskirų giesmių rinkinys. Tie antriniai epizodai tik pri- 
lipę prie pagrindinės fabulos, kaip deimančiukai prie besisu- 
kančio rato, nors patys yra gražūs, bet ir trukdo fabulos rutu- 
liojimąsi.  Sakome dėl to, kad „Iliadai“ trūksta vieningumo. 


Poemos grožis iškyla atskiruose epizoduose. Juose randi 
mokėjimą scenas sudaryti (Menelajo ir Pario dvikova); iškyla 

mokėjimas pastebėti ir žmogiškuosius jausmus (Hektoro at- 
:sisveikinimas su Andromacha); mokėjimas negyviems daik- 
tams suteikti poezijos reikalaujamo gyvumo judrumo (Achi- 
lo skydas). 


a) Menelajo ir Pario, dvikova. Šios dvikovos paveiksle 
Homeras puikiai moka suskirstyti į savo vietas dvikovos dalyvius, kad 
vienas antro neužstotų ir kad neliktų tuščios paveiksle vietos. Būtent, 
„atvaizduoja dvikovos žiūrėtojus, dvikovos tikslą ir priežastį, pačius kovo- 
tojus. Visą paveikslą nudažo dar taikos pasiilgimo nuotaika. 


Žemai „Trojos kariai ir variarūbiai danajai dabar susisėdę taikingai, 
kiti sustoję, skydais pasirėmę, ietis į žemę įsmeigę“. 

Kitoj pusėj, aukštoj Trojoj, yra kitas žiūrėtojų būrys — seniai. Iš 
čia palenkęs galvą ir žilasis Priamas. Į jį „baltu šydu, kaip sidabro mig- 
la, susisupsčius Elena žengė iš rūmų, nubraukusi ašarą graudžią nuo 
skruosto“. Tai pats kovų kaltininkas ir tikslas. Tikriau, kovų kaltininkas 
yra jos grožis, kurio Homeras ir nesiima aprašyti. Jis tik parodo, kokį 
įspūdį daro ji seniams. „Deivė tikra, kaip sau norit, žiūrėkit, gražesnės 
nematėt“, ima šnibždėtis seniai, Elenai pasirodžius. Dėl grožio graikai 
kovoja. „Bet kad ir tokia skaisti ta gražuolė, lai plaukia laivais ji ten, 
kur jos kraštas, o mums ir vaikams lai neteikia ji nelaimių“, atsidūsta seniai. 
Nelinksma ir Elenos nuotaika. Kai atsiminė tėvynę, brangius tėvelius, pa- 
matė kovos lauke buvusį vyrą, nubraukė nuo skruosto ašarą: būtų verčiau 
pasirinkus sunkiąją mirtį, nei vyrą pametus ir su Pariu į čia atbėgus. 
Nelinksma ir apačioj kovos lauke. Po dvikovos priesaikos achajai ir tro- 
jėnai tiesia rankas į dievus ir rūsčiai užkeikia karo kaltininką: 


Tėve, galingasis Dzeuse..., 

Kas šito kruvino karo iš jų kaltininkas tikrasis, 

Lai jisai žūva nukautas ir Hado tamsybėn keliauja, 

To tegu smegens ištyška ant žemės, kaip vynas iš taurės, 
Smegenys jų ir vaikų, o pačias svetimi tegu valdo. 


Tik šiurkščios, per devynerius metus vargo 
nukamuotos, krauju nulašytos kareivio lūpos te- 
gali taip žiauriai linkėti, tokiais šiurkščiais na- 
tūralistiškais žodžiais prabilti. 

Dabar jau stoja vienas prieš kitą ir kovo- 
tojai, Menelajas su Pariu. „Akys žaibavo jiems 
baisiai, rūsčiai jie kratė ietis, įpykę labai ant kits 
kito“. Ir koks gėdingas finalas: Paris atgabena- 
mas į savo miegamąjį, neištesėjęs kovos ir pažado. 
Koks pyktis kyla Elenai, kad deivė verčia eiti ją 
vėl pas tą suvedžiotoją. Nukreipus veidą į ša- 
lį, negalėdama net į jį žvelgti, Elena „tą vyrą be- 
„gėdį plūsti pradėjo; 

„Drėbė į ugnį jis varį nelankstų ir baltąjį šviną, brangųjį auksą, taipogi 
sidabrą...“ Ir nukalė didžiulį skydą, visą papuošė, „daug gan meno vaiz- 
delių iškaustė, buklingai sumanęs“. Ir pasakoja, kokie tie vaizdeliai. Čia 
ir saulė su žvaigždėmis dangumi keliauja, ir vestuvių pokylio dainos kyla 
į dangų, čia ir susiginčijusių piliečių teismas, karo žygis, juodo arimo 
vagos virsta, siūbuojančius javus piovėjai dagoja, moters rengia pabaigtuves, 
čia ir kaimenės ganosi, o liūtai užpuola, ir liaudies žaidimai, kur giesmi- 
ninkas kanklėmis skambina, 

Visas čia graikų taikos meto gyvenimas atvaizduotas. Statiškas, neju- 
dąs papuošalas čia sudinamintas taip, kaip jis išeina iš kūrėjo rankos (in 
statu fieri), nuolat kitėdamas, nuolat augdamas. Šitokiu aprašymu negyvam 
daiktui suteikiama daug gyvumo, kurio poezija taip siekia. 


4. „Odisejos“ fabula 


Troja išgriauta, Priamas ir jo didvyriai išžudyti, Elena 
grąžinta Menelajui, likę gyvi achajai jau sugrįžę namo. Tik 
vienas Odisejus dar nepasiekė savo tėviškės, nors jau dešimtus 
metus klaidžioja dievų persekiojamas. Poema ir imasi apdai- 
nuoti jo grįžimą: 


Vyrą pagarbinki, Mūza, prityrusį vargo didžiausio, 
Ilgąmet jūroje vargusį, šventąją Troją išgriovus. 


Bet čia dar tik viena temos pusė: tik jo nelaimės jūroje. O 
poemos yra ir antra dalis: kaip Odisejus laukiamas tėviškėje. 


Dešimti metai baigiasi, kai Troja išgriauta, o Odisejus vie- 
nas yra kalinamas deivės Kalipsės Ogigijos saloje. Nori deivė 
jį vyru sau padaryti, žadėdama meilę ir nemirštamybę, bet Odi- 
sejus traukias į jūros krantą, žvelgia į tolį, kad bent dūmą iš 
tėviškės pamatyt gautų: paskui ramiai numirti galėtų. Tuo tar- 
pu Itakėj, Odisejaus tėviškėj, laukia nesulaukdama ištikimoji 
žmona Penelopeja, jaunasis sūnus Telemachas, ištikimi senieji 
tarnai. O turtas vėjais eina: Itakės turtuoliai jaunikiai netiki, 
kad Odisejus grįžtų, ir peršas paliktai žmonai. Kol ji nesutinka, 
puotauja nedorėliai jos rūmuose, naikina jos gera. 


Bet artinas didvyrio ir šeimos kančioms galas. Aukštajam 
Olimpe Atenė maldauja galingąjį Dzeusą, kad teiktųs grąžinti 
daug kenčiantį vyrą tėvynėn. Pritarė Dzeusas. Parišus po kojų 
gražiausias papėdžias, šviesiaakė Atenė skrieja į Itakę pas Te- 
lemachą, kad eitų jis tėvo ieškot ir garbės pats įsigytų (I g.). 

Telemachas ir Penelopeja prie staklių 


Atenės įkvėptas Telemachas sušaukia vyriją ir prašo apginti jį 
nuo jaunikių ar bent duoti laivą, kad jis galėtų plaukti tėvo ieš- 
koti. Niekas balso nepakelia prieš galingesniuosius. Tada dei- 
vė Atenė surado reikiamą laivą ir jūrininkų būrį, ir Telemachas 
nuplaukia pirma pas Nestorą, paskui pas Menelają (II g.). Iš- 
girsta čia naujasis herojus apie Trojos karo dalyvių likimą; su- 
žino garsių žygių savo tėvo, kuris dabar laikomas Kalipsės ne- 
laisvėj. Su tomis žiniomis rengias Telemachas jau grįžti. Tuo 
tarpu jaunikiai taisos patykoti jo ir nudaigoti (III-IV g.). 

Dzeusas, Atenės skatinamas, įsako Kalipsei paleisti Odi- 
sejų. Gaila dievaitei tokio šaunaus vyro, bet klauso vyresniojo 
dievo. Pataria pasidirbdinti keltą. Odisejus iškeliauja. Rami 
jūra, kelionė laiminga. Tik staiga pakeliui pamato keleivį Po- 
seidonas. Sujudina vandenis. Keltas sudraskytas. Jau mirtis 
Odisejui, tik jūrų deivė Leukoteja pasigaili: duoda jam raištį, 
kad nenuskęstų bangose. Po dviejų dienų jūra išmeta didvyrį 
vos gyvą į krantą. Maloninga Atenė jam užpila miego saldaus, 
ir Odisejus, lapuos įsikasęs, giliai įmiega (V g.). 


A 


Telemacho 

Feakų saloj 


Odisejaus 


Rytą Feakų kara- 
laitė Nauzikaja, per 
sapną Atenės įkvėp- 
ta, važiuoja su tarnai- 
tėmis žlugto skalbti. 
Išskalbusios žaidžia. 
Triukšmaudamos pa- 
žadina  Odisejų iš 
miego. Didvyris mal- 
dauja pagalbos. Nau- 
zikaja jį aprengdina, 
pasotina ir pataria 
kreiptis į tėvą Alki- 
nojų (VI g.). Odise- 
jus, deivės globėjos 
vedamas, ateina į Al- 
kinojaus rūmus, mig- 
los pridengtas; apka- 
bina karalienės Are- 
tos kojas ir maldauja 
pagalbos. Pasipasako- 
ja, kaip jis patekęs 
iš Kalipsės nelaisvės 
į Feakų žemę (VII 
g.). Ryto metą su- 
šaukta  vyrija  nu- 

Kalipsė išleidžia Odisejų sprendžia duoti kelei- 
2 viui laivą, rengia žai- 
dimus, kelia puotą, kurioje dainuoja aklas dainius Demadokas. 
Kada jis ima dainuoti apie Trojos karą, kaip, gudrusis Odisejus 
sugalvojo medinį arklį Trojai paimti, svečias klausytojas neiš- 
tveria: uždengia savo veidą apsiaustu ir pravirksta. Pastebėjo 
Alkinojus. Klausia, ko gailaująs (VIII g.). „Esmi Odisejus, 
tėvo Laerto sūnus“! prisipažįsta keleivis ir pasipasakoja savo: 
nelaimes, kurios jį su draugais ištiko kelionėj iš Trojos. 
Pakeliui išgriovė Kikonų pilį, ėmė puotauti, bepuotaujan- 
čius juos išžudė, tik nedaugelis ištrūko ir laivais atkeliavo pas 


pasipasakojimas taikiuosius Lotofagus, kurie maitinasi gėlių maistu, priverčian- 


čiu tėvynę užmiršti. Tik jėga Odisejus prispiria savo draugus 
išplaukti. Pakliūva pas vienakius milžinus Kiklopus, kur Poli- 

femas suėda kelis achajus (IX g.), į; Eolo salą, vario siena 
aptvertą, kur Eolas vaišina achajus, suriša ir atiduoda achajams 
į maišą vėjus, kad nekliudytų jūromis plaukti. Jau netoli Itakės 
krantai, bet smalsuoliai achajai atriša maišą, ir ištrūkę vėjai 
nubloškia juos atgal į Eolo salą. Pasipiktinęs Eolas dabar juos 
atstūmė. Į septintą dieną pamato jie Laistrigonų žemę, kur mil- 
žinai žmogėdros suskaldo uolomis laivus ir jų pačių daugybę 
suryja. Tik Odisejaus laivas pasprunka, ir verkdami pabėgė- 
liai priplaukia Kirkės salą, kur Odisejaus draugai paverčia- 
mi kiaulėmis. Bet Odisejus, Hermio pamokytas, priverčia deivę 
atversti juos vėl žmonėmis. Metus čia gėrė valgė. Bet savo kraš- 
to pasiilgę leidžias toliau. Kirkės patartas Odisejus nusileidžia į 
Hado valstybę teirautis savo likimo (X g.). Hado valstybėj 
susitinka su karo draugais, su narsiuoju Achilu, kuris labiau 
norėtų pas ūkininką gyvas bernu būti, nei Hado tamsumose ka- 
ralium. Pranašas Teiresijus nusako jo ateitį: jei nepalies Helijaus 
jaučių, sveiki parplauks, jei užgaus, tik vienas Odisejus pasieks 
gimtąjį kraštą. O ir parvykęs jis dar turės keliauti, kol suras 
žmones, kurie nepažįsta laivo ir irklo, kurie nevartoja valgyje 
druskos; tada sudėjęs aukas Poseidonui ramiausiai sulauks gy- 
venimo galo savo tautoje (XI g.). Vėl jūroje. Tėvynės pasiil- 
gę priplaukia sirenas. Kas jų dainų paklauso, amžinai ne- 
nor nuo jų skirtis ir žūva. Odisejus užlipdo draugams ausis vaš- 
ku, save liepia pririšti prie laivo stiebo ir laimingai pavojaus iš- 
vengia. Priplaukia baisybę šešiagalvę Skilę, kur nutraukia 
nuo laivo šešis draugus. Nuo jos ištrūkę, išvargę achajai išlipa 
Helijaus saloje, kur ganosi dieviški jaučiai. Nors įgrasina 
Odisejus jaučių neliesti, nors priesaika jie savo pažadus tvirtina, 
bet neištesi: piauja Saulės galvijus, kurių net kepamos mėsos 
mūgia, grumodamas nelaime. Per šešias dienas linksmai skerdė 
Helijaus jaučius. Bet vos išplaukia į jūrą, Dzeusas trenkia žaibu 
galinguoju, šipuliais sueižėjo laivas, o visi achajai pradingo. Tik 
Odisejus, laivo stiebą apžergęs, per devynias dienas blaškytas 
jūroj, išmetamas į Ogigijos salą, kur gyvena nimfė gražkasė 
Kalipsė (XII g.). — Baigia Odisejus savo nelaimių pasakas. 

Gausiai apdovanoję išleidžia feakai garbingą keleivį laivu, 
kurs pats kelią suranda. Mieganti iš nuovargio didvyrį iškelia 
feakai Itakės žemėj, dovanas sudeda, leidžias atgal. Bet pakeliui 
juos pamato Poseidonas ir feakų akivaizdoje laivą paverčia uola. 
O Odisejus pabudęs bučiuoja gimtąją žemę (XIII g.). Paverstas 

Atenės nuskurusiu elgeta, eina pas Eumajų, „ganytoją dievišką 
kiaulių“ (XIV g.), o ryto metą deivė globėja parveda iš kelionės 
ir Telemachą, laimingai išvengusį jaunikių spąstų (XV g.). Čia 
Odisejus, atgavęs karžygišką grožį, duodas pažįstamas sūnui, ir 
abudu tariasi keršyti jaunikiams (XVI g.). — Elgeta Odisejus, 
Eumajaus vedamas, grįžta į pilį. Niekas jo nepažįsta, tik susi- 
jaudinimo ašara išsirita herojui, kai nuo kiemo pakyla senas 
šuo ir, pažinęs savo poną, ima vizginti uodega, mėgina prieiti, 
bet, senatvės palaužtas, sukrinta negyvas. — Rūmuose jaunikiai 
puotauja. Sėdas keleivis ant slenksčio, išmaldos laukdamas. 
Niekina jį jaunikiai, tyčiojas, tik doroji Penelopeja ir jaunasis 
Telemachas jį užtaria (XVII-XVIII g.). — Vakaras. Telema- 
chas išneša ginklus iš salės. Keleivį Odisejų pakviečia Penelo- 
peja: ar bekeliaudamas negirdėjęs ko apie Odisejų herojų. Daug 
girdėjęs, — pasakoja keleivis, — kitados pats Odisejų vaišinęs, 
dabar jis netrukus sugrįišiąs ir atkeršysiąs jaunikiams (XIX g.). 
— Rytą vėl puota. Jaunikiai spiria Penelopeją pasirinkti vieną 
iš jų ir ištekėti. Penelopeja imasi paskutinės gudrybės; atneša 
Odisejaus lanką: kas iš jo prašaus pro dvylika žiedų, bus jos 
vyras. Veltui jaunikių pastangos. Paima lanką elgeta Odisejus, 
ir strėlė prazvimbia pro visus žiedus (XX—XXI g.). Prasideda 
didžios žudynės; krinta visi jaunikiai ir nedorėliai tarnai bei tar- 
naitės (XXII g.). Išžudęs jaunikius, Odisejus liepia išvalyti salę, 
pakviečia Penelopeją. Susitinka. Tik dabar Penelopeja pažįsta 
savo vyrą, bet dar ne metas laime džiaugtis (XXIII g.). — Rytą 
Odisejus iš namų traukias pas tėvą Laertą, nes žuvusių jaunikių 
giminės rengia kerštą. Bet Olimpo dievams jau gana kivirčų, 
ir jie lemia susitaikinti karaliui su didikais: 


Jis pasiliks jų valdovas, o jųjų vaikų užmušimą 
Mes užmirštin atidėsim ir meilę tarp jų atgaivinsim 
Tokią, kaip buvo pirma: lai taika ten ir laimė težydi. 


5. „Odisejos“ kompozicija 


„Odiseja“ yra vieningesnis veikalas nei „Iliada“. Daugu- 
mą epizodų čia jungia viena grandis — tas pats herojus Odisejus. 
O to herojaus darbams ir žygiams vieningumo suteikia jo pa- 
grindinis siekimas — į tėvynę, pas Panelopeję, sūnų. Jam atsa- 
ko Itakėj likusių Penelopėjos ir Telemacho siekimai. Tačiau 

poemos medžiaga nėra vienoda. Kaip dvilypė yra „Odisejos“ 
tema, taip lengva skirti ir dvejopi pasakojimai: fantastinės hero- 
jaus kelionės jūrose ir realistiniai Itakės gyvenimo paveikslai su 
Odisejaus grįžimo žygiais. 

A. Kelionių pasakojimai. — Žygdarbiai pas Ki- 
klopą, pas Lotofagus, pas Laistrigonus, pas Kirkę, į numirėlių 
šalį, Eolo saloje, Skilė, Charibdė ir kt. yra ištisos pasakos, 
kuriose dar atsispindi mitologija ir bendri visų tautų pasakoms 
požymiai. Čia žmogus susiduria su nežmoniškomis būtybėmis 
— pusdieviais herojais, baidyklėmis, milžinais. Paprastas žmo- 
gus žūtų kovoje su jais, tik herojus, gerųjų dievų ar dvasių pa- 
dedamas, visur laimi. Kai jau didvyris apveikia kokį dievą, 
tada tas dievas tampa jo patarėju, padėjėju (ar nerastume tokių 
pat motyvų lietuvių pasakose?). Žmogui gelbsti gerosios dva- 
sios, kurios nuolat patarinėja, bet žmogus ne visada paklauso ir 
tada nusipelno jų nemalonę (Eolas), arba pasielgs būtinai prie- 
šingai, nekaip bus patarta (Helijaus jaučiai) ir paklius į nelai- 
mes. (Ar nerastume lietuviškų pasakų su panašiais motyvais ?). 

Labiausiai skaitytojų mėgstami yra pasakojimai apie Odi- 
sejų pas Kiklopą ir pas Kirkę. Jie patraukia iš karto skaitytojo 
dėmesį, suintriguoja ir neatleidžia tos intrigos ligi galo. 

a) Odisejus pas Kik- 
lopą. — Kartu su Odisejum ir 
jo draugais žvalgais po Kiklopo 
urvą ir stebies jaukia, taikinga gy- 
vulių augintojo būkle: krepšiai 
sūrių prikrauti; milžtuvės pieno 
primilžtos, užtvaruos bliauja gra- 
žūs, mažyčiai ėriukai ir ožiukai. 
Taip jauku, tačiau širdis skatina 
bėgti. Bet argi Odisejus klausys 
bailios širdies balso?! Jau matai 
achajus nurimus, kuriantis ugni, 
vaišinantis svetimu geru ir lau- 
kiant šeimininko iš ganyklos. Stai- 
ga „subilda žemė, kaip perkūno 
trenkta: tai Polifemas trenkė prie 
urvo angos parsineštas malkas. 
Baimės pagauti achajai jau len- 
da į kampus. Bet vėl ta baimė 
atslūgsta, kada Kiklopas suvaro 
gyvulėlius į urvą, ima juos melžti, 
raugia sūrius, kaip rūpestinga 
šeimininkė. 


Odisejus 

Dvejopi papa- 
sakojimai 


Pasakų 
elementas 


Baimė ir viltis 


Jėgos ir gud- 
mumo kova 


Prie šitokio darbo pamatęs argi manysi jį karingai nusiteikus. Pamato 
Polifemas svečius ir paklausia, kas jie per vieni, bet taip rūsčiai, kad acha- 


„jams sudrebėjo krūtinėse širdys. Veltui Odisejus gudriai kalba apie Dzeuso 


palankumą keleiviams ir ragina būt šeimininką maloningą ir dosnų. Užuot 
atsakęs į tuos įtikinėjimus, milžinas „pašoko staigiai, galingomis rankomis 
stvėrė po draugą ir trenkė į žemę, kaip kokius šunyčius: smegenys jųjų 
ištiško ir sutepė žemę aplinkui. Juos sukapojęs dalimis, pasidarė jis sau 
vakarienę. Rijo jis juos, kaip liūtas, kalnuose užaugęs, nelikdamas nieko: 
nei kaulų, nei jų vidurių, nei mėsos... 

Baisenybę 

Tokią pamatę, mes ištiesėm, klykdami, šaukdamies Dzeuso, 

Savo į dangų rankas. Ir suspaudė mums dvasią silpnybė. 

Didelį pilvą Kiklopas prikimšęs žmogienos, užgėrė 

Pieno saldaus, o paskui išsitiesęs sau tarpe avelių 

Greitai užmigo, 

Kaip čia primityviai žiauriai vaizdinga, ir kaip jaudinies dėl to, kas bus 
toliau. — Ar pulti ir kardu aštriuoju perverti krūtinė miegančiam baisybei? 
Bet tada nebeišbėgsi: urvo anga užversta didžiausia uola, ir gyvas jame 
supūsi, o nežudysi miegančio — po vieną visus suės, nes žmogiena jam 
labai patikus. — Ir prasideda kova — kaip paprastai pasakose — tarp 
negudraus milžino ir gudraus žmogelio. Kas laimės: ar kumštis ar galva? 
O dar įdomiau — kaip? 

Rytą supusryčiauja milžinas kitus du draugus. — Bet juoksis tas, kas 
juoksis paskutinis. — Odisejus suranda urve medį didumo, kaip laivo 
stiebas, kurį Polifemas buvo parsinešęs lazdai (koks tad turi būti jos savi- 
ninkas!); atkerta jo galą, pasmailina, apdegina ir vėl paslepia. Kai vakare 
baisybė parginęs surijo kitus du draugus, Odisejus jam duoda kelis dube- 
nius vyno. Viltis atgyja, kai Kiklopas nusigeria. Jis net pažada Odisejui 
malonę, klausdamas jo vardo. Ir milžinas nori pasirodyti gudrus, sąmo- 
jingas. Bet niekai jo gudrumas prieš Odisejų. Skaitytojas jau džiaugias, 
kai, klausiamas vardo, Odisejus pasisako Nieku vadinamas. Skaitytojas 
juokias Kiklopo kvailumu, kai tas lengva širdimi patiki Odisejaus prasima- 
nymais, bet ir stebis žiauria jo malone: suėsti Odisejų paskutiniuoju. Bet 
tam žiaurumui atsako kitas, Odisejaus surengtas Kiklopui, kai jis miegan- 
čiam girtam milžinui ima svilinti akį. Rodos, girdi, kaip žarija pavirtęs rasto 
smaigalis gręžias į milžino akį: užuodi jos degėsius — ir šiurpas nukrato 
(IX, 360—380). O Homeras aprašo tai ramiausiai, nesikarščiuodamas, lyg 
turėdamas laiko dar palyginimams parinkti. — Subaubia iš skausmo milži 
nas. Susibėga kaimynai. Bet kvailokas gi tas milžinas: susibėgusiems skun- 
džias, kad jį nuskriaudęs niekas. Ir visi išsiskirsto. Nelaimė praeina. Bet 
intriga dar ne visai atleista. Pamažu vėl ji tempiama. — Rytas. Sėdas 
Kiklopas prie angos, kad nepaspruktų kaltininkai. Apčiupinėja kiekvieno 
avino kuprą, kad neišjotų raiti. Koks jis kvailutis! Kodėl jis neapgraibo 
apačios, o jo žudytojai po avinų pilvais kybo. Bet čia jis mums jau ne tik 
galingas, ne tik žiaurus, ne tik kvailas, — jis net pasigailėtinas: kaip jis 
nuoširdžiai kalba su avinu — kaip koks piemenėlis, kuriam avinas yra 
brangiausias bičiulis (IX, 420—5). Kaip nuskriaustas, šaukias jis į tėvą 
Poseidoną keršto Odisejui: 

Lai tad vėliausiai pargrįžta, draugų šitų savo nebtekęs, 
Svetimo krašto laivu ir atranda namuose nelaimių. 
Baigta pasaka, bet kartu kaip ji gražiai sujungta su kitomis poemos 
dalimas: šita pasaka yra priežastis daugelio tolimesnių Odisejaus nelaimių: 
ji persekioja Poseidonas, kad išsvilino /sūnui akį. 


b) Kirkės pasaka. — Kiklopo pasakoj Odisejus turėjo nuga- 
lėti fizinės jėgos milžiną, o Kirkės pasakoj jam tenka susidurti su gražia, 
bet klastinga ir žiauria burtininke, kuri nepasigaili nė savo moteriškojo 
grožio, kad pavergtų sau žmogų. Herojui tenka nugalėti visos kliūtys. 
Žinoma, jis vienas žūtų taip, kaip ir kiti. Bet jam vis padeda dievai. Dirbk 
pats, pasitikėk dievų parama ir išlipsi iš kiekvienos bėdos, tarsi kalbėte 
kalba Odisejaus žygiai. Kai Kirkę nugali, ji daro visa, kas tik naudinga 
herojui: norinčiam išvykti ji pataria nusileisti į Hado valstybę savo atei- 
ties sužinoti; ji pataria, kaip išvengti sirenų, Skilės, Charibdės ir kt. ne- 
laimių. Tai pasakos motyvas, bet kartu ir kiek jis reikšmingas moraliniam 
gyvenime: apgalėtą aistrą gali sėkmingai įkinkyti į naudingą darbą. 


Kova su mote- 
riškais burtais 


Šitoj pasakoj ir Odisejus parodytas simpatingas. Kiklopo pasakoj jis Od. tėviškumas 


pasirodė gudrus, o čia jis jau tėviškas. Žūsta jo draugų dalis pas Kirkę. 
Odisejus juosias kardu, eina jų ieškoti ir vaduoti, nors likusieji gyvi, kelius 
apkabinę, maldauja bėgti nuo tos baisios salos. Jis palieka tada visus ir 
eina vienų vienas. Kirkę nugali. Dabar ji paklusni, ima vaišinti savo 
nugalėtoją, bet tas nei valgo, nei geria, kol jo draugai kiaulėmis paversti. 
Ir koks tų vargšų džiaugsmas ir dėkingumas: džiaugsmu ėmė verkti, net 
rūmai skambėjo. Bet ar visuomet tą Odisejų atsimins? — Tol, kol nelaimėj, 
o paskui jo įsakymų ir nepaklausys. 

Kiek Kiklopo pasakoj kova su fizine jėga buvo atvaizduota šiurkš- 
čiu realizmu, humoru padažytu, tiek Kirkės pasakoj jausti daugiau švelnu- 
mo ir pačiam pasakojime. O su kitais epizodais sujungiama panašiu būdu: 
šičia išpasakojama, kokios nelaimės dar laukia ir kaip su jomis kovoti. 

Kelionės pasakojimai nėra tokie palaidi, kaip „Iliados“ epi- 
zodai. Jie yra įdėti, kaip mozaikos paveikslas, į tam tikrus rė- 
mus. Tie rėmai — pakliuvusio pas feakus pasipasakojimas. 
Tačiau ir rėmai ir pats mozaikinis paveikslas yra glaudžiai su- 
tapę. Ir rėmai ir paveikslas yra, taryt, sumauti, kaip žiedai 
ant piršto, ant vieno veikėjo, visur srovena ta pati idėja — pasi- 
ilgimas tėvynės, visur reiškias ta pati kliūtis — Poseidono rū- 
stybė. Pagaliau pati rėmų spalva — nuotaika gražiai suderin- 
ta su pasakų baisumais, paslaptingumais: vakaro sutemos; ka- 
ralienė, svečiai susėdę prie židinio; visi nutilę, sakytum, kvapą 
sulaikę, net dieviškąjį dainių Demadoką — tą tikrąjį meno skel- 
bėją — pamiršę, tik Odisejaus pasakojimų įsiklausę. Ar gali būti 
patogesnis momentas pasakoms?! Ar jos būtų tokios įtikimos, 
jeigu pasakotų kokis trečias asmuo, o ne tas pats, kuris tas 
nelaimes pergyveno?! 

Pasakos 
nuotaika 


Pasakojimų 
sujungimas 


Realistinis 
elementas 


Dramiškumas 


Net kaip gražiai parinktas momentas toms pasakoms sekti. 
Jei atvykęs pas feakus Odisejus būtų ėmęs savo nuotykius pa- 
sakoti, ar juo būtų kas patikėjęs. Čia padaryta kitaip. Vos at- 
vykusį svečią Areta klausia, kas jis esąs. Odisejus išsisukinėja. 
Tik kada per puotą Demadokas ima dainuoti apie medinį arklį, 
apie dieviškojo Odisejaus gudrumą ir narsumą, Odisejus už- 
dengia savo veidą ir verkia. Pastebėjo karalius, susidomėjo tuo 
paslaptingumu ir klausia, ko verkiąs. Jau visi juo susidomi. 
Paruošta dirva ir jo pasakojimams. 

Čia Homeras pasirodo tobulas kompozicijos menininkas. 


B. Odisejus Itakėje. Itakės gyvenimo pasakojimai 
jau nieko fantastiško neturi, jei neskaitysim dievų kišimosi į 
kasdienius žmonių gyvenimo reikalus. Čia atvaizduotas realus 
Itakės gyvenimas su jo darbais, pramogomis, politine tvarka, 
šeimos sudarymo papročiais, luomais, — tai, kas „Iliadoje“ te- 
galėjo būti tik Achilo skyde, tolimoje perspektyvoje, tars: da- 
lykas, kuris maloniai vaidenasi karo nuvargintiems žmonėms. 
Šito gyvenimo ramybę čia drumsčia tik karaliaus Odisejaus ne- 
grįžimas. Jis duoda akstiną ramiame kasdieniame gyvenime 
intrigai sudaryti. 

Šitos realistinio gyvenimo temos lengva skirti trys dalys: 
1. kaip gyvena Odisejaus palikta šeima; 2. kaip Odisejus grįš 
ir atkeršys jaunikiams; 3. kaip susitiks grįžęs su žmona. 


Šitos temos dalys nėra dėstomos viena po kitos, kaip ke- 
lionės nuotykiai, bet supinamos viena su kita; veiksmas vyksta 
paraleliškai. Pirmoji temos dalis — aprašomoji — kaip palik- 
ta šeima gyvena, kaip Penelopejai peršasi jaunikiai, kaip jie 
naikina turtą, o Penelopeja su Telemachu tik kęsti tegali. Tik 
paskiau Telemachas iš pasyvumo pereina į aktyvumą, ir tada 
prasideda intriga. Aukščiausias jos laipsnis, kada jaunikiai su- 
sibaudžia jį nužudyti. Šitoji dalis yra jau apie Telemachą, dėl 
to kai kas ją vadina Telemachija. Jos pasakojimai vis dėlto 
daugiau tik papildo „Iliados“ poemą: pasakoja apie Trojos 
didvyrių likimą. 

Antroji ir trečioji temos dalys yra jau lyg kokios dramos: 
ir kerštas ir susitikimas su žmona eina dramišku augimu, kaip 
audra, kuriai kylant kiekvieną minutę smarkėja vėjas, kol pra- 
kiūra lyti ir perkūnas sutrenkia, arba kaip po apsiūkusios 

dienos — giedroji: kiekvieną minutę daugiau pragiedrulių, kol 
saulė sušvinta ir ima šildyti. 


a) Kerštas. — Kerštas jaunikliams ir nedorėliams tarnams kyla 
pamažu: kaip debesis aptraukia dangų. Jauti tvanką, išgirsti dundenant, 
visi gyviai ima nerimti, o paskui jau ir audra, kuri viską sunaikina. — Jau- 
nikiai puotauja. Nenujaučia, kad Telemachas jau tarias su Odisejum dėl 
jų gyvybės ir mirties. Ateina Odisejus į savo pilį. Čia jį, šeimininką, 
užgaulioja net piemenys, tarnaitės, jaunikiai svaido jį kaulais, suoleliais. 
Nukenčia dieviškas herojus, susivaldo, tik širdyje jam kraujas skriaudos ir 
kursto didesnę pagiežą. Bet sudundena griaustinis kad ir iš tolo: šiurpas 
nukrato ne tik elgetą Ira, bet ir jaunikius, kada pamato iš po skurlių 
tvirtus, galingus raumenis, o užgauliojančioms tarnaitėms tarė pora žodžių, 
ir jų keliai jau dreba iš baimės. 


Rytas. Susirenka jaunikiai į paskutinę puotą. Nematoma audra ar- 
tinas. Jaučia ją visi. Tik jaunikiai per daug užpylė akis sau nedorybėmis, 
kad ją suprastų artėjant. Jie tik labiau iršta. 


Palada Atenė jaunikiams 
Protą sumaišė: pradėjo jie baisiai kvatoti pablūdę. 
Juokėsi jie ir kvatojo, net jiems atsimainė ir veidas. 
Mėsą pradėjo jie ėsti dar žalią. Akis jiems užpylė 
Ašaros. Širdis vienok jiems sopėjo, linksmai bekvatojant. 
Tąkart pakilęs už skobnio jiems Teoklimenas pasakė: 
„Jūs nelaimingi, jūs žūsit! Jūs galvos miglose prapuolė, 


Ir nesimato jūs kelių žemai... Aš girdžiu jūsų verksmą; 
Ašaros tek jums per veidą. Aptaškytos jau sienos, 
Ir nuo skersinių matau kraują lašant... Šešėlių miglotų 


Priemenę pilną ir kiemą matau, kurie bėg į Erebo 
Tamsiąją šalį. (O saulė aptemo, aplinkui tamsybė“. 


Ir bėga iš namo pranašas šaukdamas: „Girdžiu aš nelaimę ateinant 
baisią, kurios negalėsit išvengti nė vienas iš jūsų“. O tie nedorėliai tik 
kvatojas, rengdamies patį Odisejų parduoti. Šiurpu dėl tokio apjakimo 
nedorybėse, kurios taip suėdė jų kaulus, kaip sielvartas Penelopejos dvasią 
buvo pakirtęs: ir jie netiki, kad Odisejus galėtų čia pasirodyt. 

Metas jau veikti. Įkvepia norą į širdį šviesakė dievaitė Atenė protin- 
gai Penelopejai duoti jaunikiams Odisejaus lanką. Veltui jie tempia. Prašo 
tada jo išmėginti Odisejus. Suūžė pykčio pritvinkusios jaunikių širdys: 
kaip jis, elgeta, rungsis su jaisiais. Bet paima Odisejus lanką. Dar nešauja. 
Dar, kaip dainius kankles, žiūrinėja, „mėgina. Nudūzgė strėlė. „Širdys 
jaunikių tuomet sudrebėjo, ir veidas nublanko“. Dzeusas tuo tarpu iš dan- 
gaus sugrūmojo griaustiniais rūsčiausiai. Nudžiugo Odisejus. Bet dar ne- 
žudo. Dar pasirodo kas esąs. Dar juos kankina laukimu, sarkastiškai 
siūlydamas jiems kitokią puotą. Tarė ir antakius rūsčiai sutraukė, Gudrus 
Telemachas, vario žibėdamas ginklais, atsistojo greta savo tėvo. Ir nėra 
išsigelbėjimo. Maldos dovanoti, pažadai atsiteisti — niekas negelbsti. 

Tvanku 


Nerimsta 


Sugrūmoja 


Audringa 
puota 


Tik gandai 


Pirmas susi- 
tikimas 


Abejonės 


Baimė aptemdė jų protą: pradėjo po salę daužytis 

Jie lygiai karvės po lanką kad laksto, kad sparvos apsėda, 
O Odisejus su savo draugais, lyg būrys sakalų kad 
Kreivanagių, kumpanosių, nuo kalno atskridę užpuola 

Mušti paukščius, o tie krinta būriais išsigandę ant žemės. 
Triukšmas ir riksmas pakilo didžiausias: jų smagenys taškės, 
Kraujas jų aslą užpylė ir sienas aptaškė aplinkui. 


Tik dainininkas Femis ir skelbikas Medontas, Telemacho užtariami, 
išmaldavo sau gyvybę. Baigės puota: visi jaunikiai kraujuose ir purvuose 
ištaškyti guli krūvomis, kaip žuvys. Kovos lauke tarp lavonų daugybės 
matai Odisejų, „visą kraujais nutaškytą, nuo dulkių ir prakaito juodą. 
Buvo jisai panašus į liūtą, kurs jautį sudraskęs, kelias ramiai ir nueina — 
krūtinė jo, snukis, žandai jo — kruvina viskas: baisu pažiūrėti“. 


Vaizdai ne švelnesni, kaip „Iliadoj“. 


Po audros lengvėja. Sušvinta pragiedruliai, ir saulė pasirodo: Odi- 


sejus susitinka su Penelopeja. 
— 


b) Odisejaus susitikimas su žmona. Odisejus tėvynėje, 
bet dar neatgavęs savo namų ir žmonos. Elgetos skraiste prisidengęs, turi 
slapstytis, Jame kovoja šalto proto diktuojamas atsargumas ir širdies noras 
pasisakyti žmonai. Paklauso proto, ne veltui jis gudraprotis. Ir duodasi 
pažįstamas tik palaipsniui. — Štai pas kiauliaganį jis tik išgirsta ir pa- 
mato, kaip jis laukiamas, paskui jau pasisako sūnui, nors tam sunku 
patikėti tėvo nuo pat mažens nemačius. Penelopeja dar nieko nežino. Eina 
pas ją Telemachas ir pasakoja, kad Odisejų laikanti Kalipsė, toliau Teo- 


klimenas — kad Odisejus savoj žemėj kur besislapstąs, nes taip jam 
pasakęs pranašingas paukštis. Susitinka jau salėj akis į akį prie jaunikių. 
Toliau — vakaras; kalbas Penelopeja su keleiviu, o jis toks panašus į 


Odisejų. Bet netiki atsargioji moteris jo žodžiais apie Odisejų; ženklo 
reikalauja. Gal tas keleivis tik koks sukčius prašalaitis, Odisejaus ir ne- 
pažįstąs. Kada įsitikina, kada išgirsta priesaiką netrukus Odisejų grįšiant, 
verkia iš džiaugsmo, nors dar negali išvyti iš galvos minties, jog Odisejus 
žuvęs. Čia Odisejus dar nesiduoda pažįstamas. Dar ne metas. Ir kada 
senutė Euriklė, jo buvusi auklė, beplaudama jam kojas, iš rando jį pa- 
žista, jis prisaikdina ją tylėti. Tik žuvus jaunikiams senė kvatodama bėga 
pas savo valdovę linksmos naujienos pranešti. Penelopeja netiki: dievai 
kokie išžudę jaunikaičius, bet ne Odisejus: „Achajon jis grįžti negali: jis 
žuvęs“! Per daug jau nelaimė įsėdo į jos širdį, kad galėtų išeiti. Bet 
nusileidžia Penelopeja į salę. Čia susitinka tėvas, motina ir sūnus. Visi 
tyli. Laukia akis nuleidęs Odisejus, ką sakys išmintinga žmona. Ilgą ji 
laiką tylėjo: širdis jai iš rūpesčio alpo — ar jis, ar ne jis. Net Telemachas, 
nesuprasdamas motinos širdies, skaudžiais žodžiais ima prikaišioti: „Motina 
mano, nebūk tu beširdė, ar proto nustojai? kaip sutinki tu pagrįžusį 
tėvą?... Tavo širdis už akmenį, tur būt, kietesnė yra“. Tik kada Odisejus 
atspėja paslaptį lovos, kurią žinojo tik juodu dvieje — žmonos „širdis 

sudrebėjo ir kojos... Balsiai pravirkusi, puolė prie vyro ir jį apkabino. . 


Ėmė bučiuoti jam veidą ir galvą. Abudum graudu pasidarė: verkti Odi- 
sejus pradėjo, prispaudęs prie savo krūtinės žmoną, nelaimių prislėgtą, bet 
jo nepamiršusią niekad... Būtų čia juodu saldžiai beraudodamu Aušrą 
sutikę, jeigu nebūtų sumanius kitaip šviesiaakė Atenė“. 


6. Homero dievai ir žmonės 


„Iliada“ ir „Odiseja“ yra vyresnioji ir jaunesnioji seserys. 
Abidvi vaizduoja tą patį graikų gyvenimą, besiskiriantį tik de- 
šimties metų tarpu. Tik vienoj atsispindi daugiau karo meto 
graikai, antroj — taikos meto. 


Abiejose poemose veiksmas varomas dviem plotmėm: dan- 
gaus ir žemės, dievų ir žmonių gyvenime. 


a) Dievai. — Iš žemės pasaulio Homeras nukelia skai- 
tytoją į dievų sritį. Parodo čia abiejose poemose tuos pačius 
dievus. Aukštajam Olimpe matai griausmavaldį Dzeusą, kitų 
mažesnių dievų ir deivių apsuptą, besipykstantį su jais, besiba- 
rantį, smarkiai bebaudžiantį arba vėl atleidžiantį savo vaikams, 
jiems meiliai besišypsantį, kartais nusileidžiantį auksiniais ratais 
tvarkos padaryti žmonių tarpe ir apsireiškiantį perkūnais ir žai- 
bais. Čia ir jo žmona Hera; čia jo svarbiausi vaikai — Palada 
Atenė, mokslo, karo deivė, Afroditė, meilės deivė, Apolonas, 
meno dievas; čia Poseidonas, jūrų valdytojas. Šalia jų pinas 
daugybė nimfų, nereidų, pusdievių. Visiems jiems Homero fan- 
tazija suranda žmogiškuosius pavidalus: jie kaip žmonės, su 
visomis žmogaus dorybėmis ir jo biauriausiomis ydomis: pasi- 
leidimu, kivirčais, peštynėmis, pavydu, meile ir neapykanta. Die- 
vai nulemia ir žmonių darbus: arba padeda ar sukliudo. Vie- 
niems žmonėms simpatizuoja vieni dievai, kitiems kiti. Kad 
dievai žiūrėtų aukštojo teisingumo, o ne simpatijų, to dar ne- 
matyti. Tik vienas nepažįstamas Likimas, kuriam Homero fan- 
tazija nemokėjo nė pavidalo sugalvoti, lieka amžiais teisingas: 
už gera atlygina, už bloga baudžia. „Odisejoj“ ir pats dievų 
gyvenimas švelnesnis, palyginti su iliadiškiais, jie daugiau su- 
dvasinti, suabstraktinti. 


b) Žmonės. — Žmonių Homeras praveda mums pro akis 
ištisas armijas. Daugiausia tai aukštojo luomo atstovai, aristo- 

kratai; net tar- 
nai yra garbin- 
go kilimo (Eu- 
majus, Euriklė). 
Tik „Iliada“ pa- 
žvelgia į juos 
karo metu, 
„Odiseja“ — 
taikos. Dėl to 
„Iliadoje“  dau- 
giausia karo nar- 
suoliai, kuriuose 
reiškias karo en- 
tuziazmas, ir tik 
retkarčiais pra- 
siveržia  pasiil- 
gimas ramaus 
gyvenimo. „Odi- 
sejoj“ šitas ra- 
mus šeimos gy- 
venimas yra vi- 
sų turimasis ar- 
ba siekiamasis 
džiaugsmas. Dėl 
to „Iliados“ 
Homeras išve- 
da į sceną ir api- 
beria skaidria 
šviesa karo he- 
rojus, o „Odise- 
ja“ tuos pačius 
žmones (Nesto- 
B rą, Menelają) 
TK parodo puotas 
Elisa) 
[ ar vestuves ke- 
liant, šeimos lai- 
mės gaubiamus. Čia daugiau vietos skiriama ir šeimos centro 
— moterų — paveikslams. „Iliados“ žmonių karingumą ir 
„Odisejos“. taikingumo dvasią parodo ir skirtingi svarbiausieji 
veikėjai: Achilas ir Odisejus. 


Dzeusas dievų tarpe 

Achilo dvasios pagrinde — jausmas. Širdim jis gyvena. O 
jo širdis ne plati, bet gili: jei myli ką, tai atiduoda visą širdį; 
jis karštai myli draugą, tėvą, o labiausiai karo garbę; ne dėl pi- 
nigų ir turto jis atkeliavo į Trojos karą. Jei Achilas ko ne- 
pakenčia, tai nė kiek jam širdies neparodo (Hektoro nužudy- 
mas). Bet tik ateik pas jį su nuoširdžiu žodžiu (Priamas), jis 
atsileis. Jis dar nepažįsta diplomatijos, dėl to tiesus, atviras ir 
teisingas. Jo širdis dar nesugadinta; ji galinga, kaip vulkanas, 
bet protas ir valia, palyginti, per silpni tokiai širdžiai. Net savo 
veiksmų nemoka kontroliuoti. Antai, kada dėl jo rūstybės žuvo 
Patroklas, jis prakeikia rūstybės sėklą, bet pats nepasijunta, kad 
jau dega nauja rūstybės ugnimi. Ir kada toje ugnyje žūva minios 
karžygių, nieku jam nenusikaltęs Hektoras, kada Priamas rau- 
da sūnaus lavono, apkabinęs jo kojas, tada Achilas pajaučia, 
kad rūstybė ir kerštas niekados neužgesins žmogaus sielvarto, 
dvasios troškulio, tik dar labiau jį padidins. Tada gilios pras- 
mės įgauna iš jo lūpų išskridę žodžiai: 

O, kad dievų ir žmonių pasibaigtų kivirčai ir pyktis, 
Kurs net ir vyrą protingą suerzina, atima protą, 

Kurs pradžioje malonus, neva lašančio korio saldumas, 
Bet širdyse jisai vyrų išauga į baisiąją ugnį. 


Kitoks yra Odisejus. Tai praktiškojo proto, gudrumo žmo- 
gus; sumanus, atsargus (dėl to neatviras, niekam teisybės nesa- 
kąs), bet smalsus, apgaulingas, draugus mylįs, jais besirūpinąs; 
bet tiek, kiek tas jam nekenkia (Kirkė ir Skilė), be to, dar — 
pasileidęs. Simpatingas yra Odisejus savo didžia meile žmonai 
ir dar didesniu tėvynės pasiilgimu. — Achilas rodės idealistas, 
entuziastas jaunuolis, Odisejus — praktikas, realistas, subren- 
dėlis. Nors tai karo žmogus, bet kariškais dalykais jis mažiau 
domis; jis smalsus, kur kas gyvena, kokie augalai auga. Jame 
prasimuša jūrininko dvasia. Tai jau vėlesnės graikų kultūros 
atstovas. 

Nesudėtinga dvasia ir kitų Homero žmonių, vyrų ar mo- 
terų. Kiekvienas jų apdovanotas pastoviu vienu kuriuo charak- 
terio bruožu: Agamemnonas — karališkas didingumas; Diome- 
das — viena narsybė; Nestoras — praktiškas protingumas; Pat- 
roklas — kūdikiškas nuoširdumas; Hektoras — gero vyro, tėvo, 
kario paveikslas; Andromacha — mylinti žmona ir motina; Pa- 
ris — išlepėlis, lengvabūdis; Elena — aistros moteris, kurią tik 

amžius ir nelaimės atveda į tikrą kelią; Penelopeja — viena išti- 
kimybė vyrui; Nauzikaja — besprogstanti mergaitės jaunystė. 

Paprasta, nesudėtinga jų dvasia, kaip paprastas, primity- 
vus jų gyvenimas ir papročiai. Juose reiškiasi ir spiria veikti tik 
pačios prigimties įdiegti jausmai, instinktai: meilė, neapykanta, 
savisauga ir t.t. Bet šie jausmai yra visiems žmonėms ir visais 
amžiais bendri, dėl to ir šiandien mes Homero žmonėmis žavi- 
mės ar jų neapkenčiam. 


7. Homero stilius 


Poemos parašytos hegzametru. Suskirstytos kiekviena po 24 
giesmes. Homeras pasakoja apie herojus visai ramiai, objektyviai, 
nesijaudindamas jų pasisekimais ar nelaimėmis. Kartais net už“ 
simiršta, palikęs jiems pavojų gresiant, ir ima pasakoti apie kokią 
nors smulkmeną (pal. Odisejaus kojų plovimą ir rando istoriją). 
Šitas jo užgriebimas vis naujų dalykų, išsiplėtimas charakterin- 
gas abiem poemom. Išsiplėtimo, žodingumo pasitaiko ir stiliaus 
priemonėse, ypačiai epitetuose, palyginimuose, pakartojimuose. 

Tam tikri žodžiai turi savo nuolatinius epitetus: aušra rau- 
donpirštė, žodis sparnuotas, mirtis juodoji, miegas saldus, Odi- 
sejus gudraprotis, dievaitė šviesiaakė (pal. lietuviškas dainas!). 
Epitetus Homeras taip pamėgęs, kad kalba apie dangų žvaigž- 
dėtą vidury dienos, greituosius laivus, kai jie ištraukti ant kran- 
to, apie skardžiabalsius skelbėjus, kai jie tyli, ir t.t. Ir paly- 
ginimuose autorius dažnai susižavi dalyku, su kuriuo lygina, 
dėl to jo palyginimai labai ilgi. Kartais jie sulaiko net pačią 
veiksmo eigą, atitraukia skaitytoją nuo pagrindinio dalyko. Ta- 
čiau jie turi kitą gerąją pusę: ir epitetai, ir palyginimai, ir ap- 
skritai stiliaus priemonės yra paimtos iš realaus, daiktiško, pri- 
mityvaus gyvenimo, ir dėl to jos gyvos, plastiškos, kupinos pri- 
mityvaus, naivaus realizmo. Nuo jų ir poemos dvelkia žiauriai 
realia ar naiviai sentimentalia, herojiškai didinga senovės dva- 
sia, Ypačiai ta dvasia jausti „Iliados“ herojų dialoguose. 

„Odisejoj“ stiliaus priemonės jau ne tokios gausios ir, pa- 
lyginti, jau nublukusios, lyg kūrėjo fantazija jau rodytųs be- 
išsenkanti. Dėl to sakoma: kiek Achilas yra geresnis už Odi- 
sejų, tiek „Iliada“ yra gražesnė už „Odiseją“. „Iliada“ — saulė, 
„Odiseja“ — mėnuo. Bet juk esama žmonių, kurie mėnesį 
mėgsta labiau nei saulę. Lygiai mūsų laikais dažniau mėgsta- 
ma „Odiseja“ dėl fabulos nuoseklumo ir fantastiškų nuotykių. 

8. Homero poemų reikšmė 


Graikams Homero poemos buvo jų politinio, kultūrinio, 
religinio, šeimos ir visų kitų gyvenimo sričių veidrodis, enciklo- 
pedija, juo labiau, kad graikai savo šventųjų knygų, kaip indai, 
persai, žydai, ir neturėjo. Iš Homero nuo VI amžiaus vaikai 
mokėsi skaityti ir žavėtis sentėvių didžiadvasiškumu. 

Poemos nulėmė ir tolesnę graikų literatūros raidą. Jomis 
sekdami, daugybė aoidų sudėjo naujas poemas, lyg jų tęsinius 
ar priedėlius ar visai naujo turinio veikalus. 


Tikrai „Iliada“ nebuvo užtenkamai atvaizdavusi Trojos karo prie- 
žasties, pirmųjų devynerių metų, Achilo žuvimo, Trojos pilies išgriovimo 
ir kt. „Odiseja“ taip pat nėra baigta: kas toliau dėjos su Odisejum, nežinia, 
nors jam ir išpranašauta, kad dar ilgai turėsiąs keliauti, kol susitaikysiąs 
su Poseidonu. Šitas spragas ir ėmėsi papildinėti kiti aoidai. Susidarė 
ištisa eilė pasakojimų apie Troją. Jie ir vadinami Trojos ciklu (ratu, 
rinkiniu). Tą Trojos ciklą (įskaitant ir Homero poemas) sudaro šie pasa- 
kojimai: 1. Kiprija (apie karo priežastį); 2. Iliada; 3. Etiopida (apie Achi- 
lo žuvimą) ; 4. Mažoji Iliada; 5. Apie Iliono išgriovimą; 6. Grįžimas iš Tro- 
jos; 7. Odiseją; 8. Telegonija (kaip Odisejus žuvo). 

Šalia Trojos ciklo išaugo dar Tebų ciklas, Argonautų. 

Ciklinių epų kūrėjai buvo tik sekėjai, pamėgdžiotojai. Jie poeto ta- 
lentu negalėjo susilyginti su Homeru. Visu kuo pamėgdžiodami, jie pa- 
galiau susilaukė satyros (Margitas), kurią Aristotelis aukštai vertina, bet 
kuri, deja, yra pradingusi. 

Epopejos ir jų sekimai gausiai davė medžiagos ir tragedijai. 
Net lyrikai turėjo įtakos. Dėl to Homerą graikai vadina poe- 
zijos tėvu. 

Homero garsas iškeliavo ir už Graikijos sienų. Pirmieji 
romėnai sumanė pasidaryti romėniškas „Iliadą“, „Odiseją“, ir 
nusižiūrėjęs į jas Vergilijus parašo „Eneidą“. Renesanso lai- 
kais (1488 m.) paskelbiamas Homero kūrinys, ir nuo to laiko 
jo vardas ligi šiol garsus ir garbingas. Klasicizmo, o ypačiai 
pseudoklasicizmo laikais tautos rūpinosi susikurti savas poemas 
Homero pavyzdžiu. Homeras virto tobulu nurodymu, kokia 
turi būti herojinė poema: žmonės, įvykiai, stilius. Pamėgdžiojo 
net smulkmenas: graikų poemų paveikslu visi pradėdavo žo- 
deliu — giedu. 

Poemos nenustojo literatūrinės vertės ir mūsų laikais. Ne 
tiek jomis sekama, kiek apskritai gėrimasi jų grožiu. Jose poe- 
zijos forma išreikštą pamatom savęs dalelę: būtent, žmones tų 
„ pačių gyvenimo vargų kankinamus (karo, tautų ir šeimų ne- 

santaikos), tais pačiais jausmais gyvenančius (pavydu, kerštu, 
pykčiu, meile draugų, tėvų, moters, vaikų, žmonos, tėvynės, 
ištikimumu ...). „Iš žmoniškai jaučiančios širdies teka jo dai- 
nos, ir dėl to jos visuomet tekės į žmogiškąsias širdis“ (Her- 
deris). „Juo daugiau gėrėsimės Graikijos poezijos stebuklu, juo 
geriau tarnaus Homero kūrinys tam, kas yra kiekvieno tikrojo 
meno tikslas: žmogaus dvasiai augti ir tarpti“ (Šilkarskis). 


Pagalvoti. — 1. Trys žmonos: Elena, Andromacha ir Penelopeja 
(kuo jos panašios ir kuo skirias?). — 2. Tėvas ir sūnus (palygintina, kokie 
santykiai tarp Hektoro ir Astianakso, Laerto ir Odisejaus, Odisejaus ir 
Telemacho). — 53. Motina ir sūnus (pagal Penelopejos ir Telemacho san- 
tykius). — 4. Ponai ir tarnai. — 5. Darbas — ne gėda (pagal Nauzikają 
ir Penelopeją). — 6. Kaip atsikeršija gerų patarimų neklausymas (pagal 
Odisejaus draugų nepaklausymą ir kilusias dėl to nelaimes). — 7. Ką 
Dievas nori nubausti, tam protą atima (pagal jaunikių likimą). — 8. Išti- 
kimumas ir kantrybė viską nugali (pagal Odisejų ir Penelopeją). — 9. Grai- 
kų pramogos (dainos, šokiai, žaidimai). — 10. Graiko malda ir aukos (kam, 
kada, kaip meldžias). — 11. Dievų gyvenimas graikų vaizduotėje. — 12. 
Gyvenimas po mirties. — 13. Graikų šeimos gyvenimas (sudarymas, šei- 
mos narių pareigos ir santykiai). — 14. Kas ir kaip valdo Itakę. — 15. 
Svečiuos pas graiką (pagal feakus, Odisejų pas Kiklopą, Odisejų tėviš- 
kėje). — 16. Išrinkit Hektoro ir Andromachos atsisveikinimo epitetus ir 
palyginimus ir juos charakterizuokit. 

Kas yra epas, poema, epopeja? 

Pasiskaityti. — Homeras, Ilijada. Vertė J. Ralys ir Čiurlio- 
nienė-Kymantaitė, P. Žadeikis ir Talmantas. Kaunas 1930, V. D. M. Odi- 
seja. Vertė Dr. J. Ralys. 

II. DIDAKTINĖ POEMA 
Heziodas 


Tas už visus protingesnis, kurs galva savąja gyvena, 
Tąjį taipojau protingu menu, kurs kito paklauso, 
Tą, kurs nei pats neišmano, nei kitų patarimo 
Paisyt nenori — laikyki netikėliu irgi benaudžiu. 
Heziodas 


1. Žemojo luomo kelias į literatūrą 


Padavimas pasakoja, kad Chalkidėj, Eubojos saloj, kartą 
susitikę žaidimuose rungtis du poetai: senesnis Homeras ir jau- 
nesnis Heziodas. Pergalės vainiku jau norėję papuošti Homero 
galvą, bet rungtynių teisėjas Panidas pareiškęs, kad vainiko 
nusipelnęs tas, kuris apdainuoja žemdirbystę ir ramius darbus, o 
ne tas, kuris garbina karą ir žudymus. Ir sulig tais žodžiais 
Panidas dovaną atidavęs Heziodui. 

Padavimo sprendimas gražiai parodo, kaip šalia herojų ir 
karalių pamažu iškyla paprastieji žmonės, šalia karo žmonių — 
ūkininkai žemdirbiai, šalia mitų ir fantastinių nuotykių — Ja- 
biau imama vertinti realus, skurdus kaimo gyvenimas. Jisai 
susilaukė ir savo poemos, lygiai kaip karžygių gyvenimas buvo 
atvaizduotas Homero poemose. 

Naujos poemos tėvynė buvo Beotija, kur gyveno daugiau- 
sia žemdirbiai — žmonės, nelinkę nuotykių ieškoti, žmonės be 
užsimojimo, be fantazijos, bet prisirišę prie sentėvių dievų, pa- 
pročių ir gimtosios žemės. Heziodas matė, kaip vargiai ūkinin- 
kai kovojo su gamta, kaip didelė jų turto ir darbo dalis tekdavo 
ponams, o nuskriausti nerasdavo teisybės. Poetui kaimo skur- 
das tegalėjo sukelti tik juodas mintis. Juo labiau, kad ir paties 
poeto gyvenimas buvo skaudžių neteisybių paliestas. Jo tėvas, 


atsikėlęs iš Eolijos į Beotiją, buvo nusipirkęs čia žemės. . 


Mirdamas pavedė visą turtą dviem sūnum, Heziodui ir Persui. 
Sūnūs susikivirčijo dėl palikimo. (Ginčą išsprendė „karaliai“, 
nuskriausdami Heziodą. Šitos bylos neteisingas sprendimas ir 

paskatinęs Heziodą parašyti poemą, vardu „Darbai ir Dienos“, 
kad „parodytų ne pasaką, o tikrą teisybę ir tuo vaduotų savo 
tautiečius iš šiurkščios gyvuliškos būties“. Suprantama, ta tei- 
sybė buvo liūdna, dėl to ir poemoje yra daug pesimizmo. Ta- 
čiau Heziodas yra realistas praktikas: ne tik skundžias ūkininkų 
vargais, bet ir nurodinėja, kas reikia daryti, kokiam reikia būti, 
kad būtų geriau gyventi. Dėl šitų pamokymų Heziodo poemą 
vadinama pamokomąja, arba didaktine. 


2. „Darbai ir Dienos“ 


Prieš aprašinėdamas žmonių gyvenimą, Heziodas šaukiasi mūzų pa- 
galbos, primena broliui Persui neteisingai jo laimėtą bylą, o paskui meta 
akį į plačią praeitį, kurioje buvo malonu gyventi, kurioje nebuvo neteisybės. 
Aprašinėja poetas aukso amžius, paskui sidabro, raudono vario, o jo am- 
žius — tamsios geležies, Geležies amžius — blogiausias: dingo teisybė, 
santaika; senas žmogus nebegerbiamas; neteisingai prisiekiama. Bet — pri- 
mena poetas — nemirštamoji Teisybė ir dievų yra gerbiama, o kas ją 
skriaudžia — rūstina patį Dzeusą. Dėl to ragina karalius-teisėjus (jį pati 
juk nuskriaudė!): 


Josios bijokit, karaliai, nuo kelio tiesaus neišklyskit! 


Toliau Heziodas, tarsi norėdamas parodyti ūkininkui idealą, pasakoja, 
kokis turi būti geras ūkininkas. — Pirmiausia jis turi pasitikėti dievų tei- 
singumu ir pats būti teisingas, nes „pinkles sau taiso tasai, kurs artimui 
taiso“. Valdžia ir įstatymai jam nepadeda, dėl to jis pats turi savim pasi- 
rūpinti. Kovodamas dėl duonos kąsnio, ūkininkas visur turi žiūrėti naudos. 
Net ir santykius su kaimynais turi tvarkyti praktiškoji nauda: padėti pa- 
dedantiems, duoti duodantiems, nes nieko neduodantiems niekas neduoda. 
Mokėk spirtis dėl savo būvio: kas tau padarė bloga, nedovanok, atkeršyk. 
Heziodas težino tik teisingumą, pasigailėjimo jam nėra. Būk darbštus ir 
taupus. „Niekados tinginys nepripildys aruodo“. Darbas žmogui pačių 
dievų yra skirtas: 


To ir dievai nekenčia ir mes, kas, vengdamas darbo, 
Sukas, kaip tranas koksai, kur visada dykas. 

Bičių darbščių maitinas tiktai nenuilstamu darbu. 
Ogi darbas suteiks tau avių ir kitokio šiaip turto, 
Darbu įgysi patsai ir dievų amžinųjų malonės. 


Toliau Heziodas aprašinėja metų laikus. Čia pamatom ūkininką iš- 
sivilkusį ariant, sėjant, piaunant, susirūpinusį viena mintim: greičiau at- 
likti Demetros skirtus darbus. Kada nusilpsta saulės karštis, apmąžta pra- 
kaitas, kada Dzeusas leidžia rudens lietų, tai ir žmogus judresnis. Tada 
jau metas miško kirsti. O kada padebesėse sukrykuos gervės — bus ženk- 

las, kad jau lietingosios žiemos pradžia. Bet po žiemos saulės rato stoja 
pavasaris, ir ūkininkas skuba rinkti vynuoges. 

Gražiai ir vaizdingai šiuose metų laikuose poetas aprašinėja žmonių 
darbus, ypačiai gamtą. Štai, pavyzdžiui, žiemos pradžia, kai speigus atneša 
Borejas: 


Virš audringų bangų iš Trakijos skrenda Borejas. 
Žemė, jo slėgiama, dejuoja. Gaudžia ir miškas. 
Lenkia prie žemės šakas neprieinamoj kalno pakriaušėj 
Tiek milžinų ąžuolų, tiek aukštai iškerojusių eglių, 
Tuomet ošimas smarkus beribėse giriose kyla, 

Savo uodegas žvėrys pabruka bloga pajutę. 

Veltui gina gamta jų kūną vilningu kailiu: 

Savo kvėpavimu šaltu Borejas pasiekia ir kaulus; 
Perpučia jis kiaurai — tiek jaučio būtų čia kailis, 
Tiek ilgaplaukės ožkos. Tik avių nepajėgia įveikti — 
Jų tiršti plaukai nepraleidžia Borejo galybės. 

Aukso saulė tada toli nuo suvargusio žmogaus. 
Mums, helenams, jinai neilgam savo žvilgsnį parodo. 
Mūsų miškų gyvuliai — tiek jie su ragais, tiek beragiai — 
Bastos miškų glūdumoj; dantis nepataiko į dantį, 
Vargšų sielą dabar tik vienas rūpestis slėgia: 

Kaip išvengti speigų, ar žmonių neliestam tankumyne, 
Ar pakriaušės dauboj. Jie klaidžioja taip, kaip pasenę 
Žmonės, kurių sulūžo strėnos, blakstienos nusviro. 
Taip ir žvėrys dabar klajoja ir baisisi sniego. 

Tad ir tau šiuo metu patarsiu taip apsirengti... 


Toliau eina patarimai. 


Heziodo kalba sausa, griežta, palyginti su Homeru, bet taikli, kas 
ypačiai svarbu didaktiniams patarimams. 


Kitas Heziodo veikalas — „Teogonija“. Tai dievų istorija, kur per 
1022 eilutes aprašinėjamas pasaulio sukūrimas iš chaoso, dievų giminės, 
Dzeuso kova su titanais. 


3, Heziodo reikšmė 


Kai Heziodas jaunam ūkininkui pataria: „Įsitaisyk pirma 
tu sau trobą, ir pačią, ir karvę...“ iš karto pajunti, kad jau 
dingus herojiškoji Homero dvasia. Heziodas į literatūrą įveda 
liaudį ir ją moko. Tuo jis duoda pradžią demokratinei, realis- 
tinei literatūrai. 

Heziodas buvo graikų labai mėgstamas. Ne tik jo raštai 
buvo skaitomi ir gausiai sekami, kaip ir Homero, bet ir pats 
poeto asmuo apipintas legendomis, kurios Heziodą vaizduoja, 

kaip žmonių geradarį. Viena legenda pasakoja, kad Heziodą 
nužudę draugai, kūną įmetę į jūrą, tačiau per viešąją šventę 
banginiai jį išnešę į krantą, ir minia pažinusi mylimą poetą. 
Jo kūnas buvęs palaidotas Nemejoj. Netikėtai Orchemonoj 
kilęs maras. Orakulas pataręs perkelti poeto kūną į Orchemoną, 
ir liga liovėsi siautus. Orchemoniečiai tada pastatę paminklą su 
parašu, kuriame Heziodas vadinamas žmonių švietėju. 
Heziodo „Darbai ir Dienos“ turėjo įtakos ir naujųjų laikų 
didaktinėms poemoms; jų tarpe ir lietuvių Duonelaičiui. 


Pradier: Sapfo 


III. GRAIKŲ LYRIKA 


Tas tikrai gražus, kurio siela skaisti. 


Sapfo 


1. Graikų lyrikos charakteris 


Graikų lyrika suklestėjo 7—6 a. Daugiausia įkvėpimo po- 
etams davė viešieji tautos reikalai: po sėkmingų karų, po žai- 
dimų herojų pagerbimas, dievams padėka. Šalia tų iškilmingų 
progų graiko jausmus žadino puotos, vynas, meilė. 

Kad savo jausmus išreikštų, graikų lyrikas ėmėsi visokių 
priemonių: žodžio, muzikos, dainos, šokio. Pats lyrikos var- 
das pareinąs nuo lyrikos instrumento, kuriuo buvo pritariama 
lyrinei giesmei. Pritardavo ne tik lyra: graiko pirštai — pliki 
ar su kauliukų — bėgiodavo ir citros ir arfos stygomis. Mie- 
liausiai jis pūtė ir fleitą. Tik smuiko rūšies instrumentai grai- 
kui buvo nepažįstami. Su muzika ėjo ir daina, giesmė — dekla- 
muodavo, giedodavo — solo ar choru, Choras stovėdavo ar 
ritmiškai judėdavo, šokdavo. 

Pajausti to lyrikos įspūdžio, kurį ji davė graikams, šian- 
dien mes negalim: judesių nematom, muzikos negirdim, o ir 
pačių lyrikos tekstų (žodžių) beliko tik nuotrupos. Iš jų ma- 
tyt, kad graikai labai žiūrėjo giesmės formos — ritmo, eilučių 
ilgumo. 

Pagal tai, kokios formos buvo giesmės ir kaip jos buvo 
atliekamos, graikų lyrika skirstoma į 1. elegiją ir jambą; 2. 
melinę lyriką. 


2. Elegija ir jambas 


Šiandien elegija vadinam svajingo liūdesio eilėraštį. Grai- 
kams buvo svarbiau ne elegijos nuotaika, bet eilėraščio išvir- 
šinė forma. Elegija buvo dainuojama, pritariant muzikos 
instrumentui, tačiau be judesių, šokių — kaip ir epas. Manoma, 
kad ir pats elegijos vardas yra kilęs nuo muzikos instrumento 
ėlegos (dūdelės, fleitos), kuriuo M. Azijoje pritardavo liūdnoms 
raudoms. Kartais giedamąją melodiją pakeisdavo paprastu de- 

klamavimu. Tokiu būdu elegija buvo pereinamasis tarpas nuo 
epo į grynąją lyriką. Net elegijos ritmika buvo artima poemoms: 
hegzametras su pentametru. 


Elegijomis Tirtejas (VII a. Spartoj) dainuoja apie karą ir žadina tau- 
tiečių patriotizmą; elegijomis ir liaudies bičiulis Solonas (apie 600 m. Ate- 
nuose) dainuoja apie Salaminą, norėdamas sužadinti piliečius į kovą ir 
tą salą atimti iš Megaros, kad gautų išeiti į jūrą. Tapęs gimtojo miesto 
įstatymų leidėju, vėl elegijomis ragina piliečius pasitenkinti ramiu, kukliu 
gyvenimu. 


Šalia elegijos plėtėsi jambas, taip pat artimas epui. Ši- 
tam pajuokiamajam ar sąmojingam eilėraščiui duota ir tam tik- 
ra forma: sudarytas iš vadinamų jambinių trimetrų (mūsiškių 
šešių pėdų), kartais chorejinių tetrametrų (8 pėdų) su moteriš- 
kąja cezūra. 

Jambas kilęs iš Demetros religinių apeigų. Jų dalyviai protarpiais 
svaidydavęsi (iapto) sąmojais, vienas kitą pašiepdami. Padavimas sako, 
kad viena mergina, vardu Jambė, savo sąmojais prajuokinus Demetrą, kuri 
visados liūdėjusi savo mylimosios dukters netekus. Nuo to ir jambo vardas 
tekęs juokingoms eilėms. Bet tai legenda, o tikroji jambo etimologija nėra 
žinoma. 

Garsiausias jambų rašytojas — Archilochas, kūręs taip 
pat ir elegijas. 


Archilochas, sūnus didiko ir vergės, kilęs iš Paro salos, gyvenęs apie 
650 m. Jo gyvenimas audringas ir vargingas: kaimo darbininkas, paskui 
karys, kovose ir mirtį susiradęs. Jo raštų likę tik 250 eilučių. Archi- 
locho dainos aidi čia karo šūkiais, čia skatina naudotis gyvenimo smagu- 
mais, čia kalba išminčiaus tonu, ar jau plaka satyra savo priešus. Jam- 
bas iš jo lūpų plaukia, kaip viską naikinanti galybė. Padavimas seka, 
kad poetas pamilęs Likambo dukterį; pamilęs taip, kad „ji atėmė iš jo 
akių šviesą, pagrobė iš širdies ramybę“. Buvęs jau susižadėjęs, bet tėvas 
staiga atsisakęs leisti už jo savo dukterį. Tada įniršęs poetas visu savo 
jambų baisumu puolęs Likambą ir jo šeimą. Negalėdama išsigelbėti iš bai- 


"sios satyros, nelaiminga šeima turėjus nusižudyti. Tokių nepaprastų aistrų 


ir galingo žodžio buvęs poetas. Kaip Homeras senųjų buvo laikomas epo, 
kaip Sofoklas tragedijos, taip Archilochas — jambo karalium. Jis pirma- 
takas ir karingojo Tirtejo, ir erotiškų Sapfo dainų, ir gilios minties Solono 
lyrikos, ir iškilmingų Pindaro odžių. 

Šalia jambo augo kitos dvi satyriškos poezijos formos: 
pasakėčia, kurios žymiausias kūrėjas buvo Ezopas, ir epigrama, 
kuri būdavo rašoma akmenyje, molyje, medyje ir panašioje ra- 
šyti netinkamoje medžiagoje; dėl to epigrama būdavo labai 
trumpa — dviejų trijų eilučių, glaustos minties. 

3. Melinė lyrika 


Tikroji graikų lyrinė poezija — dainos, giesmės, sujungtos 
su šokiu, muzika. Nuo graikiško žodžio mėle — muzikos, dai- 
nos ši lyrikos rūšis vadinama meline lyrika. Tos dainos gies- 
mės buvo giedamos arba vieno asmens, arba choro. 

Vieninė melika užsimezgė ir gražiausiai suklestėjo tarp 
eoliečių, gilios ir jausmingos dvasios žmonių. Ir pati šios rūšies 
poezija dažnai vadinama eoline lyrika. 


Eolinės lyrikos įžymiausi kūrėjai yra du Lesbos salos augintiniai 
„Alkejas ir Sapfo, o po pusės šimto metų ir Anakreonas iš Teos. 

Neramiais laikais pataikė jie gyventi. Slenkstyje iš 7 a. į 6 graikų 
zytuose griuvo karaliai, atgyveno aristokratai, ir smulkių piliečių masės 
tiesė rankas į valdžią. Ištiko tarpusavio kova. Savo dainomis aktyviai joje 
„dalyvavo aristokratas Alkėjas, kovodamas su tironais, ištremtas, nusirami- 
nimo protarpiais ieškodamas puotose. Tokia jo ir lyrika: politiniai ir reli- 
giniai himnai, puotų ir meilės dainos. 

Tose pačiose aplinkybėse gyvenusios Sapfo lyrika visai kitokia: ne 
karo ar himnų poezija, bet skirta vienai poetės mokinei, prie kurios ji buvo 
prisirišus. Kada mergaitei atėjo laikas ištekėti, Sapfo, labai gailėdamos, su 
ja skirias. 


Nesvyruodama dievams prilyginu tą dievų laiminamą vyrą, kuris gali 
žiūrėti į tavo tamsiąsias akis, klausytis tavo balso, tavo saldaus sidab- 
rinio juoko! Nuo to kaista man kiekvienas kraujo lašas. Kai žvelgiu 
į tave tik valandėlę, negaliu pratart aš žodžio, stingsta man liežuvis 
it palūžęs, ugnis kaitri plaukia mano oda, mano akys nebemato, mano 
ausys kursta visokiem garsam. Šaltas prakaitas išpila man kaktą, ir 
aš sudrebu. Kaip išdžiūvusi žolė pabąla mano veidas, ir kad kiek — 
atrodyčiau taryt numirėlis išblyškęs. Tačiau viską turim iškentėti... 


Čia eilėraštis nutrūksta. Visa Sapfo lyrika — gilios meilės ir grožio 
pagarbinimas. Bet tikrasis grožis esąs tik ten, kur siela graži. Sapfo pa- 
veikslas paslaptingas, legendom apipintas. Ne vienas poetas bent intuicija 
stengės jį atspėti. 

Nei gilaus jausmo nei minčių neieškok puse šimtmečio paskesnio Ana- 
kreono poezijoj. Sielos kančių, skausmo, neapykantos jis nepažįsta. Pa- 
guosti, uždegti nemoka. Bet jo poezija pasitenkinusį dar palinksminą, vyną 
dar pasaldina, meilę pagražina: 


Tarne, nešk vandens, nešk vyno, 
Nešk skubiai gėlių vainiką, 
Pabandysiu vyno jėga 

Nugalėt Eroto vylių. 


Vynas ir meilė tai dažniausios jo temos. 


4. Visuotinė literatūra, I d. 

Jo dainų grakšti forma ir pigi išmintis — naudotis, ką diena duoda, — 
surado jam daugybę draugų. Tai buvo išsigimstančios Graikijos poetas.. 
Ir kaip jo perdaug laimingas globėjas Polikratas, Siamo tironas, gyvenimą: 
baigė nukryžiuotas, taip netrukus linksmą gyvenimą baigė ir rytinė graikų. 
dalis, pakliuvusi į persų jungą. Anakreonas ypačiai daug sekėjų rado pas- 
kiau 18 amžiuje, taip pat nykimo amžiuje. 

Šalia lesbiečių vieninės lyrikos vakaruose plito chorinė. 
Ji kilo iš šeimyninių, tautinių, religinių švenčių. Arklių ir žmo-- 
nių lenktynės, ritinio, ieties, kumščių rungtynės buvo visų grai- 
kų šventės. Laimėtoju didžiavos ir tėvai ir visas jo gimtasis. 
miestas. Jo garbei dėjo giesmes, jas giedojo ištisas choras, kar- 
tais iki 50 žmonių šokdami, fleita grodami. Tokias iškilmes 
rengdavo ir dievams pagerbti. Kiekvienas miestas laikė savo 
garbe pasirodyti su kuo geriausiu choru ir šokiais. Buvo pa- 
skirtos net chorų rungtynės su dovanomis. Poetai sudėdavo ne: 
tik žodžius, bet ir muziką. Patys dažnai išmokydavo ir chorą. 
Chorinės giesmės forma įvairi; tokia, kokios reikalauja melodija. 
Nuotaika iškilminga, kaip ir dera šventei. 

Chorinė poezija susiranda geriausius atstovus karų su per- 
sais metu — Alkmaną, Simonidą ir Pindarą. 

Simonidas garsiausias persų karų poetas, net 50 rungtynių laimėjęs su: 
savo chorais; jis skelbęs Maratono, Termopilų karžygių garbę; jis raudojęs. 
žuvusių karžygių. Bet jis dėjęs giesmes ir tiems, kurie jam gerai užmokėjo. 
Savo talentą pardavinėjo kaip puodžius ar kurpius. 

Nors to paties amžiaus, bet visai ne karo žygių poetas yra. 
Pindaras, vadinamas chorinės poezijos karalium (gimęs Tebuo- 
se, gyv. Atenuose, miręs Arge, 518 — apie 440). Jis nežiūri 
į karus, į besiveržiančias demokratines idėjas ir jonėnų filoso- 
fiją. Jis tauriausias aristokratinės riteriškos kultūros ir religijos: 
poetas. Savo odėse (vadinamose epinikijose) daugiausia apdai- 
nuoja viešųjų žaidimų laimėtojus. Kaip ir Simonidas, Pindaras: 
imdavo atlyginimą už odes, tačiau jo giesmės nebuvo tik išgy- 
rimas tų, kurie pinigus moka. Jo akys pakyla nuo dienos laimė- 
tojo į dievus, kurie tą pergalę teikėsi dovanoti, kurie apskritai 
žmonėms visas dovanas sk'ria. Tai dievų poetas. 

Antai Pindaras kreipiasi į deives, Aglają, Eufrosiną ir Ta- 
liją, paskiau kalba apie herojo mirusį tėvą vienoj savo odėj, 
kurią choras giedojo procesijoj Asopichos'o, jaunuolių rungty- 
nių laimėtojo, garbei: 

Jūs, kurios valdote Kefiso bangas ir gyvenate šalyje, turinčioje: 
daug gražių bėgikų, o Charitės, spindinčios Orchimenės, garsiosios: 

viešpatės, senųjų minijiečių globėjos, klausykite manęs; aš šaukiuos į 
jus, iš kurių mirtingieji gavo visa, kas jiems duoda džiaugsmo ir 
malonumų: gabumus, grožį, garbę! Be kilniųjų Charičių patys dievai 
negali nei šokio šokti nei puotos kelti; danguje visur jos esti pirmos; 
jos sėdi ten sostuose šalia Apolono Pitijiečio, ginkluoto auksiniu lanku, 
ir jos ten garbina Olimpo viešpaties, savo tėvo, didybę. 

O tu, kilnioji Aglaja, ir tu, Eufrosina, kuriai harmonija žavesį ne- 
ša, jūs, vieno iš galingiausių dievų dukterys, išgirskite šiandie mane, ir 
tu, Talija, kurią harmonija užburia ir kuri šitą eiseną regi lengvu žings- 
niu artėjant pergalės džiaugsme. Aš Asopichos'o esu atėjęs savo mo- 
kytomis eilėmis apdainuoti... O dabar, Aide, skrisk ligi Persefonės 
buveinės, ligi niūrių sienų ir nunešk garbingą žinią šio vaiko tėvui. 
Skrisk ir surask Kleodomos'ą ir tark jam, kad Talija garsiuose slėniuose 
ant jaunos jo sūnaus galvos uždėjo sparnuotą kilnių pergalių vainiką. 


Odė labai trumpa, bet laikoma viena iš grakščiausių ir gai- 
viausių, kurias Pindarui įkvėpė jaunuolių pergalės. 

Apskritai Pindaro kalba yra kieta, sudėtinga. Jo paveiks- 
lai rūsčiai didingi, bet jam rūpi ne tiek vaizdingumas, kiek di- 
dinga gyvenimo išmintis skelbti. Mūsų laikais jis sunkiai pa- 
skaitomas. Bet gilus religingumas, dorovingumas, iškilmingu- 
mas, kurį jisai oriai skelbė lyrikoj, padarė Pindarą labai ger- 
biamą. Jį vadinę net dievų mylimuoju. 

Jau senas būdamas — sako legenda — jis prašęs dievus 
apdovanoti jį didžiausia gyvenimo laime; dievai išklausę ir pa- 
siuntę jam mirtį. Po Pindaro mirties, kai Delfų šventykloj au- 
kodavo aukas, į dievų puotą kviesdavo ir Pindarą. O paskiau 
klasicizmo laikais poetų buvo svajojama susidaryti sau Pindaro 
garbę. 

Graikų lyrika ne tik kurstė savo piliečius religiniams, pa- 
triotiniams ir pilietiniams žygiams, bet ji davė užuomazgą ir 
tolimesnei graikų literatūros rūšiai. Melinės poezijos choras ir 
šokis jau yra draminio veikalo elementai. Belieka tik žingsnis 
į teatrą. 


Pagalvoti. 1. Kas yra lyrika, kuo lyrika skiriasi nuo epo. — 2. 
Kas yra elegija, odė, satyra, kitos lyrikos rūšys. — 3. Palyginti Pindaro 
odė su kuria lietuviška ode. 5 

Pasiskaityti. Tirtėjas: Pirmyn, „At.“ 1929, 2—3 nr., Anapestas, 
Kamantausko Chrestomatija, 1926; Sapfo: Skaudus atsisveikinimas, „A.“ 
1950, 2—3 nr., Malda į Afroditę, ib. 4 nr., Mano dukružė, Kamantausko 
Chrestomatija; Teognis: Į Apoloną, Talmanto Chrest.; Pindaras: Olimpiška 
odė, Talm. Chrest.; Anakreonas: Puotos dainelė, Kamantausko Chr.; Archi- 
lochas, „A.“ 1930. 

IV. GRAIKŲ TRAGEDIJA 


Graikų teatro pradžia 


Tu, oželi, juodbarzdėli, auk, auk; 
Dievuks mūsų tavęs lauk, lauk... 
Liet. tautosaka 


Dramos žodis graikiškas; reiškia veiksmą. Ten, kur įvy- 
kiai ne pasakojami, o rodomi, vaidinami, ten reikia ieškoti ir 
dramos pradžios. 

Graikų drama, kaip ir daugelio kitų tautų, yra išriedėjusi 
iš religinių apeigų. Jos būdavo keliamos vyno dievui Dioni- 
sui pagerbti. Tai dievas, kurį mitai rodo didžius sielvartus ken- 
čiant ar pašėliškai linksminantis. Jo garbei keliamos šventės 
buvo vadinamos dionisijomis. Dionisijos būdavo rengiamos tik- 
tai du kartu per metus: vienąsyk pavasario pradžioje (kovo — 
balandžio mėn.) — vadinamos didžiosios dionisijos; antrąsyk 
— žiemos pabaigoje (sausio — vasario mėn.) — lenajos, arba 
vynuogių spaudimo šventė. 

Dionisijose ar lenajose graikai garbino savo dievą himnais, 
vadinamais ditirambais. Vienas asmuo, korifejus, pasakodavo 
apie dievo Dioniso kovas, nelaimes, priešų nugalėjimą arba apie 
juokingus jo gyvenimo nuotykius, o choras himnais reiškė savo 
sielvartą ar džiūgavimą dėl Dioniso nelaimių ar pasisekimų. 
Choro dalyviai, vaizduodami dievaičio palydovus satyrus, bū- 
davo apsitaisę ožių kailiais. Graikiškai ožys vadinasi tragos; 
iš čia kilęs tragedijos vardas: tragos ode = ožys giesmė. Tra- 
gedija vaizduodavo rimtuosius dievo gyvenimo nuotykius, o iš 
pasakoj'imų apie juokinguosius išaugo komedija. 

Dioniso šventės buvo viešas kulto dalykas, palaikomas 
valstybės lygiai, kaip Olimpijoj, Delfuose ir kitur buvo rengia- 
mos kitų dievų garbei muzikos rungtynės. Tačiau vaidinimuo- 
se netruko pasireikšti ir tautinis bei politinis gyvenimas. Kori- 

fejus ir choras nepasitenkindavo vienais Dioniso nuotykiais; 
imdavo pasakoti apie mitų herojus, o paskui ir savo amžiaus 
įvykius. Sakysim, poetas Frynichas atvaizdavęs Mileto žuvimą; 
kada choras ėmęs raudoti išgriauto miesto, kurį ateniečiai gynė 
ir iš kurio negrįžo jų laivai, kada priminė pavergtųjų kančias 
ir paniekinimą, — visas teatras, kaip sako Herodotas, ėmęs 
kartu su jais raudoti. Bet poetas už tai, kad priminė tas skau- 
džias nelaimes, buvo smarkiai nubaustas. Kovos su persais dėl 
nepriklausomybės ypačiai sukėlė tautinį entuziazmą. Pergalei ir 
jos herojams paminėti dėkingi ateniečiai pastatė paminklą, rengė 
šventes su vaidinimais, į kuriuos suplaukdavo iš viso krašto. 
Tokiu būdu šalia religinių vaidinimų iškilusi tautinė tragedija 
kėlė graikų patriotizmą ir jungė visus kovai dėl laisvo gyvenimo, 
kaip anksčiau Simonido ar Pindaro lyrika. 


2. Teatro klestėjimo periodas 

Religiniai ir tautiniai vaidinimai iš pradžių buvo artimai 
susiję su chorine lyrika; tai buvo tik epiškas korifejaus pasa- 
kojimas ir lyriškas choro jausmų reiškimas. Pirmasis tuos vai- 
dinimus sudramina atenietis Tespis (VI a.), įvesdamas dialogą 
tarp choro ir korifejaus. 536—4 metai, kada Tespis sutaisė tokį 
vaidinimą Atenuose, laikomi tragedijos gimimo metais. Bet 
pačiais gražiaisiais žiedais graikų tragedija pražysta V—IV a. 
Atenuose. Šitas laiko tarpas yra dramiškiausias ir vaisingiausias 
visoje graikų istorijoje: tautos dvasia pasireiškė garsiausiais he- 
rojiškais žygiais, išugdė garsiausius valstybės ir meno kūrėjus, 
o paskui pamažu apgeso, kaip saulė, vakarus pasiekus. Drama 
ryškiausiai parodo, kokius tarpus išgyveno graikų dvasia ir 
kaip ji keitėsi. 

Pirmiausia graikų galybė pasirodo kovose dėl laisvės. Persų 
karaliai, stengdamiesi nukariauti visą ano meto pasaulį, užgrobė 
M. Azijos graikus. Pavergtieji, vadovaujami turtingo Mileto 
miesto, sukilo. Atenai atsiuntė jiems keliasdešimt laivų pagal- 
bos. Bet sukilimas buvo numalšintas, Miletas išgriautas, gyven- 
tojai išžudyti, pavergti. Persai užsimojo tada pabaigti su grai- 
kais. Paėmę salas, įsiveržė į Atiką netoli Maratono. Degdami 
laisvės meile, geriau apsiginklavę, ateniečiai su nedideliu talki- 
ninkų būreliu išklojo didžius persų būrius. Maratono pergalė 
(490 m.) pakėlė graikų dvasią, o bendras pavojus juos subloškė 
arčiau vienas kito. Karas nesiliovė, bet graikai vikrumu, nar- 

sumu, karštos laisvės meilės vedami, atmušė didžius persų bū- 
rius, amžiams pagarbindami Termopilų (480), Salamino, Platejos 
(480) pergales. Elada buvo apginta nuo išorės priešų. Dėkingi 
ateniečiai savo karžygiams pastatė paminklą ir įamžino šiuos 
žygius tragedijose ir lyrikoje. 

Po herojizmo žygių eina ramaus produktingo kultūros kles- 
tėjimo amžius. Laisvės kovose labiausiai iškilo dvi graikų tau- 
tos: ateniečiai ir spartiečiai, ypač pirmieji. Ateniečių vadovybei 
pasidavė visas Archipelagas; susidarė jūrų sąjunga, kurios 
tikslas buvo atvaduoti graikų žemes ir atkeršyti persams. Žuvus 
Miletui, Atenuose išsiplėtė prekyba, miestas turtėjo. (Garsūs 
valstybės žmonės išmintingai ėmė tvarkyti šalį. Aristidas, o 
paskui šviesusis Periklas neturtingam luomui, kuris, uoliai buvo 
dalyvavęs nepriklausomybės kovose, suteikė visas piliečio teises. 
Šviesaus, pasiaukojančio, atsargaus Periklo demokratiškai val- 
domi Atenai po herojiškų žygių savo jėgas pakreipė nauja 
vaga — stiprino laivyną, statė miesto sienas, rūpinos neturtin- 
gaisiais, duodami jiems darbo prie viešųjų statinių.  Periklo 
laikais Atenai pasiekė savo galybės viršūnę, dėl to visas amžius 
vadinamas Periklo vardu. Tada graikai davė gražiaus's,trage- 
dijos ir skulptūros veikalus. d 


Net savo priešų Periklas buvo apkaltintas, kad per daug pinigo eik- 
vojąs viešiesiems trobesiams. Žmonių susirinkime Periklas paklausė, ar 
iš tikrųjų jis tiek daug išleidžiąs. „Daug, labai daug!“ atsakė žmonės. 
„Jeigu taip“, atšovė Periklas: „tai aš visa imu iš savo sąskaitos, bet už 
tat ant šitų trobesių tebus parašytas mano vieno vardas“. Nustebinti Pe- 
riklo pasiryžimu ar patys norėdami būti statymo dalyviais, žmonės ėmė 
šaukti, kad Periklas imtų iš valstybės iždo, kiek tik jam reikia, nesišykštė- 
damas. Statybos darbus tvarkė jo geriausias bičiulis, genialusis Fidijas, 
kuris paskiau tų pačių ateniečių buvo apkaltintas bedievybe. Net Periklas 
negalėjo išgelbėti savo bičiulio — Fidijas mirė kalėjime. 


Atenus pražudė tarpusavio nesantaika. Gerai sutardami 
kovoje su priešais, Atenai ir Sparta virto didžiausiais konku- 
rentais ir amžinais priešais taikos metu. Prasidėjo kivirčai tarp 
atskirų valstybėlių. Į juos įsikišo ir Atenai su Sparta. Iškilo 
ilgametis Peloponeso karas (431—404), kuris iš tiesų virto Spar- 
tos ir Atenų karu. Sparta puolė, Atenai gynėsi. Kol buvo gyvas 
Periklas, jis sumaniai palaikė ateniečių tarpe santaiką, ir karas 
sekėsi. Bet užėjo maras; neprotingi piliečiai ėmė kaltinti dėl 
jo patį Periklą (kaip minia atsimoka!). Pagaliau ir pats Periklas 

apsikrėtė maro liga ir mirė, palikdamas karą nebaigtą. Ate- 
nuose prasidėjo nesutikimai. Nauji vadai, išdidūs, bet trumpa- 
regiai, nemokėjo varyti Periklo darbo, savo netikusiais žygiais 
sukiršino pačius ateniečius, sukėlė kovą tarp demokratų ir oli- 
garchų; tuo pasinaudojo Sparta ir apveikė Atenus. Apveikti 
Atenai neteko savo galybės — dūmais nuėjo jųjų laivai, išgriau- 
tos jų gimtojo miesto sienos, panaikinta demokratija, jos vietoj 
valdžią paima tironai. Susmuko atenų dvasios galybė, susmuko 
nuo tada pamažu ir menas. 

Su šitais trimis Atenų gyvenimo laiko tarpais glaudžiai 
sutapę yra didieji graikų dramos atstovai: Eschilas, Sofoklas, 
Euripidas ir Aristofanas. Eschilas Salamino kovoje pats daly- 
vavęs, Sofoklas, 15 metų berniukas, vadovavęs vaikų chorui 
triumfe dėl tos pergalės; Euripidas tą kovos dieną gimęs. Eschi- 
las yra graikų herojizmo poetas; Sofoklas Periklo am- 
žiaus poetas; Euripidas nykstančių Atenų dvasios reiškė- 
jas. Į paskutinį periodą prisideda Aristofanas, tą susmukusios 
dvasios graikų visuomenę plakdamas komedijomis. 


3. Teatro technika 

Religinį ir patriotinį teatrą rėmė valstybė, rengdama kas- 
met viešus vaidinimus. Kad paskatintų poetus, darydavo dra- 
mos konkursus. Juos, o drauge ir visą dionisijų šventę tvarky- 
davo valstybės atstovas archontas. Jis leisdavo rungtis per vieną 
šventę trims poetams. Kiekvienas jų turėdavo parašyti po tris 
tragedijas ir po vieną komediją arba satyrišką dramą. Trys 
tragedijos vaizdavo tris tos pačios legendos ar pasakojimo epi- 


zodus ir vadinos trilogija, o drauge su komedija — tetralogija. 
Archontas parinkdavo tada turtingą pilietį ir pavesdavo jam 
garbingą pareigą — savo lėšomis sudaryti chorą. Paskirtasis 


(vadinamas choregas) surinkdavo iš savo gyvenamosios srities 
choristus, fleitininkus ar citrininkus. Juos išmokydavo pats 
tetralogijos autorius. Chore būdavo 12, paskui 15 žmonių, o 
komedijos choruose 24. Iš pradžių vaidindavo pats poetas, o 
nuo Sofoklo (kuris turėjęs labai silpną balsą) vaidintojas būdavo 
renkamas burtais. Vaidintojų pradžioje buvo vienas, Eschilas 
įvedė antrą, Sofoklas trečią. Pirmasis vaidintojas vadinosi 
protagonistas, antrasis — deuterogonistas, trečiasis — tritago- 
nistas. Visas roles vaid'ndavo vyrai. Artistai buvo labai ger- 
biami, kaip ir kokie dvasininkai, nes teatras buvo pusiau reli- 

ginė, pusiau tautinė įstaiga. Karo metu jie būdavo kai kur 
siuntinėjami pasiuntiniais, kaip neliečiami asmens. 

Teatro trobe- 
siai iš pradžių bu- 
vo mediniai, pas- 
kui imta statyti 
akmeniniai. Atenų 
teatras įtaisytas 
prie Akropolio, 
kalno papėdėj 
(žiūr. 58 psl.), at- 
viroj vietoj. Tea- 
tro buvo trys da- 
lys: amfiteatras, 
orchestra, scena. 
Amfiteatras  skir- 
tas žiūrėtojams, 
Atenų teatras. aa — svarbiausias įėjimas į AISygaS po Plyntt 
teatrą; bbb — šalutiniai įėjimai; cde — orchestra; dangum; sėdynės 
g — pakilesnė vieta choro vedėjui; h — logeion, iškaltos uoloje; toj 
vieta vaidintojui; iklm — proskenium, arba prieš pačioj sėdynėj vie- 
scenis; n — scena; op — užpakalinė scenos siena: nį sėdi, kiti pasi- 

ą — vietos mašinoms deda kojas. 

Užpakalinės: 
eilės eina vis labiau į kalną; žiūrėtojai visa galėjo matyti. Atenų 
amfiteatre galėjo tilpti apie 30.000 žmonių. Orchestra buvo tarp 
scenos ir žiūrėtojų. Jos vidury Dioniso aukuras; čia sustodavo 
choras. Keliais laiptais aukščiau scena. Vaidintojai išeidavo į 
priekį. Užpakalinėje scenoje buvo trejos durys. Vidurinės 
durys ėjo į karaliaus rūmus; šalutinės — į moterų, svečių ar 
kitas menes. Tam tikrą reikšmę turėjo ir angos į orchestrą. Jei 
kas įeidavo pro kairiąją (iš publikos žiūrint) angą — reikšdavo, 
kad ateivis yra iš miesto, iš uosto, iš arti, nes iš tos pusės buvo: 
Atenų miestas ir uostas. Pro dešiniąją pusę įeidavo žmonės iš. 
tolo: iš Atikos, svetimieji. 

Vaizduodami dievų ar herojų gyvenimą, graikai parody- 
davo juos didesnius už žmones. Tam tikslui apsiaudavo auk- 
štais batais, vadinamomis koturnomis (žiūr. pav.); tam tikros: 
pirštinės pailgindavo rankas; ant veido dėdavo kaukę, čia tra- 
gišką, čia komišką, kurios papuošalai padidindavo ir vaidintojo 

ūgį. Tokiam teatre mimika (veido judesiai) neturėjo jokios 
reikšmės: iš tolo negalėjo jų pastebėti. Tik kaukių spalva ar 
forma pabrėždavo kai kuriuos vaizduojamo asmens charakterio 
bruožus: tamsi kaukė — vyras, balta — moteris, geltona — 
paliegėlis, ruda — gudruolis; daug raukšlių kaktoje — pagyve- 
nęs žmogus, maža — rimtas, lygi kakta — linksmai nusiteikęs, 
suraukta kakta — paniurėlis; seniai turėdavo baltus, žilus plau- 
kus; sveikas, kenčiąs, nelaimingas žmogus pažymimas tamsia 
plaukų spalva; trumpai kirpti plaukai — nelaimingas, ilgi plau- 
kai — karalius ar karys. Jų kostiumai būdavo nepaprastai 
puošnūs. 

Vartodavo tam tikras mašinas dievams iš dangaus nuleisti, 
perkūnams ir žaibams sukelti ir kt. 

Į teatrą rinkdavosi visi piliečiai, vyrai ir moterys; moterų 
neleisdavo tik į kai kurias komedijas. Negalėdavo lankytis nė 
vergai. Jie galėdavo ateiti tik patarnaudami savo ponams: atneš- 
davo valgyti, gerti, patiesalą akmeninei sėdyne'. 

Kol vaidinimai buvo tik religinė šventė, į teatrą leisdavo 
visus nemokamai. Vėliau įvestas mokestis, nors, palyginti, ne- 
didelis — du obolai (apie 30 santimų, arba 15 centu). Periklas 
tą mokestį neturtingiesiems grąžindavo iš 
valstybės iždo. 

Į teatrą graikas turėdavo išsirengti vi- 
sai dienai su maistu ir gėrimu. Viena tra- 
gedija trukdavusi 2,30—3 val.; taigi visa 
dienos tetralogija apie 11 valandų. Po vie- 
nuolika valandų tris dienas iš eilės. 

Vadinamąją tragediją pradėdavo pro- 
logu, sudarytu iš monologo ar dialogo. 
Paskui įžengia pro šonines angas choras — 
tai parodos; kalbasi veikėjai; jų pasikalbė- 
jimas vadinamas epeisodija; choras nu- 
traukia jų pasikalbėjimą savo giesmėmis, 
vadinamomis stasimomis; po vaidinimo 
choras išeina; tai ekzodas. Veiksmais grai- 
kų tragedija nebuvo skirstoma. Mūsišką 
suskirstymą veiksmais atitiko jų epeisodi- 
jos. Scenoje rodydavo nuotykį, kuris truk- 
davo ne daugiau kaip 24 valandas, įvyk- 
davo tik vienoj vietoj ir pindavos aplink | Tragiškoji figūra 

asmens kokį atsitikimą. Dėl to garsūs yra graikų tragedijų trys 
vienumai: laiko, vietos ir veiksmo. 

Publika su vaidintojais gyveno kartu: ji džiūgavo, plojo 
ar raudodavo. Bet kartais prapliupdavo ir švilpti, šaukti, rei- 
kalaudavo blogą vaidintoją net nubausti. Ateniečiai gerai nu- 
jautė grožį: lengvai jų siela buvo pagaunama gero vaidinimo ir 
aiškaus tarimo, bet greita pastebėti ir nusikaltimus. 


Atenų teatras 


Pagalvoti. — 1. Kas yra drama? Kurie jos sudedamieji elemen- 
tai? (atsiminti literatūros teorijos dalykai). Kas dramiška yra graikų re- 
liginėse apeigose? — 2. Ar nėra dramiško elemento mūsų gyvenimo reiški- 
niuose: vestuvių, pabaigtuvių papročiuose, bažnytinėse apeigose, laidotu- 
vėse? Išskirti, kur čia draminis elementas, kur lyrinis, kur epinis. — 3. Pa- 
lyginti modernusis teatras su graikiškuoju: teatro technika, reikšmė religijai, 
tautybei, menui... — 4. Pagalvoti, ar mūsų vaidinimai nekėlė religinės, 
tautinės dvasios, ypačiai atgimimo laikais; 0 dabar? 

Ne, žmonės niekuomet neišgalės kovot 

Su Dzeuso' įvesta tvarka... 

Visi mes dulkės prieš Likimo galią. 
Prikalias Prometejus 


1. Eschilo gyvenimas (525—456) | 


Eschilo gyvenimas ir dvasia sutampa su laisvės kovų pe- 
riodu. Skurdžios biografinės žinios rodo jį buvus narsų karžygį 
ir aukštos dorovės poetą. 

Gimė 525 
m. pr. Kr. iš nar- 
sios ir garbingos 
giminės Eleuzi- 
noj. Poeto talen- 
tas anksti pra- 
dėjo busti. Pats 
Dionisas — sa- 
ko padavimas— 
kartą jam pasi- 
rodęs sapne ir 
paskatinęs imtis 
tragedijos. Jau 
26 — 28 metų 
stojęs rungtis, 
bet nelaimingai. 
Persų  įsiverži- 
mas privertė po- 
etą mesti poezi- 
ją ir eiti į kovos 
lauką. Jis narsiai grūmės su tėvynės priešais prie Maratono ir 
tik sunkiai sužeistas buvo išneštas iš kovos lauko, o jo brolis 
žuvo karžygio mirtimi, norėjęs sulaikyti priešo laivą grynomis 
rankomis. Pačiam poetui buvo didžiausia garbė vadintis Mara- 
tono karžygiu. Net jo kapo akmens parašas, jo paties sudėtas, 

nieko nesako apie Eschilą poetą, o mini tik Eschilą, Maratono 
karžygį. Kariškos garbės poetas įsigijo ir kitose garsiose graikų 
kovose — Salamino, Platejos. 

Nutilo kovos. Eschilas karžygys virto vėl poetu. 485 m. 
jis laimėjo dramos rungtynes ir nuo to laiko jis pelnęs, sako, 
nugalėtojo dovanas ar 13 kartų. Tik 468 m. garsusis nugalėtojas 
pats buvo nugalėtas naujos ir jaunos teatro jėgos Sofoklo. Ki- 
tais metais senasis tragikas dar vėl atkovojo savo garbę. Apie 
tolimesnę jo veiklą tiek težinia, kad jis, karaliaus kviečiamas, 
važinėjęs į Siciliją ir vaidinęs ten savo tetralogijas. Dvejus 
metus prieš mirtį dar atlankęs tėvynę; blykstelėjęs paskutinį 
kartą Atenuose ir paėmęs laurus „Orestejos“ trilogija. 456 m. 
miręs Geloj, Sicilijos saloje. 

Jo mirtį tauta papuošė pusiau tragikomediška, pusiau di- 
dinga legenda. — Senas Eschilas sėdėjęs ant žemės; viršum lė- 
kęs erelis, naguose laikydamas didžiulį vėžlį; erelis, pamatęs 
poeto pliką galvą, palaikęs ją uola ir paleidęs iš viršaus vėžlį, 
norėdamas jo kiautą sudaužyti. Eschilas smūgio neišlaikęs. 


2. Eschilo dramaturgija 


Darbas ir talentas buvo susijungęs Eschilo asmenyje. Jis 
parašęs apie 90 dramų. Daugumas jų dingę; telikę tik 7. 


Pagalbos prašytojas“ — tragedija danaidų, kurios su savo tėvu at- 
bėgo iš Aigipto į Argą, vengdamos jungtuvių su tikrais pusbroliais. „Per- 
sai“, — kuriuose pavaizduojamas Kserkso nelaimingas žygis prieš graikus. 


„Septyni prieš Tebus“ — tragedija Poliniko, kuris prie Tebų buvo nukau- 
tas, o jo kūnas pamestas šunims. Pagaliau vienintelė išlikusi trilogija 
„Oresteja“, kurios pirmoji dalis pavadinta „Agamemnonas“, antroji — 
„Choefores“, trečioji „Eumenidos“; šitoj trilogijoj atvaizduojama, kaip grį- 
žęs su Kasandra Agamemnonas buvo nužudyti kerštingos žmonos ir jos. 
meilužio, kuriuos savo ruožtu nužudė sūnus Orestas ir duktė Elektra. 


Garsiausias Eschilo veikalas — išlikusi viena trilogijos dalis „Prikaltas 
Prometejus“. 
K4 Eschilas vaizduoja savo tragedijose? — Eschilas yra 


tarpininkas tarp dangaus ir žemės. Jo akis apžvelgia abiejų 
sričių reiškinius, bet pastebi ir danguje ir žemėje esantį didin- 
gumą. Dėl to temų tragedijoms jis renkasi pirmiausia iš mitų 
apie dievus ir karžygius ir tik mažai iš istorinio gyvenimo. Tų 
herojų kovos geriausiai tinka jo didingoms tragedijoms. 
Eschilo žmonės nepaprasti. Tai dievai, pusdieviai, karaliai 
herojai. Tai atšiaurūs charakteriai. Hektorams, Andromachoms, 

Nauzikajoms ne vieta Eschilo tragedijose, nes jie širdies ir pa- 
prastumo žmonės, o jam reikia didingumo. Eschilas tik iš tolo 
žvelgia į savo herojus, į jų širdį nesigilina, psichologinė ana- 
lizė jam nerūpi. Jis pagauna tik vieną charakterio žymę, ga- 
lingai iškilusią iš kitų tarpo: išdidumą, kerštingumą, pavydą, 
kuris herojų sulamdo, sužudo. Dėl to herojų psichologija visur 
nesudėtinga, kaip Homero veikėjų. Bet savo žmones ir jų žy- 
gius Eschilas apgaubia, tarytum šydu, gilia religingumo ir do- 
rovingumo nuotaika. Ne dėl savo silpnumo žūsta herojai, bet 
dėl to, kad savo darbais pažeidžia dievų tvarką, amžinąjį tei- 
singumą, kurio žiūri rūstus ir nieko neužmirštąs Likimas — 
Moira. Antai, „Persuose“ pasirodo Kserksas sunaikintas, par- 
blokštas. Tai Eschilo, tikro patrioto, priešas. Bet savo priešo 
nelaimėmis tragikas nesidžiaugia; jis ir graikus neskatina džiū- 
gauti, kad jų karo galybė ir narsa sutriuškino priešą. Ne, saviš- 
kių Eschilas nekelia į padanges, nes Kserksą dievai nubaudė 
dėl to, kad jis begėdiškai dievus niekino ir degino jų šventoves. 
Kritusių persų piliakalniai net trečiai kartai bus tylūs liudinin- 
kai, kad mirštamajam nevalia per aukštai kelti galvą: juk pra- 
žuvimo diegas dygsta iš puikybės, kurios derlius su ašaromis 
renkamas. Tik šita didi mintis srovena iš Eschilo tragedijos. 
Šitaip Eschilas kiekvieną didingą gyvenimo žygį vertina, pirma 
apšvietęs religijos šviesa. Toksai Eschilo idealizmas, mokėjimas 
pažvelgti į gyvenimą ne tik graiko, bet ir žmogaus akimis, yra 
visuotinis, tinkąs visiems laikams ir visoms tautoms, nes savo 
žygius visados ir visur tenka derinti su aukštesniąja valia, vis 
tiek, ar ją vadinsi Teisingumu ar Meile. 

Teatro technikos istorijoje Eschilas padarė žymių reformų. 
Pirmiausia jis įvedė deuterogonistą (antrąjį vaidintoją); jam pri- 
skiriamas trilogijos ir tetralogijos sudarymas, jis įvedęs kotur- 
nas ir šiaip tobulinęs vaidinimo meną. Tomis reformomis iš 
buvusios lyriškos kantatos (melinių chorų) Eschilas labiau pa- 
stūmėjo vaidinimus į dramos sritį. 


3. „Prikaltas Prometejus“ 


Didingiausia ir giliausios minties Eschilo tragedija yra „Pri- 
kaltas Prometejus“, antroji trilogijos dalis. Viskas joje yra di- 
dinga, titaniška: ir herojai, ir jų aistros, ir jų kančios; ir, paga- 
liau, scenos; net žodis skamba, kaip granitas. Juk čia ne žmonių, 
bet dievų tragedija. 

Herojai 


Idealizmas 


Idėjų visuoti- 
numas 


Teatro technika 


Didingumas 


Prometejaus 
dovana 
žmonėms 


Prometejaus 
bausmė 


Okeanidos 


Okeanas 


a) Tragedijos turinys. — Susivaidijo tarp savęs 
dievai; vieni norėjo soste palikti senelį Kroną, kiti Dzeusą. 
Prometejaus patariamas, laimėjo Dzeusas. Atsisėdęs į tėvo 
sostą, ėmė dalinti malones dievams, o pamiršo nelaiminguosius 
žmones; įsigeidė net juos sunaikinti ir jų vietoj sukurti naują 
kartą. Pasipriešino jam tik vienas Prometejus ir išgelbėjo žmo- 
nių giminę nuo žuvimo, Bet skurdus buvo žmonių gyvenimas. 
Prometejui jų pagailo. Jis pavogė iš dangaus ugnį ir padova- 
nojo žmonėms. Su ugnim jis išmokė žmones namus statyti, 
jautį į jungą kinkyti, paleido į vandenis sparnuotą laivą, išmokė 
taisyti gydomąsias žoles, surasti žemės gelmėse varį, sidabrą, 
geležį ir auksą, skaityti iš paukščių, žvaigždžių, aukos dūmų ... 
ateitį. Visus menus suteikė žmonėms Prometejus. Susirūstino 
už tai Dzeusas ir pasmerkė Prometejų kančioms. — Bausmės 
įvykdymu prasideda tragedija. 

Dzeuso tarnai, Bijos ir Kratos (Jėga ir Valdžia), ir Hefais- 
tas atveda prie žemės krašto nusikaltusį Prometejų, apjuosia 
ji geležies lanku, prikala prie uolos, perkala per krūtinę aštriu 
geležies kyliu ir pasitraukia. Vienas paliko herojus. Skundo 
ir sielvarto rauda išsiveržia iš jo lūpų. Kūjo dūžius ir Prome- 
tejaus skundą išgirdusios, atsiskubina paukščiais senelio Okeano 
dukters Okeanidos. Kankinio akivaizdoj ašaros merkia joms 
akis. Prašo papasakoti, už ką jį Dzeusas nubaudęs. Ir juo 
ilgiau klauso, juo labiau gailis kankinio, bet kartu baisis tuo 
išdidumu, su kuriuo Prometejus niekina Dzeusą ir jam graso. 
„Tavo kalbos perdaug drąsios, — baiminas Okeanidos, — mes 
bijomės, kad kas tau neatsitiktų ... ar nesijauti tu pats kaltas? 
Pagalvok, kaip išsipa'niojus iš nelaimės“. Atskrenda sparnuotu 
žirgu Okeanas. Užjaučia Prometejaus nelaimę, bet ragina jį 
malšinti savo pyktį, nusilenkti, neplaukti prieš srovę, 0 jis, 
Okeanas, išmelsiąs iš Dzeuso jam laisvę. Ironiškai Prometejus 
atmeta jo patarimą. 

Atbėga mergelė Io, kurią buvo pamilęs Dzeusas, bet pa- 
vyduolė Hera pridėjo jai karvės ragus ir paleido per pasaulį 
lakstyti gainiojamą pikto uodo gyliais. Tik valandėlę ji gauna 
nurimti pr'e Prometejaus uolos. Titanas pažįsta ją, skelbia jai 
baisių nelaimių jūras, po kurių ji atgaus protą, pagimdys sūnų, 
o jo ainis išgelbės ir patį Prometejų iš kančių. Paskui ateis 
galas ir Dzeusui. Kas jį nuvers, težino tik vienas Prometejus. 
Bet jis nepasakys Dzeusui, kaip išvengti pavojaus. Atskrenda 

Hermis, Dzeuso pasiuntinys, ir reikalauja iš Prometejaus pa- 
slapties, kas iš Dzeuso sostą pagrobs. Bet veltui jis grasina 
Dzeuso vardu dar baisesnėmis bausmėmis, veltui choras pataria 
Prometejui mesti užsispyrimą ir paklausyti sveiko proto. „Prieši- 
ninkui kentėti nuo priešininko visai ne gėda. Težeidžia mane 
žaibai, orą tevizgina perkūno trenksmai ir smarkūs vėjai, tejuda 
nuo alsavimo iki pat pamatų žemė, tekyla įšėlusios jūrų vilnys 
iki dangaus žvaigždžių, tenumeta mane Dzeusas likimo audroje 
į tamsų Tartarą, — jis vis tiek neužmuš manęs!“ Dzeusas gra- 
sinimus ištesėjo: perkūnas, žaibai, audros sūkuriai, žemė su- 
dreba, ir uola su Prikaltu Prometejum griūva į prarają. 

b) Tragedijos kompozicija. — Drama yra kova. 
Kas šioje tragedijoje kovoja? dėl ko? kokie rezultatai? — 
Matomas Prometejus kovoja su nematomu Dzeusu. Jis nori 
išsiveržti iš Dzeuso valdžios ir elgtis pagal savo valią. Šitoj 
jo kovoj prieš Dzeusą yra keli momentai. Pirmiausia jis su- 
teikia žmonėms ugnį be Dzeuso žinios. Dzeusas to nedovanoja. 
Prikaldina ji prie uolos. Tai pirmoji Prometejaus katastrofa. 
Tačiau Prometejaus valia lieka nepalaužta Dzeuso valiai. Jis 
piktžodžiauja ir grasina, norėdamas parodyti savo savarankiš- 
kumą. Baigias antra katastrofa: Prometejus nutremiamas į 
prarają. Dvi katastrofos viena už kitą baisesnės. Tarpas tarp 
vienos ir antros atvaizduoja, kaip auga tas konfliktas tarp 
Dzeuso ir Prometejaus. 

O auga jis nuosekliai. Kiekvienam veiksme ir kiekvienoj scenoj Pro- 
metejaus išdidumas vis kyla. Štai pirmame veiksme Prometejus prikalamas, ir 
iš jo lūpų tik skundas išsiveržia. Žiūrėtojoms Okeanidoms jis sukelia gilų 
pasigailėjimą, bet juo toliau jis kalba, juo titano kalboje rodos daugiau išdi- 
dumo; net Okeanidos būkštauja jo puikios kalbos ir mėgina jį raminti. 
Antram veiksme Okeanas bičiuliškai pataria nusilenkti. Bet išdidžiai pri- 
gimčiai tai tik ugnies gesinimas alyva. Okeano kalba dar labiau sukelia 
Prometejaus išdidumą. Jis niekina jau Dzeusą, Trečias veiksmas (Mergelės 
Io) atrodytų įterptas, nereikalingas. Bet taip nėra: jis sutampa su Prome- 
tejaus panieka dievams. Tai viena, 0 antra, — iš epizodo aiškėja ir Prome- 
tejaus ir Dzeuso galutinis likimas. Gera viltis visai apsvaigina Prometejų, ir 
jis ima piktžodžiauti Dzeusui, jam grasinti. Tai aukščiausia Prometejaus 
išdidumo viršūnė. Nuo jos katastrofa, nutrėmimas į prarają. 


Veikiamieji asmenys kontrastuoja vienas kitą. — Hefaistas 
ir Valdžia: pirmasis gailis Prometejaus, bet vykdo Dzeuso įsa- 
kymą, nes pavojinga neklausyti; antroji įsako vykdyti, pati 
degdama pasitenkinimu, kad nubaustas dievų ugnies vagis“ 

Okeanas ir Hermis — vėl du kontrastai: Okeanas su užuojauta 
skatina nulenkti puikiąją galvą, pažadėdamas dovanojimą; Her- 
mis grasinimais nori Prometejų palenkti. Pagaliau Prometejus 
ir Io: kenčia nuo Dzeuso dievas, kenčia ir žmogus moteris. 

Kiek iškilnaus didingumo yra veikėjuose, tiek didingos ir 
scenos, didžios bausmės, gilios minties ir didingo stiliaus mo- 
nologai, choro giesmės. (pal. Prometejaus kalimo sceną, jo baus- 
mės didumą. Prometejaus skundą gamtai, choro raudas dėl jo 
kančių, Prometejaus paskutinį grasinimą .. .). 

c) Tragedijos mintys. — Kas yra tas Prometejus? 
— Tragedija sako, kad tai titanas, dievas. Ir gudrus, gailestin- 
gas, bet išdidus titanas. (Gudrus, nes padėjo pačiam Dzeusui 
tėvą Kroną apveikti. Gailestingas, nes pasigailėjo žmonių gi- 
minės, suteikė jai ugnį ir visokių amatų išmokė. Išdidus, nes 
galvos prieš Dzeusą nelenkia. Dzeusas žiauriai jį baudžia. Gai- 
lis jo Hefaistas, gailis Okeanidos, Okeanas, gailis visas gamtos 
gaivalas. Dzeusas atrodo beširdis. Taip, beširdis, bet ar tei- 
singas? Ar pats Eschilas smerks Prometejų ar Dzeusą? Jo 
vietoj atsako choras. Choras rauda dėl Prometejaus kančių, bet 
ir liepia pagalvoti: ar pats, girdi, nesi kaltas? O Hefeistas, kal- 
damas į uolą, aiškiai pasako: „Padarei žmonėms per daug gera, 
neturėdamas tam teisės“. Jis dovanojo žmonėms ugnį, bet ar 
ugnis buvo jo nuosavybė? Jis dovanojo žmonėms svetimą (He- 
feisto) daiktą savivališkai ir tuo sugriovė dievų tvarką. Teisin- 
gumas reikalauja jį bausti. Tvarka, įstatymas, dėsniai turi vieš- 
patauti aukščiau savivalės. Teisingas Dzeusas, nors ir žiaurus. 
Dievų supratimas dar nėra pasiekęs krikščioniškos religijos kil- 
numo, kur pasaulį valdo Teisingumas, Gailestingumas, Meilė. 

Suprato savivališkai pasielgęs ir pats Prometejus, bet iš- 
didumas neleido jam nulenkti galvos; jis norėjo maišto. O gal 
Okeanas jam būtų ir išprašęs kaltę dovanoti. 


Eschilas, mėgdamas daugiau sutaikinti kovos dalyvius tragedijos gale, 
kažin ar bus tokią prarają palikęs tarp Dzeuso ir Prometejaus. Kitos 
trilogijos dalies „Išvaduoto Prometejaus“ teliko tik nuotrupa. Joje Dzeusas 
— kiek galim“ spėti — jau tapęs švelnesnis. Padvelkia susitaikinimo dvasia. 
Po 30.000 metų užgimsta Heraklas, kuris nužudo Dzeuso erelį, kasdien 
lesusį Prometejui kepenis, Prometejus pasako paslaptį, ir Dzeusas įsako 
Hefaistui titaną paleisti. 


Prometejaus maištas prieš Dzeusą išreiškia visų laikų maiš- 
tingą žmogaus dvasią, ir įvairiais laikais visų. tautų literatūrose 

pasirodydavo Prometejaus papėdininkai. Pažymėtini anglo Še- 
lio, taip pat anglų Bairono, A. Mickevičiaus. Daug Prometejaus 
žymių randam ir Krėvės herojuose. Tačiau vėlesnių prometejų 
maištas kitaip reiškiasi ar kitaip baigias, nes jų kūrėjai nejautė 
tokios didingos ir galingos dangaus ir žemės harmonijos, kaip 


Eschilas. 


Pagalvoti. — 1. Ar Prometejus kaltas ar ne? (literatūros teismas). 
— 2. Aprašyti Prometejaus kančios didingumas. — 3. Kas man Dzeusas! 
(Prometejaus monologas, kuriame jis prikaišioja Dzeusui nedėkingumą ir 
grasina — steigtis pačia kalbos forma charakterizuoti Prometejų). — 4. 
Prometejus ir A. Mickevičiaus Vėlinių improvizacijos Konradas — kuo 
juodu panašūs? 


Pasiskaityti. — Eschilas, Prikaltas Prometejus. Vertė J. Š. Vil- 
nius, 1905 m. 


5. Visuotinė literatūra, I d. 65 


Sofoklas 


Kas be sielvartų gyvybės slenksčio nepasiekė, 

Kas mirties dienos dar neišvydo, — 

To šioj žemėj nevadinkite laimingu. 
iEdipas Karalius: 

Gimiau ne neapkęsti, bet mylėti. Antigona 


1. Sofoklo gyvenimas. 
(495—405) 
Eschilas jau buvo 
60 metų, kai dramos 
rungtynėse jis susitiko 
jauną, dar tik 27 metų 
poetą. Kova tarp pa- 
garbinto seno drama- 
turgo ir jauno konku- 
rento sudominusi Ate- 
nus. Išspręsti, katro 
laimėta, buvęs pakvies- 
tas tik grįžęs iš žygio 
Atenų karo laivyno 
viršininkas Kimonas ir 
kiti kariuomenės vadai. 
Karo teisėjai skyrė do- 
vanas jaunajam. Šita 
naujoji teatro žvaigždė 
buvo Sofoklas. 
Sofoklas gimė 495 
m. netoli Atenų, Kolo- 
ne, kurio vardą poetas: 
vėliau įamžino Edipo 
tragedijoje. Turtingo 
ir garbingo ginklų fab-- 
rikanto sūnus Sofoklas 
buvo gražiai išauklė- 
tas ir išmokytas. Nuo- 
pat jaunystės per visą 
Sofoklas gyvenimą jis buvo ir 
liko menininkas, nors 


ateniečiai jam suteikė ir karo vado ir valstybės iždininko gar- 
bę. Gražios figūros ir veido, sveikas, ligų neliečiamas, visur 
saiką ir harmoniją išlaikąs Sofoklas buvo ateniečių garbina- 
mas ir vadinamas net pačių dievų mylimuoju. Tik gyvenimo 
galą jam sudrumstęs tikrasis sūnus. Norėdamas greičiau pa- 
veldėti tėvo turtus, jis apskundęs Sofoklą teismui, kad tėvas 
jau nesąs sveiko proto ir dėl to negalįs turto valdyti. Aštuo- 
niasdešimt metų poetas teisme nesiteisinęs, o tik paskaitęs iš 
savo rašomos „Edipo Kolone“ tragedijos, ir teismas jį išteisinęs. 

Sofoklo gyvenimas sutapo su Atenų Periklo periodu: vai- 
kas būdamas jį pradėjo, vadovaudamas chorui ir džiūgaudamas 
dėl Salamino pergalės, o mirė 405 m. prieš pat galą Atenams 
nelaimingo Peloponeso karo, nesudrumstęs savo ramios dvasios 
tautos nelaime — savo gimtojo miesto žuvimu. 


2. Sofoklo dramaturgija 


Iš 115—120 Sofoklo sukurtų tragedijų liko tik 7 — tiek 
pat kaip ir Eschilo. 


Ajaksas — tragedija didvyrio, kuris, degdamas pykčiu, kad Achilo 
šarvai teko ne jam, bet Odisejui, pasiryžta savo konkurentą nužudyt, tačiau 
Atenė sumaišo jam protą, ir jis Odisejaus vietoj ima žudyti avių ir jaučių 
kaimenę; atsikvošėjęs ir nebesitverdamas gėda, nusižudo. — Filoktetas — 
graikų pamestas nelaimėj, užsidegė didele jų neapykanta ir atsisakė eiti 
prieš Troją, nors žinojo, kad tik nuo jo lanko, gauto iš Heraklo, žus 
Trojos miestas. — Elektra — tragedija Agamemnono dukters, kuri dega 
noru atkeršyti savo motinai, nužudžiusiai jos tėvą, savo vyrą. Šitos trys 
tragedijos yra sudarytos iš Trojos mitų, kuriuos panaudojo ir Eschilas su 
Euripidu. Lygiai visi trys dramaturgai buvo sukūrę tragedijas iš Tebų 
mitų apie Edipą, kuris nužudė savo tėvą ir vedė motiną. Sofoklas iš to 
mito sukūrė tris tragedijas — „Edipą Karalių“, „Edipą Kolone“, „Antigoną“. 
Šitos trilogijos tragedijos yra populiariausios ir geriausios, — Septinta tra- 
gedija — Trachinietės. 

a) Tragedijų pasaulis. — Vardai rodo, kad foną, 
turinį, veikėjus savo tragedijoms Sofoklas pasirenka iš mitų, 
kaip ir jo pirmatakas Eschilas; ypačiai iš tų mitų, kurie yra 
susiję su jo gimtuoju miestu. Tačiau jau ir mituose Sofoklo akis 
pastebi ne eschiliškus dievus ir titanus, bet žmones; ne gyvenimo 
didingumą, bet gyvenimo darnumą, harmoniją. Sofoklas prieina 
arčiau prie žmonių; giliau žvelgia į jų sielą ir randa ją nesudė- 
tingą; vienuose vyrauja pavydas (Ajaksas), užsispyrimas (Filok- 
tetas), kerštingumas (Elektra), tiranija (Kreonas); kituose stipri 

valia, gilus šeimos ir pareigos jausmas (Antigona), geraširdingu- 
mas, artimo meilė (Tezejas), valdovo rūpestingumas (Edipas), 
tiesumas, teisingumas ir kiti palinkimai, kurių yra pripildyta 
(daugiau ar mažiau—čia svarbiausia!) kiekvieno širdis visais am- 
žiais. Iškeldamas šiuos būdo bruožus, Sofoklas sukūrė eilę nesu- 
dėtingų, bet stipriai apibrėžtų charakterių. Jie daug žmogiškesni 
už Eschilo charakterius: švelnesni, spalvingesni, moteriškesni, 
realesni. 

Realistiškiau vaizduodamas žmones, Sofoklas vis dėlto, 
skelbdamas idėjas, kurios tvarko dievų ir žmonių santykius, lieka 
tokis pat idealistas, kaip ir Eschilas. — Visus jo žmones ir 
dievus valdo rūstusis likimas. Jis skaudžiai baudžia žmones ne 
tik už jų pačių, bet ir už tėvų ar senelių nusikaltimus; siunčia 
nelaimes net tiems, kurie, rodos, nieko pikta nėra padarę; jie 
baudžiami jau vien dėl to, kad pasijunta laimingi ir nustoja mąs- 
tę apie žmogaus menkybę. Dėl to Sofoklo žmonės daugiau- 
sia kenčiančios būtybės. Tačiau žmogaus kentėjimas, nors ir 
didelis, Sofoklui neatrodo gėdingas. Kentėjimas nuplauja, nu- 
skaidrina žmogaus sielą. Kas kančiose susitaiko su likimo jam 
siunčiamomis nelaimėmis, atgaus ir dievų malonę. Savo trage- 
dijoje Sofoklas nepamiršta pamokyti: nors ir laimingiausias bū- 
tum, visados apmąstyk savo menkumą, visados būk pasiren- 
gęs priimti kentėjimą, kuris nuskaidrins tavo dvasią, o kovoda- 
mas su likimu, pats būsi sutriuškintas. 

Čia Sofoklas dvilypis: ir poetas ir moralistas. Jo menas 
turi ir džiuginti žmogų ir moraliai kelti jo dvasią. Tuo jis 
panašus į Eschilą. Bet meniniu atžvilgiu juodu gerokai ski- 
rias. Jeigu Eschilo kūryba yra panaši į tamsią, šėlstančią, aud- 
ros plakamą jūrą, kuri po debesų aptrauktu ir žaibų raižomu 
dangaus skliautu galingomis bangomis daužo krantus ir nuo 
kurios ūžesio žmogus apsvaigsta, — tai Sofoklo kūryba panaši 
į ramią, krantų apgaubtą, „bet vis dėlto amžiną jūrą, kurios vais- 


"kus veidrodis po šviesiu dangu kilnoja žvejų valtis ir atspin- 


di žvaigždes žvaigždynus (Busse). O Baumgartneris palygina 
juodu kaip ąžuolą ir palmę ir pastebi: „Tačiau milžinas ąžuo- 
las yra nemažiau gražus, kaip simetringai išaugusi palmė“. 
Ąžuolas, suprantama, Eschilas, palmė — Sofoklas. 

b) Tragedijų technika. — Tragediją Sofoklas žy- 
miai apvalė nuo epiškų pasakojimų, nereikalingos lyrikos, ku- 
rių dar daug buvo likę Eschilo teatre. Jų vietoj Sofoklas plė- 

tojo tikrąjį dramos elementą — veiksmą. Tam reikalui jis įve- 
dė trečiąjį veikėją, sumažino chorų roles, pačius chorus padi- 
dino iki 15 žmonių ir juos įtraukė į veiksmą. Antra svarbi jo 
reforma — atsipalaidavimas nuo trilogijos formos. Sofoklas rū- 
pinosi visą tragedijos medžiagą suimti į vieną tragediją, bet pa- 
daryti ją vieningą, pilną, išbaigtą sau veikalą. Dėl to paveikslin- 
gai darni jo tragedijų kompozicija: scenos ir veiksmai be nerei- 
kalingo patoso ir kitų nedramiškų priedų. | 

Kompozicijos harmonijai atsako išdailinta, lanksti, žodinga, 
niuansuota kalba. Sofoklas kalba — taryt laidytų aštrias, taiklias 
strėles; Eschilas kalba — taryt svaidytų galingų ai) atlaužas 
(Solger). 


3. „Edipas Karalius“ 


Nelaimingojo karaliaus Edipo mitą panaudojo tragedijoms 
"ir Eschilas („Septyni prieš Tebus“), ir Sofoklas, ir Euripidas 
(jo tragedija dingus). Tačiau Sofoklas giliausiai ir pilniausiai 
parodo baisiuosius Edipo kentėjimus, sukelia užuojautą ken- 
čiantiems ir pasibaisėjimą žmogaus laimės nepastovumu. Kokia 
to mito medžiaga, iš kurios Sofoklas sukūrė nemirštamą veika- 
149 Kaip jis tą medžiagą suėmė į tragedijos rėmus (kompozi- 
cija)? Kokią mintį į ją įdėjo, kuri verčia mus ir užjausti nelai- 
mingą Edipą ir baisėtis? 

a) Tragedijos medžiaga. — Tebų karalių Lajų ir 
jo žmoną Jokastą orakulas kitados buvo įspėjęs, kad, jei gim- 
siąs jam sūnus, tai jis užmušiąs tėvą ir vesiąs motiną. Karalius 
nepatikėjo orakulu. (Gimusį sūnų Edipą atidavė tarnui, kad 
nužudytų. Tarnui vaiko pagailo, ir atidavė jį sutiktam pieme- 
niui. Vaikas pakliuvo pas Korinto karalių Polibą. Užaugęs nu- 
ėjo į Delfus teirautis savo likimo. Jis užmušiąs savo tėvą ir 
vesiąs motiną — paskelbė orakulas. Edipas pas savo taria- 
muosius tėvus negrįžo, kad išvengtų orakulo lėmimo. Pabėgo. 
Pakeliui susitiko Lajų, nepažino, susiginčijo ir besigindamas jį 
nužudė. Atėjęs į Tebus atspėjo baidyklės Sfinkso mįslę ir iš- 
vadavo nuo jos miestą. Dėkingi tebiečiai išrinko jį karalium, 
o karalienė našlė atidavė jam savo ranką. Orakulo lėmimas įvyko. 

Laimingai gyveno Edipas su savo žmona motina 15 metų. 
Bet dvilypis nusikaltimas — tėvažudystė ir kraujomaiša — rei- 
kalauja bausmės. Tebus ištiko maras. Edipas kreipėsi į ora- 
kulą, kad nurodytų maro kaltininką. Kada paslaptis iškilo aikš- 
tėn, Jokasta pasikorė, o Edipas išsidūrė akis. 

b) Tragedijos kompozicija. — Tragedijos hero- 
jus — Edipas. Kur yra jo tragizmas? — Nuo pat jaunystės 
jis kovoja su likimu: nori jo išvengti. Edipas triumfuoja: jis 
nuo likimo pabėgo, jis laimingas, laimingiausias žmogus. Tai 
viena Edipo gyvenimo dalis: jo pasisekimai, kilimas į viršūnes. 
Antroj — jo nelaimės, kritimas, kuris prasideda nuo to, kad 
Edipui ima aiškėti, jog, kovodamas su likimu, jis yra įvykdęs 
likimo sprendimą. Čia tik ir prasideda Edipo tragizmas — bai- 
siosios paslapties atskleidimas. Ir tragizmas juo didesnis, kad 
uždangą nuo paslapties mažu pamažu atskleidžia pats Edipas 
— iš pradžių drąsiai, paskui pasibaisėdamas, o kai uždanga visai 
atskleista, kai išgąsčio pagautas Edipas pamato įvykdęs orakulo 
sprendimą, jis pasijunta iš aukštybių visai nukritęs ir sudužęs. 
Ča jo katastrofa. 

„Edipo kraliaus“ tragedija ir pradedama ne nuo Edipo ko- 
vos pradžios, bet nuo momento, kada maro ištikti tebiečiai mal- 
dauja Edipą pagalbos, ir jis pažada surasti kaltininką. Šis kalti- 
ninko ieškojimas yra tragedijos ašis, pats veiksmas, varomas 
nuo pat pradžios nepaprastai nuosekliai; kaltininko veidas aiš- 
kėja laipsniškai, scena po scenos, veiksmas po veiksmo. Visa 
tragedija atrodo, nelyginant, rytas po žiaurios kruvinos kovos, 
nelyginant, saulė tekėtų, vis labiau ir labiau apšviesdama lauką, 
ir su kiekvienu jos spinduliu išvystum naujus lavonus. Ir kaip 
tekančios saulės nesulaikysi, taip nesulaikysi artėjančios katas- 
trofos. Kiekvieno Edipo ar jo žmonos pastanga atrodo jau jau 
pašalins katastrofą, bet tai tik tam momentui malonus mira- 
žas, po kurio katastrofa atrodo dar didesnė, nes jų pačių pa- 
stangos ją priartina. 

Nuostabus veiksmo augimas geriau matyti, kai suskirstome tragediją, 
mūsiškai tariant, veiksmais. — 

Prologas. — Tauta maldauja Edipą išvaduoti nuo maro. Edipas pasi- 
sako jau ir pats (pažymėtina!) pasiuntęs Kreoną į Delfus teirautis kalti- 
ninko. Kreonas kaip tik grįžta ir praneša: dievai reikalauja ištremti arba 
nubausti mirtimi Lajaus nužudytoją. Edipas imsis vykdyt dievų valią. 
Choras maldauja dievus. 

I veiksmas. — Edipas kreipias į tautą (chorą), kad padėtų nurodyti 
žmogžudį. Jei pats prisipažins ir išeis iš miesto, jo niekas nebaus. Pra- 
keikimas ir bausmė tam, kas žino, bet nepraneša. — Prakeikimas — sako — 
man. pačiam, jei jį priglausčiau savo pastogėj. Choras pataria paklausti 
pranašą Teirezijų.  Pasisako Edipas, kad, Kreono patariamas (kodėl čia 


nurodomas Kreonas?), jau pakvietęs (pažymėtina — jau). Teirezijus ateina. 
Klausiamas tyli. Edipas karščiuojas, ima grasinti, meta priekaištą: matyt, 


70 


Teirezijus pats esąs žmogžudystės dalyvis, kad tyli. Įžeistas pranašas rūsčiai 
atšauja: „Tu sutepei savo šalį nedorybe, nes tu esi žmogžudys, kurio 
tu ieškai“. Edipas per daug įsitikėjęs savo nekaltumu, kad pakęstų tokį 
senio kaltinimą. Galvoja: senis pats ne taip jau daug žino; nėra reikalo 
juo tikėt, juo labiau, kad išminties jis anksčiau neparodė: kur buvo ta jo 
išmintis, kai miestui sfinksas grėsė? Jei kaltina Edipą, matyt, ką negera 
prieš jį turi sugalvojęs. „Tau įkvėpė tokias mintis Kreonas, sumanęs mane 
nuo sosto nuversti!“ Reikalauja Edipas juos nubausti. Choras: „Vargas 
žmogžudžiui“. 

II veiksmas. — Kreonas išmintingai pasiteisina, užtariamas choro ir 
Jokastos. Jam dovanojama. Veiksmas dabar lyg sustotų. Kas toliau? 
Veiksmą toliau pastumia Jokasta. Užtardama Kreoną, ji ramina Edipą: 
girdi, nesą ko per daug pasitikėti orakulais; juk jie buvo pranašavę, kad 
Lajus mirsiąs nuo savo sūnaus rankos, 0 iš tiesų jį nužudę kryžkelėje 
plėšikai. Tai pastūmėjimas, nuo kurio toliau veiksmas rieda, bet nauja 
kryptimi: pirma Edipas ieškojo kaltininko kito asmens, o dabar žmonos 
žinia, ypačiai nužudymo vietos nurodymas sukrečia paties Edipo sąžinę — 
ir jis juk nepažįstamąjį nužudė kryžkelėje: vadinas, karalių? Taigi, jis 
pats save prakeikęs? Skaudūs abejojimai, kuriuos norėdamas išblaškyti, 
Edipas toliau varo veiksmą ir artina sau katastrofą. 


III veiksmas. — Jokasta su baime maldauja Apoloną. Rodos, jos 
maldos išklausytos: pasirodo iš Korinto pasiuntinys ir praneša, kad Polibas 
mirė, o Edipas išrinktas karalium. Lyg švystelėjo naujas išrodymas, kad 
orakulai neteisingi. Juk jie skelbė, kad Edipas nužudysiąs savo tėvą, o 
štai Polibas sava mirtim mirė. Kad tik išvengtų dabar su motina mote- 
rystės ryšių. Dėl to atsisako vykti ir į Korintą. Bet čia jį pasiuntinys 
suramina: „Juk tu nesi joks giminė karaliui Polibui; aš pats parnešiau 
tave iš kalnų; tą pasakys ir piemuo, iš kurio buvau tave paėmęs, ir Jo- 
kasta“. Jokasta dabar supranta. Ji prašo vyrą daugiau nebetyrinėti. Bet 
Edipas jau sustoti negali. Paskutinis dar klausimas: „Jeigu Polibas nėra 
mano tėvas, tad kas gi aš esu?“ Dar sykį reikalauja, kad atvyktų piemuo, 
kuris išnešė Lajaus sūnų nužudyt, ir Edipas įsitikintų, jog jis nėra vis 
dėlto likimo lemties įvykdęs. Jau antras paslapties etapas atskleistas. Lieka 
trečias ir paskutinis. 


IV veiksmas. — Piemuo atvyko. Pasako. Paskutinė paslaptis iškilo 
aikštėn: Edipas vedęs savo motiną. Dabar jis nelaimingiausias. „Kas yra 
žmogaus laimė!“ gieda choras. 

Ekzodas. — Jau katastrofa įvyko. Veiksmas pasibaigė. Ekzodas ne- 
beplėtoja toliau jokios intrigos, tik parodo baisias ir graudžias scenas žiū- 
rėtojams sujaudinti. Šiurpiais žodžiais paskelbia pranešėjas, kaip karalienė 
prakeikė tą lovą, kurioj nuo vyro gimdė sau vyrą, nuo sūnaus sūnų. 
Karalienė pasikorė, o Edipas jos rūbo sagomis išsidūrė akis. Jaudinanti 
scena, kada pasirodo Edipas aklas, paniekintas vejamas iš Tebų. Graudu, 
kada atsisveikina savo dukteris, skelbdamas ir joms nelaimingą likimą: 


Gyvenimas jums nešypsosis, 
Malonaus žodžio neišgirsit. 

Nelinksmos bus jums iškilmės šventovėj. 
Su ašarom namo sugrįšit. 
O kai ateis jungtuvių metas, 
Kas jums, bedalėms, vyru būt norės? 
Kas ant savęs sutiks paimti tokią gėdą? 
O choras gieda pamokymą ir pasibaisėjimą dėl žmogaus laimės ne- 
pastovumo; 
Štai jį nutrenkė likimas. Pasimokykite žmonės; 
Kas be sielvartų gyvybės slenksčio nepasiekė, 
Kas mirties dienos dar neišvydo, — 
To šioj žemėj nevadinkite laimingu. 


c) Tragedijos idėja. — Kurią mintį Sofoklas mo- 
kytojas įglaudžia į „Edipo Karaliaus“ tragediją? — Iš likimo 
neištrūksi. 

Kodėl Edipas nužudė tėvą, vedė motiną? Likimo taip jau 
skirta, o tėvai dar nepaklausė orakulo lėmimo. Ir likimas juos 
baudžia jų pačių sūnaus ranka. Tebūnie jau, sakysim, Edipas 
likimo įrankis tėvams nubausti, bet už ką pats Edipas baudžia- 
mas? Kam reikėjo jam atskleisti baisioji paslaptis, kuri suardė 
jo ir jo vaikų laimę? Viena, dėl tėvų kalčių kenčia ir vaikai. 
Antra, likimas skiria jam kentėti, kad parodytų, jog žmogaus 
laimė yra nepastovi: ji priklauso ne nuo žmogaus, bet nuo dievų. 
Ir tikrai Edipas buvo laimingas: liko gyvas, turi šviesų protą, 
kuriuo pasiekia karaliaus sostą; tebiečiai jį myli, kaip tėvą; ir 
jis tėviškai juos valdo ir jais rūpinasi; žmona myli. Ar bereikia 
žmogui, nors ir karaliui, didesnės laimės?! Bet laimė žmogų 
apakina: jis išpuiksta, kitus ima niekinti, pasisekimus priskiria 
sau, ne dievams. Matom išpuikusį jau ir Edipą, niekinantį Tei- 
rezijų, abejojantį dievų lėmimais. Bet ne tokis jau jo nusikal- 
timas, kaip didelė bausmė. Čia tik likimo sprendimas. Aukštai 
ji dievai iškėlė, žemai nutrenkė, kad parodytų ir kitiems, jog 
dievai visa valdo, jog žmogaus pastangos prieš juos yra tik 
dulkė prieš vėją. Didelė laimė Sofoklui yra jau iškrypimas iš 
normalaus, harmoningo gyvenimo ir dėl to baustina. Didžiau- 
sios „laimės kūdikis“ visados turi mąstyti apie savo menkumą. 

Tačiau kentėjimas nėra gėda. Kenčiantį Edipą užjaučia ir 
choras ir žiūrėtojas. Kentėjimas nuskaidrina žmogaus sielą ir 
daro jį malonų dievams. Tokį Edipą jau vaizduoja antroji tri- 
logijos dalis, nors parašyta vėliausiai, — „Edipas Kolone“. 

4. „Edipas Kolone“ 


Lydimas Antigonos ir Ismenos, Edipas ateina į miškelį, pa- 
skirtą Kolono (poeto tėviškė) Eumenidoms, Atenų deivėms glo- 
bėjoms. Žmonės, sužinoję, koksai nusidėjėlis atėjo pas juos, 
išsigąsta ir reikalauja pasitraukti, kad ir jų neištiktų nelaimė. 
Bet atvykęs karalius Tezejas maloningai priima tremtinį į 
Atenus. 

Tebuose tuo tarpu Edipo sūnūs Eteoklas ir Polinikas susi- 
kivirčijo dėl valdžios. Eteoklas išvijo iš miesto vyresnįjį brolį 
Poliniką. Polinikas, surinkęs Arge kariuomenę, pakėlė prieš 
brolį karą. Karą — taip skelbė orakulas — laimės tas, katro 
pusėj bus Edipas. Atvyksta pas Edipą nuo Eteoklo Kreonas, 
gailis, kad leidęs seneliui bastytis po svetimus kampus, ir kvie- 
čia jį į Tebus. Pažįsta veidmainį Edipas. Atsisako ir prakeikia. 
Kreonas jėga nori paimti senelį, tik Tezejas užstoja. Atvyksta 
antrasis sūnus Polinikas ir maldauja tėvą žygiuoti su juo prieš 
Eteoklą. Ir tą sūnų, kuris jam, tėvui, pasigailėjo tėviškės duo- 
nos ir kampo, kuris kelia ranką prieš brolį, Edipas prakeikia. 
Polinikas prašo sesers palaidoti bent jo kūną, jei, tėvo prakeik- 
tas, jis žus kovoje. 

Sugrumojo perkūnas. Tai ženklas Edipui, kad artinas jo 
kančių galas. Edipas vedasi Tezeją parodyti vietos, kur turi 
būti palaidotas jo kūnas, kad per amžius būtų miestas nenu- 
veikiamas. Ir baigias tragedija pasiuntinio pranešimu apie Edi- 
po mirtį: „Tai nebuvo dievų ugnis, nei griausmas, nei audra; o, 
tur būt, žemė prasiskyrė ir tyliai jį prarijo“. Ismena ir Anti- 
gona raudodamos iškeliauja į Tebus, kad išgelbėtų brolius nuo 
pražūties. 

Šitoj tragedijoj Edipas jau pasidavęs dievų valiai. Pats 
Dzeusas pašaukia jį mirti ir stebuklingu būdu paslepia jo kūną, 
kad jis būtų palaima Atenams. Vadinas, tas nelaimingasis Edi- 
pas dabar virsta lyg šventuoju, kitų globėju. Bet jo šeimos tra- 
gedija dar nebaigta: dar vaikai turės žūti, dar gyvas jo žmonos 
brolis Kreonas — ir tas neišvengs nelaimės. Vaikų ir Kreono 
tragedija priklauso paskutinei trilogijos daliai, kuri, tiesą sakant, 
buvo parašyta pirmiausia. Tai „Antigona“, kuri nemirštamais 
žmonių paveikslais yra t'ek pat garsi, kaip ir „Karalius Edipas“. 

5. „Antigona“ 


Paprasta yra tragedijos fabula. Lygiai paprasta kompozi- 
cija, bet darniai dramiškai sudaryta. Nesudėtingi ir herojų 
paveikslai, bet ryškūs, nauji, niekados nepasenstą. 


a. Trage- 
dijos fabula, 
— Tarp savęs ko- 
vodami Edipo sū- 
nūs Eteoklas ir 
Polinikas vienas 
antrą nužudė. 
Valdžia paliko jų 
dėdei Kreonui. 
Nelaimingas vy- 
resnysis = sūnus 
Polinikas turės 
net miręs kentėti: 
jam priešas nau- 
jasis valdovas jo 
kūną uždraudė 
palaidoti — te- 
bus jis pamestas 
šunims ir plėš- 
riems paukš- 
čiams. O nepa- 
laidoto ir neap- 
garbstyto  žmo- 
gaus vėlė neturės 
ramybės amžinai. 
Mylėdama brolį 
karščiau, kaip sa- 
vo gyvybę, An- 
tigona kalbina seserį Ismeną mirusiojo palaidoti. Baili mer- 
gaitė atsisako. Tada Antigona viena laidoja brolį. Ją sugauna. 
Kreonas pasmerkia ją mirtį. Uždaro urve. Veltui karalių grau- 
dina jo sūnus Hemonas, Antigonos sužadėtinis. Tik pranašo 
Teirezijaus grasinimai nelaimėmis išgąsdina Kreoną. Jis eina 
pasmerktosios paleisti. Tačiau vėlu. Antigona urve pasikorus. 
Ant jos lavono nusižudo Hemonas, o sužinojus sūnaus mirtį, 

nusiduria ir karalienė Euridika. Pamatė Kreonas savo bepro- 
tybės vaisius. Bet per vėlai. 

b) Tragedijos kompozicija. — Sofoklas parodo, 
kad „galingąjį valdovą, jei dievų neklauso balso, veikiai pra- 
žūtis ištiks“. Taigi „Antigonoje“ kovoja prigimtoji teisė su 
valstybės teise, dievų įstatymai su žmonių įstatymais. 

Dievų (žmogaus širdies, prigimtąją) teisę gina Antigona, 
Hemonas, Teirezijus; valstybės teisę, savivališkai laužančią die- 
vų įstatymus, gina Kreonas. 


Kada šita kova prasideda? Kaip ji auga? Kokie jos rezultatai? 

Dievų teisė sulaužyta dar prieš prasidedant tragedijai (pal. su „Edipu 
Karalium“). Kova su nedoru draudimu paskelbiama prologe, kada Anti- 
gona ryžtasi palaidoti Poliniką. Užsimezgusi intriga laipsniškai auga. Iš 
vienos pusės didėja pasipriešinimas Kreono draudimui, iš antros — val- 
dovo užsispyrimas. Prologe ir pirmam veiksme kovoja dar tik Antigona, 
toliau jau prisideda ir Ismena (II veiksmas), paskui valdovo sūnus Hemo- 
nas (III v.); dar toliau choras užjaučia Antigoną (IV v.); pagaliau Tei- 
rezijus (V v.). 

Kreono pasiryžimas vykdyti savo įsakymą ir bausti nusikaltėlę taip 
pat smarkėja laipsniškai: prieš prasidedant tragedijai savo įsakymą yra 
išleidęs; I veiksme jį paaiškina ir pateisina piliečiams (chorui); II v. susi- 
remia su Antigona ir Ismena ir jas nuteisia; III v. susiremia su sūnum, 
jo nepaklauso ir nepagaili; IV v. paskubina Antigonai bausmę; pagaliau 
V v. spiriasi net prieš pranašą Teirezijų. Tik jo pranašaujamų nelaimių 
gąsdinamas pabūgsta. Ligi pusės penkto veiksmo jo užsispyrimas kilo, o 
paskui jau lūžta: jaučias nugalėtas. Pagaliau ekzode — katastrofos (ne 
katastrofa!): dievų valios paneigimo nekaltos aukos — Antigona, Hemonas, 
Euridika; dievų valios paneigėjo — Kreono. Kreonui atsivėrė akys, ir jis 
pamatė baisius savo užsispyrimo vaisius. Čia ir yra jo katastrofa. Jis žūsta 
ne fiziškai, tik morališkai, nors jam mirtis būtų mažesnė kančia, 

Puikiai iš scenų pindamas veikalo pastatą, Sofoklas ir atskiras scenas 
gražiai kuria, gyvais dialogais plėtodamas veiksmą, charakterizuodamas 
žmones (pal. Kreono žodžių kovą su Antigona, paskui su Hemonu). 


c) Charakteriai. — Nors pati tragedija pavadinta 
Antigonos vardu, nors šis charakteris yra gražiausias ir ryš- 
kiausias, bet tragedijos veiksme, kaip matėm, aktyviausiai da- 
lyvauja Kreonas, tas dievų balso neklausąs valdovas. Kreonas 
tai žmogus, kuris vieną rytą pabudo su karūna ant galvos. 
Žmogus valdyti nelaukęs ir nepasirengęs. Jis, kaip kiekvienas 
netikėtai iškilęs į valdovus, nori tuojau išmėginti, kaip jam 
karališkasis rūbas pritinka ir kokį įspūdį jis daro kitų akyse: 
ar jo visi bijo ir klauso (pal. Kudirkos „paviečio dievą“, Vak- 
chanalij Vziatkovič Kruglodurov). Kad patirtų, ar jo visi klau- 

sys, leidžia įstatymus, nepaisydamas, ar jie teisingi, ar nesiprie- 
šina svarbesniems dievų (krikščioniškai tariant — Dievo, pri- 
Užsispyrimas = gimtiesiems) įstatymams. Jis negali pakęsti, kad atsiranda žmo- 
gus, kuris drįsta jo įsakymus kritikuoti, nurodinėti jų neteisin- 
gumą ir jų neklausyti. Dievai jam taip protą aptemdė, kad jis 
laikosi savo įsakymo tik dėl to, kad jis yra jo išleistas. Kada 
Antigona jam išrodo, jog dievų nerašytas įsakymas yra aukš- 
tesnis už žmogaus įsakymą, Kreonas, jau neturėdamas ką atsa- 
kyti, kaip tikras užsispyrėlis, tik atsikerta: ,,„Nešdinkis ... ma- 
nęs, kolei aš gyvas, nevaldys moteriškė“! Kodėl jam nepaklau- 
šis sius ir teisingo sūnaus patarimo! Bet ne! Toks jau tironų bū- 
praregėjimass = das. Tik kada jam pačiam Teirezijus nelaimes išpranašauja, jis 
nuleidžia rankas ir pabūgęs klausia: „Sakykite, kas man da- 
ryti... Aš klausysiu“. Per savo apjakimą anksčiau nelaimės ne- 
matė, o prašosi patariamas tik tada, kai per vėlu. Tada, žinoma, 
gailis, kai prieš savo akis pamato savo neišminties aukas. Pasi- 
Pamokymas | baisėjimas kyla, kai pamatai, prie ko prieina žmogus, peržengęs 
dievų įstatymus. Dėl to pabaigoj choras ir graudena: „Nepri- 
dera peržengti dievų noro... Užgaulios puikuolių kalbos, pri- 
versdamos juos kentėti, moko, nors ir vėlai, doros“. Kad tik 
juos priverstų kentėti! Bet dėl jų nekaltai žūva ir kilnieji — 
Antigona, Hemonas... 
Antigona yra vienas gražiausių pasaulio literatūroj moters 
Visuomenės paveikslų. Jos išdidžiam veide blykčioja stipri valia, gilus pro- 
aa tas, dar gilesnis jausmas ir skausmo jūrės. Ji jaunutė, bet jau 
suspėjo surinkti gyvenimo laimės ir paniekos vainikus. Juk ji 
Edipo duktė, pasmerktojo aklojo tėvo palydovė. Šeimos gėda 
išskyrė juos iš visuomenės, kaip raupsuotuosius. Kas tokiam 
belieka? Arba nusilenkti prieš visus, arba pakilti aukščiau 
visų. Ismena pirmoji, Antigona antrasis tipas. 
Gyvenimo panieka išmokė Antigoną nieko daugiau iš gy- 
venimo nesitikėti, kas ją galėtų padaryti laimingesnę ar nelai- 
šeimos meilė Mingesnę. Su skaisčiuoju gyvenimu ir jo džiaugsmu Antigonos 
ryšiai nutraukti. Iš visuomenės gyvenimo išstumta ji, kaip 
paukštis, prisiriša prie savo mažučio lizdelio — prie šeimos; ja- 
me palieka savo širdį. Mylėdama vadžiojo tėvą. Tėvas mirė. 
Mylėjo brolius. Broliai žuvę. Net dar baisiau: Polinikas bus 
nelaimingas ir miręs. O Antigona myli jį labiau nei vyrą kad 
mylėtų, labiau nei vaikus. Jei jie numirs, dar gali turėti kitą 
vyrą ar sūnų, o numirė brolis, jau nebus jai kito. Myli Aš) 
a ii 

gona brolį labiau nei savo gyvybę, nes gyvųjų tarpe jai nieko 
jau nebeliko. Tiesa, ji turi sužadėtinį, bet kas jai sužadėtinis: 
jos širdyje dar nematom erotizmo, ten glūdi tik gryna šeimos 
meilė. Bet ji turi dar ir seserį. Taip. Dėl to ir kalbina ją eiti 
sykiu brolio laidoti. Bet Ismena pabūgsta: kaip gi drįs prie- 
šintis valdžios norams. Dabar dar labiau viena pasijunta Anti- 
gona, juk Ismena taryt išsiskiria iš to lizdelio. Ir kyla tada 
jos širdyje net užgauli seseriai ironija, išdidumas.  Antigona 
viena vyks brolio laidoti, viena vykdys širdies ir dievų lie- 
piamą pareigą. Kas jai Kreono draudimas! Nubaus ją mir- 
timi — ji su džiaugsmu numirs; tada ji bus viename kape su 
mylimuoju broliu; tenai ją linksmai priims tėvas, motutė ir 
mieli broliai. 

Antigoną suima, atveda pas karalių. Ji nedreba, nebūgštauja. 
Ji drąsiai, išmintingai, šaltai, nors liūdnai, išrodinėja, kad 
žmogus neturi peržengti amžinųjų dievų įstatymų. Nerašytieji 
amžinieji dėsniai turį viešpatauti aukščiau nei rašytoji nedo- 
rybė. Antigona eina mirti, bet mirties momentas pažadina jai 
gyvybės instinktą. Jai pagailo gyvenimo, pagailo, kad turi mirti 
nepažinus nei meilės, nei motinos jausmų, nei kūdikius au- 
ginti laimės. 

Mirė Antigona — kaip tėvų nusikaltimo auka, kaip netei- 
singo karaliaus įsakymo auka. Bet šita mirtis Antigonai gar- 
binga, lygiai, kaip kiekvienam yra garbė nukentėti dėl teisybės 
priešinantis nedorybei. 

Ismena, antroji Edipo duktė, tyli, lėta, bailios širdies mer- 
gaitė. „Juk mudvi moteriškės, ir ne mudviem tesėti kovą su 
vyrais; juk yra valdžia, ir mes turime klausyti jos paliepimų“. 
Tai moteris, iš tradicijos papratusi būti valdoma; ji nepaiso nei, 
kas ją valdo nei kaip. Iniciatyvos gyventi savo širdim ir protu 
nėra. Bet Ismena ne visada tokia, ne veltui ji karaliaus duktė. 
Sesers pasiryžimas ir jos nelaimė įkvepia ir jai noro ir drąsos 
pasiaukoti, nors ir niekam jau nereikalingas jos pasiaukojimas. 
Ji sutinka nukentėti sykiu su Antigona, nes koks jai gyvenimas 
be sesers. Pavojaus valandą ji net mėgina griebtis iniciatyvos 
seseriai gelbėti: „Ir tu žudysi savo sūnaus sužadėtinę?“ ape- 
liuoja ji į Kreono tėviškuosius jausmus. 

Jei Antigona sau moteris, tai Ismena vijoklis, be ramsčio 
nepajėgiąs gyventi. 

1. Euripido epocha ir jo asmuo 


„Jei Eschilas yra Maratono karžygys ir herojiškojo Atenų 
periodo dramaturgas, jeigu Sofoklas savo imantriausiuose kūri- 
niuose atspindėjo kilnią Periklo amžiaus dvasią..., tai Euri- 
pidas yra dramaturgas Peloponeso karo, vadinas, valstybės ir 
dorovės sunykimo amžiaus“ (Munk.). 

a) — Senoji žmogiškoji graikų religija, kurią skelbė Pin- 
daras, Eschilas, jau atgyveno savo amžių. Pakilesnių protų ne- 
galėjo patenkinti. Jie atmetė senuosius dievus ir jų orakulus, 
bet naujų, tobulesnių, kol kas nedavė. Filosofų protai klaidžiojo 
taryt chaose. Šalia visai rimtų filosofijos žmonių įsivyravo ir 
tikra chaoso filosofija, kurios atstovai buvo vadinami sofistų 
vardu (sophos = išminčius). 

Sofistai buvo daugiausia keliaujantieji mokytojai ir retoriai 
kalbėtojai. Ypač demokratiškuose Atenuose netrūkdavo jiems 
mokinių, kurie ruošėsi į politikos darbą. Turėdami galvoje 
didelę tada piliečių susirinkimų reikšmę, pirmiausia norėjo 
išmokti sumaniai reikšti savo mintis. Todėl jų mokslas ne- 
trukus pavirto amatu „blogesnį dalyką parodyti esant geresnį“. 
Iš čia kilo mintis, kad visa galima įrodyti, visa galima nuneigti; 
kad nėra jokios objektyvios tiesos. Teisinga esą tai, ką aš laikau 
teisinga, gera — kas man patinka. 

Šitos filosofijos įtakoj atšalo ateniečių religingumas, pašlijo 
dorovė, o kur sunyksta dorovė, ten nyksta ir visuomenės 
gyvenimas. 

Periklo demokratiškieji laikai, aukso amžius, pasibaigė. 
Išmintingo ir gabaus vado vietoj valdžią pasigrobė ir leido iš 
rankų į rankas ar mažos išminties, ar garbėtroškos ir egoistai 
žmonės. Jų netikę žygiai sukėlė smarkią aristokratų ir demo- 
kratų kovą, kuriai tiko visokios priemonės, doros ir nedoros. 
Geriausieji žmonės buvo niekinami: Fidijas nužudytas, Sokra- 
tas nužudytas, pats Periklas ir Sofoklas buvo kaltinami, o vėliau 
Aristotelis turėjo bėgti iš Atenų. 

Valstybė, kurioj nėra teisingumo ir santaikos, neilgai gy- 
vena. Ir Atenus per Peloponeso karą palaužė Sparta. 

Šituo Atenų valstybės nykimo periodu gyveno Euripidas. 
Jis patsai buvo amžiaus vaikas ir tą amžių atvaizdavo tragedijose. 


b) — Euripidas 
gimė Salamino saloje 480 
metais prieš Kr., tą pa- 
čią dieną, — sako pada- 
vimas, — kai graikai nu- 
galėjo persus. Tėvai bu- 
vę užtenkamai turtingi, 
kad galėtų sūnų gerai iš- 
mokyti!. Iš pradžių jį 
rengė į atletus — mat, 
buvo pranašauta, kad Eu- 
ripidas pagarsėsiąs rung- 
tynėmis. Rungtynėmis ir 
pagarsėjo, tik ne atletų, 
bet dramos. Mokėsi fi- 
losofijos, ypačiai iš sofis- 
tų vado Protagoro, bičiu- 


liavos su Sokratu. Daug 
skaitė, galvojo. Knygas 
mėgo labiau nei žmones, Euripidas 
mąstyti labiau nei veikti. 
Tapo mąstytoju, filosofu, netekusiu senosios religijos. Savo pastovios pa- 
saulėžiūros nesudarė: ką sykį teigė, kitąsyk neigė. 

Visuomenės gyvenime nedalyvavo, bet atsidėjęs jį sekė ir rodė jo 
šešėlius dramos veidrodyje. Mėgo vienas būti; važiuodavo į gimtąjį Sala- 


1 Aristofanas juokias, kad Euripido motina vertusis „negarbingu“ 
amatu — daržoves pardavinėjusi, 

miną; ten ilgai buvo rodomas urvas, kur Euripidas pabėgdavęs nuo gyve- 
nimo triukšmo ir kurdavęs savo tragedijas. 


Rašyti pradėjo anksti. 25 metų jau stojo rungtis. Pelnė iš karto tik 
trečios rūšies dovaną, o pirmąją iš viso telaimėjo tik 5 kartus. Į gyvenimo 
galą metė Atenus ir kviečiamas nuvažiavo į Makedoniją. Kai 405 m. mirė, 
Atenai liūdėjo, o Sofoklas, patyręs jo mintį, apsigaubė gedulo drabužiu ir 
savo aktorius į sceną išvedė be vainikų. Labiausiai jo vardas iškilo jau 
mirusio. 

Sicilijos gyventojai taip mėgę Euripidą, kad daugelį Nikijaus ekspe- 
dicijos belaisvių paleido, sužinoję, kad jie atmintinai moka ištisas Euripido 
raštų dalis. Kitą kartą audros metu į uostą įsileido svetimą laivą tik suži- 
noję, kad jis priklauso Euripido tautiečiams. 

Dar didesnės įtakos jis turėjo klasicizmo laikais. 


2. Euripido dramaturgija 


Euripidas parašęs apie 90 tragedijų ir komedijų. Likę 18: 
„Elektra“, „Orestas“, „Ifigenija Aulidėje“, „Ifigenija Tauridėje“, 
„Andromacha“, „Elena“, „Finikietės“, „Pagalbos prašytojos“, 
„Alkesta“; „Šėlstąs Heraklas“, „Hipolitas“, „Medeja“; „Kiklo- 
pas“ (komedija), „Bakchai“, „Heraklidai“. 


Jau vieni vardai rodo, kad medžiagą Euripidas pasirinko 
iš tų pačių mitų, kaip ir anuodu tragikai. Tik ne taip ją su- 
naudojo. Euripidui mitai buvo tik kevalas, į kurį jis dėjo savą 

anduolį. Ir su tuo kevalu jis elgėsi labai laisvai: mitus apkar- 
pinėjo, papildinėjo, jungė tarp savęs, o mitų herojai Euripido 
rankose pavirto gyvaisiais Peloponeso karo epochos žmonėmis. 
Herojai nustoja savo herojiškumo (Elektra išteka už ūkininko), 
tragiškos Sofoklo Antigonos figūra Euripidui sukuria meilės 
dramą (Antigona išteka už Hemono). Trojos karų herojai pa- 
versti Peloponeso karų žmonėmis; jų lūpomis Euripidas svarsto 
dienos klausimus: skelbia naujos filosofijos idėjas, rodo poli- 
tines ir socialines partijų kovas, sugedusių žmonių paveikslus. 
Tai „scenos filosofas“. 

Euripido veikėjai ne herojai, bet kasdienio gyvenimo žmo- 
nės. Taip ar kitaip elgtis juos prispiria ne likimas, kuris šiam 
rašytojui yra aklas, bet paties žmogaus aistros, jausmai. 

Kas netiki dievų (ar Dievo), tam lieka tik žmogus. Ir dėl 
to Euripidas arčiausiai prieina prie žmogaus; tarytum su mikro- 
skopais, rentgenais, jis įžvelgia, kas yra žmoguje, kokie jausmai 

ANTIKINĖ ARCHITEKTŪRA 


Dorėnų stilius. - 
Korinto stilius. 
Jonėnų stilius. 


Theseion  ge- 
riausiai išlikusi 
graikų šventovė. 
Jos grožis par- 
eina nuo kolonų, 
kurios pritaikin- 
tos pietų klima- 
tui. Pagal kolo- 
nos pavidalą ski- 
riami trejopi sti- 
liai: dorėnų, jo- 
nėnų, Korinto. 

Dorėnų ko- 
lonos trumpos: 
aukštis ir kolo- 
nos apačios dia- 
metras santy- 
kiuoja | 4-5.5:1, 
kapitelis — ke- 
turkampis.  Tc- 
dėl dor. statinys 
sunkus. Naujes- 
niuose statiniuo- 
se kolonos leng- 


vesnės. Jonėnų kolonos lieknesnės, auk- 
štumas 8—10:1. Kolonos apačioj yra pa- 
pėdė, kapitelis lenktinis. Korinto sti- 
lius, atsiradęs IV a. pr. Kr., artimas joni- 
niam, bet puošnesnis, kapitelis gyvesnis, 
augalinis. Paskiau tame pačiame statiny 
vartotos visos kolonos, ypačiai romėnų. 
Konstantino vartai (dešinėj  kolizėjus): 
masyviškumas, puošnumas, lankai ir skliau- 
tai (juos pasiskolins romaniškas stilius); ko- 
lonos ir skulptūra čia virtę tik papuošalu. 
Hermio galva. Dievaitis atvaizduotas to- 
bulas žmogus: dvasios ramybė, kūno jėga 
ir grožis: graikiškas profilis, kuriame kak- 
tos ir nosies linija beveik sutampa. 
Artemidė (Versaly): vietoj bendrinių for- 
mų senovėj skulptūroj čia dievaitė paro- 


dyta su konkrečiais atributais (stirna). Tech- 
niškas ramstis leidžia palenkti kūną ir pa- 
rodyti gyvo judrumo, kurio žymu net dra- 
bužių klostėse. 

Niobė su jauniausia dukterim. Parodytas 
vidaus išgyvenimas: tyli motinos kančia, 
kad negali padėti, dukters įsitikėjimas mo- 
tinos pagalba. Kompozicijoj — grupei su- 
daryti pavartojamas net drabužis. (Graikai 
mėgo nuogas figūras, kad iškeltų kūno lini- 
jų proporciją, o čionai drabužis kūną iš 
dalies paslepia, iš dalies kūno formos pra- 
simuša pro drabužį, iš dalies pats drabužis: 
sudaro meniškas formas. 


LNV 


vagziainxs 


knibžda žmogaus širdies gelmėse. Jo žmogaus pažinimas, cha- 
rakterių, psichologinės analizės gausumas toli prašoka Eschilą 
ir Sofoklą. Bene dėl to ir Goethe klausia: „Ar nuo to laiko bet 
kuri tauta yra davusi dramaturgą, kuris būtų vertas bent jam 
kurpes paduoti?“ 

Euripido akys daugiau nukrypsta į moterį ir suranda josios 
širdyje meilės, pasiaukojimo, bet dažniau baisios neapykantos 
ir keršto jausmų. Dėl to jis vadinamas net moterų neapkentėju. 


Erotinių temų anksčiau niekas taip giliai ir taip realistiškai 


nebuvo nagrinėjęs, kaip Euripidas. 

Nesirūpindamas žiūrėtojo žavėti didžiomis idėjomis, Buri- 
pidas daugiau domina gyvais dialogais, lanksčiais monologais, 
efektingomis scenomis. Jo dialoguose veikėjai parodo sofistišką 
mokėjimą kovoti, žaisti žodžiais, nesąmones tiesa paversti. 
Monologų ir šiaip kalbos forma dailinga, klasiška, mintys dažnai 
sentėncijomis išreikštos, kurias tūlas graikas išmokdavo at- 
mintinai. 

"Scenas padarydavo efektingas, gausiai vartodamas dekora- 
cijas, mašinas, muziką, choro giesmes. Net tragedijos techniką 
tyčiomis pakeičia: prologą visuomet vartoja monologišką; jame 
nupasakoja (dažnai dievas), kas bus vaidinama; paskui intriga 
supinama taip, kad negalima jai surasti natūralaus galo, pati 
neišsipina. Tada iš viršaus nuleidžia dievą, ir jis išpainioja in- 
tiigos „siūlus. Dievas nuleidžiamas mašina, dėl to toji dievų 
priemonė intrigai išpainioti vadinama dievu iš mašinos (deus 
ex machina). 

Tačiau, kurdamas gilius charakterius, sudarydamas efek- 
tingas scenas, retoriškus dialogus ir monologus, Euripidas yra 
silpnas kompozicijai. Čia jis kartais tiek nenuoseklus, kad net 
neparodo vaidinime to, ko buvo galima laukti iš prologo. Kom- 
pozicija tai didžiausia Euripido silpnybė. 


3. „Alkesta“ 


Septyniolika metų po pirmo pasirodymo Euripidas duoda 
vaidinti „Alkestą“, kuri eina ketvirtąja tetralogijos dalim, va- 
dinas, satyrinės dramos vietoj. Jis rungėsi tada su Sofoklu ir 
pralaimėjo: jam teko tik antroji dovana. 

Tragedijai medžiaga yra paimta iš mitų, bet visai sava- 
rankiškai perdirbta, paisant charakterių pilnumo ir ryškumo. 


6. Visuotinė literatūra, I d. 81 


Moterys 


Kalba 


Tragedijos 
technika 


Kompozicija 


Admetas turi 


mirti 


Žmona jį 
pavaduoja 


a) Tragedijos fabula. — Sykį Tesalijos karalius 
Admetas nepaaukojo Artemidei aukos. Deivė susirūstino ir 
skyrė jam bausmę — numirti jaunam. Pagailo Admeto Apolo- 
nui. Jo prašoma Artemidė pakeitė bausmę: Admetas liks gyvas, 


Alkesta atsisviikina vaikus 


jeigu sutiks už jį 
kas kitas numirti. 
Perėjo visus drau- 
gus bičiulius. Vi- 
si kratosi mirtimi. 
Kreipias Admetas 
į senelius tėvus. Ir 
jie nesutinka paau- 
koti savo dienų 
galo. Tik jaunutė 
žmona Alkesta 
ryžtas atiduoti sa- 
vo gyvybę už mie- 
ląjį vyrą. Ateina 
mirtis. Alkesta 
graudžiai atsisvei- 
kina su kūdikiais. 
„Vaikai, įsikabinę į 
motinos rūbus, ver- 
kė, o motina — pa- 
ėmė juos ant ran- 
kų ir ėmė bučiuoti 
vieną po kito, kaip 
bučiuoja pasmerk- 
tas mirti. Gailau- 
dami valdovės, 
pravirko visi rūmų 
vergai, o ji kiek- 


vienam ištiesė ranką; nebuvo nė vieno jau taip blogo, kuriam 
jį būtų netarus paguodos žodžio, kurio būt neatsisveikinus“. 
Atsisveikindama su vyru, Alkesta prašo, kad jis nevestų antros 
žmonos; juk pamotė josios vaikams nebus geresnė už angį. Lai- 
kydamas mirštančią žmoną rankose, Admetas pasižada liksiąs 
našlys; keikia tėvus, vadindamas juos Alkestos žudytojais, pra- 
keikia visas gyvenimo linksmybes; prašo Alkestą parengti ir 
jam Hado karalystėj kampelį, kur galėtų abudu gyventi. 

Pataiko ateiti tuo metu į pilį Heraklas. Admetas slepia nuo 
svečio liūdesį, kad nesudrumstų jo linksmumo. Paveda jam 
galines menes, kur jis negirdi laidotuvių raudų ir giesmių. He- 
raklas puotauja, geria, linksminas; net tarnai piktinas ir prikiša 
svečiui nemokėjimą šeimininko skausmo pagerbti. Sužinojęs 
Admeto nelaimę, nustemba Heraklas tokiu savo šeimininko vai- 
šingumu. Apsiginklavo ir iškeliauja iš mirties jos aukos atimti. 

Sugrįžo Admetas iš laidotuvių. Sugrįžo tuo pačiu metu jau 
ir Heraklas, vesdamas už rankos nepažįstamą moterį, šydu ap- 
gaubtą. Heraklas turįs keliauti į Trakiją ir prašo Admetą, kad 
priimtų laikinai pas save nepažįstamąją, o jei jis negrįšiąs, tai 
visai galįs pasilaikyti. Admetas nenori priimti. Juk jis pažadėjo 
būti ištikimas Alkestai; galį dar kalbų kilti. Jis prašo svečią 
išsivesti nepažįstamąją su savim. Heraklas spirias, pagaliau nu- 
traukia nepažįstamajai nuo galvos uždangą, ir visi neapsakomai 
nudžiunga: tai Alkesta, Heraklo išvaduota iš mirties nagų. 
Karaliaus džiaugsmas pasklido po visą šalį. 

b) Charakterių realizmas. — Šios tragedijos fo- 
nas pasakiškas, veikėjai — karaliai-herojai, dievai. Tačiau jie 
tokie tik iš vardo. Jų charakteriai ir gyvenimas tokie pat, kaip 
paprasčiausio žmogelio. Karaliai (Admetas su tėvais) barasi, 
koliojasi, herojus Heraklas girtauja, dainuškas dainuoja. Juose 
įglausta gyvenimo tikrovės, realizmo žymių. 

Alkestos paveikslas yra ryškiausias ir gražiausias. Tai tyli, 
bet gili moteris: tikra motina vaikams, mylinti žmona vyrui. 
maloni valdovė tarnams. „Alkesta visa liepsnoja meile. Tačiau 
ši meilė nėra verdanti aistra Šekspyro Julijos, bet tylus ir gilus 
prisirišimas prie šeimos. Šioji meilė yra jos gyvenimo esmė. 
Ji neklaidingai nurodo jai, kaip veikti, lyg, rodos, jai vadovau- 
tų ne gilus jausmas, bet šaltas viską sveriąs protas. Alkestai 
meilė ne tik laimės šaltinis, bet ir šaltinis rimtų pareigų. Toji 
meilė štai reikalauja aukos, ir Alkesta, kaip bematai, deda ant 
savo vaikų ir vyro meilės aukuro visų didžiausią auką — sa- 
vo gyvybę. Alkesta — visa laimė, visa — pasiaukojimas. O 
vis dėlto ji ne abstraktinė pasiaukojimo idėja, bet gyvas žmo- 
gus. Pakanka tik paskaityti ta scena, kur Alkesta mirdama 
atsisveikina vyrą, vaikus, kad įsitikintum, kaip jai sunku skir- 
tis su gyvenimu, kaip baisiai ji trokšta gyventi. Graudus, gi- 
liai: poetiškas Euripido sukurtas paveikslas amžinai pasiliks 
įkūnytu idealu žmonos, motinos ir paprastos moteriškės, ku- 

Nuoširdus 


pinos kažkokios ramios meilės, kurios spinduliai apšviečia ir 
šildo visus aplink ją stovinčius. 

Gilios gyvenimo tiesos kupini ir kiti dramos veikėjai. Ad- 
metas — geras ir švelnus žmogus, bet visai ne karžygiškas. 
Admetą myli piliečiai, jį myli Apolonas, myli Heraklas, myli 
žmona, vaikai, tėvas. Admetas laimutis, kurį sėkmės išpaikino, 
kuriame laimė išugdė atviriausią, beveik naivų egoizmą. Adme- 
tas mūzų auklėtinis: mėgsta muziką, lyrą, lyrinę fleitą, skulp- 
tūrą, mėgsta be galo be krašto. Temperamento — jis sangvini- 
kas, karštuolis, įspūdingas, bet be gilaus jausmo, be gilių aistrų, 
be sunkaus pykčio ir be šalto liūdesio, privedančio prie kraštu- 
tinumio ar prie savižudybės. 

Admetas egoistas. Gailėdamasis kitų, jis gailisi beveik vi- 
sada savęs. Aplinkui jis mato ir girdi tik tai, kas skamba ir 
blizga raminimu arba paguoda jam — Admetui. Admeto sva- 
jonės — egoisto svajonės, kuris nežino nelaimės ir kuriam pati 
svajonė visada būdavo gražuole ir paklusnia drauge. Prieš mirš- 
tančią už jį Alkestą Admetas nerauda ir neraudonuoja. Jis net 
ir tuomet nepamiršta pasirūpinti savimi: kukliai, tyliai, visai 
sarmatlyvai, jis meldžia mirštančiąją pasirūpinti ten, numirėlių 
karalystėje, įrengti būstą, kur juodu galėtų drauge gyventi. 

Tačiau, be egoizmo, jis turi ir tokių bruožų, kuriais jis pri- 
traukia mus prie savęs. Pirmiausia tai jo naivumas ir nuošir- 
dumas, kuris paperka žmones. Jis geras, minkštaširdis, švelnus, 
dėkingas. Norėdamas atlikti vaišingumo pareigą, jis slepia nuo 
Heraklo savo sielvartą. Čia ir pasireiškė gilus Euripido talentas: 
savo karžygy jis davė gyvo žmogaus paveikslą. Juk yra žmo- 
nių, kuriems likimo yra skirta būti laimingiems ir mylimiems 
nežinia už ką. Admetas — vienas iš tokių likimo numylėtinių“ 
(Glivenko). — Tai žmogus, kuris perėjo gyvenimą nieko bloga 
nedarydamas, bet ir nieko gera. 

„Alkesta“ yra graži drama, bet nėra dar charakteringiausia 
Euripidui. Čia dar nėra abejojimų ir samprotavimų, sentencijų, 
nėra nei to gilaus pesimizmo žmonėmis, kurį jis tirštomis spal- 
vomis piešia „„Medejoje“. 

4, „Medeja“ 


Tikrasis gyvenimas, kuriuo karjera ir savinaudiškumas reiš- 
kėsi ir politinėse ir socialinėse kovose; kuriam pinigas, peilis, 
išdavimas, nuodas, sofistiškas tuščiažodžiavimas buvo dažnos 

priemonės; dėl kurio pagaliau aukota net šeimos laimė — Euri- 
pidui davė medžiagos sukurti niūriausiems vyro ir moters pa- 
veikslams „„Medejos“ tragedijoje. 

a) Tragedijos turinys. — Gyvenamo laiko dvasią 
poetas įdėjo į mito pasakojimą. — Persikėlęs į Korintą Jazonas 
susigalvoja mesti savo žmoną Medeją ir vesti Korinto karaliaus 
Kreono dukterį. Jis būsiąs tada turtingas ir aprūpinsiąs savo 
vaikų ateitį. Medeja atstumiama. Tos paniekos ji negali dova- 
noti. Ji atkeršys. Kad užbėgtų galimai nelaimei už akių, kara- 
lius Kreonas nori ištremti Medeją su vaikais iš savo krašto. 
„Apsimetusi klusni karaliaus valiai, Medeja išsiprašo vieną dieną 
dar pasilikti, kad galėtų kokią sau prieglaudą susirasti. 

Užvažiuoja į Korintą Atenų karalius Egejus, išgirsta didį 
Medejos sielvartą ir pažada Medejai prieglaudą ir apsaugą. Me- 
deja dabar jau imasi keršyt. Jazono akivaizdoj apsimeta susi- 
taikiusi su savo likimu. Linkėdama savo vietininkei, būsimai 
Jazono žmonai, laimės, padovanoja jai rūbą ir vainiką. Kara- 
laitė nustebinta puikiom dovanom. Velkasi rūbu, dedasi ant 
galvos vainiką. Bet pasigirsta baisūs jos vaitojimai: vainikas 
ir apsiaustas smarkiausių nuodų primirkyti. Nuodai geriasi į 
karalaitės kūną. Veltui jos tėvas puolasi nuplėšti baisiąsias do- 
vanas. Abudu žūva. 

Kerštas dar nebaigtas. Baisioji moteris paima savo ir Ja- 
zono kūdikius, bučiuoja juos, atsisveikina, ir iš rūmų pasigirsta 
tik kūdikių mirties klyksmas. Įpuolęs Jazonas pamato Medeją 
burtų vežime su jos pačios nužudytais kūdikiais ant kelių, skren- 
dančią į Atenus. Jazonas parblokštas, sunaikintas. 

Už šią tragediją Euripidas tegavo tik trečiąją dovaną. Pir- 
moji teko Eschilo sūnui Euforionui, antroji Sofoklui. Patys 
graikai, matyti, jos taip nevertino, kaip vėlesnieji amžiai. Gal 
būt, atstumia žiūrėtoją tas slėgiąs pesimizmas, kuris srovena iš 
visos tragedijos dėl žmonių ir jų papročių sugedimo. Ar begali 
būt labiau sugedusi visuomenė, kada šeimos židinys negerbia- 
mas, kada vyras dėl karjeros meta žmoną ir veda kitą? Ar 
begali moteris turėti motinos vardą, kada ji iš keršto žudo savo 
kūdikius? O tačiau tos visuomenės atstovai Medeja su Jazonu 
taip atvaizduoti, kad jie atrodo gyvi ir galimi. 

b) Charakteriai. — Jazonas yra karjeristas. Karjerą 
nori sudaryti sau ir vaikams. Vaikus jis myli, nori jų gyveni- 
mą aprūpinti. Tai pagirtinas noras. Bet jis nori vaikus tik 

turtu aprūpinti, o kur motinos meilė? Jis tuo nesirūpina. Tur- 
tas, karjera yra aukščiausias jam tikslas. Dėl karjeros nesiskai- 
to su jokiom priemonėm; užmiršta būti dėkingas; nemoka su- 
prasti ir pagerbti kito žmogaus ir jo sielvarto. Jam nieko nėra 
šventa. Jis meta žmoną, kuri kitados jam padėjo žygius atlikti, 
kuri dėl jo metė savo tėvus, tėvynę. Jis nori vesti Kreono duk- 
terį ne iš meilės, kaip pats sakosi, bet dėl pinigo ir aukšto vardo. 
Jis sugriovė Medejos laimę, sugriaus dar ir jaunutės Kreono 
dukters dienas. Ir net sąžinė jo negraužia. Jis ir sau ir kitiems 
nori sofistiškai įkalbėti, kad darąs teisingai. Antai, Medeja pri- 
mena jam, kad ji nudėjusi baidyklę, sergėjusią aukso vilnas, ir 
išgelbėjusi jį nuo mirties, kad dėl jo išdavusi savo tėvą, pali- 
kusi tėvynę. „Viskas — sako — dėl tavęs!“ Jazonas mėgina 
teisintis. Bet teisinasi tik suktais žodžiais, ne širdimi. ,„(Gudru- 
mo man reikės nemaža, kad tau kaip reikiant atsakyčiau“ „sakos 
jis ir ima gudragalviauti: tikrai, Medeja išgelbėjusi jam gyvybę, 
bet padariusi ji tai meilės paskatinta; ji nemaža pasitarnavusi 
Jazonui, bet argi jis neatsimokėjęs — ji gyvenanti Eladoj, kur 
visi ją gerbią, o ne barbarų šaly, kur ji būtų pradingusi be gar- 
bės. Vadinas, dar ji turi būti jam dėkinga. Medeja jam priki- 
ša, kad jis slapta, be jos žinios, sugalvojęs naują žmoną vesti. Jis 
vėl teisinasi: ji būtų jo nesupratus ir tik sukliudžiusi jo suma- 
nymus. Pagaliau Jazonas siūlo Medejai pinigų, rekomendaci- 
jos laiškų, kurie padėsią jai prieglaudą surasti. Koks žmogaus 
apjakimas. Pinigais jis nori užpilti širdies skausmą, už pinigus 
žmogaus dvasią nupirkti. Tai naujas pasityčiojimas iš Medejos. 

Šitas karjerizmas ir materializmas yra didžiausia Jazono 
nelaimė. Ją pamatė tik tada, kai Medeja parodė jam nužudy- 
tus jo kūdikius. Tada tik jo siela nusikratė materializmo ir 
karjerizmo purvais. Prabudo tyra tėvo širdis. Jis prašo duoti 
jam bent palytėti švelnią vaikučių odą. Bet nelaimingam, kar- 
jeros suėstam tėvui nė tos skurdžios laimės netenka. Karjera, 
kuri turėjo padaryti laimingus jo vaikus ir jį patį ir dėl kurios 
jis pamynė po kojų žmoniškumą, — viską prarijo. Ir liko Ja- 
zonas vienišas, kaip žvirblis ant stogo, keikiąs save patį. „Nėra 
laimės čia žemėje; gyvenimą malonų gali padaryti turtas, lai- 
mingą — niekas“. 

Jazono partnerė — Medeja. Tai gili, verpetuojanti širdis. 
Joje ir dangus ir pragaras. Tai amžinai šėlstanti praraja, paly- 
ginti su Alkestos skaidria, tylia širdies jūra. Medeja arba myli, 

arba neapkenčia, Galingai myli, kerštingai neapkenčia. Ir meilėj 
ir neapykantoj ji veiksmo moteris, ne kentėjimo ir laukimo. Pa- 
milusi svetimšalį Jazoną, ji mokėjo apgauti namiškius ir iške- 
liauti ten, kur mylimasis žmogus ves. Bet kai jos meilė virto 
neapykanta, ji daros negailestinga: negaili net savo kūno krau- 
jo — savo vaikų, net savęs pačios, nes vaikų netekti jai pačiai 
yra kančia. 

Ir mylėdama ir neapkęsdama, Medeja sumani, jos protas 
galingas. Bet blogos valios žmogus su veikliu protu dar pavo- 
jingesnis. Mylėdama Jazoną, Medeja mokėjo jam patarti, ne- 
apkęsdama ji suranda silpniausią jo vietą jam įskaudinti — su- 
naikinti jo gyvenimo tikslą, vaikus, dėl kurių jis darė karjerą. 
Kaip jis sunaikino jos gyvenimą, taip jinai jo. Kas iš to, jeigu 
jinai būtų nužudžiusi Jazoną, kaip jo sužadėtinę. Tegul jis 
visą gyvenimą vilks paniekinimo naštą, kaip ir ji. 

Keršydama Jazonui, ir pati Medeja kenčia. Jos širdis yra 
arena, kurioj kaujasi dvi aistros — motinos meilė ir kerštinga 
neapykanta. Čia yra jos tragizmas: kam nusilenkti — ar meilei 
ar neapykantai. Nekalti, nustebę kūdikių veidai priverčia mo- 
tiną užmiršti keršto planus, bet įžeista moteris reikalauja keršto. 
Ir Medeja motina bučiuoja kūdikių veidelius, rankas, kad Me- 


deja moteris juos nužudytų. Šita aistra ir jos augimas, šita. 


kova tarp motinos meilės ir keršto Euripido taip giliai pažinta, 
taip genialiai išreikšta, kad Medejos paveikslas liko vienas niū- 
riausių iš daugelio moterų paveikslų visoje pasaulio literatūroje. 


Pagalvoti. — 1. Eschilo ir Euripido panašumai ir skirtumai (me- 
džiaga, veikėjai, idėjos, teatro technika). Katram artimesnis Sofoklas? — 
2. Ar lietuvių literatūroje nerandam panašių moterų į Alkestą, kuri dėl 
vyro savo gyvenimą aukotų? (A. Mickevičiaus Aldona?). Palyginti. 

"V. GRAIKŲ KOMEDIJA 


Aristofanas 


Būkite sveikos, galingosios, 
o savo visagalybėje ir man 
atriškite liežuvį, dangų sie- 
kiant! 

Debesys 


/ 1. Graikų komedijos pradžia 


Komedija graikuose suklestėjo vėliau nei tragedija. Tačiau 
susekti, iš kur ir kaip ji kilo, daug sunkiau. Maža liko kome- 
dijų ir žinių apie jas, nes graikai mėgo komediją, bet jos ne- 
brangino taip, kaip tragediją. Tragediją palaikė valstybė, nes 
tragedija kėlė religinius ir pilietinius patriotinius jausmus. Iš 
komedijos pradžioje to nebuvo reikalaujama. Nedavė archontas 
komedijoms nė choro. Jį sudarydavo savanoriai. 

Anksčiausiai komedija pradėjusi plėtoti Sicilijoje iš tų pa- 
čių Dioniso švenčių, kaip ir tragedija. Per dionisijas kaimo 
žmonės rengdavo eisenas su pasakojimais ir giesmėmis apie die- 
vaičio juokingus nuotykius, įterpdavo ir juokingų pastabų apie 
jiems nepatinkamus žmones. Tos pastabos būdavo asmeninės 
— nukreiptos prieš tam tikrą žinomą Žmogų. 

Sicilijoje plėtojosi ir kitokia komedijos pradžiodala — būties 
scenos, kurių turinys būdavo bendrinis iš kasdieninio gyvenimo. 
Tokios scenos būdavo suprantamos visiems. Būties scenų vai- 
dintojai turėdavo kaukes, apsieidavo be choro, tik su keliais 
žmonėmis. 

Pirmos išlikusios komedijos yra sudarytos panašiu būdu, 
kaip tragedijos: su choru ir korifejum. Tik komedija — turėjo 
du choru, o kiekvienas choras po korifejų. Šalia jų buvo dar 
du vaidintojai, vaidiną įvairias roles. Vėliau, kaip ir tragedijoje, 
jų skaičius padidintas iki trijų. Nuo choro, sakoma, kilęs ir 
pats komedijos vardas, nes komos reiškia šventiškai linksmą 
minią; taigi, komedija — linksmos minios giesmė, 

Komedija tetralogijoje eidavo ketvirtąja dalim. Joje buvo 
vengiama tragiškojo elemento, kaip tragedijoje komiškojo. 

Senoji komedija rodydavo atskirus gyvus ar negyvus asme- 
nis; vadindavo juos jųjų tikraisiais vardais; net kaukes pada- 
rydavo panašias į pajuokiamo žmogaus veidą. Daugiausia plė- 
tėsi politinė komedija, pajuokianti politikos ar apskritai visuo- 
menei labai gerai žinomus asmenis. 

Meniškai komediją padėjęs kurti Sicilijos Epicharmas. Bet 
labiausiai ji pražydo Atenuose. Čia jos kūrėjų tarpe labiausiai 
žinomi yra Kratinas, Eupolidas ir Aristofanas — visas trium- 
viratas. 

Nei Kratino nei Eupolido ištisų komedijų neturim; telikę 
tik nuotrupos. Tik apie trečiąjį — Aristofaną galim susidaryti 
aiškesnį vaizdą, nes jo išliko net 11 komedijų. 


2. Aristofanas | 


Aristofanas (apie 450—385), ko- 
mersanto sūnus, laikęs save ateniečiu 
ir Atenuose nuolatos gyvenęs, anksti 
pradėjo poeto karjerą. Bet pirmųjų 
komedijų jis neišdrįso rodyti savo 
vardu. Slėpėsi — kaip sakos jisai — 
už svetimų pečių, nes ateniečiai blo- 
guoju komedijų kūrėjams atsimoka: 
Kratinas, girdi, kurį seniau sutikdavo 
triukšmingai plodami, dabar atstum- 
tas ir užmirštas, kaip sudužusi lyra, 
Kad turėtų pasisekimą, jam reikėję 
vardas susidaryti. 


Sugedusi Aristofano laikų 
visuomenė yra puikiausia me- 
džiaga komikui, ir Aristofanas 
plaka ateniečius net 44 savo ko- 
medijose. Labiausiai žinomos 
šios: „Raiteliai“, ,„Debesys“, 
„Varlės“, „Paukščiai“, „Širšės“, 
„Lizistrata“. Jose poetas aiš- 
kus naujumų, modernizmo, prie- Aristosanas 
šas, ne su naujumais atėjusi 
nedorovė. O tų naujumų jau pilnas gyvenimas: ir religija, ir 
politika, ir papročiai, ir literatūra. Jie ir duoda medžiagos Aris- 
tofano Komedijoms, kaip jo nekenčiamam Euripidui tas pats 

gyvenimas davė temų tragedijoms. Tame gyvenime Euripidas 
įžiūrėjo baisumus ir parodė, kokius baisius žmones padarė epo- 
chos sugedimas. Tarsi užsikrėtęs tų baisumų nuotaika, Euripi- 
das — juodas pesimistas. O Aristofanas tame pačiame gyve- 
nime pamatė juokingumą ir parodė komedijose, kokius juokin- 
gus žmones padarė ta pati epocha. Kitus juokindamas, tarsi 
apsikrečia linksma nuotaika ir pats poetas, juo labiau, kad jis 
turi idealą, kokie turėtų būti Atenai — būtent, jis nori, kad 
sugrįžtų senųjų, gerųjų, herojiškojo meto Atenų dvasia. 

a) Politinė komedija: „Raiteliai“. — „Raite- 
liuose“ Aristofanas plaka demagogus, kurie meilikavimais ir 
pažadais tfinasi į valdžią. 

Centrinė komedijos figūra yra Demas (liaudis), seniukas, nedidelio 
proto ir lengvai pasiduodąs kitų įtakai. Ypačiai įtakingas seniui jo vergas 
paflagonietis odininkas Kleonas (tikrasis Aristofano laikų žmogus, nuo 
kurio Aristofanas už tą komediją ir lazdų gavęs). Kiti du pavydi konku- 
rentui ir rengias jį nuversti. Jie įkalba mėsininką įsisprausti į Demo namus 
ir sunaikinti Kleono įtaką. Susitinka prie Demo abudu konkurentai ir 
abudu stengias seniui įsiteikti, vienas su kitu lenktyniuodami savo tariama 
meile, atsidavimu. 

Kleonas kalba: 
Jei tavęs nemyliu ir kovot už tave 
Ašai vienas prieš vieną nestočiau, 
Lai pražūvu tada, lai suskaldo mane, 
Lai diržus man iš nugaros rėžia. 
Mėsininkas. 
O jei, Demai, ašai nemylėčiau tavęs, 
Lai į kąsnius supiausto ir verda mane; 
O jei netiki — lai mane trina į sūrį 
Ant stalo. 
Paskui demagogai, pradeda savo nuopelnus išskaitinėti Demui. 
Kleonas. 
Argi gali jisai prisilyginti man, 
Kaip geriausiu piliečiu tau būti! 
Su pirmuoju žingsniu, kai tarybon žengiau, 
Suradau aibes (turto tau iždui: 
Žmones spaudžiau, tempiau, dvasinau 
Be atodairos — tau kad įtikčiau. 
Mėsininkas. 
Ar tai dyvai, o Demel.. Aš irgi galiu: 
Kitam duoną pavogsiu ir tau atiduosiu. 

Ne kažin kokia ir liaudis, jeigu duodasi taip mulkinama. Liaudis pa- 
tvirkusi, nemėgsta darbo, išlepo, už pagyrų ir meilikavimo trupinį atiduos 
valdžią, kaip Ezavas pirmagimio teises. Tokia liaudies dvasia demagogai 

ir naudojasi, nepagailėdami naujų pažadų, kurių, žinoma, neištesės. Kleo- 
nas pažada pinigų, kad nereikėtų dirbti. Mėsininkas — dėželę tepalo kojų 
žaizdoms patepti. Kleonas konkuruodamas žada išskusti žilumą ir sugrą- 
žinti jaunystę. Mėsininkas neapsileisdamas — pasiūlo zuikio uodegą akims 
nusišluostyti. Pagaliau Kleonas kiša savo galvą, kad tas, nosį nusišnypštęs, 
pirštus nusivalytų ... Jau net šlykštu, jau sukarikatūrintas, sušaržuotas tas 
pataikavimas liaudžiai. — Komedija baigiama pergale mėsininko, kuriam 
pavyksta Demas paimti į savo įtaką. 

b) Filosofinė komedija: „Debesys“. — „De- 
besis“ vadinam filosofine komedija dėl to, kad joje Aristofanas 
juokiasi iš ano meto filosofijos iškrypimų — sofistų ir retorių. 
Debesys — tai sofistų dievai. Kaip debesys nuolat keičias, taip 
keičias ir sofistų mokslas. Komedija atvaizduoja sofistų mo- 
kyklą, kurioje parodo išdidžius, nuo gyvenimo atitrūkusius ir 
nesąmones barstančius mokytojus, kvailą mokinį, ieškantį so- 
fistų mokslo, ir liūdnus to mokslo vaisius. 

Nedidelio protelio ūkininkas Strepsiadas vedė ponišką žmoną. Ne- 
lygios šeimos sūnus vėjais eina: pridaro skolų, kurias tėvas turi sumokėti. 
Strepsiadas malonėtų išsisukti nuo skolų mokėjimo. Tik kaip? Jis girdėjo, 
kad sofistų mokykloje moko, kaip „laimėti teisią ir neteisią bylą“. Išmokęs 
to naudingo mokslo, jis galėsiąs skolų nemokėti. Eina į mokyklą. Randa 
daugybę mokinių, o patį mokytoją, Sokratą, pintinėj kabantį. Sokratas 
moko Strepsiadą garbinti debesis, niekina Dzeusą. Bet Strepsiadas tokis 
kietagalvis, kad Sokratas jį išveja. Pavyksta tėvui prikalbinti sūnų į mo- 
kyklą. Sūnus išmoksta. Išmokęs pataria tėvui, kaip pakalbėti, kad nereiktų 
skolų mokėt. Strepsiadas džiaugiasi. 

Kartą bepietaudami sūnus susiginčija su tėvu dėl Euripido poezijos. 
Begindamas Euripidą, sūnus tėvą apkulia. Strepsiadas karčiai prikaišioja 
sūnui jo nedėkingumą: (tėvas rūpinęsis juo mažu, o dabar turįs jo smūgius 
kentėti. Bet sūnus, naujo mokslo pasisėmęs, tuojau sugriauja tėvo skundus 
ir išrodo, kad teisingumas reikalaująs tėvą mušti dvigubai. Negalėdamas 
atsispirti sūnaus išrodymams, Strepsiadas prakeikia tą dieną, kada jis krei- 
pėsi į Sokrato mokyklą, ir nubėgęs su savo vergais padega mokyklos 


namelius. Išsigandę filosofai išbėgioja. 

Komedijoj sofistų vadu Aristofanas padarė Sokratą, nors 
iš tiesų jis buvo didžiausias sofistų priešas. Be abejo, čia Aristo- 
fanas padarė Sokratui skriaudos, nes pasėjo žmonėse klaidingą 
jo mokslo supratimą. 

c) Literatūrinė komedija: „Varlės“. — Euri- 
pido realizmas labai badė Aristofanui akis, ir dėl to komikas 
nevengia progos jam grybštelti. Kai Euripidas, o netrukus ir 
Sofoklas mirė, Aristofanas parašo „Varles“, kuriose jisai puola 
Euripido tragedijas: jos tvirkinančios ateniečius. 

Dionisas, — tokia šios komedijos fabula, — netekęs trijų tragikų, susi- 
rūpina tragudijos likimu ir eina į Hado valstybę nors vieno kurio atsiimti. 
Tik kuris reikalingesnis. Dioniso akivaizdoj susiginčija Eschilas su Euri- 
pidu, Euripidas kaltina savo konkurentą: Eschilas apgavikas, pagyrų puodas, 
mulkinąs žmones, nesuprantančius meno: „Pasodins, būdavo, rūpestingai 
apdengtą asmenį — ar Eschilą ar Niobą — neparodys nė veido; veikėjai, 
kaip lėlės, nė pyptelt negali“. Net Dionisas palaiko šį kaltinimą, bet prisi- 
pažįsta, kad jų tylėjimas jam labiau patikęs nei kalbos dabartinių tauškalų. 
Euripidas dėsio savo nuopelnus; jis gavęs iš Eschilo tragediją, „nutukusią 
nuo sunkių ir aukštų žodžių“, skyręs jai dietą ir taukus nuėmęs lengvais 
žodžiais ir pasivaikščiojimais, išrašęs dar be to mikstūrą tauškalų, kuriuos 
jis išviręs iš knygų. Euripidas iškelia savo paprastumą, realumą, o Eschilo 
smerkia miglotumą ir simboliškumą. Eschilas kaltina Euripidą tuo, kad 
tas dorus ir gerus žmones pavertęs niekšais, kėlęs scenoj ištvirkimo pa- 
veikslus, o poetas turįs nutylėti niekingumus; turįs vaizduoti tik tai, kas 
kilnu, didinga. Ypačiai Euripidas neigiamai paveikęs jaunuomenę. Jis su- 
griovęs jų širdyse kilnumą, paskatinęs į laisvamanybę, į tuščiažodžiavimą. 
Komedija baigiama Eschilo laimėjimu, ir Euripidas turi trauktis su gėda. 

Pasmerkdamas Euripidą Aristofanas taryt prikala prie gė- 
dos stulpo ir jo realistinę kūrybą ir apskritai tą literatūrą, kuri 
nesiekia moralinių tikslų. Tai pradžia literatūros kritikos, nors 
ir komedijos forma išreikšta. 

d) Komedijų grožis. — Graikų komikams buvo va- 
lia imtis visokių priemonių, kad tik žiūrėtojai leiptų juoku. Vul- 
garus juokas taip plačiai buvo vartojamas, kad moterims buvo 
draudžiama lankyti kai kurios komedijos. Šito vulgaraus trivia- 
laus juoko dar apsčiai vartoja ir Aristofanas. 

Aristofano komizmas ne visada įstengia išlikti ir neužgau- 
lus. Pvz., juoktis iš Euripido motinos, kad ji daržoves parda- 
vinėjus, yra visai nepadoru, užgaulu ir dėl to negražu. Graikų 
į tai kitaip žiūrėta, kitokio skonio būta. 

Aristofanas smarkiai puldavo žmones, vadindamas juos tik- 
raisiais vardais. Tai nėra geras daiktas. Tačiau minėdamas So- 
kratą, Kleoną ir kitus tikruosius asmenis, jis juos atvaizduoja 
jau ne tokius, kokie jie buvo. Juose Aristofanas įkūnija ydas, 
kurių jie ir neturi. Tai neteisinga, tačiau daug meniškiau. Juk 
jis tada ima kurti jau tipus. Juose žiūrėtojas mato jau nebe So- 
kratą, bet apskritai sofistą, nebe Kleoną, bet apskritai demago- 
gą, ne Strepsiadą, bet apykvailį gobšą kaimietį; mato tokius 
žmones, kokių pasitaiko visada ir visur. Tai jau didelė Aristo- 
fano pažanga. Toliau: — 

Aristofanas parodo stiprią fantaziją ir greitą pastabumą, 
kurdamas 1. antitezes tarp natūralaus pasaulio ir iškrypusio, 

2. tarp dviejų priešingo išsilavinimo ir intereso žmonių, kalban- 
čių apie tą patį dalyką, 3. tarp to paties žmogaus žodžių ir 
darbų. Antai, Sokrato mokykloj viskas ne taip, kaip natūra- 
liame gyvenime: vienas įsikniaubęs į žemę, o žvaigždes tyrinėja; 
pats Sokratas pintinėj kybo, orą tyrinėdamas. Dedasi Sokratas 
didžiu filosofu, o rūpinas dalykais, nieko bendra su filosofija 
neturinčiais: kuria kūno dalim uodas zirzia. Graži pati pirmoji 
scena, kur Strepsiadas rūpinas arkliais, kad per juos pridaryta 
skolų, o Feidipidas pro miegus taip pat rūpinas arkliais, kad 
jie būtų gerai laikomi. Pagaliau trečias pavyzdys, — scena, kur 
Kleonas su mėsininku stengias įtikinti Demą, kad juodu vienas 
už kitą labiau ji mylį, daugiau jam nuopelnų esą padarę. 
Komedija, pajuokdama sofistų tuščiažodžiavimą, pati duo- 
da tuščiažodžiavimo pavyzdžių ir net paveikslų, kaip tuščiais žo- 
džiais pateisinamos nedorybės. Štai Strepsiadas, prisiklausęs 
debesų, kurie moko „akių muilinimo, žodžių žaismo ir smarkių 
posakių meno“, pats ima gudragalviauti: „Jų giedojimo beklau- 
sydama mano dvasia iškilo į padebeses, liežuviu norėčiau malti, 
dūmų būtybę išblaškyti, pagrindėlius versti ant pagrindų ir žo- 
džiais kramtytis“. O kaip gražiai parodoma tuščia sofistika, kada 
Strepsiadas atsisako mokėti Aminijui net procentus už skolą. 


Aminijus. Klausyk — neturi pinigų, tai bent procentus sumokėk. 
Strepsiadas. Kas jis per gyvuliūkštis? 
Aminijus. Tai tas, kas kasdien ir kas mėnuo nežymiai auga vis 


Strepsiadas. Puikiai kalbi. Na, o kaip tu manai, ar mariose 
vandens nūdien yra daugiau, kaip anais laikais? 

Aminijus. Prisiekiu Dijum, tiek pat! Nes neleista jam daugintis. 
Strepsiadas. Kaip tai, jūra nė kiek nedidėja, nors į ją subėga 
tiek upių, tai kaip gi tu, kvaily, reikalauji, kad riebėtų tavo sidab- 
riniai ?... 


Pridėkim dar Aristofano mokėjimą realiai atvaizduoti gy- 
venimo foną, pridėkim dar puikią kalbą, kuria grožėjęsis šv. 
Jonas Auksaburnis ir dėl kurios Aristofano veikalus dėdavęsis 
net po galva, — suprasime, dėl ko Aristofanas mokėjo sudo- 
minti ne tik jo meto graikus, bet pakliuvo ir į visuotinės litera- 
tūros lapus. Tačiau Aristofanas pasaulio literatūroj yra vientūlis, 
be pasekėjų, nelyginant, kaip mūsų Duonelaitis. Jo politinė ko- 
medija neprigijo naujajai komedijai. Negausūs sekėjai, tiesa, kū- 
rė jo pavyzdžiu, tačiau jų toms komedijoms neteko išvysti scenos. 

IV a. tiranijos metu buvo uždrausta rodyti komedijoj bet kurie 
valstybiniai dalykai ir vadinti žmonės jų tikraisiais vardais. 
Asmeninė politinė komedija turėjo ieškotis naujų formų. Štai 
dėl ko Aristofano 11 komedijų yra vienintelis tos rūšies turtas. 


3. Naujoji būties komedija 


Uždraudus politinę asmeninę komediją, rašytojai ima pa- 
šiepti ne atskirus žmones, bet apskritai žmogiškuosius silpnu- 
mus, ypačiai poetų ir filosofų. Komedija ima kurti tipus. Cho- 
ro reikšmė mąžta. Jis atlieka tik muzikinę dalį, o veiksme jau 
nedalyvauja. 

Kada Atenus ir visą Graikiją nukariavo Makedonija (338), 
nebuvo kas apmoka chorus. Nuo jų teko atsisakyti. Netenka 
tada naujoji komedija ir aukšto paskyrimo — dorinti žmones 
jų ydų pajuokimu. Tiesa, komedija nevartoja tokių šiurkščių 
juokų, kaip Aristofanas, bet ji iš viso netenka moralinio aukštu- 
mo, kurio iš komedijos reikalavo Aristofanas. Dabar komedija 
vaizduoja tik paprastą šeimos gyvenimą, rodydama ištisą eilę 
tipų. Daugiausia scenoj pasirodo kaukėti: šykštuolis senis, ku- 
ris savo lengvabūdžiui sūnui duoda per maža pinigų, pataikū- 
nas vergas, kurs padeda tam palaidūnui sūnui apgauti tėvą ir 
parūpina sužadėtinę, ištižėlis kaimietis, padauža virėjas ir pan. 
galerija. Tipai piešti, sukta intriga pinti buvo charakteringoji 
naujosios komedijos kryptis. Jomis naujoji graikų komedija 
yra lyg mūsų dienų komedijos prototipas (pirmatakas). 

Iš daugybės šitos komedijos kūrėjų žinomiausi yra du vardai: Menan- 
deris ir Filemonas. Amžininkai labai mėgo Filemoną (jis besimaudydamas 
prigėrė), linksmesnį, judresnį; papėdininkai — Menanderį, rimtesnį, linkusį 
dialogą dailinti, vaizduoti tiek realistiškai, kad net antikinis kritikas sušu- 
kęs: „O Menanderi ir gyvenime! katras judu katruo sekate?“ Menanderis 
parašęs apie 100 komedijų, bet nė vienos nėra ištisos, tik nuotrupos. Apie 
ji težinom iš romėnų perdirbinėjimų. 

Menanderio komedija iš visų graikų komedijų padariusi daugiausia 
įtakos Europos komedijai. Per romėnus — Plautą ir Terencijų — Menan- 
deris tapo mokytoju Šekspyro, Lope de Vegos, Moljero, o per šiuos — ir 


visos naujosios komedijos. 
Pagalvoti. — 1. Kas yra komedija: kokio charakterio esti komedijų 


veikėjai, kokie jų siekimai, kokios jiems kliūtys, kuo baigiasi kova su jomis, 
kokis komedijos tikslas. 2. Kiek reikšmės gyvenime turi komedija ir ap- 
skritai pajuoka? i 

Pasiskaityti. — Aristofanas, „Debesys“. P. Gaučio vertimas, „Zi- 
dinys“ 1929 m. 8—12 nr. 

VI. LITERATŪROS MOKSLAS 


Aristotelio poetika 


1. Aristotelio mokslų mokslas. — Viso pasaulio akys 
žvilgčioja ne tik į graikų literatūrą, bet ir į literatūros mokslą. Pirmasis 
graikas, kuris moksliškai svarstė poezijos dalykus, buvo Platonas (427—347). 
Bet jis poezijos mokslo sistemos nesudarė. Ta garbė priklauso jo mokiniui 
didžiajam Aristoteliui. 

Aristotelis pažįstamas daugeliui mokslo sričių, visoms, kurios tik buvo 
žinomos jo laikais. Jis puikiai pažino visą savo tautos mokslo ir meno 
kūrybą, genialiu protu suskirstė jos vaisius atskirais mokslais, iškėlė kiek- 
vieno dėsnius ir suvedė į sistemą taip tiksliai, taip giliai, kaip niekas prieš jį. 
Jo analitiškai sintetiškas metodas (iš daugybės konkrečių faktų daryti 
išvadas) davė puikiausių rezultatų, pro kuriuos tylomis ir šiandien negali 
"praeiti tam tikri mokslai. 

Savo mokinių padedamas, „Politikos“ mokslo Aristotelis prirašęs apie 
1000 knygų, bet jų tik vieną sugrąžino Egipto smėlis. Filosofijoje jo veika- 
lai ir šiandien labai svarbūs, ypačiai logikos, metafizikos, etikos sistemos. 
Ligi XVIII amžiaus moksle vyravo ir jo gamtos mokslo veikalai (botanika, 
zoologija). Literatūros mokslui jis paliko „Retoriką“ (3 kn.) ir garsiąją 
„Poetiką“ (2 kn., antroji dingus). Ypačiai svarbi „Poetika“, kurioj Aris- 
totelis išdėsto savo pažiūras į poezijos esmę, suskirstymą, atskiras poezijos 
rūšis (daugiausia tragediją). 

2. Poezijos supratimas. — Poezijos šaltinio ir pradžios Aris- 


Platonas 


Aristotelio 
visuotinumas 


totelis ieško žmogaus prigimtyje ir realiame gyvenime. Poezijos reikalauja Poezijos šaltinis 


žmogaus prigimtis: nuo pat mažens žmogui įgimta pamėgždioti ir — antra 
— pamėgdžiojimu grožėtis. Pvz.: realiame gyvenime patiriame nemalonų 
jausmą, biaurimės žiūrėdami į šliūžus, biaurius gyvulius, lavonus, o jei tie 
daiktai bus atvaizduoti ir atvaizduoti tobulai, kils tada pasigrožėjimo jaus- 
mas, grožėsimės pamėgdžiojimu. Taigi poezija yra natūros pamėgdžiojimas, 
sekimas, bet tik ne vergiškas jos kopijavimas, fotografavimas. 

Poezijos kūrinio uždavinys — išdėstyti ne tiek tai, kas atsitinka, kiek 
tai, kas gali atsitikti. Poetas nuo istoriko tuo ir skiriasi: isorikas pasakoja 
tikrai įvykusį dalyką, o poetas dalyką, kuris gali ar galėjo įvykti. Istorija 
dėsto atskirus atsitikimus, poezija bendrinius. Dėl to poezija yra gilesnė 
ir svarbesnė už istoriją. 

3. Tragedijos teorija. — Garbingiausia poezijos rūšis Aristo- 
teliui yra drama, kurią skirsto į tragediją ir komediją. Jeigu poetas ir 
paseka (atvaizduoja) geruosius žmones (geresnius už mus), yra tragedija, 

jeigu bloguosius (blogesnius už mus) — komedija. Tiksliau tragediją api- 
būdina tokia forma: tragedija yra sekimas svarbiu ir išbaigtu tam tikro 
didumo veiksmu; sekimas dailinga kiekvienai vietai atsakančia kalba; seki- 
mas veiksmu, o ne pasakojimu, skaidrinąs atsakančias aistras, keldamas 
užuojautą ir baimę. Pagal šitą apibūdinimą Aristotelis nurodo ir tragedijos 
sudedamuosius elementus: fabulą (siužetą), charakterius, kalbą, minčių būdą, 
scenos reikmenis, chorinę (giesminę) dalį. 


Svarbiausia tragedijos dalis — veiksmas (fabula). Ko iš jo reikalau- 
jama? Ji turi būti vientisa, išbaigta, vadinas — turėti pradžią, vidurį ir 
galą. Šitas vientisumas duoda veikalui vieningumą. Vieningumas reiškias 
ne tuo, kad viskas būtų pasakojama ar veikiama apie vieną herojų, bet kad 
visos veiksmo dalys būtų taip viena su kita susijusios, kad išimdamas kokią 
dalį ar sukeisdamas vietomis, tuo pačiu priverstum keistis, persitvarkyti 
ir visumą. (Čia pabrėžiamas veiksmo vieningumas yra išlikęs ir mūsų laikų 
dramoj. 

Aristotelis kreipia daug dėmesio į žmones, kurie dalyvauja veiksme. 
Kadangi tragedija turi kelti užuojautą ir baimę (ir tuo skaidrinti žiūrėtojo 
atsakančius jausmus, tai „negalima leisti, 1. kad teisingi žmonės iš laimės 
kristų į nelaimes: tai ir nebaisu ir nepasigailėtina, o tik pasipiktintina; 2. 
kad nedorėlis iš nelaimės kiltų į laimę: tai labiausiai svetima tragedijai; čia 
nėr to, ko reikia: nei pasigailėjimo nei užuojautos; 3. kad nedorėlis iš lai- 
mės pakliūtų į nelaimę; pasigailėjimo čia gali būti, bet nebus nei užuojautos 
nei baimės, nes užjausti galim nekaltai kenčiantį, o baimė gali kilti dėl 
lygaus mums. Tokiu būdu lieka vidurys: kuris nėra nei ypatingai doro- 
vingas nei ypatingai teisingas ir patenka į nelaimę ne dėl savo ydų ir 
niekšingumo, o dėl kokios kaltės, tuo tarpu, kai anksčiau buvo laimingas 
ir visų gerbiamas, pvz., Edipas ..“ (XIII, 2—3). 

Taisyklingas veiksmas reikalauja, kad veikėjas eitų iš laimės į nelai- 
mę, o ne atvirkščiai. Tuo atžvilgiu Euripidą Aristotelis laiko geriausiu 
tragiku. 

Kokie veiksmai, konfliktai, geriausiai tinka tragedijai? — „Tokie veiks- 
mai gali įvykti arba tarp draugų, arba tarp priešų, arba tarp tokių žmo- 
nių, kurie vienas kitam yra abejingi. Jeigu priešas užmuš priešą, tai nei 
tas įvykis nei užsimojimas neturės nieko užjaustino; bus tik nemalonus 
jausmas. Tas pat su asmenimis, kurie yra vienas kitam abejutiški. Bet jei 
pasibaisėtini dalykai įvyksta tarp artimųjų — jei brolis brolį, sūnus tėvą, 
motina sūnų žudo ar rengias žudyti ar ką nors panašaus daryti. — Štai 
tokių atsitikimų — reikia ieškoti“ (XIV, 4). 

Antras po veiksmo (fabulos) elementas yra charakteriai, nors ne taip 
jau svarbūs, kaip fabula, nes tragedija be charakterių gali būti, be fabulos 
— ne. Čia jau Aristotelis nurodinėja ištisą eilę reikalavimų (mūsų šiandien 
taip pat palaikomų), kokie turi būti charakteriai: taurūs, atsaką profesijai, 
natūralūs, nuoseklūs. Veiksmas turi išplaukti iš charakterių ypatumų, o ne 
iš mašinos (smerkia deus ex machina). 

Kitų tragedijos elementų svarbiausioji — chorinė dalis. Tai tragedijos 
papuošalas. Scenos pabūklai daro didelio įspūdžio, bet šita dalis tolima 
poezijai. Scenai įtaisyti reikalingas mašinistas, ne poetas. Į chorą reikia 

žiūrėti kaip į vieną veikėją — taip kaip Sofoklo, o ne kaip Euripido 
tragedijose. 

Aristotelio poetika ilgus laikus buvo neginčytinos ir neginčijamos 
poezijai taisyklės. Jomis atsirėmė ištisa literatūros srovė, vadinamasis kla- 
sicizmas. 


4. Aristotelio gyvenimas. — Aristotelis (384—322 pr. Kr.) 
kilęs iš Stagiros miesto. Inteligentiškos šeimos sūnus buvo pasiųstas į ano 
meto kultūros židinį Atenus (367). Mokėsi daugiausia Platono Akademijoj*. 
Platonui mirus (347), Aristotelis iš Atenų iškeliavo. Po penkerių metų 
Makedonijos karalius Pilypas pakvietė jį savo sūnaus, 14 metų Aleksandro, 
auklėti.  Septynerius metus truko tas auklėjimo darbas. Kai Aleksandras 
paveldėjo tėvo sostą, Aristotelis grįžo į Atenus ir įsteigė savo mokyklą 
netoli Likejos Apolono šventovės**. Dieną skaitydavo lekcijas savo moki- 
niams pavėsingose alėjose (peripatai — iš čia jo mokiniai buvo vadinami 
peripatetikais), o vakarais skaitydavo populiarius kursus grįžusiems nuo 
darbo ateniečiams. Kai žuvo Aleksandras Didysis, Atenuoss prasidėjo są- 
jūdis prieš makedoniečius. Imta persekioti ir buvęs Aleksandro mokytojas 
ir bičiulis Aristotelis. Negalėdami prikišti jam politikos dalykų, apkaltino 
religijos niekinimu. Kad nesusilauktų panašaus likimo, kaip jo pirmatakas 
Sokratas, Aristotelis iš Atenų pabėgo į Chalkydę. Netrukus ten ir mirė. 
Jo kūnas pargabentas į Stagirą. 2 

Aleksandro Didžiojo auklėtoju užverčiam paskutinį lapą 
tos garsios graikų kūrybos istorijos, kurios pirmuosius lapus 
įrašė Homeras. Graikų kūrybos periodas beveik pasibaigė. Jos 
knyga parašyta. Dabar naujas periodas prasideda, kada tą kny- 
gą ima skaityti, ja grožėtis ir iš jos mokytis kitos tautos. Tiesa, 
Aleksandrijoj dar susispiečia mokslininkai ir menininkai. Bel 
daugybė tų mokslininkų komentuoja laikus, o poetai jais seka. 
Iškyla tik Teokrito vardas (apie 310—245), kuris pagar- 
sėjo savo bukoline poezija (bukolos — jaučių piemuo), 
idilėmis. Joje poetas meniškai pina gyvus Sicilijos liaudies gy- 
venimo paveikslėlius. Iš jų trykšta rami, sveika kaimo dvasia. 
Šita poezija dar persikėlė į romėnus, o paskui ir kitur. 

II amžiaus viduryje graikai turėjo pasiduoti romėnams. Ro- 
mėnai buvo puikiausia dirva graikų kultūros grūdui. Patys 
priskiepiję sau graikų mokslo ir meno diegus, romėnai buvo ir 
tarpininkais graikų dvasios laimėjimams perduoti dabarties Eu- 
ropos tautoms. Nebėr graikų, bet jų misija atlikta: jie ir mirę 
yra pasaulio mokytojai. 


* Platonas turėjo savo mokyklą prie Atenų mitų herojaus Akademo 
miškelyje. Iš čia akademijos vardas. 

** Nuo Likejaus vardo ir dabar vakarų Europoje tam tikros mokyklos 
Gujisiškos gimnazijos) vadinamos licejais. 


7. Visuotinė literatūra, I d. 97 

ROMĖNŲ LITERATŪRA 


Romėnai 


Tu, Romėne, turi tautas mokėti valdyti, 

Tavo menas štai: pasauliui įstatymus duoti, 

Pasigailėt pavergtų, prislėgti visus išdidžiuosius. 
Verg. Aen. VI, 847—853. 


Romėnų tėvynė yra Apeninų pusiasalis. Čia jau nėra tokių 
vingiuotų jūros krantų, kaip Graikijoj. Čia nėra tų įvairių są- 
lygų, kuriose tarpo helenai. Dėl to ir Apeninų pusiasalio gy- 
ventojai yra vienodesni. 

Apeninų pusiasaly, kuris gavo Italijos vardą, gyveno įvai- 
rios tautos. Visos šios tautos vadinamos bendru italų vardu. 
Iš italų gabiausi buvo lotynai. Jie nukariavo kitus italus, ir jų 
vardu pavadinta toji kalba, kuria vėliau kalbėjo Italijos gyven- 
tojai. Visos Italijos tautos, susijungusios į vieną valstybę, ėmė 
vadintis romėnais, kadangi jų įžymiausias miestas buvo Roma. 

Romėnai neturėjo įgimto graikams gilaus grožio pajautimo, 
neturėjo graikiškos fantazijos: jų blaivus protas rūpinosi prak- 
tiškuoju gyvenimu. Tas praktiškasis protas, susijungęs su ka- 
rišku narsumu, pasitikėjimu savo jėgomis, rimtu patriotizmu, 
leido romėnams sukurti nepaprastos galybės valstybę, o meno 
srity romėnai visada buvo graikų mokiniai. 

Ypačiai jų įtakai pasidavė nuo punų karų. Romėnai paste- 
bėjo, kad jų bendras išsilavinimas yra menkas, palyginti su grai- 
kais, ir puolėsi ieškoti protui maisto graikų literatūros turtuose. 
Graikų literatūra ir jų išauklėjimas suvilioja romėnus, ir, anot 
Horacijus, 

„Pavergtoji Graikija pavergia nugalėtoją“ (Ep. 2. 1. 156). 

"Romos diduomenė pažįsta graikų išmintį iš literatūros, o žemes- 
nieji sluoksniai graikų kalbą ir gyvenimą pažįsta iš vergų ar 
žygiuodami į Siciliją ir Graikiją. Mokyklose mokoma jau ne 
tik graikų kalbos, bet ir graikų literatūros. Romos aristokratai 
laiko negarbingu dalyku graikų kalbos nemokėti. Įsižiūrėję į 

graikų literatūrą, pamažu ir patys romėnai ima mėginti savo jėgas. 

Romėnų literatūros talentas, nors ir ne vienodai, reiškėsi 
tiek epe, tiek lyrikoj, tiek dramoj. Aukščiausiai jis iškilo impe- 
ratoriaus Augusto gadynėj. 

a) Drama. Drama pasirodė kiek anksčiau už kitus poezijos žanrus 
Didžiausi komedijos atstovai — Plautas ir Terencijus. 

b) Epas. Individualinis epas, nors ir pasirodė kiek ankstėliau, negu 
lyrika, bet pasiekė viršūnę tik imperatoriaus Augusto laikais. Epo atsto- 
vai — Vergilijus su „Eneidos“ poema, turėjusia daug įtakos vėlesniems 
laikams. 

c) Lyrika. Romėnų lyrinė kūryba pasirodė vėliau, negu kiti po- 
ezijos žanrai. Labiausiai suklestėjo prie Augusto. Atstovai — Horacijus 
ir satyrų rašytojai — Marcialas ir Iuvenalas. 


I. ROMĖNŲ DRAMA 


1. Romėnų teatras. — Romėnų teatras neturėjo to- 
kios religinės reikšmės, kaip Graikijoj, tačiau lėšų jam nesigai- 
lėta. Romėnų teatras orchestros neturėjo, nes nebuvo paties 
choro. Vėliau teatrą įrengdavo pasakiškai prašmatniai: buvo 
padarytos galerijos publikai apsaugoti nuo blogo oro; graži už- 
danga dengė nuo saulės spindulių, o kartais aromatiniais van- 
denimis vėdindavo sukaitusius žiūrėtojus: paleisdavo gėlių lietų. 
Statistų retkarčiais suvesdavo lig 500. Vis dėlto romėnai labiau 
mėgo cirkus su gladiatorių žaidimais. Vaidinti nebuvo garbingas 
darbas. Jei artistu būdavo koks aristokratas, tai jam tekdavo 
nemaža pašaipų. Dėl to vaidintojai buvo parenkami paprastai 
iš vergų. 

2. Dramos rūšys. — Romėnų drama skyrėsi į trage- 
diją ir komediją. 

Tragedija visą laiką buvo graikų įtakoj. Iš jų skolindama 
ir charakterius, siužetus (fabulae craepidatae; craepida — ypa- 
tingas artistų apsiavimas), nuo romėnų gyvenimo buvo nuto- 
lus. Dėl to ji ir neturėjo pasisekimo. 

Mėginta sukurti ir tautinė Romos tragedija (fabulae prae- 
textae; toga — tautiškas romėnų apsiaustas, toga praetexta — 
puošnesnė toga), tačiau ji neišplito; net jos pavyzdžių neišliko. 
Augusto laikais romėnų tragedija veik baigia savo gyvenimą. 

Daug didesnio pasisekimo už tragediją turi komedija. 

Komedija, kuri pateko į Romą iš Graikijos su tragedija, 
sykiu su tragedija ir augo. Komedijos taip pat būta dvejopos: 

viena aklai sekė naująja Atikos komedija (fabula palliata; pal- 
lium — graikų apsiaustas), kita vaizdavo įvairių Romos luomų 
gyvenimą (fabula togata). Romėnų komikai daugiausia pasekė 
Atikos komedija, tik dažnai jie sumaišydavo įvairius graikų siu- 
žetus į vieną kūrinį. Šios romėnų komedijos yra brangintinos 
tuo, kad iš jų gaunam pažinti ir graikų naująją būties komediją, 
kurios pavyzdžiai mums yra dingę. 

3. Įžymiausieji romėnų dramaturgai. — Duris į indi- 
vidualinę romėnų dramą atidarė graikas Livijus Andronikas, buvęs vergas, 
paskui gavęs laisvę. Jis išvertė iš graikų kalbos Homero „Odiseją“ ir teatrui 
keletą dramų. Pirmoji jo pjesė buvo vaidinta 240 m. pr. Kr. Tačiau tai 
buvo vis vertimai. 

Toliau pradėtą darbą varė Gnejus Nevijus, pasižymėjęs daugiausia 
komedijomis. Jis jau ne taip aklai vertė: nors ir graikiški buvo siužetai, 
bet, kur galėdamas, lietė ir romėnų gyvenimą. Nevijus tenka laikyti ir 
fabula praetexta įkūrėju. Šioj romėnų tautinėj tragedijoj buvo vaizduojami 
romėnų aukštieji valdininkai, apsisiautę toga praetexta, nuo ko gavo vardą 
ir pati tragedija. Kad išdrįso pašiepti aukštus valdininkus, Nevijus buvo 
ištremtas; ištremtas ir mirė. 

Didžiausiu romėnų dramaturgu-komiku yra laikomas Plautas. 

Plautas (254—184 pr. Kr.) buvo ne mokytas graikas, bet tikras ro- 
mėnų pilietis, liaudies sūnus, paaukojęs teatrui visas savo jėgas ir įsigytus 
iš prekybos ir malūno turtus. Jis parašė! apie 130 komedijų, tačiau nedaug 
jų pasiekė mūsų laikus. Jos visos buvo parašytos nusižiūrėjus į graikų 
naująją Atikos komediją. Pašiepti atskirus Romos asmenis buvo negalima: 
Nevijaus likimas kitų neviliojo. Teatro cenzūra buvo tokia smarki, kad 
dramaturgai savo pjesėse negalėdavo vartoti net romėniškų asmens vardų. 
Prispirtas vartoti graikiškas formas, Plautas vis dėlto ir jose sugebėjo iškelti 
romėnų gyvenimo turinį. Intrigos siūlą komedijose veda vergas, centrinis 
komedijos veikėjas. Kaip graikiškoj komedijoj, taip ir čia, iškildavo tie 
patys tipai: šykštus ir žiaurus tėvas, pasileidęs sūnus, plepės ir mėgstančios 
puoštis moterys, parazitas, kurio visas rūpestis — valgis. Toki tipai ir cha- 
rakteriai buvo bendri graikams ir romėnams. Kaip ir naujajai graikų kome- 
dijai, Plautui dorovė nerūpėjo.. Nebuvo jis pats ir psichologas; dėl to jo 
veikiamieji asmenys buvo labai šaržuoti. Tačiau sugebėjimas kurti nuostabiai 
gyvas! komiškas scenas nukariavo jam tų laikų visuomenės simpatijų. 

Plauto komedijos turėjo įtakos ir vėlesnių laikų rašytojams. Jo „Aulu- 
laria“ (komedija apie puodą, kuriame supilti šykštuolio pinigai) buvo 
akstinas Moljero „Šykštuoliui“. 

Įžymesnis po Plauto komedijų kūrėjas punų kilmės paleistas vergas 
Terencijus. Jis ėjo ta pačia kryptimi, kaip ir Plautas. Tačiau jo komedijų 
kalba išdailinta, pilna gyvenimo sentencijų, be šaržo, visur žymu elegancija. 
Tis — psichologas; personažai ne Plauto karikatūros, bet tikri gyvenimiški 
žmonės. Tačiau tokia komedija patiko tik išsilavinusiai diduomenei; liaudis 
nuobodžiavo; ji labiau buvo pamėgusi storžieviškesnį Plautą. 

Po Terencijaus mirties fabula palliata greitai pradėjo nykti. Jos vietoj 
stojo fabula togata, bet ir ši, negalėdama atsikratyti svetimomis romėnų gy- 

venimui tradicijomis, ėmė merdėti. Išsiplečia anksčiau minėtoji fabula atel- 
lana, liaudies veikalai iš sodžiaus gyvenimo, ir mimai — komiški vaizdeliai, 
realistiški, storžieviški ir nepadorūs. Juose vaidindavo be kaukių, ir pir- 
musyk scenoj pasirodo moterys moterų rolėms vaidinti. 

Rom. tragikų įžymiausieji buvo Enijus, Pakuvijus ir Atijus. Jie visi 
sekė graikų tragikais: Euripidu, Sofoklu ir Eschilu. Enijus pasižymi pa- 
tosu, Pakuvijus mokytumu, o Atijus, kurį Ciceronas vadina „summus poe- 
ta“ — minties rimtumu ir dramine jėga. 


II. ROMĖNŲ EPAS 
Vergilijus 
Viens nugalėtiems išganymas — niekuo nebesivilti. 
Eneida 

Duris į romėnų individualinį epą atidarė Livijus Andronikas, išvers- 
damas iš graikų kalbos „Odiseją“. Bet tikruoju epo įkūrėju reikia laikyti 
Gnejus Nevijus, dalyvavęs I-me punų. kare ir aprašęs tą karą „Punų karo“ 
poemoje (Bellum Punicum), nes menkas Livijaus Androniko „Odisejos“ 
vertimas romėnams buvo visiškai svetimas. Nevijaus jau buvo didelis žings- 
nis į priekį. Kvintas Enijus (239—169 pr. Kr.), pretenduodamas į romėnų 
Homerus, parašo poemą Annales (Metraščiai), kurioj išdėsto Romos istoriją 
nuo Enejo iki savo laikų. Šios poemos meniška vertybė visai maža: net 
poemos vardu ši istorija vadinama beveik tik dėl to, kad joje pirmukart 
pavartotas graikiškas hegzametras. 

Publijus Ovidijus Nazonas yra jau vėlesnio laikotarpio poetas (g. 43 
pr. Kr., m. 17 po Kr.). Jo erotiško pobūdžio kūriniai suteikė jam talen- 
tingo, bet nerimto rašytojo vardą, nors tokius kūrinius tų laikų morališkai 
pakrikusi jaunuomenė ir labai mėgo. Rimtesnis epinio žanro veikalas yra 
jo „Metamorphosae“ (Pasikeitimas). Į šį hegzametru rašytą kūrinį surinko 
apie 200 mitų. Čia pasakojama apie įvairius pasaulio pakitimus, pradedant 
nuo pasaulio atsiradimo ir baigiant Julijaus Cezario pavirtimu į žvaigždę. 
Tokią didžiulę medžiagos daugybę Ovidijus gana darniai sujungė į vieną 
kūrinį, nors jis ir liko nepabaigtas. Nepaprastai grakšti ir gyva kalba 
suviliojo daug skaitytojų. 


Iš poemų, kurios turėjo didesnės įtakos Europos vėlesnių 
amžių epui, žymiausia yra Eneida, kurios autorius yra Publi- 
jus Vergilijus Maronas. 


1. Vergilijaus gyvenimas ir darbas 
(78 m. pr. Kr. — 19 m. po Kr.) 


Vergilijus gimė 70 m. pr. Kr. kaime, netoli Mantujos miesto. 
Čia jo tėvai turėjo nedidoką ūkį. Savo jaunąsias dienas Ver- 
gilijus praleido kaime, ir tas nuolatinis susidūrimas su gamta 
paliko neišdildomą žymę jo sieloj ir jo poezijoj. Pirmutinių 
mokslo žinių įsigijo Kremonoj, vėliau studijavo Milane ir Nea- 

poly, pagaliau nu- 
vyko į Romą. Jaus- 
damas esąs men- 
kos sveikatos, grį- 
žo į savo tėviškę 
ir čia atsidėjęs stu- 
dijavo graikų lite- 
ratūrą, o ypač Teo- 
kritą, bukolinės | 
poezijos tėvą. 

Įvykę tuo laiku 
šalies neramumai 
sukrėtė Vergilijaus 
gyvenimą. Okta- 
vianas, po kovos 
ties Filippi (40 m.) 
dalindamas savo 
veteranams  lau- 
kus, į konfiskuoja- 
mų žemių skaičių | 
įtraukė ir Vergilijaus tėviškę. Vergilijus puolė į Cizalpinės Ga- 
lijos valdytoją Azinijų Polioną pagalbos. Jo užtariamas, turtą 
atgavo. Kilus Oktaviano ir Antonijaus karui, Vergilijus antru- 
syk neteko savo dvaro. Šį kartą, tarpininkaujant garsiam meno 
globėjui Mecenatui, turtas vėl buvo sugrąžintas. 

Važinėdamas į Romą, per Azinijų Polioną ir Mecenatą, Ver- 
gilijus susipažino su daugeliu garsių ir įtakingų asmenų; susi- 
tiko ir su pačiu Oktavianu. Šiuo metu parašė ir pirmą didesnį 
savo kūrinį — Bukolikas, kuriose vaizduoja Sicilijos ir Italijos 
piemenų gyvenimą panašiai, kaip graikų Teokritas. Bet Vergi- 
lijaus piemenys ne piemeniški: tai jo laikų ir jam lygūs žmonės 
po piemenų skraiste. 

Atgavęs tėviškę, Vergilijus tarnauja mūzoms — parašo ant- 
rą savo kūrinį — Georgikas, kurias, Mecenato prašomas, jau 
prieš septynerius metus buvo pradėjęs. Tai yra didaktinė poe- 
ma apie žemės darbą, sodininkystę, gyvulininkystę ir bitinin- 
kystę. Medžiagą šiam kūriniui sėmė iš savo paties patyrimo, 
iš pirmiau pasirodžiusios panašios literatūros, bet daugiausia 
sekė graikų poetu Heziodu. Nors pats aprašinėjamasai dalykas 
ir labai sausas, tačiau Vergilijus sugebėjo padaryti jį gyvą, pa- 

Bukolikos 


Georgikos 


Eneida 


Enejo kelionės 


Pas Didoną 


įvairindamas ryškiais vaizdais, gyvais epizodais ir prisunkda- 
mas visą kūrinį gamtos meilės. Graži ir puiki kalba priviliojo 
daug gerbėjų. Ir lietuvių Duonelaitis buvo tą veikalą pažinęs, 
rašydamas „Metus“. 

Pabaigęs „Georgikas“, Vergilijus tuoj pradeda ir savo pas- 
kutinį kūrinį Eneidą, tautinę herojinę poemą Oktaviano garbei; 
tokią, kokią turi graikai. Norėdamas arčiau susipažinti su tomis 
vietomis, kurios jam tenka apdainuoti ,„Eneidoj“, rūpindamasis 
geriau ištirti aprašomąją medžiagą, sumanė vykti į Graikiją, į 
Aziją. Nuvykęs į Atenus, rado ten iš rytų grįžtantį Oktavianą. 


- Šis, matydamas poeto silpną sveikatą, įkalbėjo jam grįžti namo. 


Paklausė. Tačiau su grįžimo kelione baigėsi ir jo gyvybės ke- 
lionė (19 m. po Kr.). „Eneida“, kurią poetas rašė 11 metų, liko 
dar nebaigta, tačiau Augustas įsakė išleisti tokią, kokia yra. 


2, „Eneidos“ fabula 


„Eneida“ pasakoja apie Trojos karžygį Eneją, jo atkeliavi- 
mą į Italiją ir Romos valstybės įkūrimą. 

Tą baisią naktį, kada su mediniu arkliu įsiveržę graikai 
dūmais paleido ir griuvėsiais pavertė Troją, dievų sūnus kar- 
žygys Enejas su paliegusiu tėvu Anchizu, sūneliu Julu ir žmona 
Kreuza pasitraukė iš pilies. Pakeliui tamsumoje ir triukšme 
žmona atsiskyrė, ir daugiau niekas jos gyvos nematė. Likę Ene- 
jas su sūneliu, tėvu ir išsigelbėjusiais trojėnais sėdo į 20 laivų 
ir leidosi naujos tėvynės ieškoti. Priplaukia jie Trakiją, pasie- 
kia Kretą. Jau rengias čia sustoti, bet maras išveja: dar ne čia 
likimo paskirtoji vieta. Atkeliauja į Siciliją. Miršta čia Enejo 
tėvas. Vėl klaidžioja po jūras. Ir tik po 7 metų atvyksta į La- 
cijų. Tačiau Junona, globodama Kartaginą, nenori, kad įsikurtų 
nauja valstybė. Ji sukelia audrą, ir paleisti Eolo vėjai Enejo lai- 
vus nuvaro Afrikos link. Čia juos maloniai priima Kartaginos 
įkūrėja karalienė Didona. Jai pasipasakoja Enejas visas nelai- 
mes. Jau rengias toliau vykti, bet Didona nenori savo svečio 
paleisti: pamilo jį. Ir Junona su Venera jau rengia Enejo ir Di- 
donos jungtuves, bet Jupiteris įsako vykti herojui ten, kur liki- 
mo jam paskirta. Enejas klauso dievų valios. Slapta palieka 
mylimąją ir vėl leidžias į jūras. Didona iš sielvarto nusižudo. 

Enejas pasiekia Siciliją, o paskui ir Italiją. Savo ateities 
sužinoti Kumuose leidžiasi į požemio valstybę, kur tarp kitų 

susitinka mirusį tėvą, Didoną; sužino garbingą savo giminės 
ateitį. Likimo valią vykdydamas iš ten keliauja į Lacijų. Kara- 
lius Latinas svečius maloniai priima, duoda žemės miestui sta- 
tytis, pažada Enejui savo dukterį Laviniją. Bet gražioji Lavini- 
ja jau buvo sužadėta su rutulų karalium Turnu. Dėl to iškyla 
ilgos kovos. Kad padarytų joms galą, Enejas su ia kaujas 
dvikovoj. Turnas žūva. 


3. „Eneidos“ charakteris ir grožis 


a) Dinastinė poema. — Kaip matyt iš pačios nesu- 
dėtingos fabulos, Vergilijus įvykdė savo pirmąjį uždavinį — 
pagarbino Augustą Oktavianą ir jo dinastiją, išvesdamas ją iš. 
pačių dievų. Jis sankcionavo imperatoriaus valdžią, nes dieviš- 
kojo Oktaviano valią parodė esant pačių dievų valią. 

b) Tautinė poema. — Pasiekė Vergilijus ir antrą tiks- 
l4ą — davė tautinę poemą. Juk Enejas išvestas Romos įkūrėju, 
o paprastoj fabuloj pridėta daugybė epizodų, kurie atvaizduoja 
romėnų papročius, religiją, visą istoriją. Romėnai su entuziazmu 
pasitiko naująją poemą. Poetas Propercijus, dar tik išgirdęs 
apie poemą, jau rašo: „Pasitraukite, Romos rašytojai; pasitrau- 
kite, graikų rašytojai; gimsta nežinau kas, daug žymesnio už 
„Iliadą“. — „Nebandyk prisiartinti prie dieviškos „Eneidos“, 
bet sek ją iš tolo ir dievink visada jos pėdsakus“, atsiliepia jau 
paskiau Stacijus, o Kvintilianas palygina su Homeru: „Kaip 
graikams Homeras, taip mums Vergilijus turi stovėti pryšakyje. 
Iš visų tos rūšies poetų, graikų ir romėnų, jis, be abejo, arti- 
miausias Homerui“. 

c) Sekamoji poema. — Ir tikrai, artimiausias Home- 
rui, nes Vergilijaus tikslas buvo parašyti poemą, panašią į Ho- 
mero poemas. Fabula, kompozicija, epizodai, eiliavimo forma 
rodo, kad Vergilijaus sekta Homeru. „Eneidos“ pirmoj daly 
aprašyti Enejo nuotykiai jūrose, „Odisejoj“ — Odisejaus nuo- 
tykiai; antra „Eneidos“ dalis — ilgos kovos dėl Lavinijos, „Ilia- 
doj“ — kovos dėl Elenos. Eneją sulaiko Didona, Odisejų myli 
Kalipsė. Ir Odisejus ir Enejas keliauja į požemio valstybę; 
taikos gyvenimo paveikslais išpieštas Achilo skydas, o „Enei- 
dos“ skyde išpiešta Romos garbinga ateitis ir t.t. Daug kur ir 
stilius panašus, net pirmasis poemos žodis yra tokis pat, kaip 
„Iliados“ (giedu). Dėl to „Eneida“ vadinama sekamąja poema. 
— Taigi ir trečias Vergilijaus tikslas beveik pasiektas: „Eneida“ 

Mirusiųjų: 
valstybėį 


Religingumas 


Patriotizmas 


+Gamtos meilė 


Žmoniškumas 


panaši į Homero poemas. Tačiau „Eneida“ nesusilygina su 
Homero vaizdavimo realumu, epišku objektyvumu, charakterių 
ryškumu, fantazijos galingumu. Už tat Vergilijus duoda origi- 
nalių dalykų, kurių mažiau yra Homero poemose. 

d) „Eneidos“ originalumas. — Savo poemą Ver- 
gilijus apgaubia kilnia nuotaika: pagarba dievams, meile tė- 
vynei, lyriškų nuoširdumu gamtai ir žmonėms. 

Religingumas ir pagarba dievams yra lyg. kokia gija, kuri 
jungia atskiras poemos dalis. Herojaus kelionių tikslas — nu- 
gabenti penatus (namų dievus) iš žūvančios Trojos į ateities 
valstybę. Enejas meldžias, matydamas penatus, meldžiasi įženg- 
damas į Apolono šventovę, meldžiasi prieš kovą su Turnu. Poe- 
mos veikėjai stato dievams šventoves (Didona Junonai, Jarbas 
Jupiteriui, Evandras Herkuliui). Nieko neįvyksta be dievų va- 
lios, nuo fatum niekur neištrūksi. 

Ne mažiau Vergilijus čia patriotas. Jo patriotizmas remias 
praeities meile ir didingos ateities laukimu. — Enejas liūdi savo 
sunaikintos tėviškės Trojos. Liūdi ir trojėnės, susėdusios ant 
jūros kranto, atsiminusios sunaikintąją tėviškę. Enejui Troja 
nuolatos vaidenas akyse. Junonos šventovėj gimtojo miesto 
vaizdai jo sielai nepaprastai malonūs. Tėvynės vardas padrą- 
sina Priamą mirti, o mergaitė Kamila mirdama rūpinasi, kad 
tik būtų išgelbėtas miestas. Su pasididžiavimu Vergilijus piešia 
romėnų ateitį: jų valdžioj bus visos žemės tarp Indijos ir Atlan- 
to vandenynų, o jų žygių garbė iškils ligi debesų. 

Tačiau Vergilijus nėra poetas herojus, kuris ieško tik he- 
rojiškų žygių. Ramus lyriškas gamtos paveikslas jam ne mažiau 
brangus. Jis, pats gamtos sūnus, dažnai nukreipia akį į gamtą 
ir ima pasakoti apie grožį ryto, kuris, kaip deivė Aurora, kelias 
iš savo patalo; apie Febą, saulės dievaitį, kada jis savo nuilsusius 
žirgus suleidžia į okeaną: šviesą pakeičia tamsa, o tada „blėstan- 
čios žvaigždės vilioja prie miego“. Pasakoja apie mėnulį, kuris 
nakties glūdumoj jūrininkams šviečia, o jūros bangos blizga nuo 
jo spindulių. 

Lyriškai nusiteikęs poetas, ir į žmogų žvelgdamas, pastebi 
ir mėgsta parodyti tokias scenas, kuriose yra daug jausmo, šir- 
dies. Aprašinėja, kaip motinos pavojuje spaudžia prie krūtinės 
savo sūnus; kaip Enejas neša savo nepaeinantį tėvą senelį, nors 
jam pačiam pavojai graso. Enejas gailis užmuštojo Priamo ir 
kaip žmogaus ir kaip tėvo. Parodo ir Andromachą, gailiai Hek- 

toro beraudančią. Net skęsdamas Polinuras rūpinasi ne tiek sa- 
vim, kiek draugų likimu. Vergilijus ne tiek herojiškas, kiek ap- 
skritai žmoniškas. Ypačiai daug nuoširdžios užuojautos poetas 
parodo liūdesio, melancholijos scenose (Didonos meilė). 

Pridėkim dar Vergilijaus palinkimą viską reikšti vaizdais, 
kartais net alegorijom (požemių valstybė) ir nepaprastą kalbos 
muzikalumą. 

e) Charakteristikos. — Vergilijaus kūrybos nužy- 
mėtas lyriškas pobūdis atsiliepia ir jo charakteristikoms. „Ene- 
idos“ veikėjai apskritai yra bespalviai — visi herojai, drąsūs, iš- 
tikimi, išmintingi. Pats Enejas neturi savo valios, reikalingos 
herojiškiems žygiams. Jis tik klauso ir vykdo, ką dievai liepia. 
Šiaip jis doras, teisingas, pamaldus žmogus, pavyzdingas sūnus, 
geras tėvas; jo narsumas prisisunkęs gailestingumo. Tai — vir 
pietate insignis et armis. 

Ryškiausiai atvaizduota karalienė Didona: gilios širdies, 
didžios energijos ir aktyvumo moteris. Ji moka giliai mylėti, 
bet tiek pat giliai ir neapkęsti. Ji prakeikia tą, kurs ją apgavo; 
ji dega neapykanta visai jo tautai, o pati — save sunaikina. 


4. Du epizodai 


Vergilijaus kūrybos grožis ir jo reikšmė vėlesnei literatūrai 
gražiausiai prasiskleidžia dviejuose epizoduose: Didonos meilės 
ir mirties, o paskui — mirusiųjų valstybės paveiksluose. 

a) Didonos meilė ir mirtis. — IV giesmėj poetas, 
nelyginant Euripidas, parodo nepaprastą mokėjimą gilintis į mo- 
ters sielą, pagauti nuolatos bekylančių, beįsisiūbuojančių jausmų 
audrą, kuri veda į katastrofą, ir supinti ją su ramiais lyriškais 
gamtos paveikslais, nuoširdžia užuojauta kenčiančiam žmogui. 
Čia — visas Vergilijus. 

Karalienė Didona prisipažįsta seseriai Annai, kad susižavėjusi atvy- 
kusiuoju trojėnu. Tačiau ji pažadėjusi būti ištikima savo žuvusiam vyrui 
Sichejui, tad negali būti ir minties tuos pažadus sulaužyti. Anna ne tik 
kad negesina Didonos kilusios aistros, bet dar labiau kursto: mirusiųjų 
šešėliams, girdi, nesvarbūs pasižadėjimai, o motina būti — moteriškės 
pareiga. Pasiduoda Didona. Širdy gimsta, auga, siaučia aistra, ir Didona 
nebeturi jėgų iš jos išsipainioti, 

„..ji pamišus klajoja po miestą, 
lyg kad stirna, kurią netikėtai Kretos giraitėj 
ietis svaidydams piemuo sužeidžia, pats nežinodams, 
kad aiklioji strėlė įsmigo į šoną ir liko. 


107 


Jausmų 
psichologija 


Pragaro 
prieangis 


Bėga stirna tada per miškus, per Diktejų krūmokšnius, 
o mirtingoji strėlė jos šone įsmigusi styri. 

Didona sulaužė Sichejui žadėtąją ištikimybę. Šimtaliežuvė Žinia pra- 
neša apie tai žmonėms ir Jarbui, kuris piršosi Didonai. Skausmo valandą 
kreipiasi Jarbas į Jupiterį, kuriam jis daug šventovių buvo pastatęs. Jupi- 
teris išklauso maldos ir per savo pasiuntinį Merkurijų primena Enejui jo 
pareigas: penatų ir Julo laukia būsimoji Roma. Paklauso Enejas: liepia 
draugams slapta ruošti laivus. Tačiau Didona tuoj pastebi Eneją veidmai- 
niaujant. Du kartus kreipiasi Didona į Eneją: pirmą kartą prikaišiodama, 
antrukart grasindama. Toliau, pati nepajėgdama, kreipiasi per seserį Anną, 
prašydama jau ne meilės, bet kurį nors laiką pasilikti. Neveikia Enejo pra- 
šymai: nors ir labai skaudu palikti Didoną, jis klauso dievų valios ir ruo- 
šias į kelionę. 

Buvo naktis, ir ramūs sapnai apgobė pasaulį, 
buvo nurimę miškai ir jūrų baisiosios bangos, 
buvo tai laikas, kada žvaigždės pusiaukelėj būva, 
kai nutyla laukai, gyvuliai, kai margieji paukšteliai 
prie didelių ežerų ir laukų, apaugusių krūmais, 
sau ilsėjos ramiai, nakties tyla apsisiautę. 

Nyko pasaulio skausmai, ir širdys vargą pamiršo. 
tik sielos gilumoj nenurimsta vargšė Didona, 

jos neužmigdo naktis... 

Didona prikaišioja sau, kad neištesėjo Sichejui žadėtos ištikimybės. 
Matydama, kad jau trojėnai tolinasi nuo kranto, prakeikia juos, prisiekia, 
kad kartaginiečiai būsią amžini trojėnų-romėnų priešininkai. Meilė, neapy- 
kanta, kerštas — viskas susiliejo, ir ji ryžtasi... 

Išplaukę į jūrą, trojėnai pastebėjo Kartaginos pusėj liepsnojantį laužą: 
tame lauže Didona baigė Fortūnos skirtąją kelionę. 


b) Mirusiųjų valstybė. — Vergilijus duoda miru- 
siųjų valstybės paveikslą, kuris yra ne tik gražus, bet ir reikš- 
mingas romėnų patriotinei dvasiai, o taip pat ir vidurinių amžių 
literatūrai, ypačiai jos didžiausiam kūrėjui Dantei. Čia matyt, 
kokiais fantazijos paveikslais vaizdavosi mirusiųjų gyvenimą 
pats Vergilijus ir jo epochos žmonės. 


Enejas, atvykęs į Kumų miestą, aplanko Apolono šventovę. Bežiūri- 
nėjant vaizduojančių mitologiją paveikslų, pasirodo burtininkė Sibila. Ji 
išpranašauja Enejui būsimas kovas Italijoj, susirėmimą su Turnu ir ragina 
Eneją nepaisyti pavojų. Enejas prašo visagalinčią burtininkę leisti jam 
pasimatyti su savo mirusiu tėvu Anchizu. Sibila sutinka, tik liepia Enejui 
pasirūpinti auksinę stebuklingo medžio šakelę, dovaną požemio karalienei 
Prozerpinai.  Enejas, Veneros padedamas, tokią šakelę susiranda. Nusi- 
leidęs su Sibila į požemį, pirmiausia patenka į pragaro prieangį. Jame buvo 
visos varginančios žmogų nelaimės: Verksmas, Sąžinės Graužimas, Liga, 
Senatvė, Mirtis ir tt. Prie pat įėjimo į pragarą visokios baidyklės: Cen- 
taurai, Skilos, Gigantai, Hidros, Harpijos ir Gorgonos. Enejas nusigandęs 

stveriasi kardo, tik Sibila nuramina, kad tai esančios ne baidyklės, tik jų 
šešėliai. 

Perėję per pragaro prieangį, pasiekė požemio upes. Šios upės saugo- 
jamos Charono, kuris savo pajuodavusiu laiveliu gabena mirusiųjų šešėlius 
į pragarą. Būriai šešėlių telkiasi prie upės, tačiau tie, kurių lavonai liko 
neužkasti, veltui laukia... (Charonas, pamatęs aukso šakelę, Prozerpinos 
dovaną, sutinka pervežti Eneją su Sibila. Prie pat pragaro durų guli baisus 
Cerberis. Sibilos padedamas, Enejas atsiduria pragare. Pragaro skyriai su- 
tvarkyti brėžinyje pažymėta tvarka. 

Pereidamas per teisėjo Minojo karalystes, ketvirtam skyriuj suranda 
ir Didonos šešėlį. Enejas nori pasiteisinti, bet Didonos šešėlis greitai pa- 
sišalina. Už Minojo karalystės kelias išsišakoja: dešinysis eina į rojų (Ely- 
sium), o kairysis į kančių vietą (Tartarus). Enejas su Sibila pirma pasuka 
kairiuoju keliu į Radamanto (Minojo brolio) karalystę. Tačiau Enejas, kaip 
doras žmogus, čia neįleidžiamas: apie Tartarą jam Sibila papasakoja. Tar- 
tare kenčia baisiausias kančias šešėliai visų tų, kurie norėjo sukilti prieš 
dievus; čia visi nekenčiantieji savo brolių, įžeidžiantieji savo tėvus, ištvir- 
kėliai, tėvynės išdavikai ir daug kitų nusidėjėlių. 

Iš čia eina į rojų, į Elizijaus laukus, kur gyvena palaimintųjų šešėliai. 
Čia suranda Enejas ir savo tėvą Anchizą. Enejas pamato Letos upelį, iš 
kurio geria visi tie, kuriems skirta vėl eiti į pasaulį gyventi. Anchizas pa- 
rodo Enejui būsimuosius Romos herojus, pradedant Romulu ir baigiant 
Cezariu, Pompėjumi ir Augustu, kuris išplės Romos valstybę ir duos karų 
nukamuotai tautai ramybę. 


Visa apžiūrėjęs, Enejas pro Miego vartus grįžta pas savo laivus. 


TARTARAS 
ELI2IJUS 


„Eneidos“ autorius dėl tautiško-romėniško poemos turinio, 
dėl žavingos kalbos greitai pasidarė visos tautos mylimuoju. Jo 
eilės greta Homero veikalų buvo įvestos į mokyklas. Būsimieji 
kalbėtojai mokėsi kalbėti, deklamuodami ištraukas iš „Eneidos“. 

5. „Eneidos“ reikšmė 

Kelias į 
pragarą 


Tartaras 


Elizijus 


Poetai iš atskirų poemos vietelių sudarė naujus eilėraščius (cen- 
tones). Ypatingos reikšmės „Eneida“ susilaukė viduriniais am- 
žiais, kada graikų epo dar nepažinta. Epizodas apie Enejo bu- 
vimą požemio karalijoj atsiliepė į Dantės „Dieviškąją Komediją“. 
Dantė išsirenka Vergilijų ir savo vadovu po pragarą. Viduri- 
niais amžiais Vergilijus laikomas veik pranašu: buvo manoma, 
kad jis ketvirtoj Eklogoj išpranašavęs Mesiją. 

XVIII š. vokiečių ir prancūzų mokslininkai, iškeldami Ho- 
mero poemas, „Eneidą“ nustūmė į antrąją vietą. 

Pagalvoti. 1. Aprašyti — Priamo mirtis, Enejas bėga iš Trojos. — 
2. Sugretinti „Eneidos“ ir „Iliados“ palyginimai. 

Pasiskaityti. Vergilijus, Eneida — II giesmė, „Židinys“ 1926, 
6—7 nr., išleista ir skyrium. IV g., „Ž.“ 1930, 8—9 nr. Biografija ir ap- 
žvalgos: Gustaitis M., P. M. Vergilijus, „Ž.“, 1926, 6—7 nr.; Brenderis, 
P. M. Vergilijus, „Ž““ 1930, 8—9 nr.; Račkauskas M., 2000 metų Vergilijaus 
jubiliejus, „Švietimo Darbas“ 1930, 3 nr., Labokas J., Publijus Vergilijus 
Maronas, „Lietuvos Mokykla“ 1930, 12 nr. 

III. ROMĖNŲ LYRIKA 
Horacijus 


Kas moka verstis vis mažu, nebijo tas 
Nei jūrų ūžiančių, putojančių vilnių ... 
Horacijus 

Iš visų poezijos žanrų romėnuose vėliausiai išaugo lyrika. 
Nuo III š. pr. Kr. buvo įsigalėjusi Graikijoj Aleksandrinė mo- 
kykla su savo gudriomis epigramomis, sentimentaliomis elegi- 
jomis, erotiniais eilėraščiais. Tai buvo tik atauga iš klasinės 
graikų poezijos: be kūrybinės jėgos, be originalumo. Šitos poezi- 
jos įtaka Romėnų valstybėj pasirodo respublikos gyvavimo gale. 

To laikotarpio lyrikai daugiausia imasi meilės eilėraščių. Jų 
meilė dažniausiai kančia, tad patys eilėraščiai yra elegiški. 
Poetai turi išsirinkti moterį, kurią ir apdainuoja. Tokie erotinės 
lyrikos poetai yra G. Valerijus Katulas, Tibulas, Propercijus 
ir Ovidijus. Jie šitos rūšies poeziją Augusto laikais iškėlė į 
pačias aukštumas. 

Originaliausi romėnai buvo satyros srityje. Šioji lyrikos 
rūšis labiausiai tiko romėnų charakteriui: praktiškam protui, 
blaiviai pažiūrai į gyvenimo reiškinius, ramiai ir rimtai pajuokai. 

Tačiau žodžio satira ar satura reikšmė anksčiau buvusi kitokia. Tai 
buvo dainos, sudėtos iš daugelio dalių, skirtingų tarp. savęs tiek formos, 
tiek turinio atžvilgiu. Tikras mišinys. Enijus, kuris pirmas įvedė sa- 
tyrą į romėnų literatūrą, nors ir liečia savo eilėraščiuose žmonių silpnybes 
ir ydas, tačiau be pasipiktinimo, be pajuokos. Žingsnis iš senosios satyros į 
naują didaktinę satyrą priklauso Lucilijui (180—103 m. pr. Kr.), kurio sa- 
tyros turinys ir forma dar labiau margi; tačiau jos jau kritikuoja to laiko 
Junijus Juvenalas (47—130 m. po Kr.). Visu karštumu puola Juvenalas 
Domiciano, Trajano ir vėlesnių laikų visuomenę, kuri morališkai visai buvo 
pakrikusi. Jis neranda gerųjų žmogaus pusių; visa piešia tamsiomis spal- 
vomis ir tik retkarčiais nusišypso komiška scenele, 

Valerijus Marcialas (42—102 po Kr.) yra romėnų epigramos atstovas. 
Jisai savo trumputėse epigramose vaizdingai, gyvai ir sąmojingai piešia 
savo laikų visuomenės papročius. Aštriu sąmoju plaka to laiko visuomenės 
moralinį smukimą. Tačiau jo-epigramose ne visur gryna siela: kartais iškyla 
nerimtumas ir žemas pataikavimas galingiesiems. 

Graikų įtaka 


Erotinė lyrika 


Satyros kūrėjai 


Atenuose 


Mecenato 
globoje 


1. Horacijaus gyvenimas (65—8 pr. Kr.) 


Greta Vergilijaus romėnų literatūroj galima statyti tik Kvin- 
tas Horacijus Flakas. Kas Vergilijus buvo epui, tas Horacijus 
lyrikai. To įžymiausio romėnų lyriko gyvenimas rodo, kokiose 
sąlygose buvo kuriama poezija, kokie susidarydavo poetų tipai. 
— Horacijus gimė Venuzijoj 65 m. pr. Kr., buvo libertino (ga- 
vusio laisvę vergo) sūnus. Jo tėvas, norėdamas sūnų geriau 
išauklėti, parduoda savo žemę ir vyksta su sūnumi į Romą. Pa- 
gilinti studijų Horacijus važiuoja į Atenus. Tuo laiku Atenus 
pasiekė žinia, kad Cezaris užmuštas (44 m. pr. Kr.). Brutas, 
vienas iš Cezario užmušėjų, atvyksta į Atenus rinkti sau šalinin- 
kų. Jaunas Horacijus 
eina į Bruto kariuo- 
menę respublikonų 
idėjų ginti. Tačiau 
kovoj ties Filippi 
Brutas žūva, o Hora- 
cijui negarbingai ten- 
ka bėgti. Grįžta į 
tėvynę. Tėvas miręs; 
priklausoma jam tur- 
tų dalis konfiskuota. 
Romoj gauna kvestū- 
roj raštvedžio vie- 
tą. „Biaurus vargas 
privertė mane rašyti 
eiles“, sako Horacijus 
viename laiške. Ei- 
lėraščiai atkreipia 
publikos dėmesį, o 
per Vergilijų ir Vari- 
jų poetas susipažįsta 
su Mecenatu, kuris po kelių mėnesių priima jį į savo globoja- 
mųjų literatų tarpą. Nuo to laiko Mecenatas ir Horacijus geri 
bičiuliai. Po kelerių metų Mecenatas padovanoja Horacijui Sa- 
bino apylinkėj dvarą. Dabar materialinis gyvenimas jau aprū- 
pintas, ir poetas gali dirbti literatūros darbą. Per Mecenatą 
Horacijus susipažįsta ir su Augustu, kuris mokėjo įvertinti ta- 
lentus. Jau po kovos ties Filippi Horacijus įsitikino, kad ge- 


Kvintas Horacijus Flakas 

riausia tuo laiku valdymosi forma bus ta, kuri garantuos ramy- 
bę, o tokiais laikais tinkamiausia monarchija. Nors Horacijus 
vadina Augustą pacificator orbis terrarum, bet su juo laikosi 
gana rezervuotai. Vėlesniuose Horacijaus eilėraščiuose jau ran- 
dame posmų, garbinančių Augustą. 8 m. pr. Kr. miršta Mece- 
natas. Mirdamas prašo Augustą, kad šis rūpintųsi Horacijumi. 
Tačiau poetu beveik neteko rūpintis: tais pat metais miršta ir 
Horacijus, ištesėdamas žodžius vieno savo eilėraščio, kuriame 
sako, jog paskui Mecenatą eisiąs ir jis į kapus. 


2. Horacijaus poezija 

Horacijaus kūryba įvairi. Pirmiausia jis parašo 2 satyrų 
knygas. Maždaug tuo pat laiku išleidžia 1 epodų knygą. Baigęs 
satyras ir epodus, rašo 4 odžių ir 2 laiškų knygas. 

Ramus Horacijaus laikų gyvenimas, rami ir jo satyra. Ra- 
miai, be pykčio, nesibardamas (kaip vėlesnieji satyrikai!) jis pa- 
juokia žmonių ydas — šykštuolių, ištvirkėlių, girtuoklių, išlepė- 
lių. Pajuokia ydas, silpnybes, o pačių asmenų paprastai nelie- 
čia. Kartais satyrose nėra net nieko satyriško. 

Satyros, arba sermones, kaip pats Horacijus kartais vadina, 
rašytos hegzametru, tačiau kalba gyva, paprasta. 

Jose jau iškyla Horacijaus talentas. Jis toli pralenkęs šiurkš- 
čias Lucilijaus ir žodingas Juvenalo satyras. 

Kada gyvenimo realybė sudaužė poetui jaunystės svajones, 
autoriaus nuotaikai geriausiai tiko epodai, arba jambai, rašyti 
Archilocho pavyzdžiu. Septyniuose epoduose Horacijus neap- 
kenčia žmonių. Kituos, matyt, vėlesniuose jau kitokia nuotaika: 
autorius dėkoja Mecenatui, liūdi dėl tarpusavio barnių, džiau- 
giasi Augusto pergale, grožisi gyvenimu, ypačiai kaimo gyveni- 
mo malonumais. 

Jeigu Horacijus nieko daugiau nebūtų parašęs — tik satyras 
ir epodus, ir tai jau jam priklausytų viena iš pirmųjų vietų ro- 
mėnų literatūroj. Bet lieka dar gražiausios Horacijaus eilės — 
odės, arba carmina. Jose apdainuoja draugiškumą, meilę ir vy- 
ną, džiaugsmą gyvenimu, kaimo gamtą. Ypačiai sklandžiai pra- 
byla apie tėvynės meilę, žmogaus likimą; kaip moralistas moko 
skaitytoją gyvenimo išminties: 


AUKSO VIDURYS 
Daug, Licinijau, tu laimingiau galėsi gyventi, 
jei audros metu nesileisi į gilumą jūros, 


8. Visuotinė literatūra, I d. 115 


Santykiai su 
Augustu 


Satyros 


Epodai 


Odės 


jei perdaug arti niekados nepriplauksi vylingų 
jūros pakrančių. 


Kas pamėgęs yra auksinio vidurio kelią, 

tas gyventi jau neis į nešvarią purviną lūšną, 

tas taip pat negyvens namuose, kurių turtingumo 

jam pavydėtų. 

Vėjai aukštas pušis visuomet greičiau daug nulaužia, 
daug greičiau ir smarkiau aukštesnieji bokštai pargriūva, 
audrai kilus, dažnai į aukštąsias kalno viršūnes 

trenkia perkūnas. 


Jei žmogus taip, kaip reik, pasiruošęs gyveniman žengti, 
tai sunkioj valandoj visada tikėsis jis laimės, 

o geroj — blogumų. To paties Jupiterio duotos 

geros ir blogos 


žiemos. Jeigu dabar tu kenti, laikai pasikeis dar: 

ne visuomet strėles Apolonas svaido iš lanko, — 
kartais numeta jas ir pažadina skambesiu citros 
miegančią Mūzą. 

Jei prispaustų vargai, energingai, drąsiai laikykis; 

bet taip pat nepamiršk, kad kai kyla didelis vėjas, 

nors krypties ir geros, tai per daug išsisklaidžiusią burę 
reikia suglausti. (Vertė J. Vosylius). 


Kartais jo gyvenimo išmintis paviršutiniška — kadangi vis- 
ką pakirs mirtis, tai žiūrėk, kad bent maloniai laiką praleis- 
tum.. Nuo jos paskum atsisakė ir pats autorius. Bet ji išreikšta 
gražiais vaizdais: 


Saugoki širdį, Delijau, varguose 

Nuo nelaimingų rūpesčių kankynės; 
O kai pajusi, kad ateina laimė, 

Tai tenevirpa tau iš džiaugsmo rankos. 


Būki vienodas, ar liūdnai gyventum, 

Ar ant pievutės žalios atsigulęs, 
Kvepiančio vyno taurę pasistatęs, 
Šventąją dieną su džiaugsmu praleistum. 


Kam baltas gluosnis, pušis plačiašakė 
Savo šakelėms vėsos nepavydi? 
Kam sūkuringam, vingiuotam upely 
Baikšti srovelė drebėdama plaukia? 


Neškite vyno, puoškit rožėm galvas, — 
Jas greit pakanda šaltas marių vėjas, — 
Kol dar ir amžius ir likimas leidžia, 
Kol dar Atropa gijų nenukirpo. 

Nupirktas namas, ir miškai geltoni, 
Kurių pavėsy Tiberis srovena. 

Tau jau užtenka. Tegu didį turtą 

Sūnus jaunesnis už tave paveldės. 


Orkui nerūpi, kokis tavo tėvas, 

Ar giminystė plati ir galinga, 

Ar gal tik kilęs iš vergų šeimynos. 

Šiam žiauriam dievui viskas auka tenka. 

Visi vienodo esame likimo; 

Anksčiau ar vėliau užvers visų urnas, 

Ir į laivelį mirtis įsodinus 

Mus išveš amžiams jau į kitą šalį. (A. Maceinos vertimas). 

Garbindamas nuosaikumą, pusiausvyrą, ir pačioje formoje 
nerodo aistros, jaudinimosi. Horacijaus forma primena graikų 
Alkeją, Sapfo, Anakreoną. Joje vartoja 13 eiliavimo būdų, bet 
mėgstamiausi yra energingas Alkejo ir nepaprastai švelnus ir 
malonus Sapfo eiliavimas. 

Paskiausi Horacijaus kūriniai — Laiškai (Epistolae), eilė- 
raščiai, panašūs į satyras, adresuoti autoriaus pažįstamiems. 
Juose labiau žymu subrendęs autorius: ramus ir švelnus tonas, 
stilius meniškas, kalba grakšti. Prie jų paprastai prijungiamas 
laiškas apie meną — Ars poetica. Nors tai ir nėra sisteminga 
poezijos teorija, tačiau klasikams buvo didelis autoritetas. 

Horacijaus reikšmė romėnų literatūrai labai didelė. Jisai 
parodė, kad tai, kas tiko grakščiai graikų kalbai, kad tai, ką 
galėjo sukurti garsieji graikų klasikai, gali būti sukurta ir 1o- 
tynų kalba. Jis pirmas romėnas lyrikas pasisavino graikų eilia- 
vimo techniką ir sėkmingai perkėlė ją į neišpurentą Romos dir- 
vą; tačiau vaisius buvo geras. Tą vaisių brangino jo amžininkai, 
brangino vėlesnieji romėnai, brangina naujieji amžiai; brangino 
ji ir pats autorius, laikydamas jį nemirštamu sau paminklu 
(Exegi monumentum). 

Pagalvoti. Išnagrinėti Horacijaus „Exegi monumentum“ (kokius 
jausmus ar mintis poetas reiškia? kokia proga? kokiais vaizdais? kuria 
tvarka tie vaizdai dėstomi ?). 

Pasiskaityti. Tekstai: Horacijus: Exegi monumentum, vertė Gus- 
taitis M. ir Biržiška M.; Odi profanum vulgus vertė Biržiška M. 
V. Kamantausko Chrestomatijoje; Gyvenimo nekaltumas, Mokėkime gy- 
venti, vertė Maceina A.; Mecenatui, Savo pavyduoliams, Laiškas Au- 
gustui Oktavianui, vertė Gustaitis M. — J. Talmanto Chrestomatijoje 
(ir „Židinio“ 1927, 3 nr. ir 5—6 nr); Vyriškumas, v. Gustaitis M. 


„Ž“ 1926, 4 nr. Teisingiau gyvensi, v. Baltramiejūnas A. „Jaunoji 
Lietuva“ 1929, 5—6 nr. Nagrinėjimai: Račkauskas M., Pirmas Hora- 
cijaus laiškas. „Ž.“ 1926, 5 nr. 

ANTRAS SKYRIUS 


VIDURINIŲ AMŽIŲ LITERATŪRA 


Viduriniai amžiai 


1. Amžiaus veiksniai. — Antikiniai amžiai baigės su Va- 
karų Romos Imperijos nukariavimu (476). Ant senovės griu- 
vėsių susikuria naujos tautos, iš kurių pamažu išsilukštena da- 
bartiniai prancūzai, vokiečiai, ispanai, italai, anglai. Vadovau- 
jami Bažnyčios, jie stoja naujo gyvenimo ir naujos kultūros 
kurti. Šitos tautos turi neišsemiamą energiją, bet žiaurią pago- 
nišką ir barbarišką dvasią, kuri tą energiją pavartoja dažnai 
griovimo darbui. Bažnyčia imasi juos krikščioninti, jų dvasią 
ir papročius švelninti, o besiveržiančią jų energiją paleisti nauja 
vaga, kur ji naudos padarytų. . 

Pagoniškoji barbariškoji energija ir ją švelninanti Bažnyčia 
yra du galingiausi vidurinių amžių kūrėjai. Trečias daug silp- 
nesnis veiksnys, atsiliepęs vėlesnei literatūrai, buvo Bažnyčios 
išsaugotieji romėnų raštai, kurie plonu siūleliu jungė vidurinių 
amžių dvasią su antikine. 

Šitie veiksniai sukuria vidurinių amžių svarbiuosius luomus 
(feodalus su riteriais, vėliau miestiečius) ir savo idealais nudažo 
naujos literatūros užuomazgą. 

2. Religinė dvasia. — Bažnyčia buvo vienintelė šviesos sklei- 
dėja, mokslo ir meno turtų saugotoja, naujų kūrėja, pagonių 
krikštytoja, barbarų papročių švelnintoja. Vienuolynuose buvo 
renkami, perrašinėjami ir saugojami seni raštai, nes skaityti ir 
rašyti mokėjo tik kunigai ir vienuoliai'— ir tai ne visi. Skelb- 
dama savo mokslą, Bažnyčia nesitenkino vienais pamokslais ir 
maldomis. Ji kėlė religinę jų dvasią ir krikščionybės mokslą 
iliustravo vaidinimais, iš kurių išaugo vidurinių amžių drama. 
Prie bažnyčių ir vienuolynų steigė katechetines, pradžios, o pas- 
kiau ir aukštesnes mokyklas. Net aukštosios mokyklos (uni- 
versitetai) yra Bažnyčios padaras. Iš Bažnyčios atstovų išmoko 
skaityti ir valdovas didikas ir paprastas žmogus. 

Rūpindamasi žmonių dvasia, Bažnyčia neužmiršo ir kūno: 
kai kurie vienuolynai, patys dirbdami žemę, pamokė to darbo 

Kultūros 
darbai 


Barbariškumo 
likučiai 


Religinis 
entuziazmas 


Riterio 
pareigos 


tiksliau imtis ir šiaip žmones. Ypačiai čia daug padirbėjo šv. 
Benedikto broliai. - 

Tačiau mokyti ir dorinti sunkus buvo darbas. Kol vaiką 
išmokai skaityti, mėnesius sugaišti, o kad atpratintum nuo neti- 
kusių papročių, ilgus metus turi padirbėti. Iš barbarų kilusios 
tautos buvo dar tokie pat vaikai. Nelengva jie buvo išmokyt 
skaityt rašyti, bet dar sunkiau atpratinti nuo žiaurių barbariškų 
papročių: keršto, svetimos gyvybės nebranginimo, plėšimų. Ne- 
galėdama tų papročių iš karto išrauti, Bažnyčia imasi bent juos 
sumažinti, sušvelninti: ji paskelbia Dievo dienas, kuriomis ne- 
valia kariauti, dvasiškomis bausmėmis baudžia neklausančius. 
Karo ištroškusių energiją pakreipia į kitą pusę ir nurodo kilnes- 
nius tikslus: tikėjimą nuo netikėlių ginti, silpnuosius globoti. 
Ilgai tie krikščionys naujokai dar turėjo pagoniškos barbariškos 
dvasios. Ji atsispindi dar net X—XI amžiaus literatūros pa- 
minkluose („Rolando Giesmėje“ ir ypačiai „Nibelunguose“). 
Bet kartu nuoširdžiai žiebiasi naujoms tautoms ir religinė dva- 
sia; entuziastiškai žmonės myli savo Dievą, Jo Motiną, prisirišę 
prie Bažnyčios. Jiems negaila ir savo gyvybės. Šitas entuziastiš- 
kas pasiaukojimas prasiveržia Kryžiaus karais, o religinę nuo- 
taiką — kilti vis aukštyn Dievop — gražiausiai išreiškia besi- 
stiebiančios į padanges gotikos bažnyčios, šventųjų gyvenimo 
aprašymai, himnai Dievo Motinos garbei ir herojinis religinis 
epas („Rolando Giesmė“). 

3. Feodalizmas ir riteriai. — Valstybės santvarkoje dau- 
giausia reikšmės viduriniais amžiais turi feodalizmas. Už pave- 
damas valdyti žemes siuzerenai (senjorai) iš savo vasalų reika- 
lauja ištikimybės, mokėti tam tikrus mokesčius, o svarbiausia 
stoti į karą, kada pašauks siuzerenas. Dėl to vasalai buvo daž- 
nai ir kariai riteriai (chevalier, Ritter=raitelis). Kai Bažnyčia 
pašventė riterius garbingoms pareigoms (tikėjimui, teisingumui, 
silpniesiems ginti), jų luomas tapo garbingas. Šitas ištikimumas 
siuzerenui, aukojimasis dėl tikėjimo tiek buvo suaugęs su žmo- 
gaus širdim, kad jis rado ir literatūroje sau išraišką („Rolando 
Giesmė“). 

Kryžiaus karai tik sustiprino riterių luomą. Susipažinę su 
Rytų gyvenimo puošnumu, ištaigingumu, palaidumu, ir patys 
riteriai savo idealuose jau nebe taip pabrėžia kovas dėl tikėjimo, 
kiek teisingumo saugojimą, silpnųjų ir ypačiai moters (damos) 
globojimą. 

Šitas damos kultas (garbinimas) yra susijęs su Dievo Mo- 
tinos Marijos garbinimu. Dievo Motinos garbei buvo statomos 
bažnyčios, skulptoriai skaptavo jos statulas, poetai giedojo jai 
himnus, o riteriai ėmė gerbti tą giminę, kurią iškėlė Skaisčio- 
sios Mergelės nuopelnai. Riteris pasirinkdavo vieną savo šir- 
dies damą ir laikė savo pareiga jai būti visados ištikimas. Da- 
mos kultas ypačiai įsigali, kai riteriai, neturėdami ko veikti, su- 
sispiečia siuzerenų dvaruose, garbina savo damas, nešioja jos 
mėgstamas spalvas, dėlioja dainas, dėl jos rengia turnyrus, gra- 
žiai puošiasi ir rūpinas tenkinti visas jos užgaidas. Šitas damos 
garbinimas vadinamas kurtuazija (sen. prancūziškai — 
court = dvaras). Ir jis rado atgarsį vidurinių amžių romanuose 
ir lyrikoj (trubadūrai ir minezengeriai). Kurtuazijai ir jos ly- 
rikai pradžią davė pietų prancūzai (Provansas); iš ten persimetė 
į kitus kraštus. 


4, Miestiečių luomas ir jo dvasia. — Šalia krikščionybės 
ir feodalizmo bei riterių į vidurinių amžių pabaigą iškyla tre- 
čias svarbus reiškinys — miestiečių luomas. Per Kryžiaus ka- 


rus miestai, ypačiai pajūriniai, labai pasipelnė. Gyvas susisie- 
kimas išplėtė juose prekybą ir pramonę. Miestai turtėja, jų 
įtaka auga, atsipalaiduodami nuo susmukusių po karų siuzerenų, 
gauna daugiau savarankiško valdymosi teisių. Ypačiai įsigali 
Italijos miestai, kur imperatoriaus valdžia buvo labai silpna. 

Miesto gyvenimas pagimdo savotišką žmogų, kurio dvasia 
žymiai skiriasi nuo riterio. Nebėr riterio idealizmo, plačių sva- 
jonių. Miesčionis neturi nė religinio entuziazmo. Jis realistas, 
jo horizontas siauras; jis nesvajoja, nekuria fantazijos paveikslų. 
Jis negerbia ir moters; jis dažnai su ja susitinka, žino visas jos 
silpnybes ir trūkumus, dažnai iš jos pasijuokia. Pajuokos susi- 
laukia jo akyse ir išdidusis riteris ir negudrus kaimietis. Mies- 
čionis juokiasi iš visko. Jis supranta ir kuria tokią literatūrą, 
kur yra humoro, pašaipos. Todėl jo mėgstamiausi veikalai — 
eiliuotos pasakėlės, anekdotai, vadinamieji fabliaux (pasakoji- 
mai), kur juokingose būklėse vaizduojamas kaimynas, moteris, 
klebonas, kaimietis, riteris. Riteriui ir visai feodalinei tvarkai 
pašiepti sukuria farsus, „Lapės romanus“, kur po gyvulių var- 
dais gali įžiūrėti paslėptus karalius, didikus, riterius, jų dvarus 
ir nuotykius. 

Iš visų tautų, kurios pasireiškė viduriniais amžiais, gabiausi 
ir lanksčiausi pasirodė prancūzai. Juose susidariusi valstybės 

santvarka su riteriais ir feodalais, jų herojinis epas, jų lyrika, 
jų teatras buvo pavyzdys germanams ir iš dalies anglams. Tik 
italai sujungė visus vidurinių amžių idealus į vieną kūrinį. Jo 
autorius — Dantė. 

Jis kaip miestietis kritiškai vertina žmones. Bet jis, skai- 
tęs riterių romanus ir trubadūrų poeziją, išgarbina vieną moterį, 
tuo tarpu kad apie kitas nepalankiai atsiliepia. Jis yra religijos 
žmogus ir gerbia tikėjimo išganingą jėgą. Jis ir davė veikalą, 
atvaizduojantį visą vidurinių amžių dvasios sintezę, kur centre 
yra religija. 

Ryškiau vidurinių amžių literatūros vaizdą parodo schema. 


FEODAL. | 
RITE RYSTĖ 


Mažieji, vidurio rateliai, yra vid. amžių literatūros faktai— 
kūriniai („Rolando Giesmė“, „„Nibelungai“, Riterių romanai, Minezen- 
geriai, Trubadūrai, Dante, Vid. amžių vaidinimai). Didieji, aplinkiniai yra 
literatūros veiksniai, kurių įtakoj literatūra tarpo (Bažnyčia, feo- 
dalizmas su riteryste, pagonybė su barbarybe ir antikinė literatūra). Strėlė- 
mis nurodyta, kuris veiksnys ypačiai turėjo įtakos atskiriems kūriniams ar 
kūrėjams. (Pvz., „R. Giesmėj“ atsispindi Bažnyčios, krikščionybės dvasia, 
barbariškumas, feodalizmas su riteryste). 


I. PRANCŪZŲ EPAS 


„Rolando Giesmė“ 


Tikrasis Tėve, Tu, kurs niekad nemeluoji, 

Kurs Lozorių iš mirusių prikėlei, 

Kursai Danielių sergėjai nuo liūtų, 

Išgelbėk mano sielą iš pavojų, 

Iš nuodėmių, kurias gyvendams padariau. 
Rolando Giesmė 


1. „Rolando Giesmės“ kilimas 


Kad pamokytų doro gyvenimo, vidurinių amžių pradžioj 
Bažnyčia platino šventųjų gyvenimo aprašymus. Iš pradžių tie 
šventųjų gyvenimai buvo rašomi lotyniškai. Kai žmonės atprato 
nuo lotynų kalbos, reikėjo ir šventųjų gyvenimai aprašinėti 
taip, kaip kalba liaudis — prancūziškai. 

Iš gausios tos religinės literatūros teišliko tik vienas šv. Aleksiejaus 
gyvenimas (La Vie de Saint Alexis). Jame pasakojama, kaip vienintelis 
Romos didiko sūnus Aleksiejus, tėvo vesdintas, vestuvių vakarą palieka 
savo jaunąją žmoną ir tėvų namus; išdalinęs vargšams turtus, ilgą laiką 
gyvena pamaldžiu elgeta. Kaip elgeta pagaliau ir miršta, sugrįžęs į gim- 
tuosius namus, tėvo nepažintas; tik po mirties tėvai sužino, kad elgetos 
būta jų sūnaus, kurį Roma pradeda garbinti kaip šventąjį. Tai religinis 
herojizmas. Pasiaukoti tik Dievo garbei, atsisakyti nuo turtų, tėvų, žmonos, 
atsigręžti nuo leistinų gyvenimo malonumų, gyventi elgeta be paguodos ir 
nuolat nusižeminus yra taip pat herojizmas. 


Manoma, kad į tokius šventųjų gyvenimų aprašymus nusi- 
žiūrėję keliaujantieji poetai ėmę kurti ir didvyrių gyvenimo pa- 
sakojimus. Šitie pasakojimai vadinami žygdarbių giesmėmis 
(Chansons de geste). Tokiu būdu šventųjų gyvenimai yra chan- 
sons de geste pirmatakai. 

Dalis žygdarbių giesmių apdainuoja palaidūnų, maištingų 
karžygių gyvenimą, kurie ilgainiui susitaiko su Kristumi ir Baž- 
nyčia; atgailodami ir gera darydami, jie miršta, kaip pavyzdingi 
krikščionys. Tokia atgaila — nuoširdus, patvarus didelių klai- 
dų atitaisymas taip pat yra herojizmas. 

Kita, didžioji, žygdarbių giesmių dalis dainuoja apie kar- 
žygius, kurie kovoja ir pasiryžta mirti dėl karaliaus ir tikėjimo. 

Prie šių giesmių priklauso ir „Rolando Giesmė“. Be jos, yra 
dar apie 80 tokių epinių pasakojimų, tik ne tokių ilgų ir ne 
tokių gražių. 

Seniau buvo manoma (lygiai kaip apie „Iliadą“ ir „Odi- 
seją“), kad žygdarbių giesmės ir jų žymiausioji „Rolando Gies- 
mė“ yra sudėtos keliaujančių liaudies poetų (žonglierių) iš ly- 
riškai epiškų liaudies dainų (kantilenų); tos dainos gyvavusios 
VII-X a. Šių dienų vidurinių amžių literatūros tyrinėtojai 
(Bėdier) mano, kad „Rolando Giesmė“ ir visos kitos chansons 
de geste yra sukurtos atskirų poetų. Poetai (žonglieriai ar tru- 
verai) galėdavę imti medžiagą iš tautos padavimų, lotyniškų 
chronikų, šventųjų gyvenimo, kunigų ir vienuolių papasakoji- 
mų. Daugiausia tokių padavimų legendų buvę apie garsias baž- 
nyčias ir vienuolynus, kur suplaukdavo daugybės maldininkų, 
arba prie kelių, kuriais maldininkai keliaudavo. Pro Ronsvalį, 
kame vaizduojamas „Rolando Giesmės“ svarbiausias veiksmas, 
ėjo didelis kelias iš Blaivo (Blauye) į Kompostelį (Compostel- 
le), kur buvo labai garsus šv. Jokūbo karstas. Juo keliaudavo 
daugybės maldininkų, o XI a. ir nemaža kryžeivių į karą su 
arabais. Maldininkų ir karių dvasiai pakelti šitoje vietoje XI a. 
koksai žonglieris sukūrė „Rolando Giesmę“. Chronikoje užra- 
šytą nežymų atsitikimą, kad Karolio Didžiojo vadas Hruod- 
landas (Rolandas), 778 m., grįždamas iš Ispanijos, buvo užpul- 
tas ir nužudytas, jis papuošė gausiais legendų ar fantazijos prie- 
dais; įdėjo maldininkų ar kryžininkų entuziazmą ir — davė 
prancūzų herojinio epo vainiką. 


2. „Rolando Giesmės“ siužetas 

Karolis Didysis, Prancūzijos imperatorius, per septynerius 
metus nukariavo Ispanijos šalį lig pat jūros; beliko ant aukšto 
kalno Saragosa. Jos karalius Marsilijus, sukvietęs savo didi- 
kus, galvoja, kaip apsiginti nuo Karolio. Suktasis Blankandri- 
nas temato vieną būdą — pažadėti krikštytis, duoti įkaitų ir 
duoklę, o kai Karolis išvyks iš Ispanijos, tada apie krikštą nė | 
negalvoti. 

Kai Marsilijaus pasiuntiniai atvyksta pas Karolį, imperato- 
rius taip pat sukviečia savo įžymiuosius karžygius pasitarti. 
Imperatoriaus seserėnas Rolandas, lyg numatydamas klastą, 
siūlo toliau kariauti. (Ganelonas pataria taikintis. (Ganeloną 
paremia ir kiti didikai. Nusprendžiama siųsti pasiuntinys pas 

Marsilijų, kad galutinai susitartų. Į pasiuntinius siūlosi įžy- 
mieji pėrai. Karolis nesutinka jų leisti, nes vykti į saracenus 
pavojinga: jie dažnai pasiuntinius nužudo; taip jau yra padarę 
su dviem Karolio pasiuntiniais. Tada Rolandas pasiūlo Gane- 


loną, savo patėvį. Ganelonas baisiai supyksta ant Rolando ir 


pasiryžta keršyti. 

Ganelonas iškeliauja. Pasivijęs kelyje saracenų pasiunti- 
nius, įkalba Blankandrinui, kad Rolandas esąs visų karų kalti- 
ninkas ir todėl jis reikią nužudyti. Nuvykęs pas Marsilijų, Ga- 
nelonas galutinai susitaria su saracenais: jis pasirūpinsiąs, kad, 
traukiantis Karoliui iš Ispanijos, Rolandas būtų paliktas arjer- 
garde; saracenai galėsią jį pulti ir nužudyti. Ganelonas grįžta 
pas Karolį. Iš Marsilijaus parveža daug turtų bei įkaitų ir pra- 
neša, kad už mėnesio pats Marsilijus atvažiuosiąs į Prancūziją 
krikštytis. 

Prancūzai ruošiasi namon. Į arjergardą Ganelonas siūlo 
Rolandą. Karalius, sapno įspėtas, nenori skirtis su mylimu ri- 
teriu, bet vis dėlto sutinka. Su Rolandu pasilieka 12 pėrų ir 
20.000 riterių. Tuo tarpu Marsilijus, surinkęs jėgas, ruošiasi 
pulti Rolandą. 

Pamatęs saracenus, Olivje, Rolando draugas, ragina pūsti 
ragą, kad jį išgirdęs Karolis sugrįžtų į pagalbą. Tačiau nar- 
susis Rolandas atsisako šauktis pagalbos; tai būtų, jam rodos, 
didelė negarbė. Arkivyskupas Turpinas skatina riterius palai- 
kyti krikščionybę ir laimina juos prieš kovą. 

'" Įvyksta kautynės, aršios ir baisios. Krikščionių kariuome- 
nė rodo narsumo stebuklus — užpuolikai krinta tūkstančiais; 
bet saracenams į pagalbą atvyksta vis nauji būriai. Prancūzų 
jėgos greit mažėja — beliko vos 60 riterių. Tik dabar Rolandas 
pasiryžta pūsti Olifantą. Jis taip galingai pučia, kad net jo smil- 
kinys plyšta. Karolis išgirsta ir supranta Ganelono išdavimą. 
Skuba į pagalbą, bet atvykęs į Ronsvalį, jau nė vieno riterio 
neranda gyvo. 

Pastebėjęs bėgančią saracenų kariuomenę, Karolis nori jai 
atsilyginti už klastą. Bet artinasi vakaras. Karolis prašo Dievą 
prailginti dieną. Saulė sustoja, ir imperatorius nukloja lauką 
klastingųjų lavonais. 

Ronsvaly Karolis ruošiasi laidoti žuvusius didvyrius. Pasi- 
rodo naujas saracenų avangardas. Tai sužeistam Marsilijui į 
pagalbą dabar atvyko Beliganas. Jis puola Karolį. Dievo pade- 

dami, krikščionys laimi, sugriauna Saragosos mečetės, paima į 
nelaisvę karalienę Bradimoniją ir daugybę grobio. 

Imperatorius sugrįžta namon į Eksą. Čia pas Karolį ateina 
gražioji Alda, Rolando sužadėtinė, ir teiraujas apie karžygį. Su- 
žinojusi apie jo mirtį, krinta negyva prie valdovo kojų. Ekse 
teisiamas ir Ganelonas. Nuteistas mirti išdavikas reikalauja dvi- 
kovos. Ją pralaimi. Tada jį pririša prie arklių uodegų ir su- 
drasko. Vos baigusiam teismą imperatoriui naktį pasirodo ange- 
las ir kviečia į naują kovą užpultų krikščionių ginti. 


3. „Rolando Giesmės“ epizodai 


„Rolando Giesmė“ įdomi ir kaip vidurinių amžių gyveni- 
mo (papročių, idėjų) veidrodis ir kaip literatūros priemonių 
visuma, kuriomis tas gyvenimas atvaizduojamas. Visa poema 
yra prisisunkusi religingumo, riteriškumo, idealizmo, altruizmo 
dvasios. Tas žymes lengvai gali pastebėti pažvelgęs tik į vieną 
kitą epizodą. 


a) Prieš kovą. — Pagonys, apsivilkę trižiedžiais šarvais, užsimovę 
puikiausius Saragosos šalmus, prisirišę kietus plieno kardus, jau užsėdo ant 
greitųjų savo žirgų. Brangūs skydai, ietys, vėliavos baltos, žydrios, raudonos 
ir visoki ginklai blizga ir mirga saulėje. Tūkstančio trimitų garsus išgirdo 
prancūzai, Tačiau narsusis Rolandas nenusigąsta, jis tik geidžia progos 
parodyti savo ištikimybę valdovui, laukdamas kovos: „Ak, Dieve, duok. 
Mes privalome laikytis čia už mūsų karalių. Dėl savo senjoro privalu 
iškęsti visokį nelabumą“. Tai tikra primityvaus riterio ir vasalo kalba, 
kuris dar nėra išlepęs, dar pilnas energijos ir aklai atsidavęs savo senjorui. 

Rolando draugas Olivje, užlipęs ant kalvos, pamato saracenų minias 
ir tuoj pamano, kad čia gali būti Ganelono išdaviko darbas. Bet Rolandas, 
tas tiesus riteris, nenori nė girdėti apie patėvio išdavimą. Nemaža pasiti- 
kėdamas savo narsa, savo fizine jėga, Rolandas atsisako pūsti ragą ir šauktis 
Karolio pagalbos. „Tai būtų beprotystė. Brangiojoj Prancūzijoj netekčiau 
gero vardo. Kaip bematant, savo Durandaliu aš kirsiu didžius smūgius. Jo 
ašmens bus kraujuoti ligi pat aukso rankenos“. Šitas beveik pasigėrėjimas 
krauju rodo, kad Rolandui dar atsiliepia lyg jo barbarų sentėvių karingumas, 
krauju vainikuojamas. Kai Olivje įtikinėja draugą, kad priešų jėgos didelės, 
o prancūzų mažos, tai karingasis Rolandas atsako: „Mano pasiryžimas nuo 
to tik didėja... aš verčiau mirsiu“. Tai įspūdinga pasiryžėlio kalba, kuris 
savo ir mylimojo krašto garbę laiko aukščiau už savo gyvybę. ' 

Artėja priešai. Arkivyskupas Turpinas užjoja ant plikos kalvelės. Jis 
šaukia prancūzus ir sako jiems: „Senjorai baronai, Karolis mus čia paliko; 
už mūs karalių visi mes turime mirti“. Kadangi „Rolando Giesmėj“ Karolis 
atvaizduotas ne kaip paprastas karalius, bet kaip apaštalas su kardu, tai 
visai suprantama Turpino kalba, kai jis sako: 

„Pagelbėkite palaikyti krikščionybę. Jūs greit stosite į kovą, nes 
savo akimis matote saracenus. Muškitės į krūtinės, prašykite Dievo 
malonės, aš atleisiu jūsų nuodėmes, kad išgytų jūsų sielos. Jei mir- 
site — būsite šventi kankiniai, turėsite sostus danguose“. 

Prancūzai nulipa nuo žirgų, puola ant žemės, ir arkivyskupas juos 
laimina. Atgailos jiems skiria gerai kautis su klastingais pagonimis už- 
puolikais. 

Kaip šičia kalba arkivyskupas, panašiai kalbėjo viduriniais amžiais ne 
vienas vyskupas ar vienuolis, ragindamas vyti maurus iš užimtų krikščionių 
žemių Ispanijoj, arba XII amžiaus pradžioj šaukdamas krikščionis Kristaus 
karsto atimti iš saracenų rankų. Nors primityvus, stačiokiškas yra čia vaiz- 
duojamas tikėjimas, bet jo nuoširdumas neabejotinas. O pats vaizdas — kaip 
jis trumpai pasakytas, tačiau koks įspūdingas. Jaudinąs ir gražus tas mo- 
mentas, kai arkivyskupo paraginti visi, kaip vienas, riteriai lipa nuo žirgų, 
puola ant žemės prašydami nuodėmių atleidimo, o arkivyskupas juos laimina. 
Toks tikėjimo vienodumas — vidurinių amžių žymė. 

b) Rolandas pučia Olifantą. — Iš 20.000 prancūzų beliko 
vos 60. Matydamas tas didžiąsias savųjų skerdynes, Rolandas nuliūsta — jis 
gailisi tos daugybės narsuolių, kurių netenka malonioji Prancūzija ir myli- 
mas Karolis. Rolandas nori pūsti ragą, bet kas iš to — galvoja Olivje, — 
dabar jau nieko negelbės, tik bus dar didesnė gėda; vis tiek dar prieš vakarą 
visiems reikės mirti. Šitą tragišką neišvengiamą būvį mato! ir narsusis Tur- 
pinas. Jis sako: „Pūst ragas nieko nepadės. O tačiau pūsti būtų daug geriau“ ; 
jei karalius ir neišgelbės nuo mirties, tai bent vilkų gaujos nedraskys kūnų. 

„Ima Rolandas Olifantą į rankas, prispaudžia prie lūpų ir iš visų 
jėgų pučia. Aukšti kalnai ir ilgas rago balsas: per trisdešimt didžių 
mylių atsiliepia jo aidas... 

Su didžiu skausmu, su didelėmis pastangomis pučia Rolandas 
savo Olifantą. Per jo burną srovena skaistus kraujas. Plyšo jo smil- 
kinys. Toli aidi rago balsas...“ 

Grovo Rolando pilna burna kraujo... Su didžiu skausmu jis pučia 
savo Olifantą. Tris kartus pučia ragą Rolandas ir vis su didėjančiomis pa- 
stangomis, kol plyšta smilkinys, kol pilna burna kraujo. Ir kaip liūdnas 
tas rago aidas! Kaip pilnas nevilties toli skamba kalnuose! Triskart iš- 
girsta jį Karolis ir visa jo kariuomenė. Po trečiojo karto niekas, joks Gane- 
lonas imperatoriaus nebesulaikys. Dabar į mirštančiųjų didvyrių šauksmą 
atsiliepia saviškiai: 

„Skamba, aidi imperatoriaus ragai... Blizga prieš saulę ginklai. 
Žiba šalmai ir šarvai, ir skydai gėlėmis išpuošti, ir ragotinės, ir auk- 
suotos vėliavos ... Aukšti kalnai ir dideli gilūs slėniai, putodami bėga 
vandenys. Pryšaky ir užpakaly skamba trimitai, ir visi kartu atsiliepia 
Olifantui. Imperatorius rūstus joja, ir prancūzai perpykę, nuliūdę. Nėr 
nė vieno, kurs neverktų ir neaimanuotų. Jie prašo Dievą apsaugoti 
Rolandą, ligi jie atvyks į kovos lauką...“ 

Kaip vaizdingai naiviai išreikštas tas liūdesys dėl Rolando: prancūzai 
perpykę, nuliūdę, verkia, aimanuoja ... 

Bet, deja, nebus lemta jiems jo gyvo pamatyti; o tai geriausiai žino 
pats Rolandas. Taip, Rolandas tai žino, tačiau, kaip tikras idealistas, jis 

Rolandas jaučia, kad jo laikas pasibaigė... Dangaus angelai nusileido prie jo... 


9, Visuotinė literatūra, I d. 129 


apie save negalvoja. Jam, vadui, gaila savo ištikimųjų riterių. Štai kodėl, 
prieš grįždamas į kovos lauką, Rolandas žiūri į kalnus, į slėnius. Tiek jis 
mato priguldytų prancūzų, ir rauda jų malonus riteris: 

Senjorai baronai, te Dievas pasigaili jūsų! Tedovanoja Jis vi- 
soms jūsų vėlėms šventąjį rojų! Niekad nesu matęs už jus geresnių 
vasalų“, 

Tai karo vado malda už savo ištikimuosius. Toliau jo mintys krypsta 
į imperatoriaus, į gimtosios žemės nelaimę: 
„Prancūzijos žeme, maloni tu šalis; šiandien skaudus botagas 
i ui tave nuteriojo!“ 
Bet narsiam, vadui skaudžiausia tai, kad jis negali nei Prancūzijai nei 
karžygiams nieko padėti: 

„Prancūzų baronai, aš matau jus mirštant dėl manęs, ir aš ne- 
galiu nei jus apginti nei išgelbėti: te Dievas jums atleidžia, kurs 
niekad nemeluoja! Broli Olivje, aš neprivalau tau nusikalsti. Aš 
mirsiu iš skausmo, jei niekas kitas neužmuš. Prieteliau, eiva vėl kautis!“ 
Taip gali jausti ne tas, kuris kovoja dėl pinigų ir grobio, bet tikras 

karžygys, kuris garbingai kaujasi už savo riteriškas idėjas, gindamas tikėjimą 


Vado altruizmas 


ir karalių. 
c) Rolando mirtis. — Žuvo visi prancūzai. Mirė ištikimasis Ro- 
2 lando draugas Olivje. Užmerkė akis ir narsusis Turpinas. Pagaliau pabudęs 
18 iš apalpimo Rolandas jaučia ateinančią mirtį. Jis meldžiasi, pasiima Olifantą 


ir savo kalaviją Durandalį. Brangiais akmenimis išsagstytą savo ragą Ro- 
landas aptriuškina į betykojančio priešo galvą. Norėtų sudaužyti ir Duran- 
dalį, kad nepatektų į priešo rankas. Tris kartus trenkia savo kalaviją į uolą, 
bet nė karto nepavyko sudaužyti; todėl ir skundžiasi Rolandas: 

„Ak, Durandali, koks tu gražus ir šventas! Tavo aukso rankena 
pilna relikvijų... Skaudu būtų, jei pagonims +u tektum: tu tik krikš- 
čionims tegali tarnauti. Kad gi niekad nepatektum į bailio rankas!“ 
Savo kalavijo gerbimas — vėl vidurinių amžių ankstybos riterių epochos 

pažymys. Kalavijas — ištikimiausias riterio draugas, brangiausias jo turtas. 
Jis gyvena lyg savo atskiru gyvenimu, visada turi savo vardą, kaip ir karo 
žirgas. Dėl to Rolandui labai ir skauda širdį, kad jo kovų draugas, kalavijas 
Durandalis, negali mirti su juo drauge. 

Nebegalėdamas kalavijo sudaužyti, Rolandas gula ant žemės, padeda 
prie šalies Olifantą ir Durandalį ir pasuka veidą, kaip nugalėtojas, į priešų 
pusę. Jis prisimena daugybę dalykų, jis meldžiasi ir tris kartus kelia į dangų 
savo dešinę, su kuria visą gyvenimą lig mirties kovojo dėl tikėjimo ir kara- 
liaus. Trečią kartą iškeltą dešine pirštinę paima šv. Garbielius. Atskrenda 
ir kiti šventieji angelai ir Rolando vėlę nuneša į dausas. 

Taip miršta centrinė poemos figūra Rolandas, kuriame įkūnytos feoda- 
linės riterių epochos dorybės — narsumas, drąsumas, garbės jausmas, išti- 
kimybė valdovui ir tikėjimas. Tai pirmosios feodalinės epochos dorybės; 
jų tarpe dar nežymu damos kulto ir silpnųjų globos. Gal dėl to tik Ro- 
landas prieš mirtį, prisiminęs draugus ir kovas, neprisimena savo sužadėtinės, 
gražiosios Aldos. 

Mirtis dėl „Rolando Giesmė“ ryškiau vaizduoja trijų svarbiųjų rite- 


idėjos rių mirtis: paskutines minutes Olivje, Turpino ir Rolando, kurie 

riteriškai, garbingai miršta dėl tos idėjos, dėl kurios gyveno ir 
kovojo; jie miršta kaudamiesi su priešais, kaip riteriai, ir mels- 
damiesi, kaip krikščionys. Atsidavę idėjai, jie nemoka gailėtis 
savęs, nemoka gailėtis gyvenimo, bet jie gailisi tų draugų, kurie 
miršta kartu su jais. Jie gailisi ir tų, kuriems tarnavo, kuriems 
kovojo ir kurie bus silpni, tiek daug riterių netekę. Jie miršta 
tragiškose aplinkybėse, bet jų mirties vaizdas nėra juodas, be- 
viltiškas; mat, karžygiai miršta sąmoningai, eidami savo pa- 
reigas, su krikščioniška viltimi ir tikėjimu, nors paprastu, bet 
nuoširdžiu. 


4. Kūrybos charakteris ir stilius 


Jeigu Homerą vaizduojamės kaip ramų, objektyvų, didingą 
poetą, tai „Rolando Giesmės“ autorius kitoks: jis turėjo būti 
jautrus, gyvas, įspūdingos vaizduotės žmogus. Tokis dėl to, kad 
„Rolando Giesmės“ charakteringiausios žymės ir yra subjekty- 
vumas, gyvumas, vaizdingumas, paspalvinti naiviu primityvumu. 

a) Pasakojimo subjektyvumas. — Autoriui kiek- 
viena prancūzų pergalė sukelia džiaugsmo, o nelaimė jaudina jį 
tiek, kad jis ima reikšti savo jausmus. Kada saracenų kariuo- 
menė artinas į Ronsvalį, autorius sušunka: „Dieve! kokia nelai- 
mė, kad to nežino prancūzai!“ Ganelonas padarė sutartį su sara- 
cenais, prisiekė „ir štai jis nusikalto“. Grįžta jis pas Karolį, o 
poema sako: „Atvyksta Ganelonas, išdavikas, niekšas“. Čia yra 
užuojauta prancūzams, čia pasmerkimas ir teismas Ganelonui. 

b) Gyvumas. — Autorius, sakytum, taip susirūpinęs 
savo herojų likimu, kad užbėga kartais veiksmui už akių: „Jis 
neišsisaugos: nelaimė jį pasieks“, pasako apie Marsilijų, kuris 
rengias apginti Saragosos pilį, o kai jis siunčia pas Karolį 
pasiuntinius, autorius vėl įspėja: „Neišsisaugos karalius: jie jį 
apgaus“. 

Poemos veiksmą autorius varo šuoliais: staigiais sprogimais. 
Ir tai dviem frontais iš karto. Čia pasakoja, kas dedasi saracenų 
pusėje; čia seka, ką veikia prancūzai. Į antrinius epizodus ne- 
nukrypsta, nebent tik ištęsia kovų aprašymus. Nesileidžia net 
gamtos paveikslų vaizduoti. Gamta jam yra tik plonučiai rėme- 
liai, kuriuose vyksta riterių kovos; jiems ji nedaro jokio įspū- 
džio, ir poetas ją atvaizduoja paprastai tik posmelio pradžioje 
vienu dviem sakiniais: 

Užbėgimas 
veiksmui už 


akių 


Dviscenis 
veiksmas 


Gamta 


Pakartojimai 


Hiperbolės 


Vaizdingumo 
primityvumas 


Išviršinė forma 


Šviesi naktis, mėnulis šviečia. Karalius guli... 

Baigiasi diena, artėja vakaras. Frankai ir pagonys kaujasi kardais. 

Pasibaigė diena, užstojo naktis. Vaiskiai spindi mėnulis, mirga žvaigž- 

dės. Imperatorius paėmė Saragosą. 

Truputį plačiau piešiama baisi audra su aptemusiu dangumi 
prancūzų žemėje. Bet tai gamtos baisybių palyginimas su liū- 
desiu, kurį Prancūzija patirs Rolandui mirus. Tačiau audra, 
dangaus užtemimas, namų sienų plyšimas gali būti gilaus liū- 
desio simboliais, kuriuos poetas pasiskolino iš Kristaus mirties 
valandos aprašymo. 

Tam pasakojimo judrumui atsako net veikėjų dialogai ir 
pats pasakojimo stilius. Viskas trumpa, griežta, lakoniška. 

c) Vaizdingumas. — Poeto vaizduotė ne tiek gili 
ir ne tiek laki, kiek įspūdinga, mėgsta pakartojimus ir hiperbo- 
les. Dėl to nuostabiai gražūs yra trilypiai pakartojimai. Prieš 
kovą Olivje tris kartus prašo: „Rolande, mano prieteliau, pūsk 
Olifantą“, ir tris kartus Rolandas atsisako. Vėl tris kartus ne- 
laimės valandoj Rolandas pučia Olifantą. Tris kartus mėgina 
paskui sudaužyti Durandalį ir tris kartus turi dejuoti, kad kie- 
tesnis už akmenį kalavijas nepatektų į priešo rankas. Tris kar- 
tus Rolandas mirdamas kelia į dangų pirštinę, kaip savo riteriš- 
kų darbų auką, ir tik trečią kartą archangelas Gabrielius ją 
paima. Šios scenos yra vienos gražiųjų. Daugiau tokių pakar- 
tojimų nepasitaiko. 

Herojų žygiai ar jų ginklai tiesiog hiperboliškai apsakyti. 
Kada karžygiai ima kapotis kalavijais, „į padanges kyla žie- 
žirbos šviesos... ištrykšta ugnis, užsidega žolė. Emiro ragoti- 
nė tokia baisi, kad jos vieną rankeną „vos tepatrauktų arklys“. 

Vaizdais švysčioja visa poema. Bet tas vaizdingumas kar- 
tais pažymėtinai primityvus: „savo ragotine jis išmeta sielą lau- 
kan“. „Pagonis drimba, kaip kelmas, jo sielą nusineša kipšas“. 
Vietomis jis nustebina smulkmeniškumu: Ganelonas ir Marsili- 
jus susitarė, o „paskui juodu pasibučiavo į veidą ir smakrą“, o 
su kitu pagonim — vėl bučiuojas „į lūpas ir veidą“. 

Apskritai, poemos stiliaus priemonės labai negausios: šiek 
tiek epitetų, palyginimų ir dar mažiau metaforų. Viskas pasa- 
kojama primityviai, bet nuoširdžiai. 

Išviršinė „Rolando Giesmės“ forma taip pat paprasta. Poe- 
ma padalyta į daugybę (arti 300) nevienodo dydžio strofų. 
Kiekviena tokios strofos eilutė turi ne rimą, bet vieną asonansą, 


132 


t. y., visos strofos eilutės atsiliepia į vieną galinį balsį, nors ga- 
lūnių priebalsiai skiriasi. Kiekviena eilutė turi paprastai 10 skie- 
menų, kaip ir „šv. Aleksiejaus Gyvenime“. 

Nors „Rolando Giesmė“ ir primityvi meno atžvilgiu, ta- 
čiau karžygiškas entuziazmas, kai einama į mirtį su šūkiu „mano 
džiaugsme“ (mon joie), matyt, labai buvo paveikęs tų laikų 
visuomenę. Jos daug nuorašų yra buvę Prancūzijoj ir kitur. 
Toji poema anais laikais buvo perdirbta į vokiečių kalbą ir, 
tikriausiai, yra turėjusi įtakos ispanų epui. 


Pagalvoti. 1. Kuo rūpinas ir ką jaučia mirdami Olivje ir Tur- 
pinas? — 2. Krikščioniškoji dvasia Karolio asmenyje; kokį Karolį rodo 
istorija ir kokį poema? — 3. Ar kaltas Ganelonas ir kuo „(literatūros teis- 
mas)? — 4. Pasiaukojimas „Rolando Giesmėje“. — 5. Feodalizmo atspin- 
džiai „R. G“. — 6. Moterų rolė „R. G“. — 7. Palyginti, kaip vidurinių 
amžių gyvenimą atvaizduoja Skotas „Ivanhoe“. 

Pasiskaityti. Rolando giesmė, P. Gaučio vertimas proza. Kau- 
nas, 1927; Dubas, V. prof., Prancūzų literatūros istorija, I tom., Kaunas, 
1930; Grinius, J. Dr., Naujausioji teorija apie prancūzų epo kilmę. Athe- 
naeum Nr. 1, 1930. 

Poemos įtaka 


Kolektyvinė 
kūryba? 


Individualinė 


kūryba? 


Kilimo laikas 


ir vieta 


II. VOKIEČIŲ POEMA 
„Nibelungų Giesmė“ 


Gyvybę ir net garbę jums aukot prisiekiau, 
Bet savo sielą pražudyt aš nežadėjau. 
Nibelungų Giesmė 


1. „Nibelungų Giesmės“ kilimas 


Prancūzija pažadino viduriniais amžiais vokiečių dvasią. 
Vokiečiai siuntinėja savo sūnus į Prancūziją, kad ten, toje rite- 
riško feodalizmo, kryžiaus karų ir naujos kultūros tėvynėje, jie 
išmoktų le bon ton... ef tout le reste. Kiti riteriai, norėdami 
išauklėti savo vaikus puošnius ir judrius, kvietė iš Prancūzijos 
jiems auklėtojus. 

Tada pilyse kilmingieji poetai skaitė savo kūrinius aukš- 
tajai publikai, o plačioje liaudyje taip pat skambėjo poetų kan- 
klės ir augo tikras tautinis epas. | 

Tariamojo liaudies epo klestėjimo periodas trunka maždaug 
du šimtmečius — nuo 1100 iki 1300 m. Jo viršūnė — „Nibelun- 
genlied“ ir „Gudrun“. Ypač pirmoji. 

Apie to kūrinio kilmę nieko tikra negalime pasakyti, kaip ir apie 
„Iliadą“. Vieni mokslininkai mano, kad „Nibelungų Giesmė“ yra atskirų 
mažesnių dainų (giesmių) junginys. Tos dainos buvusios nuo seniai vo- 
kiečių dainių dainuojamos. Jos ėjusios iš kartos į kartą, vis naujų gadynių 
savotiškumų ir naujų pasakojimų prisiimdamos. Dėl to poemoj ir esą 
įvairių gadynių (pagonių, krikščionių riterių) pėdsakų. Apie XII amž. 
pabaigą ar XIII pradžią koks nors vienas poetas tas senas palaidas dainas 
sujungęs, išlyginęs, suredagavęs. 

Esama mokslininkų, kurie kitaip galvoja. Jie sako, kad „Nibelungų 
Giesmė“ esąs vieno poeto kūrinys. Jie mano, kad poetas tik pasinaudojęs 
senais pasakojimais, padavimais ir iš jų parašęs poemą. Girdi, juk ir mūsų 
laikų rašytojai kartais pasiskolina siužetus ir juos saviškai sudoroja. 

Tiek liaudies, tiek individualinės kūrybos šalininkai sutin- 
ka, kad poema yra suredaguota (ar parašyta) apie 1190—1210 
m., vadinas, riterių literatūros žydėjimo laikais. Nors šita epo- 
cha paliko pėdsakų ,„Nibelungų Giesmėj“, vis dėlto ji nenu- 
stelbė poemos vokiškumo ir kitų jos originalių ypatumų. Visi 
taip pat pripažįsta, kad kūrinys sudorotas (suredaguotas ar pa- 

rašytas) rytų pietų Vokietijoj (pav., Austrijoj), kur prancūzų 
Titeriškoji kultūra ir literatūra žymiai mažiau turėjo įtakos, kaip 
vakarų Vokietijoj. 


2. Giesmės siužetas 


a) Pirmoji dalis: Zigfrido mirtis. — „Uns ist 
in alten maeren wunders vil geseit“. — 

„Daug nuostabių dalykų mums sako seni padavimai“, pra- 
deda poemą nežinomas poetas ir toliau pasakoja, kad Burgundų 
šaly, Vormse, prie Reino, gyveno labai graži karalaitė Krim- 
hilda. Ji augo pas motiną Utę, pas brolį karalių Gunterį. Garsas 
apie nepaprastą karalaitės grožį pasiekia Zigfridą, gražų ir nar- 
sų Niderlandų didvyrį. Atvykęs į Vormsą, Zigfridas tarnauja 
karaliui Gunteriui, padėdamas kariauti su danais ir saksais. 
Grįžęs iš pergalės, vadinas, po metų, Zigfridas per iškilmes pir- 
mą kartą pamato Krimhildą. 

Gunteris sutinka atiduoti seserį į žmonas Zigfridui, jei tik 
narsuolis padės karaliui nugalėti Brunhildą. Mat, pasakoja 
poema: 

„Buvo viena karalienė, kuri gyveno už jūrių; — niekur nie- 
kas nematė jai lygios. — Ji stebuklingai buvo graži ir didelę 
jėgą turėjo. — Ietim ji kovojo su stipriais karžygiais, kurie pra- 
šydavo jos meilės. — Ji toli mesdavo uolą ir už jos ji nušokda- 
vo didį tolumą. — Kas jos meilės trokšdavo, turėjo nesuklup- 
damas — trijuose bandymuose nugalėti tą damą iš aukštos kil- 
mės: — jei kas vieną prakišdavo, tai nepasisekimą savo galva 
apmokėdavo“. 

Zigfridas, apsisiautęs nepaprastu apsiaustu (Tarnkappe), 
kuris jį padaro nematomą, padeda nugalėti tą nepaprastos jėgos 
moterį. Nuveikta Brunhilda keliauja į Vormsą. 

Ant Reino krantų Brunhildą sutinka gražioji Krimhilda su 
palydovais. Karalaitės baltomis rankomis apsikabina viena antrą 
ir pasibučiuoja. Karžygiai žiūri į jas ir nežino, katra iš jų gra- 
žesnė. — Tuoj įvyksta dvejos vestuvės: Gunterio su Brun- 
hilda ir Zigfrido su Krimhilda. Per jas dar kartą Zigfridas nu- 
gali Brunhildą. Po iškilmių karžygys su jaunąja žmona išvyksta 
1 savo tėviškę. 

Praeina bent 10 metų. Brunhildos prašomas, Gunteris kvie- 
čia į vaišes Zigfridą su žmona. Per pirmas iškilmes, per tur- 
nyrą, karalienės susiginčija. Krimhilda gėrisi narsa savo vyro, 

Krimhildos 
grožis 


Zigfrido 


narsa 


Brunhildos 
jėga 


Dvejos ves- 
tuvės 


Karalienių 
ginčas 


Hageno klasta 


Zigfrido mirtis 


Laidotuvės 


kuris pralenkia visus. Tai užgauna Brunhildą; ji Zigfridą laiko: 
Gunterio vasalu, nes jai pats Zigfridas taip pasivadinęs, kai 
buvo atvykęs su Gunteriu jos rankos prašyti. Krimhilda atsako, 
kad narsiausias iš visų riterių vyras nėra niekieno vasalas, o yra 
pats karalius. 

Rytojaus dieną abi karalienės rengiasi į mišparus. Kai, pa- 
brėždama savo karališkumą, Krimhilda pirma žengia į bažny- 
čią, Brunhilda sušunka: „Niekada vasalo žmona neprivalo eiti 
pirma karalienės“. Krimhilda nebesusivaldo. Ji pasako, kad ne 
Gunteris, bet Zigfridas nugalėjo išdidžiąją Brunhildą. Ši grau- 
džiai pravirksta. Kai po mišparų Krimhilda eina iš bažnyčios, 
Gunterio žmona reikalauja tikresnių įrodymų. Tada Krimhilda 
parodo aukso apirankę ir brangiąją juostą. Tai tie patys daik- 
tai, kuriuos Zigfridas dovanojo žmonai, juos paėmęs iš nuga- 
lėtos per vestuves Brunhildos. 

Karalienės įžeidimą pasiryžta atkeršyti ištikimas tarnas 
Hagenas. Gunteriui sutikus, jis paleidžia gandą, kad kyląs ka- 
ras su saksais ir danais, į kurį kviečiamas Zigfridas. Krimhilda 
susirūpina. Hagenas apsimeta jai palankus ir prašo pažymėti 
drabužiuose vietą, kur Zigfrido kūnas sužeidžiamas, kad geriau 
galėtų didvyrį saugoti. Bloga nemanydama, Krimhilda ir išduo- 
da savo vyrą: kai, nužudęs slibiną, Zigfridas maudęsis, ant jo 
peties buvęs užkritęs liepos lapas; toji vieta ir likusi sužeidžiama. 
Krimhilda pasižada ją pažymėti vos pastebimu kryželiu. 

Rytojaus dieną ruošiamas ne karas, bet medžioklė. Per 
dieną medžiojęs, sušilęs, lenktynėse dalyvavęs, Zigfridas nubėga 
prie upelio atsigerti. Paslėpęs didvyrio ginklus, Hagenas mi- 
riop perveria iš užpakalio pasilenkusį prie šaltinio Zigfridą. Su 
ietim širdy narsuolis pasiveja Hageną ir trenkia skydu, kad net 
tas sulūžta. Pargriuvęs ant žolės Zigfridas prikaišioja klastą, 
gailisi savo žmonos, prašo Gunterį ją globoti ir miršta. Naktį 
Hagenas nuneša jo lavoną prie Krimhildos durų. 

Tris dienas prie karsto Krimhilda rauda vyro. Trečią dieną 
jis nešamas į amžinojo poilsio vietą. Žmona prašo paskutinį kartą 
parodyti didvyrio veidą. Karstą atidaro: 

Atėjus ji prie karsto rankom baltomis 

Pakėlė gražiąją jo galvą ir bučiavo 

Tą riterį negyvą, taurųjį ir gerą, 

Ir šviesios josios akys krauju ašarojo. 


Skausmas suspaudžia jos šidį; ji nebepaeina ir krinta prie karsto. 

„Be žado kilnią ponią nunešė į salę. — Tada lyg miręs buvo 
kūnas jos gražusis“. Ir vėliau Krimhildos liūdesys neapsako- 
mas: su niekuo ji nešneka, tik užsidariusi viena rauda ir gal- 
voja apie kerštą. Netrukus Hagenas dar kartą įžeidžia našlę: 
paskandina Reine Nibelungų turtus, kuriuos Zigfridas kadaise 
buvo atėmęs iš nugalėtų Nibelungų karalių. 


Schorr von Carolsfeld „Zigfridas pasilenkęs iš šaltinio gėrė, 
paveikslas | O Hagenas kryžutin ietį vėrė“ 


b) Antroji dalis: Krimhildos kerštas. — 
Trylika metų gyvena Krimhilda nuo visų atsiskyrus. Kerštas 
— vienintelis jos troškimas. Tuo laiku miršta Etzelio (Atilos) 
žmona. Hunų vadas nusiunčia Rūdigerį į Vormsą piršliais. 
Gunteris su broliais sutinka išleisti seserį už Etzelio, tik Ha- 
genas prieštarauja: didelis pavojus galėtų kilti jam ir Gunteriui, 
jei našlė panaudotų hunų karaliaus galią. Ištekėti iš pradžių 
nesutinka ir pati Krimhilda, nes žuvusio narsiausio pasauly vy- 
ro niekas jai neatstos. Bet kai rytojaus dieną antrą kartą ateina 
Rūdigeris, kai pažada našlei savo ir hunų visišką atsidavimą 
ir prisiekia atlikti visus jos reikalavimus, tada Krimhilda sutinka. 

Etzelio žmonės gerbia naująją karalienę, bet ji kenčia, kad 
turėjo ištekėti už pagonies, keršto siekdama. Neišblaško jos nė 

gimęs sūnelis. Pagaliau, Krimhildos prašomas, Etzelis kviečia 
Gunterį su broliais į svečius. Hagenas įtaria čia esant paslėptą 
Klastą, bet broliai sutinka kviečiami. Tada dėl atsargumo, Ha- 
geno patariami, 10 000 burgundų, gerai apsiginklavusių, persi- 
kelia per Reiną. Prie Dunojaus nimfos pranašauja, kad jie nie- 
kas namon negrįš, išskyrus kapelioną. Kai visi vyrai keliasi per 
upę, Hagenas įstumia į vandenį kunigą. Kapelionas išsigelbsti. 
Tada beveik aiškus burgundų likimas. Vis dėlto jie vyksta to- 
liau. Pakeliui dar sustoję Bechlarene svečiuojasi pas Ridigerį, 
kur jauniausias Krimhildos brolis susižada su šeimininko duk- 
terimi. Pagaliau Ditricho įspėti dėl Krimhildos keršto, burgun- 
dai atvažiuoja į Etzelburgą. 

Krimhilda, sutikdama brolius, pasisveikina tik su Gizel- 
heriu, pabučiuoja jį ir paima parankiui. Toks išskyrimas nepa- 
tinka Hagenui. Tada karalienė jį paklausia, ar jis ką atvežė, 
ar atvežė Nibelungų turtus, kad gero priėmimo nori. Hagenas 
įžūliai atkerta, kad dovanos jam nė į galvą nebūtų atėjusios, jei 
jis ir turtingas būtų, o Nibelungų brangenybės turinčios Reine 
pasilikti; jam užtekę skydo ir kitų sunkių ginklų neštis tokį to- 
limą kelią. Kai Hagenas atsisako ginklus atiduoti į karalienės 
globą, Krimhilda pasitraukia. Vos tik ji įeina į kambarius, prieš 
savo rūmų langus pamato sėdinčius Volkerį su Hagenu. Ha- 
genas laiko ant kelių žibantį brangų Zigfrido kalaviją. Krim- 
hilda pravirksta iš susijaudinimo; parpuolusi ant kelių ji prašo 
hunus atkeršyti už Zigfrido mirtį. Ji užsideda karalienės vai- 
niką ir leidžiasi su vyrais iš rūmų žemyn, kad įrodytų jiems 
Hageno kaltę. Karalienei artinantis, Hagenas su Volkeriu nė 
neatsistoja, tik ginklus sutvarko. Tada Krimhilda paklausia 
įžūlųjį kareivį, kaip jis nekviestas drįso vykti į svečius; juk 
jis nužudęs Zigfridą. „Taip, aš, Hagenas, užmušiau Zigfridą“, 
atsako Hagenas, „nes jo mirtim turėjau atlyginti jo žmonai už 
Brunhildos įžeidimą“. Kviečiami atkeršyti hunai nedrįsta pulti 
tokio paniurusio kareivos. 

Per pirmą naktį Hagenas su dainium Volkeriu eina apsi- 
ginklavę sargybą, kad hunai neužpultų. Rytojaus dieną taip pat 
apsiginklavę visi burgundai eina į bažnyčią. Etzelis stebisi tuo, 
nieko nesuprasdamas. Jis suruošia svečiams puotą ir per ją 
džiaugiasi savo ir Krimhildos sūneliu Ortlibu. Tuo tarpu kitoje 
salėje nuo sukurstytų hunų rankos žuvo daug burgundų. Tai 
sužinojęs, Hagenas ragina savuosius atsilyginti karaliui už vyną 

ir pats nukerta Ortlibui galvą, kuri krinta ant motinos kelių. 
Dabar niekas nesulaikys hunų ir jų vasalų. Užsidariusius puo- 
tos salėj burgundus puola Etzelio vyrai, danai, tiuringiečiai. 
Gal kovos ir nurimtų, jei burgundai sutiktų atiduoti Krimhildai 
Hageną, bet šie geriau sutinka mirti, negu išduoti savo gink- 
lo draugą. 

Tada Krimhilda įsako padegti salę. Nuo kaitros ir dūmų 
trokšta riteriai, o nuo nuodėgulių Hagenas pataria dengtis sky- 
dais ir priduria: „Nerkitės, kiek galėdami, giliau, į kraują“. 
Salė tačiau visai nesudega. Rytojaus rytą pasirodo, kad dar 
burgundų likę 600. Dabar, Krimhildos ir Etzelio spiriamas, iš- 
eina kovoti Riidigeris. Žūva jis ir daugybė karių, o iš burgundų 
belieka tik Gunteris su Hagenu lavonų krūvoj. Juos užpuola ga- 
lingasis Ditrichas iš Berno, nugali ir surištus atiduoda karalienei. 

„Dabar pagaliau aš galiu atkeršyti už savo brangųjį vyrą“, 
niršta Krimhilda. Ji taip pat nori sužinoti, kur paskandintos 
Nibelungų brangenybės. Hagenas atsisako paslaptį išduoti, kol 
gyvas nors vienas burgundas. Tada Zigfrido žmona liepia nu- 
kirsti galvą broliui Gunteriui. Pamatęs savo valdovo galvą, 
Hagenas pasityčiodamas atkerta: „Dabar niekas nežinos bran- 
genybių, tik Dievas ir aš. Tau, piktoji velnio moterie, to nie- 
kada nepasakysiu“. Baisios keršto liepsnos įkaitinta, Krimhil- 
da pati nukerta galvą įžūliam savo priešui. Pasibiaurėjęs tokiu 
žvėrišku moters darbu, senas Hildebrantas ją pačią nužudo. 
Šiurpiai surikus Krimhilda krinta šalia savo priešo lavono. 
Etzelis ir Ditrichas verkia žuvusių draugų toje kraujo puotoje. 


3. Riterių kultūros atspindžiai poemoje 


„Nibelungų Giesmėje“ yra epizodų, kurių vieni gali būti 
pasakojimo pavyzdys, kiti — aprašymo, treti — dramiškumo, 
kurio nemaža visam kūriny. „Nibelungų Giesmėj“ yra ir epi- 
zodų, kur stipriau pasireiškia epochos dvasia. Tiesa, tyrinė- 
tojai, kaip sakėme, randa poemoj net kelių gadynių pėdsakų... 
Tačiau čia paimsime tą epizodą, kur aiškiau matyti riterių kul- 
tūros atspindžiai, ypačiai damos gerbimas. į 

Zigfrido susitikimas su Krimhilda. — „Ni- 
belungų G“ Zigfridą vaizduoja gana simpatingą: 

Ji Zigfridu vadino, jauną, gražų vyrą; 
Jis buvo toks gražus, kad žodžių stinga apsakyti. 

Stiprus, taurus ir aukštas kūnas jo išaugo, 

Ir daug malonių damų jį vėliau mylėjo. 

Kai jėgos jo subrendo jau ginklams nešioti, 

Turnyruos ir kovose priešui nugalėti, 

Jo tėvas sukvietė į dvarą Niderlandų 

Ir dar kitų kraštų tauriuosius įaunikaičius. 

Zigfridas ir 400 sukviestųjų, gražiai pasipuošę, įšventinami į 
riterius. Puota trunka 7 dienas, per kurias turnyruose ir žaidi- 
muose visi išmėgina savo ginklus; tačiau niekas negali susily- 
ginti su Zigfridu. Čia jis ne barbaru vaizduojamas, bet gražiu, 
narsiu riteriu, kurį myli damos, kurio rūbų puikumas ir ginklų 
brangumas pralenkia visus kitus. Tie dalykai kaip tik buvo 
vertinami riterių epochoj. 

Ilgainiui Zigfridą pasiekia garsas apie Krimhildos grožį. 
Jis nori pelnyti jos meilę. Jo narsumas saksų danų kare sudo- 
mina Krimhildą, kuri buvo žadėjusi nieko nemylėti. Kai at- 
vyksta į Vormsą pasiuntinys, pranešdamas laimingai karą pasi- 
baigus, Krimhilda atskirai pasikviečia žinios skelbėją ir klausia 
apie Zigfridą. Pasiuntinys labai išgiria jo narsą, o Krimhilda 
už gerą žodį gausiai atlygina dovanomis. Dabar jau pasima- 
tymui daug kas paruošta. 

Grįžę iš karo riteriai prašo Gunterį, kad į pergalės puotą 
pasirodytų tauriosios mergelės. Karalius sutinka. Ir štai pui- 
kiausiais rūbais pasipuošusių pasirodo daugybė gražuolių: 

Iš Utės kambarių išėjo eisena, 

O kelią jai sudarė karžygiai suėję, 

Nes jie visi norėjo iš arčiau matyt 

Krimhildos jauną grožį, josios žavingumą. 

Gražuolė štai atėjo, kaip rytų aušra, 

Kai ji iš debesų skaisčiai sušvinta. 

Tuoj skausmas to nutilo, kurs ilgai kentėjo. 

Dabar jau jis regėjo nuostabią mergelę. 

Jos rūbuose žėrėjo vien taurieji akmens. 

O kaip meiliai rausvai veidai spindėjo jai! 

Kiekvienas, ją matydamas, pripažint sutiko, 

Kad dar grožybės tokios žemėj neregėjo. 

Kaip tų žvaigždžių skaistumą kad pralenk mėnulis, 

Kai jo šviesa pro debesis gausingai trykšta, 

Taip pralenkė Krimhilda daug gražių mergelių. 

Didvyris, ją stebėdams, džiaugėsi ir liūdo. 

Ilgėdamos jis mąstė: „Kaip drįsau lig šiol 

Dar meilės vis tikėtis? Vaiko tai svajonė! 

Bet jei man reiktų skirtis — būt geriau iau mirti“. 

Ir veidas io dėl to čia balo, čia vėl raudo. 

Poema, simpatingą vaizdavusi Zigfridą, dar simpatingesnę 
rodo Krimhildą. Riteriai nežiūri kitų, tik sustoję laukia jos 
pasirodant. Pagaliau ji pasirodo, kaip aušra. Palyginimas tik- 
rai atsako laukimo nuotaikai. Toliau karalaitė palyginama su 
žvaigždžių ir mėnulio šviesa; jos veidai taip pat beveik šviesa 
spindi. Nežinomas autorius, tur būt, tyčiom pabrėžia šviesos 
efektus. Jais, matyt, jis nori iškelti ne tik išviršinį karalaitės 
grožį, bet išvidinę jėgą, spindėjimą. Tas išvidinis spinduliavimas 
dažnai ir patraukia žmonių širdis. Pamatęs savo išsvajotąją 
Zigfridas nudžiugo ir nuliūdo. Nudžiugo, — nes pamatė savo 
troškimų tikslą; nuliūdo — nes mergelės didelis gražumas, ko- 
kio nesitikėjo, atėmė narsiajam Zigfridui drąsą siekti meilės ir 
Krimhildai pirštis. Ta nedrąsa čia visai psichologiška. Ji taip 
pat gerai pabrėžia Krimhildos nuostabų grožį. Tas Utės dukters 
išaukštinimas, žinoma, yra ir epochos apraiška. Zigfrido pasiry- 
žimas verčiau mirti, nekaip atsisakyti nuo Krimhildos rankos, 
taip pat pažymėtinas. Jis rodo riterio meilės galingumą, kuris 
paruoš jam pinkles. 

Matydamas Zigfrido nustebimą Krimhildos akivaizdoje, 
Gernotas pataria broliui Gunteriui pristatyti riterį Krimhildai; 
ji turinti pasveikinti Zigfridą dėl jo nuopelnų burgundams. Ka- 
ralius sutinka, ir jo giminės tą žinią praneša narsuoliui: 

Vos Zigfridas išgirdo tą laimingą žinią, 

Širdis jo prisipildė meilės ir džiaugsmų, 

Kad teks tuojau sutikti gražią Utės dukrą. 

Pasveikino ji jį taip mandagiai, grakščiai. 

Kai Zigfridą mergelė prieš save išvydo, 
Skaisčiuosius veidus jai nudažė liepsnos. 
„Malonu Jus matyt, taurus senior“, ji tarė. 

Ir tie jos žodžiai džiugino didvyrio sielą. 

Dėkingas lenkės jis: ji ranką jam pasiūlė, 

Ir jie drauge taip ėjo: net žiūrėt malonu. 

Į vienas kitą tarpais meiliai jie žiūrėjos, 

Lyg netyčiom, kukliai ir slėpdamiesi... 

Nei vasarą nei gegužės dienomis 
Dar Zigfridas nebuvo niekada pajautęs 

Taip didžio laimės džiaugsmo, kaip tada matydams 

Arti savęs mergelę, kur į drauges sau troško. 

Koks švelnus, kurtuaziškas tas jų susitikimas. Lyg du dideli 
vaikai. Lyg tyčiom į vienas kitą pažvelgdami, jie nueina į baž- 
nyčią. Išėję vėl susitinka. Dabar jau Krimhilda dėkoja Zig- 
fridui už paramą kare. Jis, kaip tikras riteris, atsako, kad tai 

padaręs, norėdamas jos palankumo įsigyti. Simpatingas epizode 
atvaizduotas Zigfridas, dar labiau Krimhilda. Ji kukli, padori, 
širdy švelnūs jausmai viešpatauja. Net skaudu prisiminus, ko- 
kia šėlstanti kraugerė ji pavirs, kai jos sieloj įsikeros kerštas 
ir neapykanta. — Šis epizodas dar įsidėmėtinas, kaip ramaus 
pasakojimo pavyzdys. Čia jausmai ramūs, čia nėra nerimasčio, 
kovos, nes aprašomi epizode dalykai eina prieš užsimezgant di- 
džiulei dramai. 


4. Poemos epizodų dramiškumas 


Dramiškų epizodų pilna „Nibelungų Giesmė“, ypač svar- 
biosios poemos vietos. Ten kartais paprastas įvykis (sakysim, 
atsisveikinimas su žmona), kuris kitame kūriny būtų lyriškas 
ar idiliškas, atrodo dramiškas. Net šalutiniai epizodai (pavyz- 
džiui, Rūdigerio mirtis) kartais pilni dramizmo. Jie beveik vie- 
nos nuotaikos prisunkia kūrinį ir rodo nežinomo poeto meniškąjį 
pajautimą. 


a) Zigfrido atsisveikinimas su Krimhilda: — Iš pir- 
mo pažvelgimo atrodo, kas galėtų būti dramiška atsisveikinime, kai vyras. 
vyksta į pramogą, į medžioklę. Rodos, nieko. Betgi iš tikrųjų yra kitaip. 

Gandas apie burgundų karą su danais išsklaidytas. Karo vietoj ruo- 
šiama medžioklė. Joj žada dalyvauti ir Zigfridas, todėl ateina žmonai 
pasakyti sudiev: 

Į lūpas brangiąją jis pabučiavo tardams: 

„Kad Dievas leistų vėl tave išvysti sveiką 

Ir tau mane taip pat. Laimingai leiski laiką 

Mielos šeimynos tarpe, — aš pats iškeliauju“. 

Dabar prisimena Krimhilda, kad ji Hagenui pasakė vietą, kur sužei- 
džiamas Zigfridas. Jai pasidaro labai neramu. 

Ji tarė verkdama: „Nevyk, prašau, medžioti. 

Šią naktį baisų sapną sapnavau: 

Du šernu krūmuose tave staiga užpuolė, 

Ir visos gėlės ten krauju paraudo. 

Jei aš karčiai verkiu — tikrai man skauda širdį. 

Senjore Zigfride, bijau aš išdavimo: 

Kas nors mums gali bloga padaryt nekęsdams. 

Kad būtų man ramiau, namuose lik, brangusis!“ 

Jis tarė: „Mylimoji, greitai juk sugrįšiu, 

Ir jokio priešo nežinau, kurs neapkęstų. 

Taviškėje šeimoj visi man yr palankūs. 

Ir riteriams nesu nieku juk nusidėjęs“. 

— „O, Zigfride brangus, nevyki į medžioklę. 

Gali negrįžti gyvas... Naktį sapnavau: 

Užgriuvo du kalnai tave... dingai tu man... 

Jei tu mane paliksi — daug labai kentėsiu“. 
Švelniai jis apkabino savo taurią žmoną; 

Bučiavo ją širdingai, prie krūtinės glaudė. 

Krimhildai taip sudiev pasakęs, jis išvyko, 

Ir, gaila, nebematė ji daugiau jo gyvo. 


Šitas nuoširdus atsisveikinimas kiek primena Andromachos ir Hektoro 
atsisveikinimą „Iliadoj“. Ir vienas ir kitas švelnus, liūdnas, dvelkiąs mirtimi. 
Tačiau iš esmės tuodu atsisveikinimai skiriasi. „Iliados“ aprašytas atsisvei- 
kinimas idiliškas, elegiškas, „Nibelungų“ dramiškas. Andromacha jaučiasi 
niekuo nekalta, jei Hektoras mirs, o Krimhilda?... Ji per moterišką ne- 
atsargumą pasakė paslaptį ir dabar dreba dėl to. Ypač tą nerimastį didina 
du reikšmingi sapnai. Norėtų Zigfridą atkalbėti nuo medžioklės. Bet kaip? 
Negi pasisakysi vyrui neatsargiai pasielgus, kai pati nieko tikrai nežinai apie 
pavojų? Atkalbinėjimai lieka atkalbinėjimais, nes vyras tuščių aimanavimų 
neklauso. Dėl to Krimhildos dramiškoji padėtis tik sustiprėja. 

b) Rūdigerio mirtis. — Markgrafas Rūdigeris, piršdamas Etzelį 
Krimhildai, buvo prisiekęs pirmas atkeršyti jai padarytas skriaudas. Bet tas 
pats Rūdigeris priėmė į savo namus burgundus ir juos vaišino. Jis net su- 
žadėjo savo dukterį su Gizelheriu ir jį nulydėjo su jo broliais ir kariais lig 
Etzelio dvaro. Taigi, susirišo daugiau, kaip vaišingumo ryšiais. Bet jis yra 
ir hunų karaliaus vasalas. Todėl, kai Etzelio pily prasideda kovos, Rūdigeris 
turėtų stoti už hunus. Tačiau jis ilgai laikosi nuošaliai. 

Kovų įkaršty buvo padegta salė, kur susispietė burgundai. Iš ugnies 
jų išliko dar 600. Jie pasiruošę kautis. Kas juos puls? Krimhilda šį kritišką 
momentą primena Rūdigeriui priesaiką. Į tai jis karčiai atsako: 


Kilnioji moterie, meluoti aš nenoriu, 
Gyvybę ir net garbę Jums aukot prisiekiau, 
Bet savo sielą pražudyt aš nežadėjau: 
Juk atvedžiau čia pats tauriuosius Jūsų brolius. 
Tas jausmų dvilypumas yra jo svyravimo priežastis. Etzelis, tai nujaus- 
damas, nenori versti. Jis prašo geruoju. Tada Riidigeris sušunka: 
O vargas man, kuris lig šiol pragyvenau. 
Netekt štai reikia, Dievo užmirštas žmogau, 
Ištikimybės ir garbės brangių dorybių, 
Kurias man pats Kūrėjas įdiegė į širdį. 
O didis Dieve, leisk dabar verčiau numirti! 
Katrą iš jų paremčiau ar apleist ketinčiau, 
Vis tiek blogai aš elgčiaus, kaltas pasdaryčiau, 
Abudu jei išduoč, visi mane pasmerktų. 
O, Tu, kurs leidai mus, apšviesk mane, patark!“ 
Matydami Rūdigerį svyruojant, Etzelis su Krimhilda parpuola ant kelių 
prieš savo vasalą. Tada: 
Kilnus, taurusis vyras Riūdigeris tarė: 
„Senjore ir karaliau, sau paimkit visa, 
Ką davę esat man: žemes, visas pilis — 
4 Verčiau pėsčiam išeiti svetiman kraštan“. 

Tačiau vasalo ištikimybė vis dėlto nugali vaišingumo ir bičiulystės 
pareigą. Pavedęs žmoną ir savo valdinius karaliaus Etzelio globai, Ridigeris 
įsako savo vyrams ginkluotis. 

Pamatę kilnųjį markgrafą su vyrais, burgundai iš karto pamano, kad 
jis ateina jiems į pagalbą. Bet Rūdigeris įspėja, kad jie pasiruoštų kautis. 
Nustebę burgundai primena jo palankumą: Gernotas rodo markgrafo dova- 
notą kalaviją, draugiškumo ženklą, Gizelheris kalba apie sužadėtuves. Kaip 
skaudžiai tai paliečia Rūdigerio taurią širdį! Jis jaučia, kad kris kovoje; 
todėl jis linki burgundams laimingai pasiekt tėviškę, Reino krantus, o Gizel- 
herį prašo globoti jo dukterį mielą. Kai markgrafas dar kartą kviečia gintis 
Gunterio vyrus, prabyla Hagenas: 

„Labai aš susirūpinęs, taurusis grafe. 

Grafienė, jūs žmona, man dovanojo skydą, 

Bet hunai jį suskaldė štai prie mano rankos. 

Atsivežiau čia jį su mintimi taikia“. 

Kad jis tik skydą turėtų, tęsia Hagenas, jis nieko kito neprašytų iš 
hunų. Riūdigeris atsako: 

„Labai mielai tau savo skydą atiduosiu... 


Tai imk jį, drauge Hagen, ir laikyk prie rankos. 

Linkiu tau jį Burgundų žemėn parsivežti“. 
Toks markgrafo nuoširdumas ir kilnumas sujaudina riterius. Jų akyse pasi- 
rodo ašaros. Sujaudinti ir Hagenas su Volkeriu. Jie atsisako kautis su 
Rūdigeriu, nors ir visi burgundai žūtų. 

Tada prasideda paskutinis dramos etapas. Riidigeris su savo vyrais 
prasiskina kelią į salę. Matydamas, kad daug žūsta burgundų, Gernotas 
šoka į piekį. Du aštrūs kardai sušvytruoja. Greit Rūdigeris perskelia kietą, 
kaip uolą, Gernoto šalmą, ir kraujas pasipila. Bet sužeistasis su dovanotu 
kalaviju taip pat skaudžiai atsilygina, ir abu miršta. 0 

Ar bereikia aiškinti, kokia skaudi drama vyko Rūdigerio širdy, kai 
su vasalo ištikimybe ir priesaika kovojo draugiškumo, vaišingumo ir beveik 
giminystės ryšiai? Bet tikrai kilnų markgrafą parodo paskutinė jo dovana, 
kuri net Hageną sujaudina. Rūdigeris čia pasirodo tikras riteris, geras, nuo- 
širdus. Tai ne barbaras, nešiojąs krikščionies vardą, bet žmogus, kuriam 
priesaika, sąžinė, teisingumas — šventi dalykai. Dėl to tas epizodas — 
šviesiausia, žmoniškiausia scena visose „Nibelungų“ žiauriose kautynėse. 


5. Dramiška poemos kompozicija 


„Nibelungų Giesmė“ yra epinis kūrinys. Net kruvini įvy- 
kiai pasakojami šaltai, nesijaudinant. Pats pasakojimas nelabai 
sklandus, neteka, kaip upės lygi srovė. Epizodai taip pat ne 
visada proporcingai suderinti, nepakankamai išdailinti. Bet už 
tat poemoj gerai sumegzti, psichologiškai pagrįsti konfliktai. Jei 
nesigiliname į smulkmenas, visas kūrinys atrodo meniškas, iš 
vidaus, vieningas, dramiškas. Mat, poeto uždavinys buvo paro- 

dyti, kaip skaisti mergelė tampa šėlstančia fūrija. Psichologiš- 
kai dramiškas to pagrindimas ir daro poemą vieningą. 

Jei imame stambiuosius įvykius, tai „Nibelungų G.“ atrodo 
kaip dvilypė Krimhildos meilės džiaugsmo, skausmo ir keršto 
tragedija. Kiekviena tragedijos dalis atsako vienai poemos da- 
liai. Poemos veiksmas taip dramiškai plėtojasi, jog tiesiog pra- 
šosi suskirstomas į veiksmus. 

Poemos pradžioj Krimhilda sapnuoja: ji išauginusi gražų 
sakalą, kurį sudrasko du plėšrūs ereliai. Sakalas — Zigfridas, 
mergelės meilė, kuri bus priešų suplėšyta, keršte paskandinta. 
Taigi sapnas trumpai nusako dvilypę tragediją ir gali būti jos 
prologu. Toliau eina Zigfrido mirties tragedija. 

Pamatęs Krimhildą, Zigfridas taip galingai ją pamilsta, kad 
net sutinka nusižengti riterio tiesumui, t. y., padeda Gunteriui 
nugalėti Brunhildą. Ir čia veiksmas pradeda megztis. Jis dar 
labiau susimezga per vestuvių puotą. Brunhilda verkia; jai esą 
gaila, kad karalaitė Krimhilda ištekėjusi už vasalo. Bet iš tik- 
rųjų ji nėra laiminga, ir todėl pavydi Krimhildai laimės. Ta- 
čiau veiksmas visiškai susimezga, kai Zigfridas, Gunterio pra- 
šomas, antrą kartą nugali Brunhildą, kai ją atiduoda į jos vyro 
rankas ir pasiima apyrankę ir juostą, kurias dovanoja Krim- 
hildai. 

Po vestuvių Brunhilda vis nesijaučia laiminga. Kai ji Gun- 
terį įprašo pakviesti Zigfridą su žmona į svečius, ji, matyt, pa- 
siryžusi išaiškinti paslaptingus dalykus, kurie ją kankina. Kai 
Krimhilda pradeda didžiuotis savo vyru, Brunhilda iš pavydo 
puola jį žeminti. Bet Krimhilda, radusi karžygy savo laimę ir 
pasididžiavimą, gins savo vyro garbę lig paskutiniųjų. Ji aistrin- 
gai kovos, net nesusivaldys: ji išvadins Brunhildą pasileidėle 1r 
parodys Zigfrido paimtus iš jos daiktus. Dabar veiksmas 
pasiekia viršūnę, krizę. Belieka katastrofa. 

Kai karaliaus ir karalienės garbei gresia pavojus, kai ap- 
gauta, įžeista rauda ir vaitoja Brunhilda, atsiranda keršytojas 
Hagenas. Jo klastingos pastangos liktų be vaisių, jei Krimhilda, 
įsigijusi priešininkę, neieškotų draugų. Tokiu draugu apsimetęs, 
Hagenas sužino paslaptį ir nužudo Zigfridą. Bet katastrofos 
padarinius reikia užlyginti: kad Nibelungų turtų Krimhilda 
neišdalintų ir neįsigytų draugų, Hagenas lobį paskandina. Pir- 
mos dramos katastrofa yra sykiu ir užuomazga Krimhildos 
keršto tragedijai. 


10. Visuotinė literatūra, I d. 145 

Krimhilda nuskriausta kremtasi ir trokšta keršto. Reikia 
tik progos anksčiau užsimezgusiai dramai augti. Ji pasitaiko. 
Tai Etzelio piršlybos ir vestuvės su Krimhilda. Per vestuvių 
iškilmes ji verkia, prisiminusi pirmųjų laimę. Jos juodų minčių 
neišblaško ir gimęs sūnelis. 

Krimhilda prikalbėjo Etzelį. Jo pakvietimą burgundų ka- 
raliai priėmė. Su jais atvyksta aklai atsidavęs tarnas Hagenas. 
Tas akiplėša nesivaržo. Jis prieš karalienės rūmų langus viešai 
rodo Zigfrido kardą. Karalienės žaizda dvigubai sukruvinta, 
kai Hagenas prie žmonių atvirai prisipažįsta nužudęs Zigfridą. 
Tik mirtis dabar priešus besutaikins. 

Katastrofa ilga ir baisi. Per daug tulžies ir keršto susirin- 
ko per ilgus metus Krimhildos širdy; per daug įžūlumo parodė 
Hagenas. 

Tos dvi psichologiškai pagrįstos tragedijos atrodo parale- 
lios. Jos prasideda Krimhildos vestuvėmis, pasiekia krizę ki- 
virčų scenose ir baigiasi mirtimis. Kad aiškiau būtų, sužymė- 
kime neva veiksmus: 


Prologas: Krimhildos sapnas. 


Zigfrido mirtis: > Krimhildos mirtis: 
I aktas: Krimhildos vestuvės. I aktas: Krimhildos antrosios vestuvės. 
II „ : Karalienių kivirčas. II „ ;: Krimhildos ir Hageno kivirčas. 
III „ : Zigfrido mirtis, III „ : Hageno ir Krimhildos mirtis. 


6. Poemos charakteriai 


„Nibelungų Giesmės“ veikėjų charakteriuose vyrauja pa- 
prasti, nesudėtingi jausmai, kas ir dera herojinei poemai. 

Krimhildos charakteris aiškėja iš pirmųjų kūrinio posmų, 
ypač iš jos sapno. Juk sakalas reiškia meilę, mergelės svajones; 
bet sakalas, kaip kovos ir medžioklės paukštis, sako, kad Krim- 
hilda gali būti ir kovos moteris. Ir iš tikro ji daros lyg kovo- 
janti keršto dievaitė. Meilė ir kerštas — visa Krimhilda. Bet 
kerštas tokia baisia forma išreikštas, kad vargiai rasime litera- 
tūroj į ją panašių. Tik Medeja (bet kitokiose aplinkybėse) kiek 
pralenkia Krimhildą. | 

Zigfridas — riteris, milžinas. Jis myli narsą. Iš jo trykšta 
jaunystės jėgos, todėl jis linksmas. Išlieti energijos perteklių 
kovoj, medžioklėj ar kitaip jam vienas malonumas. Antra Zig- 
frido aistra — Krimhilda. Kai jaučia jos pritarimą, Zigfridas 
taip galingai pamilsta, kad net sutinka apgaulingai patarnauti 


146 


Gunteriui. Ir mirties valandą didvyris labiau gailisi žmonos, 
kaip savęs. 

Zigfridas galingas, greitas, nesužeidžiamas, kaip Achilas. 
Todėl jis pasakiškas, mitologiškas. Tačiau mitologiškesnė at- 
rodo Brunhilda. Nežinomas poetas ją mėgino sušvelninti, bet 
tai nelabai pavyko. Ji liko moteris — milžinas, karžygė. Ji at- 
rodo kiek sušvelninta senovės germanų kovos deivė, valkirija. 
Ir čia „Nibelungų Giesmė“, rodos, glaudžiausiai susijus su liau- 
dies kūryba. Tačiau koks liūdnas tos fizinės jėgos garbintojos 
Brunhildos likimas! Ji teko nereikšmingam Gunteriui. Apgau- 
lė nugalėjo. 

Hagenas klastingas, narsus, akiplėša. Pavojuje kautynių ir 
karo meilė Hagenui tampa lyg malonumu, lyg sportu. Jo bar- 
barišką vaizdą kiek sušvelnina ištikimybė savo ponams ir drau- 
gams. Nepaisymas pavojų ir mirties, net jų provokavimas, pri- 
verčia skaitytoją kiek atleisti jo įžūlumą, kautynių pamėgimą. 
Bet vis dėlto Hagenas lieka brutalios, kraujo trokštančios jėgos 
meilė, jos įkūnijimas. 

Viduriniais amžiais „Nibelungų G.“ yra turėjus didelį pa- 
sisekimą. Tai rodo daug išlikusių rankraščių. Vėliau dėl žiaurių 
scenų ji buvo užmiršta. XVIII amž. ji vėl iškyla aikštėn ir lig 
šiol turi daug garbintojų. Poemos įkvėpti rašytojai yra parašę 
nemaža dramų ir tragedijų. Žymiausias kūrinys — Hebbelio 
trilogija „„Nibelungai“. Taip pat poemos stiprioj įtakoj para- 
šytas „Nibelungų Žiedas“, kompozitoriaus R. Wagnerio muzi- 
kalinių dramų tetralogija. „Nibelungų Giesmės“ bibliografiją 
šiandien pralenkia tik Goethės „Faustui“ skirtų raštų skaičius. 


Pagalvoti: 1. Kuo ir kaip prisideda Zigfridas prie savo mirties? — 
2. Ką mums sako Brunhildos ir Polifemo nugalėjimas? — 3. Kaip pasielg- 
tume su Krimhilda, jei būtume Hildebranto vietoj? (tema Krimhildos teis- 
mui). — 4. Rolandas ir Hagenas (lyginamoji charakteristika). — 5. Kovų 
ir kivirčų priežastys „Rolando“ ir „Nibelungų“ giesmėse. — 6. Ištikimybės 
jausmas „Nibelungų Giesmėj“. 

Pasiskaityti. Eretas, J, Dr., Vokiečių Literatūros Istorija, I t., 
Kaunas, 1931. Heinemannas, Vokiečių Kūryba, I tomas, Kaunas, 1922. 


Brunhilda 


Hagenas 


Poemos likimas 
ir įtaka 


Priežastys 


III. TRUBADŪRAI IR MINEZENGERIAI 


O kad galėčiau būt ten maldininku, 

Kad manąjį keleivio apsiaustą ir lazdą 

Galėtų pamatyti gražiosios jos akys! 
Rudelis 


"1. Trubadūrai ir jų poezija 


a) Trubadūrų atsiradimas. — Riterių kultūra bu- 
vo pasklidusi po visą Europą. Tačiau su riteryste susijusi lite- 
ratūra ne visur vienodai tarpo. Sakysim, XII amž. pirmojoj 
pusėj šiaurės Prancūzijoj klestėjo herojinė poema (chansons de 
geste) žygdarbių giesmių vardu, o pietų Prancūzijos kraštuose 
(Limuzine, Akvitanijoj, Langedoke, Provanse ir kt.) pražydo 
lyriškoji poezija, vadinamoji trubadūrų poezija. Palikdamos pil- 
ną rimties karžygiškąją poemą šiaurės kaimynams, pietų Pran- 
cūzijos sritys, prisisunkusios dvaro gyvenimo nuotaikos, gėrė- 
josi lengva, žaisminga meilės daina. Kodėl pietuose pirmiau 
atsirado kurtuazija ir su ja susijusi trubadūrų poezija? 

Nurodoma įvairių priežasčių. — Pietų kraštuose prie jūrų 
ėjo gyva prekyba, daugiau buvo išlikę romėnų tradicijų ir kul- 
tūros. Sparčiau augant kultūrai ir susitelkiant turtams, žmonės 
pasigedo geresnio gyvenimo. Be to, pati gamta, maloni, išau- 
gino karštesnius, gyvesnius žmones. Šiaurėje lig XIII amž. be- 
veik nuolatos feodalai kariavo, o pietuose, palyginti, buvo ra- 
mu. Maurų artumas ir jų poezija taip pat turėjo įtakos. Dėl 
šių priežasčių pietų Prancūzijoj anksčiau ėmė kilti dvaro gyve- 
nimas ir jo papročiai. Turtingi pilių valdovai ir valdovės pagei- 
davo malonaus, smagaus gyvenimo, puotų, iškilmių, per kurias 
būtų deklamuojama, dainuojama. Tai galėjo atlikti dainiai, poe- 

i. Jie buvo arba mėgėjai arba profesionalai. Pilių valdovai, 
ypač valdovės, tuos poetus globodavo — apdovanodavo arba 
įkurdindavo prie savo dvarų ir apmokėdavo. Ilgainiui beveik 
kiekviena dama turėdavo širdies ar apmokamą trubadūrą, kuris 
dainuodavo apie jos grožį ir skleisdavo garsą po ja apylinkę, 
nors ir slėpdamas jos vardą. 

Kokia socialinė tų trubadūrų būklė? Daugumas jų buvo 
riteriai, vieni turtingesni, kiti turtų netekę. Jų tarpe buvo ir 
miestelėnų, iš vienuolynų mokyklų pabėgusių mokinių. Buvo ir 
aukštų senjorų ir net karalių, pvz., anglų karalius Ričardas 
Liūto Širdis, Aragono karaliai, Alfonsas II, Petras III. Šitie, 
suprantama, negalėjo skųstis gyvenimu, tačiau žemesnės kilmės 
trubadūrų tarpe buvo tikrų skurdžių, kurie gyvenimą leisdavo 
smuklėse. (Garsesni, turtingesni trubadūrai turėdavo padėjėjų, 
vadinamų žonglierių. Jie atlikdavo trubadūrų kūrinius ir pla- 
tindavo savo ponų poeziją ten, kur patys poetai negalėdavo 
nuvykti. 

Kai kurie trubadūrai buvo visai mažamoksliai. Nemokan- 
čiųjų rašyti poeziją užrašinėdavo sekretoriai. Bet daugumas 
trubadūrų buvo išprusę žmonės. Jie buvo išėję geresnes to lai- 
ko mokyklas, išmokę „septynių laisvųjų menų“. Jie šiek tiek 
buvo susipažinę ir su antikine lyrika, su romėnų Horacijum ir 
Ovidijum. Trubadūrų išsilavinimui buvo artimesnės dvarų mo- 
ters, kurios mokėdavo dažnai skaityti, rašyti ir dainuoti. Jos 
geriau įvertindavo poetų pastangas, nes ir pačios kartais mė- 
gindavo rašyti poeziją. Iš dalies pataikaudami moterims, truba- 
dūrai ir stengėsi dainuoti apie damas ir meilę. 

b) Trubadūrų poezija. — Damos meilė ir jai tar- 
navimas virto svarbiausia trubadūrų lyrikos tema. Pati dama, 
atrodo, tą garbinimą sutinka gana šaltai, tuo tarpu mylimasis 
lenkiasi prieš ją, aukština dėl jos „vertės“, dėl jos grožio ir mo- 
ralinių pasaulietinių dorybių. Kad būtų vertas damos meilės, 
mylimasis turi pareikšti dorybes, atsakančias jo luomui, kaip 
kurtuazija, narsa. Taip suprasta meilė atrodo kaip tobulinimosi 
skatintojas. Todėl poezijoj nemaža svarstoma, samprotaujama, 
patetiškai žavimasi. Žodžiu, trubadūrų poezijoj daugiau proto, 
kaip širdies. Pasitaikydavo ir gašlumo. 

Trubadūrų poezijai nelabai svarbu mintis nei jausmo ori- 
ginalumas, svarbiau jai forma. Kodėl taip? — Todėl, kad tru- 
badūrų poezija susijus su muzika, kaip ir graikų lyrika. Poetas, 
o dažniausiai jo padėjėjas, kūrinį deklamuoja ar dainuoja, gita- 
ros ar arfos pritariamas. O kur reikalinga muzika, ten svarbu 
sklandūs, lankstūs, įvairūs ritmai ir rimai. Apie formos svarbą 
rodo ir pats trubadūros vardas. Tobador — išradėjas; ne turi- 
nio išradėjas, bet gražios naujos formos, įdomios melodijos kom- 
pozitorius. 

Tų trubadūrų — išradėjų „išradimų“ poezijoj yra buvę nemaža. Įvairių 
Poezijos formos formų priskaitoma apie 70. Svarbiausia iš jų yra daina („canzona“). 
Tai lyg senovės odė. Kuris norėjo įsigyti poeto vardą, tas turėjo kaip rei- 
kiant pasirodyti, komponuodamas kanconą-dainą. Dainoj kalbama apie meilę 
ir damos kilnumą. Ji turi 5—7 posmus. Visi posmai vienodos struktūros, 
nes kiekvienas jų buvo dainuojamas ta pačia melodija. Vienose dainose 
strofos turėjo įvairius rimus, kitose — porinius, dar kitose kiekviena strofa 
turėjo vieną rimą. Skiemenų skaičius eilutėje būdavo įvairus. 

Tensona („tenson“) yra poetiškas dialogas, kurį žinojo ir romėnų 
poezija. Tensona vaizduoja pasikalbėjimą arba mylimosios su mylimuoju 
arba dviejų draugų, kurie, sakysim, ginčijasi apie meilės kančias ir džiaugs- 
mus, apie legalią ir nelegalią meilę ir tt. Kartais tensona, kaip dialogas, 
būdavo atliekama dviejų asmenų. 

Serventa („sirventesc“) — didaktiškas, satyriškas eilėraštis dienos 
politiniams įvykiams apdainuoti. Juo galima mokyti, kritikuoti, pulti, ginti, 
ar peikti. Serventoje vasalas iškeldavo savo siuzereną arba grasindavo jo 
asmeniniams ir politiniams priešams. Serventoje kartais būdavo kalbama ir 
apie karą. 

Romansas („romance“) — dainelė, kur poetas ne nuo savęs dai- 
nuoja, bet pasakoja apie kitus, apie jų jausmus. Tai lyg mažas, švelnus, 
naivus meilės romanas. 

Baladė („balada“), arba šokių daina („,dansa“), kalbėdavo taip pat 
apie meilę. Jos melodija buvo gyva, linksma, pritaikyta šokiams. Įvairios 
strofos turėdavo vieną ir tą patį refreną. 

Alboj, arba aušrinės dainoj, du mylimieji, dažnai kokio sargo per- 
spėti, nenoromis, skųsdamiesi, verkšlendami švelniai persiskiria. Serena- 
doj („serena“), vakarinėj dainoj, įsimylėjęs skundžiasi dienos ilgumu ir 
laukia, ilgisi pasimatymo. Pastoralė („Pastorela“) vaizduoja riterio ir 
piemenėlės dialogą. Šis aristokratinis žanras, persimetęs į šiaurę, ten turėjo 
didesnį pasisekimą. 

c) „Tolimoji Princesė“. — Kad geriau suprastume, kokia buvo 
ta trubadūrų poezija, čia duodame, kad ir netobulai išverstų keletą strofų 
aristokratiškojo trubadūro T. Rudelio kanconos. 


Kai gegužės dienužės būna ilgos, 

Klausyti man patinka paukščių giesmės tolimos. 

Kai nuo tenai aš atsitolinu, 

Ji primena man meilę tolimąją; 

Einu tada nuleidęs galvą ir nuliūdęs: 

Nei paukščių giesmės nei erškėčio žiedas 

Nedžiugina manęs labiau, nekaip žiema šaltoji. 
Laikau aš +ą tikru senjoru savo, 

Kurs leis man pamatyti meilę tolimąją. 

Bet už gėrybę tą, kurią iš jos aš patiriu, 

Jaučiu vis dvi nelaimi, nes ji taip toli! 

O, kad galėčiau būt ten maldininku, 

+ Kad manąjį keleivio apsiaustą ir lazdą 
Galėtų pamatyti gražiosios jos akys. 

O kokį džiaugsmą jausčiau, kai prašyčiau ją, 

Dėl Dievo meilės leisti pernakvoti svečiui tolimam; 

Jei ji tada sutiktų, būčiau priglaustas netoli jos, 

Norint dabar esu dar taip toli. 

Kaip gražūs būtų mūsų pasikalbėjimai, 

Kai mylimasis iš toli jau būtų artimas, 

Ir džiaugtųsi švelniais ir maloniais pašnekesiais. 

Nuo jos aš atsiskirčiau liūdnas, bet ir linksmas, 

Jei pamatyčiau aš kada nors meilę tolimąją. 

Tik vis dar nežinau, kada išvyst galėčiau, 

Nes mūsų šalys taip labai toli. 

Iš čia į ten tiek daug yra kelių, takelių, 

Todėl ir nieko tikra pasakyt iš anksto negaliu. 

Tebūnie taip, kaip Dievas viską leis. 

Ir niekada aš meilės džiaugsmo nepatirsiu, 

Jei nepasieksiu savo meilės tolimos, 

Nes geresnės nei grakštesnės moters 

Tikrai aš nežinau arti ir net toli. 

Taurybė jos taip tobula, gryna, 

Kad aš dėl jos norėčiau būti pašauktas 

Belaisviu ten, toj saracenų žemėj... 

Čia nėra rimo, ir skiemenų skaičius eilutėje žymiai didesnis. Galima 
tik įsivaizduoti, koks lengvumas originalo, kur skiemenų skaičius eilutėj 
tesiekia 9. Išvidinis refrenas, išreiškiamas žodžiais „tolimas, toli“, daro 
muzikalinio lankstumo įspūdį. Pati kancona gana nuoširdi, jos kalba pa- 
prasta, tačiau formos meilė, žaismas aiškiai pabrėžti. 

d) Trubadūrų poezijos įtaka. — Trubadūrų po- 
ezija XIII amž. pabaigoj susilaukė liūdnoko likimo. Kilę albi- 
giečių karai sunaikino kraštą. Vienų pilių valdovai žemių ne- 
teko, kitų pilys buvo sugriautos ar žymiai nuskurdo. Vieni 
trubadūrai žuvo kovose, kiti metė dabar nepelningą amatą, dar 
kiti išsikėlė į svetimus kraštus, ypač į šiaurės Prancūziją. Ta- 
čiau trubadūrų poezija nežuvo visai. Ją pasisavino kitos tautos, 
nors ir savotiškai. Sakysim, ją pamėgdžioti ėmė šiaurės pran- 
cūzų lyrikai truverai; jos įtaka stipriai reiškėsi italų ir ispanų 
poezijai. Truverams tarpininkaujant, trubadūrų lyrika veikė 
anglus ir vokiečius. Svarbiausias trubadūrų nuopelnas, kad vid. 
amžiais jie pirmieji suprato gražios, apdirbtos formos reikšmę 
meno kūriniui ir kad tą formos pamėgimą perteikė kitiems. 


2. Minezengerių poezija 


a) Poezijos pobūdis. — Trubadūrų poezija rado 
gyvo atbalsio vokiečiuose, kur ja sekė vadinamieji minezenge- 
riai. Kadangi nuo senovės vokiečiai nebuvo taip linkę į meilę, 

Formos 


„Aukštoji 
meilė“ 


Gamtos meilė 


kaip pietų ir net šiaurės prancūzai, tai trubadūriškos vokiečių 
dainos buvo kiek kitokios. Trubadūrų temos čia jau ne tokios 
aistringos.  Minezengerių lyrikoj daugiau asmeniškumo, svajo- 
nių, daugiau ilgesio ir liūdesio, daugiau gamtos, kaip trubadūrų 
poezijoj. Pats žodis minne reiškia ne tiek aukštesniąją meilę, 
kiek mąstymą apie meilę, jos svajones. Taigi minezengeriai yra 
meilės apmąstymų — svajonių dainiai. Bet, žinoma, tų svajonių 
centre stovi aukštos kilmės ponia-dama. Ji minezengeriui atro- 
do nepasiekiama. Toks didelis nusižeminimas, didesnis, kaip 
trubadūrų, atsirado, tur būt, dėl to, kad daugumas minezengerių 
buvo kilę iš žemojo feodalų luomo, iš ministerialių. 

Iš minezengerių poezijos formų suminėtinos pasiuntinių dainos 
(Botenlieder) — poetiški riterių laiškai damoms; dialoginės dainos 
(Wechselgesinge), šokių dainos (Tanzlieder), budėtojo dainos (Tagwei- 
sen, Wachterlieder), kur mylimųjų saugotojas praneša ryto aušrą, ir paga- 
liau posakiai (Sprūche), pasižymį moraliniu ar religiniu turiniu. Ap- 
skritai minezengeriai neturėjo tokių įmantrių, įvairių formų, kaip trubadūrai. 
Daug ilgokų dainų neturėjo pastovios formos. | 

Minezango laikais vokiečiuose būta apie 200 poetų. Dau- 
gelio ir vardų nežinome, o kai kuriuos žinomus galime nutylėti, 
Tačiau negalima praeiti pro šalį, nepaminėjus tokio poeto, kaip 
Walter von der Vogelweide. 

b) Walter von der Vogelweide (1170?—12309). 
Jis nesitenkina bendriniais nuvalkiotais posakiais apie damos 
grožį. Tiesa, apdainuoti grožį poetas mėgsta, tačiau jį piešia 
ryškiai. Štai, mylimosios akys jam rodosi, lyg žvaigždės giedrią 
vasaros naktį. Jos veidai rausvai balti, lyg pats dieviškasis Kū- 
rėjas būtų su meile juose nutapęs rožę ir leliją drauge. Myli- 
mosios jaunystės skaisčios spalvos, kaip rožė rasoje. Prieš savo 
palydoves ji, kaip saulė prieš žvaigždes. Karalienė — balandėlė 
be tulžies, rožė be spyglių. Tačiau Walteriui gražiausia toji mo- 
teris, kurios grožis susijungęs su dvasios geromis ypatybėmis. 
Kai susijungia grožis, kilnumas, skaistumas, garbė, tada poeto 
širdis randa savo karalienę. Į ją žiūri mieliau nei į dangų, ir 
visas kraštas džiaugiasi jos grožiu. 

Kad Walteris gana laisvai elgiasi su įprastine mados po- 
ezija, tai rodo ir jo gamtos meilė. Kur buvęs, jis vis prisimena 
pievas, gėles, saulę ir paukštelius. „Kai gėlės iš žolės stiebias, 
ir, rodos, šypsos saulės spinduliams gegužės ankstų rytą, ir maži 
paukšteliai puikiai čiulba, koks džiaugsmas tam galėtų prilygti?“ 
klausia Walteris. Kaip minezengeris, jis turi atsakymą: kai my- 

lima, skaisti, dora, gražiai pasipuošusi moteris pasirodo drau- 
gijoj, tada dėl jos užmirštamos visos gegužės gėlės. Poetas čia, 
žinoma, žmogiškojo grožio negali paaukoti gamtos grožiui; bet 
svarbu, kad jis gamtos grožy randa džiaugsmo. Jam gamta nėra 
tik fonas ar tuščias žodis. Tai gali paliudyti ir šitoks posmelis: 
Žiema paukštelius nuskriaudė, 

Dėl to jie nečiulbėjo. 

Dabar iie gieda dar puikiau: 

Miškai ir pievos klesti, 

Ir gėlės ginčijas su dobilais, 

Katrie ilgiau bujos. 

Kokia tai, ponia, pasaka puiki!“ 


Walteris dar labiau savo jausmą su gamta sulieja, kai jis dai- „žemoji meilė“ 
nuoja apie „žemąją meilę“, t. y., kai jis kalba apie liaudies gra- 
žias, jaunas mergeles, nekilmingas. Štai, jis skundžiasi, kad 


„Po liepomis“ 


žiemą miškai nuplikę, kad paukšteliai nebečiulba, bet kai pa- 
matysiąs ant kelio mergaites sviedinį mėtant, jis žinosiąs, kad 
paukščių giesmės sugrįžta. 
j Kaip paprastos liaudies merginos meilė yra natūralesnė, taip 
natūralesnė ir jos dainų kalba. Joj nebėra išpūsto, riteriškojo 
puošnumo. Natūralioj dainoj poetas kartais mėgsta ir pajuokaut. 


4 


153 


Tėvynės meilė 


Dievo meilė 


Kitur visai rimtai pasako, kad paprastos mergelės stiklinį žiedelį 
jis priimtų mieliau, kaip karalienės raudonojo aukso. Tačiau 
gražiausiu Walterio lyrikos kūrinėliu laikoma dainelė „Po Lie- 
pomis“. Ten viena mergelė pasipasakoja savo pasimatymą su 
mylimuoju po liepomis. Dainelėj daug širdies, naivumo, gra- 
cijos, grožio. Sakoma, kad niekas gražesnės neparašė lig Goe- 
thės, didžiojo XVIII amž. poeto. 

Walteris v. d. Vogelweide laikomas ir vokiečių patriotinės 
politinės lyrikos kūrėju. Poetas myli savo kraštą, žmones, kai- 
zerį. Jis puola tuos, kurie kišasi į vokiečių reikalus. Ypač jis 
nekenčia tų, kurie renkant imperatorių nepalaiko poeto mylimo 
ir garbinamo kandidato. Walteriui priskiriama ir vokiečių pa- 
triotinė daina: „Deutschland, Deutschland ūber alles“. 

Walteris yra parašęs ir religinės poezijos. Apie jo religin- 
gumą ir poeziją literatūros mokslininkas Salzeris taip atsiliepia: 
„Jis buvo įsitikėjęs savo religijos tiesa, jos šventumu, jos tikė- 
jimo ir dorovės mokslu; net savo aklame partiškame įkaršty, 
pasireiškusiame prieš popiežių, net tada jis nepakėlė savo balso 
prieš dogmą. Mokslą apie Dieviškąją Trejybę, Dievo Motiną, 
šventuosius, relikvijas, Dievo santykius su pasauliu, apie atpir- 
kimą, atlyginimą už skriaudas, apie nuopelnus už gerus darbus 
ir pažiūras, pagal kurias katalikai turi tvarkyti gyvenimą, visa 
tai randame paskleista Walterio eilėraščiuose“. 

Taigi Walteris — plačiai suprastos meilės dainius. Tačiau 
iš gyvenimo patyrimo pripažįsta, kad viskas praeina, tik Amži- 
noji Meilė lieka. Pats skųsdamasis ir kitus įspėja: 


O varge, kaip mumis apnuodijo malonumai! 

Matau, kaip vidury medaus tvyloja kartumai! 

Pasaulis yr gražus paviršium: baltas, žalias ir raudonas jis, 
Viduj — juoda spalva, tokia tamsi, taryt mirtis. 

Ką suviliojo jis — ieškok paguodos: ji didi. 

Lengvąja atgaila bus tau nuplauta nuodėmė baisi. 

Atmink tai, riteri, nes tau itin svarbu, 

Nes tu dėvi šviesiu šalmu, žieduotuoju šarvu. 


Pasiskaityti. Eretas, J. prof., Vokiečių Literatūros Istorija I t., 
Kaunas, 1931 m. Heinemannas; Vokiečių Kūryba, I +., Kaunas, 1922, 

IV. RITERIŲ ROMANAI 


Nors gaila — reik suprasti, 
Kad nieks negali Gralio rasti, 
Tik tas, kurį dangus pažįsta, 
Tik to akis Gralį išvysta. 
Parcivalis 


1. Romanų charakteris 


Šiaurės Prancūzijos truverai labiau pagarsėjo savo eiliuo- 
tais romanais, nekaip lyrine poezija. Tuose romanuose jie ypa- 
čiai mėgo pasakoti apie kurtuazinę meilę, riterių žygius, fantas- 
tiškus, pasakiškus nuotykius, kurie nieko bendra su gyvenimu 
neturėdavo. Bet primityvios, nekritiškos, beveik vaikų fanta- 
zijos klausytojams-skaitytojams buvo priimtini visokie slibinai, 
milžinai, burtai, užburtos pilys ir t.t. Jie, kaip vaikai, buvo su- 
žavėti tuo fantazijos žaismu. 

Riterių romanų, kaip ir riterystės, tikroji tėvynė yra Pran- 
cūzija. Iš čia jie pasklido po kitus kraštus ir buvo įvairiai 
perdirbinėjami. Tokiu būdu tie romanai pasidarė lyg tarptau- 
tiški. Prie to ypačiai daug prisidėjo prancūzų kalba, kuri vidu- 
riniais amžiais viešpatavo Anglijos diduomenės tarpe, kuria 
mielai kalbėjo ir vokiečių kunigaikščių dvaruose. 

Riterių romanų XII ir XIII amž. buvo daug. Dėl pato- 
gumo jie skirstomi į ciklus; seniausias yra antikinis ciklas, 
kuriam veikėjai yra paimti iš graikų ar romėnų pasaulio; gau- 
sesnis už jį yra nuotykių ciklas, bet garsiausi yra bre- 
tonų romanai. Bretonų romanų pasakojimai pinas apie tris 
dalykus: karalių Artų, karžygį Tristaną ir šventąjį Gralį. 

Artus — V amž. Didžiosios Britanijos karalius, narsiai 
kariavęs su anglo-saksais. Romanistai Artaus sostine laiko Bre- 
tanijos Nanto miestą. Ten tas didvyris turi savo dvarą. Kad 
nebūtų tarp riterių kivirčų dėl pirmenybės, karalius su riteriais 
sėdi apie apskritą stalą. Atsisėsti gali tik narsiais žygiais pa- 
garsėję riteriai. Dėl to šitie Artaus romanai kitaip yra vadinami 
„apskrito stalo romanai“. 

Motyvai 


Tarptautiš- 
kumas 


Ciklai 


Tristano ciklas 


Gralio ciklas 


Antrojo bretoninio ciklo herojus Tristanas turi pargabenti 
savo dėdei, Kornuelio karaliui Markui, sužadėtinę, šviesiaplaukę 
Izoldą. Kad senas karalius pamiltų jauną karalaitę, motina 
įdavė jai paslaptingo meilės gėrimo. Kelionėje per jūras Tris- 
tanas ir Izolda ištroško gerti ir netyčiomis išgėrė meilės gėrimą, 
skirtą karaliui. Vienas antrą pamilo taip smarkiai, kad visą 
gyvenimą negalėjo užmiršti. Šviesiaplaukė Izolda išteka už ka- 
raliaus, tačiau myli Tristaną. Tristanas taip pat gyvena tik dėl 
mylimosios. Po daugybės nuotykių Tristanas veda baltarankę 
Izoldą, kad užmirštų pirmąją. Bet veltui. Kartą Tristanas buvo 
sužeistas. Sveikatą jam tegali grąžinti tik šviesiaplaukės atvy- 
kimas. Išsiunčia laivą jos parvežti. Baltarankė iš pavydo pa- 
sako, kad šviesiaplaukė nevažiavus. Tada Tristanas nebetveria 
sielvartu, ir atvykusi mylimoji jau randa jį mirusį. Iš skausmo 
krinta ir miršta prie mylimojo ir šviesiaplaukė Izolda. 


Tristano ir Izoldos mirtis „ 


Šita tema buvo apdirbinėjama įvairių romanistų, o naujes- 
niais laikais kompozitorius R. W/agneris iš jos sūkurė galingą 
muzikalinę dramą, vardu „Tristanas ir Izolda“. 

Trečias bretoninis ciklas — Gralio, kuris jau paliečia 
žymiai kilnesnius dalykus, kaip Artaus, Tristano ir kiti ciklai. 
— Kas gi yra tas šventasis Gralis (Graal)? Padavimai sako, 

kad tai brangaus akmens taurė, kurią Kristus vartojo per pas- 
kutinę vakarienę. Joje Juozapas iš Arimatejos, kuris palaidojo 
Kristų, buvo susirinkęs brangųjį Išganytojo kraują, tekėjusį iš 
perdurto šono. Vėliau Juozapo iš Arimatejos kūnas drauge su 
taure Karolio Didžiojo laikais buvęs perkeltas iš Palestinos į 
kažkokį vienuolyną Vogezų kalnuose. Iš ten šventoji taurė pa- 
tekusi į Angliją (pasak kitų, ji buvusi Ispanijoj). Taurė bu- 
vusi saugojama ant kalno nepaprastoj pily. Jos saugotojais 
galėję būti skaistūs, nevedę riteriai, nors jų karalius galėjęs vesti. 
Riteris be nuodėmės, matydamas šventąją taurę, buvęs visiškai 
laimingas. Daug riterių, ypač iš Artaus dvaro, norėdavę surasti 
šventojo Gralio pilį, tačiau pavykdavę tik skaistiesiems, taurie- 
siems, nusižeminusiems. 

Šitas šv. Gralio motyvas yra turėjęs nemaža romanų, pa- 
rašytų prancūziškai, tačiau geriausiai jo temą pasisekė išplėtoti 
ir pagilinti „„Parcivalyje“ vokiečiui Wolfram von Eschenbachui, 
gyvenusiam apie 1170—1220 m. įvairių kunigaikščių rūmuose. 


2. „Parcivalis“ 


Parcivalio tėvas, riteris Gamuretas, žuvo kovose, Norė- 
dama apsaugoti sūnų nuo riteriškų nuotykių, pražudžiusių tėvą, 
motina auklėja Parcivalį, atskirtą nuo riterių. Niekas neprivalo 
nė žodžio prie jo užsiminti apie riterių gyvenimą ir papročius. 
Vaikas auga gamtoj. Jis pats pasidaro lanką ir strėlių. Nežino- 
damas jų jėgos, kartą jis šauja ir užmuša paukštelį, kuris pirma 
jam taip gražiai čiulbėjo. Parcivalis graudžiai jo verkia. Kitą 
kartą jis įsiklauso paukščių giesmių ir dėl jų liūsta, kažin ko 
ilgisi. Jautrus išauga Parcivalis gamtoje. Motina pamoko sūnų 
apie Dievą, bet nekalba apie Bažnyčią. Ji nori išauklėti gryną 
žmoniškumą, laisvą nuo santykių su visuomene. 

Paūgėjęs Parcivalis netyčiomis sutinka riterius ir pamano 
matąs dievus ar angelus, taip riterių apdarai ir ginklai jį nuste- 
bina ir patraukia. Užsidega Parcivalis riteriu būti. Norėdama 
sutramdyti, motina apvelka sūnų juokdario drabužiais ir išlei- 
džia. Žmonės iš jo drabužių ir elgesio labai juokiasi, tačiau 
niekas Parcivalio nesulaiko. Jis nuvyksta į Artaus dvarą, kur 
jį sutinka taip pat su juokais. Bet čia jis parodo savo narsumą, 
įsigyja arklį ir ginklus. 

Parcivaliui tenka išeiti riterystės mokykla. Gurnemancas 
išmoko jaunuolį riteriško (gyvenimo tvarkos. Be kito ko, liepia 

Parcivalio 
jaunystė 


Riterio 
pašaukimas 


Gralio pily 


jam be svarbios priežasties neklausinėti vaikiškai apie kiekvieną 
dalyką. Tačiau neilgai tenka būti Parcivaliui pas Gurnemancą. 
Jo pagalbos šaukiasi karalienė Kondviramura, nes vienas riteris 
nori prievarta ją padaryti savo žmona. Nugalėjęs priešą, Parci- 
valis pats veda Kondviramurą. Tačiau skaisti meilė ir laimė 
neilgai jį sulaiko. Jis palieka savo žmoną ir iškeliauja. 


Tauriausioii neša šv. Gralį 


Paleidžia žirgo pavadžius ir atsiduria pagaliau prie kažko- 
kio ežero. Žvejys nuveda Parcivalį nakvynės į pilį. Riteriai iškil- 
mingai priima keleivį. Visur gražu, puošnu. Salėj šviečia šimtas 
sietynų. Joj sėdi 400 riterių. Įeina tauriosios mergelės, pasipuo- 
šusios šilkais, kuriuose blizga brangūs akmens. Šešių gražiausių 
tarpe eina kunigaikštytė, tauriausioji, kuri neša šventąjį Gralį. 
Tai žmogaus žemiškųjų troškimų aukščiausias tikslas. Padėjusi 
prieš sergantį pilies karalių Amfortą brangenybę, kilnioji mer- 
gelė pasitraukia. Įneša į salę kruviną ietį, ir visi pradeda rau- 
doti ir dejuoti. Taigi Parcivalis yra prieš didžiausios laimės šal- 
tinį ir didžiausią skausmą. Jei jis paklaustų kentėjimų priežas- 
ties, jis išgelbėtų karalių Amfortą, savo dėdę, ir pats liktų Gralio 
karalium. Bet aklai laikydamasis (GGurnemanco patarimo, pra- 
simanytų mandagumo taisyklių, Parcivalis nieko neklausia. 

Rytojaus dieną Gralio pilis, kaip išmirusi. Išlydėjęs pro 
vartus tarnas primena Parcivaliui, kam jis nepaklausęs. Pakeliui 
riteris sutinka pieno seserį Sigūnę, kuri, apraudodama mirusį 
vyrą, taip pat keikia Parcivalį, kad jis, palaimos vietoj būdamas, 
nepaklausė apie karaliaus kentėjimus. Juodų minčių prislėgtas, 
Parcivalis joja toliau. Ant sniego pamato nušauto karvelio tris 
kraujo lašus. Jie primena riteriui apleistos žmonos tris ašaras. 
Savo šeimos ilgesys prislėgia Parcivalį, kaip juodas slogutis. 
Kai nuvyksta į Artaus dvarą, jį prakeikia ir Kundrija, Gralio 
pasiuntinė, kad jis nepaklausė apie karaliaus ligą. Parcivalis 
jaučiasi nekaltas; jis mato, kaip jį keikia žmonės neteisingai; 
ima abejoti net Dievo teisingumu ir nutolsta nuo Jo. Bet vis dėl- 
to jis ilgisi Gralio, ilgisi šeimos ir norėtų juos pasiekti. Keleris 
metus kenčia Parcivalis, klajodamas toli nuo Dievo ir tėvynės. 

Pagaliau riteris nuvyksta pas atsiskyrėlį Trevricentą. Šis 
draugiškai jį priima. Riteris pasipasakoja savo kentėjimus ir 
kovas, savo ieškojimus ir troškimus, kad surastų žmoną ir Gralį. 
Trevricentas prisipažįsta esąs karaliaus Amforto ir riterio mo- 
tinos Hercenleidės brolis. Jis išpasakoja, kad Gralis jėga ne- 
galima esą pasiekti; reikią nusižeminti ir atsiduoti Dievo valiai; 
išdidumas pražudąs; karalius Amfortas, atsidavęs nuodėmingai 
meilei, ėjęs prieš Dievo norus, todėl nuodingoji ietis jį ir per- 
vėrusi, jokie vaistai karaliaus negalį išgydyti. Parcivalis pasi- 
lieka pas atsiskyrėlį atgailoti. Penkiolika dienų čia išbuvęs, Par- 
civalis virsta. nauju žmogum, apsivalo nuo nuodėmių. Dabar, 
pilnas pasitikėjimo Dievu, pilnas jėgų atsispirti pagundoms, 
joja toliau. Po įvairių nuotykių, riteris vėl atsiduria karaliaus 
Artaus dvare. Kai riteris kartą dalyvauja puotoje, ateina Gralio 
pasiuntinė ir praneša, kad jis esąs išrinktas Gralio karalium. 
Lig ašarų sujaudintam Parcivaliui toji pasiuntinė dar priduria, 
kad jis susitiksiąs su žmona, kuri jau paaugino du jo sūnus, 
dvynukus. Vienam jų Lohengrinui teksią būti Gralio riteriu. 
Parcivalis nuvyksta į Gralio pilį ir, paklausęs apie karalių, išva- 
duoja jį iš kentėjimų. Kur seniau Parcivalis matė tris kraujo 
lašelius, ten jis sutinka savo mylimąją žmoną ir sūnus. 

Wolframo von Eschenbacho „Parcivaly“, kaip matyt, su- 
jungti du legendų ciklai: karaliaus Artaus ir šv. Gralio. Kaip 
„apskritojo. stalo“ dvaras reiškia pasaulinę riterystę, taip Gralis 
dvasinę. Pats Parcivalis atstovauja tiek vienai, tiek antrai. Jis 
čia yra karaliaus Artaus dvaro dalyvis, čia jis Gralio ieškotojas 

Klaidžiojimai 


Atgaila 


Parcivalis 


Gralio karalius 


Dvejopa' 
riterystė 


Svarbiosios 
idėjos 


ir karalius. Kaip iš riterio (Gurnemanco Parcivalis išmoksta 


“riterių papročių ir taisyklių, taip iš atsiskyrėlio Trevricento jis 


pasirengia į dvasiškąją riterystę, kuriai reikia skaistybės, nusi- 
žeminimo, atsidavimo Dievo valiai, gailestingumo. 

Mokėjimas atjausti artimo skausmą, gailestingumas svarbiau 
už riteriško mandagumo taisykles. Kam svarbiau etiketas, kas 
lieka šaltas žmogaus kentėjimams, tas pražudo savo paties laimę. 
Kas išvaduoja kenčiantį iš skausmų, tas išvaduoja save. 

Gralis — laimės šaltinis. Jam pasiekti reikia Dievo malo- 
nės, bet jos vienos neužtenka: reikia stengtis, reikia tobulintis, 
kovoti ir kentėti. Kas ne žaidžia, bet visa širdimi garbingai 
ieško, tas randa laimę. Bet ji nėra šios žemės vaikas. Kentėji- 
mas yra nuodėmės vaisius, o ne aklojo likimo padaras. Amtor- 
tas nusidėjo, jis turi skaudžiai kęsti. Parcivalis taip pat nusi- 
kalsta, kad etiketą palaiko svarbesniu dalyku už gailestingumą, 
ir todėl jis taip kenčia. Parcivalio laimė reikalauja ir meilės, 
bet rimtos, šeimos meilės. Klajodamas po pasaulį, jis negali 
užmiršti dviejų dalykų: šv. Gralio ir žmonos. 

Wolframo „Parcivalis“ yra įkvėpęs R. Wagneriui žymiausią 
jo muzikalinę dramą „Parcivalį“ ir operą „Lohengriną“. 


Vid. amžių damos skaito riterių romanus 

Maria Lach vienuolynas (Vokietijoj), romaniškojo stiliaus šedevras: masyvumas, paprastumas, 
puslankių arkos. Rom. stilius kilęs šiaurės Prancūzijoj, išplitęs XI-XII a., ypačiai mėgstamas 
vienuolynų. Jį pakeitė gotikas, išplitęs taip pat iš Prancūzijos. 


Reimso katedra (Prancūzijoj) — gotikas: vertikalinės linijos, aštrūs lankai, vietoj rom. ap- 
skritinių. Jų kombinacijos pridengia medžiagos masę ir padaro ją lengvą kaip pasaką. 


VADIXALIHOKY AIZWY AINIAAGIA 


Kristus Karalius (Chartres, Pranc.). Gotinė skulptūra mėgsta alegorijas: Kristaus figūra apsupta 
keturių evangelistų simboliais. 


(Amiens, Pranc).  Gotinė 
skulptūra (kuriomis gausiai būdavo papuo- 
rodo karalienę, bet sykiu 
ir motiną, gracingai besišypsančią sūnui, 


Coutences katedros vidus (Pranc). Gotikos lieknų Dievo Motina 
kolonų harmoningas miškas veržiasi į svaiginančias AR 
aukštumas ir kelia tikinčiojo entuziazmą. šiami statiniai) 


V. VIDURINIŲ AMŽIŲ VAIDINIMAI 


Vidurinių amžių vaidinimams pradžią padarė krikščionių 
tikėjimo apeigos ir liaudies žaismai. Bažnyčios įtakoj augo rim- 
tųjų vaidinimų rūšis: liturginė drama, kuri paskiau gavo miste- 
rijos vardą. Iš liaudies papročių išaugo nerimti komiškieji vaidi- 
nimai: farsas ir sotie. Vidurys tarp misterijos ir farso yra rimtoji 
komedija moralitė. 


1. Misterijos 


Taikindamasi prie savo tikinčiųjų psichologijos, Bažnyčia 
kai kurias savo mokslo tiesas ėmėsi aiškinti ir žmonių religinę 
dvasią stiprinti ne tik žodžiu, bet ir vaidinimais. Antai, jau 
10 amžiuje yra žinia, kad Kristaus gimimas rodyte parodomas: 


Prie altoriaus įtaisyta Kristaus prakartėlė. Šalia — du diakonai, apsi- 
taisę angelais. Ateina piemenys. Įvyksta tarp jų ir angelų dialogas: „Ko 
jūs ieškote, piemenys?“ — „Kristaus, Viešpaties Išganytojo, kūdikėlio vys- 
tykluose, kaip buvo sakę angelai“. — „Čia Kūdikėlis ir Mergelė Marija, 
apie kurią Izaijo pasakyta: ji pradės ir pagimdys sūnų... Skelbkite, kad 
jis gimė“. — Gieda Aleliuja. Paskui laikomos šv. mišios, 


Panašiai buvo inscenizuojamas Kristaus atsikėlimas iš 
mirusių. 

Velykų rytą, prieš saulėtekį, prie Kristaus kapo atskuba trys moterys 
(dvasininkai jas vaidiną). Jos susirūpinusios kalba: „Kas mums atris kapo 
akmenį?“ Pasirodo angelas ir ima tyliai giedoti: „Ko jūs ieškote?“ — 
„Jėzaus Nazarėno, nukryžiuotojo“, unisonu atsako moterys. — „Jo čia 
nėra: Jis kėlės, kaip buvo pasakęs. Eikite ir skelbkite, kad jis yra kėlęs“. — 
Gieda Aleliuja, o choras paskui pragysta „Te Deum laudamus“; varpai 
sugaudžia, tam džiaugsmo himnui pritardami. 


Kalėdų ir Velykų vaidinimai reikia laikyti liturginės dra- 
mos pradžia. Jie buvo liturgijos dalis; dialogai, kaip matyt, 
paimti iš Evangelijų; atliekami tų pačių dvasininkų (kunigų, 
diakonų, klierikų), apsitaisiusių bažnyčios rūbais; kalba — baž- 
nytinė, lotyniška. 

Šitie du Kristaus gimimo ir atsikėlimo motyvai imta plėsti. 
Kalėdų vaidinimai papildyti Trijų Karalių, nekaltų bernelių, 


11. Visuotinė literatūra, I d. 161 


Vaidinimų 
rūšys 


Kalėdų 


vaidinimas 


Velykų 
vaidinimas 


Vaidinimų 
motyvų 
augimas 


Vaidinimų 
pasaulėjimas 


Juozapo sapno ir bėgimo į Aigiptą epizodais. Apie Velykų mo- 
tyvą telkėsi net daugiau epizodų, kaip apie Kalėdų: Petras su 
Jonu lenktyniuoja prie Kristaus karsto; Marija perka aliejų Kri- 
staus kūnui patepti; Kristus pasirodo Marijai... Ilgainiui imta 
atvaizduoti visa Kristaus kančia, apaštalų darbai, Marijos Mag- 
dalenos atvirtimas, kiti Evangelijos ir net Senojo Testamento 
tekstai: pirmųjų žmonių nusikaltimas, būsimasis teismas, krikš- 
čioniškosios legendos. Tokiu būdu motyvai rodo tendencijos 
plėstis. Kinta ir kalba. Į lotynų kalbą spraudžias tautinės kal- 
bos, lig ją visai išstumia. 

Net komiškasis elementas su antriniais vaidinimo asmenimis 
(žydais, velniais, pirkliu ...) ima skverbtis į misteriją. 

Pav., viename Velykų vaidinime, kol sargai saugoja Kristaus kapą, 
Išganytojas leidžias į pragarus ir išveda vėles. Liuciferis susirūpina, kaip 
pragaras naujų vėlių pripildžius. Jo pasiųsti velniai grįžta su grobiais. Čia 
pakliuvęs kepėjas, kurpius, audėjas, vynininkas, plėšikas, pirklys. Vienas 
velnias, beieškodamas grobio, patvory užsnūdo; į pragarą sugrįžo tuščiomis 
rankomis; dėl to jį išveja iš Liuciferio rūmų. Pareina satana ir pargabena 
kunigą, kurį jis vargais negalais pagavo mišias belaikantį. Kunigas ramiai 
išklauso savo ilgą nuodėmių sąrašą, bet Liuciferis jo akivaizdoj jaučiasi 
neramus, nes kunigas turi su savim šventintų dalykų. Jis išblaško velnius 
ir grasina, kad dar kartą ateis Kristus ir sugriaus pragarą. 

Nors čia dar daug religinio elemento, bet suprantama, kad 
scenos su velniais neapsieina be juokų, o juokams bažnyčioj 
ne vieta. Pamažu vaidinimai ima trauktis iš bažnyčios. Kurį 
laiką sustoja dar prie bažnyčios, ant laiptų, paskui išsikelia už 
šventoriaus į aikštes. Bažnyčia vis dėlto juos rėmė, kol jie turėjo 
religinių pagrindų. Įnešdama vis daugiau pasaulinės dvasios 
ir vulgaraus juoko, misterija patiko liaudžiai, bet tuo pačiu ir 
pakirto sau šaknis. Bažnyčia negalėjo leisti, kad religinės temos 
būtų profanuojamos, ir uždraudė jas vartoti vaidinimams. To- 
kiu būdu XV a. gražiausiai bepražystąs augalas nuvyto, tegy- 
venęs lig 16 amžiaus galo. 

Misterijos buvo išplitusios Vokietijoj, Italijoj, Ispanijoj, 
Anglijoj, bet labiausiai ir anksčiausia Prancūzijoj. Prancūzai 
davė joms XIV a. ir misterijos vardą dėl to, kad jose buvo 
rodomos didžiosios tikėjimo paslaptys (mysterium), arba dėl 
to, kad jos buvo išaugusios iš tarnavimo Dievui (ministerium). 

Anksčiausi ir labiausiai garsūs vaidinimai yra žinomoji Kri- 
staus parabola apie 10 išmintingų ir kvailų mergelių, kurių vie- 
nos buvo ištikimos sužadėtiniui, kitos užmigo ir pasivėlino į 

puotą; tada jas atidavė velniams. Kitas vaidinimas, seniausias 


prancūzuos, jau prancūziškai parašytas „Adomo vaidinimas“. 


Abidvi misterijos atsiradusios XII a. 

Šalia scenų iš Šv. Rašto buvo vaidinamos ir šventųjų gy- 
venimo legendos. Šitie vaidinimai vadinosi mirakliais (mira- 
cle — stebuklas). Esminio skirtumo tarp misterijos ir miraklio 
nebuvo. Mirakliai daugiausia išplito 14 a., ypačiai buvo rodomi 
Dievo Motinos stebuklai. 


2. Moralitė 


Doro gyvenimo pamokyti ėmėsi kita vaidinimų rūšis, rim- 
tas, pusiau komiškas vaidinimas, vadinamoji moralitė. Jeigu 
misterijos buvo sudramintos šv. Rašto scenos, tai moralitė yra 
savarankiškai sukurtas dalykas, kuris, kaip pats vardas rodo, 
turi stipriai moralizuoti, dorinti. Moralinės, dorovinės idėjos 
buvo skelbiamos alegorijomis. Veikėjuose buvo įkūnytos tam 
tikros dorybės, ydos, palinkimai; į sceną išeidavo Godumas, 
Rūstybė, Dievo meilė, Pasiaukojimas. Moralitė atvaizduoja 
kovą tarp gerųjų ir blogųjų ypatumų. 

Tokią kovą geriausiai pastebim anglų moralitė, vardu ,„Pastovumo 
pilis“. Didvyris, kuris reiškia kiekvieną žmogų ir visą žmoniją, parodomas 
Vaikas, paskui Jaunuolis. Piktoji dvasia ištraukia jį į pasaulį ir jo sma- 
gumus. Bet Atgaila ir Išpažintis pažadina jį pamesti nedorybių kelią. Jis 
grįžta į Pastovumo pilį, kurią gina 7 dorybės nuo velnio ir 7 didžiųjų ydų 
(nuodėmių). Jau senstanti Šykštumas dar kartą išsivilioja iš pilies. Trium- 
fuodamas pagauna jį demonas ir tempia į pragarą, bet Pasigailėjimas ir 
Ramybė atkovoja iš jo sielą ir parveda ją į laimės rūmus. 


Kai kurios moralitė atvaizduoja Kristaus pasakytas para- 
bolas (sūnaus palaidūno sugrįžimas). Moralitė moderniajai dra- 
mai yra daug artimesnė, nei misterija. Jos centre yra ne Die- 
vas, bet netobulas žmogus, kovojąs pats su savim. Čia kovoja 
jėgos, kurios glūdi paties žmogaus prigimtyje. Kova tarp jėgų, 
keliančių aukštyn, ir jėgų, traukiančių žemyn, sudaro tikrąjį 
dramiškumą. Čia glūdi užuomazga psichologinei dramai. Rei- 
kia tik žingsnis žengti iš alegorijų prie tipų ir prie individualių 
charakterių. . 


3. Komiški vaidinimai 


Komiškieji vaidinimai, manoma, kilę iš liaudies papročių. Jie 
reiškėsi dviem pavidalais: farsu ir sotie, 

Alegoriškumas 


„Pastovumo 


pilis“ 


Farsas 


Sotie 


Commedia 
dell'arte 


Scena 


Publika 


Farsas yra linksma lengva satyra, kurioj pajuokiami visokių 
luomų žmonės. Garsiausias iš visų farsų yra 1465 m. pasirodęs 
„Advokatas Patelenas“, kuris savo gyvais dialogais, ryškiais 
tipais, lanksčia intriga neužsileidžia Moljero farsams. 


Advokatas Patelenas neturi pinigų, o nori gelumbės nusipirkti. Giria 
gelumbę, patį pirklį ir jo tėvus, gailauja, kad pinigų nepasiėmęs, kviečia 
pirklį, kad ateitų pas jį į svečius, į žąsies skerstuves, tada ir pinigus jam 
sumokėsiąs. Žasim pasigviešęs, pirklys gelumbę atidavė. Rytojaus dieną 
ateina jis žąsies valgyti. Jį pasitinka apsiverkusi Pateleno žmona ir skun- 
džias, kad jos vyras sunkiai susirgęs. Pirklys eina jo pažiūrėti. Patelenas 
visokiomis tarmėmis taip šūkauja, kad pirklys išsigandęs pabėga. Tuo pat 
metu pirklio piemuo išpiovė jo kaimenę. Pirklys jį apskundė teismui. Piemuo 
kreipės į Pateleną patarimo. Advokatas patarė apsimesti bepročiu ir į visus 
teisėjo klausimus atsakyti be-e-e. Piemuo bylą laimėjo. Po teismo Patelenas 
prašo honoraro, 0 piemuo jam atsako be-e-e. 


Sotie (sots — kvailiai) yra dviprasmiškas juokdarių dialo- 
gas, be kokio draminio veiksmo; tai paprasta klounada. Jų vai- 
dintojai — juokdariai (kvailiai), kuriems pritaisytos asilo ausys, 
per pusę žalias, per pusę geltonas drabužis. 

Italijoj plito commedia dell'arte, kuriai būdavo duodamas 
tik scenarijus, bendra kryptis, o dialogus improvizuodavo patys 
vaidintojai. Tų veikėjų susidarė nuolatiniai tipai. Dar šiandien 
gali dažnai jų vardą išgirsti: vikrus tarnas Arlechinas, jo myli- 
moji Kolombina. 


4. Vidurinių amžių tėatras 


Iš pradžių buvo vaidinama bažnyčioje, paskui prie bažnyčios durų, 
pagaliau aikštėse tam tikrose scenose. Kol dar buvo vaidinama prie baž- 
nyčios, tai scena buvo trilypė: apačioj duobė — pragaras, laiptuose rodės 
žmonės, aukščiau, bažnyčios angoje — Dievas. Ilgainiui, kada reikėjo 
didelės scenos, toje pačioje plotmėje vienoj pusėj (žiūr. paveikslą) buvo 
pragaro anga, toliau už pragaro ištisa eilė Šv. Žemės vietų: Tiberiados eže- 
ras, Jeruzalės aukso vartai, karaliaus rūmai, bažnyčia, Nazaretas, pagaliau 
Rojus. Vietos dažnai buvo pažymimos tam tikrais parašais. Uždangos ne- 
buvo. Publikai vieta — aikštė, aplinkinių namų langai ar net stogai. Tokis 
vaidinimas visam miestui buvo tikra šventė. Gatves kartais pertiesdavo vir- 
vėmis ir sulaikydavo visą judėjimą. Prieš pat vaidinimą, apsitaisę įmantriais 
drabužiais, vaidintojai su Kristum pryšaky ir bešokinėjančiais velniais už- 
pakaly traukdavo per miestą, taryt, kviesdami į teatrą. Paskui jau pradė- 
davo vaidinti. Triukšmaujančius žiūrėtojus kviesdavo nurimti, o neklus- 
niuosius kartais atiduodavo velniams, kurie atlikdavo čia ir policininkų pa- 
reigas. Žiūrėtojus traukte pritraukdavo didingos ir prašmatnios mise 
en scenos. Rojuj, jei reikia, auga medžiai, jų vaisiai nusvirę; viduj 
telkšo ežeras; iš pragaro verčias sieros dūmai, aidi nusidėjėlių klyksmai; 

su velnių pasirodymais trinksi 
patrankų šūviai, spiegia ausį 
draskanti muzika. Su Dievo 
ar Dievo Motinos pasirody- 
mu sugaudžia švelni ar tri- 
umfo muzika, sueina angelų 
ar šventųjų chorai. Mašinos 
prašmatniai nukeldavo šven- 
tuosius į dangų; šventa Dva- 
sia karvelio pavidalu skris- 
davo per orą; prapliupdavo 
lietus; nusidėjėlius žemė 
prarydavo ir t.t. Liaudies 
žiauriems papročiams atsakė 
ir žiaurūs  natūralistiški 
veiksmai. Pav., scenoj kan- 
kindavo, žudydavo, kirsdavo 
galvą ar kitus kūno narius, 
ir pasipildavo kraujas. Vis 
tai buvo daroma, žinoma, su 
manekenais. Bet ir gyvus 
žmones kabindavo ant kry- 
žiaus. Kristui ar  latram 
tekdavo po kelias valandas 
iškaboti. Būdavo ir nelai- 
mių: Kristų nuo kryžiaus ar 
Judą iš kilpos nuleisdavo be 
sąmonės. Vaidinimas truk- 
davo visą dieną: nuo kokios 
7 val. ryto ligi saulei nusi- 
leidžiant, arba nuo 9 lig 5. 
Žinoma, būdavo daroma pie- 
tų pertrauka. Kartais vai- 
dinimas tekdavo nutraukti 
dėl lietaus. Kai kuriems 
vaidinimams neužtekdavo vie- 
nos dienos. Pav., Kristaus 
kančių misterija Volensjeno 
mieste 1547 m. truko 25 die- 
nas, o Apaštalų Darbai Burže 1536 metais ėjo 40 dienų. Juose dalyvavo 
net 494 vaidintojai. Suprantama, tiekos žmonių negalėdavo duoti vienas 
dvasininkų luomas. Čia dalyvavo visas miestas. Iš dvasininkų rankų vaidi- 
nimams pereinant į miestiečių rankas, susidarė ištisos draugijos, kurios rūpi- 
nosi vaidinimų rengimu. Prancūzijoje garsiausia Kristaus Kančių Brolija, 
XVI a., gavusi monopolį misterijoms rengti Paryžiuje. Moralitė ir farsus 
vaidino Bazochų draugija. Jų žinioje buvo ir sotie vaidintojai Enfants sans 
souci (vaikai be rūpesčio). 

Vidurinių amžių teatras 


Vaidintojų 
draugijos 


Vidurinių amžių vaidinimai galingai išreiškė viso amžiaus 
nuotaiką, tą dvilypę dvasią: vieną religinio entuziazmo sparnais 
kylančią į Dievą, antrą neaptašytos barbariškos prigimties trau- 
kiamą į vulgarizmą. Turėdami milžiniškos reikšmės žmonių 
moraliniam ir religiniam gyvenimui, jie vis dėlto tolimesnei dra- 
mos evoliucijai nedaug ką davė. Juos pavadavo su renesansu 
atgijusi antikinė drama. 

Šiandien religinių vaidinimų, panašių į vidurinių amžių vai- 
dinimus, dar išliko pietų Vokietijoj Oberamergau miestelyje. 
Vienintelė graži liekana sutraukia svečių iš viso pasaulio. 


Pasiskaityti. Dubas, Prancūzų Literatūros Istorija I, Eretas, Vo- 
kiečių Literatūros Istorija I. 

VI. DANTĖ 


„Dieviškoji Komedija“ 


„Palikite visą viltį, jūs, kurie čia įeinate“. 


Trijų dieviškųjų asmenų Šviesa, kuri, palai- 
mintųjų akyse spindėdama, kaip viena žvaigž- 
dė, duodi jiems tiek palaimos, teikis atkreipti 
savo žvilgsnius į šį audrų pasaulį! 
Dieviškoji komedija 


1. Dantės gyvenimas (1265—1321) 


Vidurinių amžių italų literatūra neturi tokio herojinio epo, 
kaip „Rolando Giesmė“ ar „Nibelungai“. Bet italai turi žmogų, 


kuris literatūroje 
ryškiausiai parodė 
visą krikščioniškų- 
jų vidurinių amžių 
dvasią. Tas žmo- 
gus tai — Dantė 
Alighieri. 

Dantė gimė Flo- 
rencijoje, kuri try- 
liktame amžiuje 
buvo vienas reikš- 
mingiausių ir tur- 
tingiausių Italijos 
miestų. Jau XII 
amž. Florencija bu- 
vo beveik nepri- 
klausoma, popiežių 
globojama. Iškilus 
kivirčams tarp po- 
piežių ir vokiečių 
imperatorių, tas 
miestas pasijuto vi- 
sai savarankiškas. 


Dantė 


Florencijos gyvenimas nebuvo ramus; čia smarkiai kovojo 
dvi partijos — imperatoriaus šalininkai, didikai gibelinai ir sa- 


167 


Jaunystė 


Meilė ir poezija 


Ištrėmimas 
ir mirtis 


vivaldybės bei popiežiaus šalininkai, l'audies partija, gvelfai. 
Tos partijos kartais taip susipešdavo, kad vieniems laimėjus, 
kiti buvo ištremiami, o jų namai kartais su žeme sulyginami. 
Šitame judriame, turtingame, gražiame, bet pilname politinių to 
laiko aistrų mieste ir išvydo pasaulį 1265 m. didžiausias vidu- 
rinių amžių poetas. 

Jis kilęs iš turtingos gvelfų šeimos. Dar vaikas buvo, kai 
mirė jo motina. Netrukus susilaukė pamotės. Dantė augo su 
seserimis ir broliais besimokydamas. O mokytis jis mėgo, tik 
nebuvo kur. Todėl Dantei mokykloj teko išeiti tik paprastą 
gramatikos mokslą; gerai lotyniškai jis tepramoko vėliau (apie 
20 m.), pats savarankiškai lotyniškus raštus beskaitydamas. 

Dar visai jaunas Dantė pamilo gražią ir dorą florentietę 
Beatričę, kuri susilaukusi vos 24 metų mirė (1290). Tai mote- 
riai pagerbti poetas išleido lyrikos rinkinėlį „Vita Nuova“ 
(„Naujasis Gyvenimas“) ir vėliau savo nemirštamąją „Dieviš- 
kąją Komediją“. Tačiau šitoji kilni meilė netrukdė Dantei suda- 
ryti šeimą. Jis vedė Gemmą Donati ir susilaukė keturių vaikų. 

Kaip tikras karšto temperamento florentietis, Dantė uoliai 
dalyvauja politiniame gyvenime. 1300 m. jį išrenka į Floren- 
cijos prijorus (miesto tarybos narius). Bet tuo laiku gvelfų par- 
tija, kuri valdė respubliką, skilo į baltuosius ir juoduosius; pir- 
mieji, artimi gibelinams, palaikė imperatorių, o juodieji demo- 
kratai norėjo respublikos ir buvo palankūs Bonifacui VIII. 
Dantė stojo į baltuosius. Tačiau kai 1301 m. popiežiaus pakvies- 
tas Karolis Valua (Valois) užėmė Florenciją, baltiesiems pasi- 
darė ankšta. 1302 m. Dantė su kitais baltaisiais buvo ištremtas. 

Skaudu buvo poetui be gimtojo miesto. Jis rūpinas su- 
grįžti. Tačiau svajonės neįvyksta, ir poetas vis negali pamatyti 
mielosios Florencijos. Jis klajoja iš miesto į miestą, imasi įvairių 
mokslų. Kai kas mano, kad jis klausė paskaitų net Paryžiaus 
Sorbonoje, to laiko garsiausiame mokslo židiny. 

Ištrėmime Dantė parašė ir savo žymiausią veikalą „Die- 
viškąją Komediją“, vis dar tikėdamasis sugrįšiąs pas saviškius. 
Tačiau apie 1315 m. galą viltys sudužo: Dantė buvo pasmerk- 
tas dar kartą; ne tik jis, bet ir jo vaikai. Su jais (Petru, Jo- 
kūbu ir dukterimi Beatriče) ir keliais draugais paskutinius me- 
tus praleido Ravenoj. Mirė poetas 1321 m. rugsėjo 14 d. Vė- 
liau jo kūną Florencija norėjo susigrąžinti, tačiau tiems, kuriems 
nereikėjo jo gyvo, Ravena nedavė nė mirusio. 

2. Dantė ir Beatričė 


Kas buvo toji Beatričė, kuriai išaukštinti Dantė parašė savo didijį 
kūrinį? — Žinių apie Beatričę teturime tik tiek, kiek pats Dantė paliko 
savo „Naujaiame Gyvenime“. 
Baigdamas devintuosius metus, Dantė sutiko mergaitę, vardu Beatričę. Pirmas 
„Ji man pasirodė, sako poetas, su raudonu, kaip kraujas, rūbu, susitikimas 
paprastai ir padoriai aprėdyta, apjuosta ir papuošta, kaip jos jaunu- 
čiui amželiui pritiko. Tą akimirką ... gyvybės dvasia, glūdinti paslap- 
tingame širdies kampely, pradėjo taip stipriai virpėti, kad ji garsingai 
ėmė reikštis silpniausiais pulso tvaksėjimais“. 
Toji devynerių metų kūdikis darė gilų įspūdį ne tik poetui. Net tie, 
kurie jos vardo nežinojo, dėl jos nepaprastumo taip pat ją vadindavo Beatriče 
(Beatitudo=palaima, Palaimutė). 


Dantė skaito Beatričei ir jos namiškiams. 


Pamatęs kartą, Dantė troško ir dažniau matyti tą „iaunutį angelėlį'. Antras 
Tačiau niekur jos nesutiko ir tik po devynerių metų vėl ją išvydo. Dabar susitikimas 

„Ši nuostabi valdovė, sako poetas, pasirodė man baltai, kaip sniegas 

apsitaisius, dviejų vyresnio amžiaus kilnių moterų tarpe. Ir eidama ji 

pažvelgė į tą pusę, kur aš bailiai stovėjau, ir su savo neapsakomu 

malonumu, už kurį nuo to laiko buvo atlyginta aukštesniame pa- 

sauly, ji mane pasveikino taip reikšmingai, kad pasijutau, lyg būčiau 

pakilęs aukščiau visų laimės ribų... Kai jos žodžiai pasiekė mano 

ausį, mane apėmė toks džiaugsmas, kad bėgau iš žmonių minios, 

kaip apsvaigęs; įlindau į ramų savo kambario kampelį ir paskendau 

mintyse apie Beatričę“. 


169 


Priedanga 


Beatričės 


mirtis 


Dorumas 


Kas toji 
Beatričė? 


Šitas susižavėjimas įsirėžė ir į Dantės veido bruožus. Pastebėjo tai 
draugai ir ėmė klausinėti, ką jis pamilęs. Dantė slepia mylimąjį vardą. 
Jis apsimeta pamilęs vieną damą. Jai parašo ir eilėraščių. Dantės draugai 
patiki, nors pats poetas tik apie Beatričę tegalvoja. Kai dama-priedanga 
išvažiuoja iš Florencijos, Dantė suranda kitą moterį, už kurios galėtų slėptis 
su tikrais jausmais. Dėl šito sekiojimo paskui moteris žmonės pradeda visaip 
apie Dantę šnekėti. Apkalbų gandas pasiekia ir Beatričės ausį. Kartą 
sutikusi poetą, Beatričė jo nepasveikina ir nebenusišypso maloniai. O tame 
šypsny, jos žvilgsny ir balse buvo visa Dantės laimė. Jos netekęs, poetas 
verkia pasikukčiodamas, kaip nuplaktas vaikutis. Norėdamas atgauti Beatričės 
palankumą, Dantė rašo jai eilėraštį. 

Kartą draugijoje Dantė netikėtai pamato Beatričę. Susijaudinęs, bijo- 
damas, kad neparvirstų, jis atsiremia į sieną, o paskui išeina, pasiremdamas 
i draugą. Nuo to laiko jis pasiryžta apdainuoti tik Beatričės grožį ir dorumą. 
Netrukus miršta jo širdies damos tėvas. Sielvartas suspaudė mergelės širdį. 
Apdainuodamas jos skausmą ir jos tėvo mirtį, poetas lyg nujaučia, kad ir 
ji greit mirs. Ir iš tikro, Beatričė miršta. Dantė liūdi metus. Jį nori sura- 
minti kita, graži, protinga ir jam patinkama moteris; bet kai pasirodo sapne 
jaunutė su raudonu drabužiu Beatričė, poeto visos mintys vėl nukrypsta 
i ją. Poetas pasiryžta: „Aš tikiuos apie ją pasakyti tai, ko dar nebuvo 
pasakyta nė apie vieną moterį“. Ir savo pažadą ištesėjo: „„Dieviškojoj Ko- 
medijoj' Beatričei tenka viena garbingiausių rolių. | 

Beatričę taip išgarbina Dantė dėl jos dorumo. Ji skyrėsi iš daugelio 
Florencijos moterų. 

„Ji žengė apsivainikavusi, pasipuošusi nusižeminimu, nerodydama 
jokios tuštybės dėl to, ką ji matė ir girdėjo. Daugelis praeidami tar- 
davo: tai ne moteris, bet gražiausias dangaus angelas. Kiti sakydavo: 
ji stebuklas; garbė Viešpačiui, kurs leidžia tokias puikias būtybes. 
O aš sakau: ji būdavo tokia nusižeminusi ir dora, kad visi, kurie į ją 
pažvelgdavo, pajusdavo tokį ramų ir saldų kuklumą, kad jie nega- 
lėdavo prasijuokti, ir nė vienas negalėdavo pažvelgt i ją neatsidūsėjęs“ 
(V. N. 26). „Dievas davė Beatričei tą aukščiausią malonę, kad tas 
žmogus negali susilaukti blogo galo, kurs vieną kartą su ja kalbėjo“. 

Taigi jos skaistumas, dorumas, gražumas veda Dantės sielą išganymo 
keliu. Todėl „D. Kom“ ji bus netoli Marijos kojų. 

Kas buvo toji Beatričė, niekas tikrai negali pasakyti. Kai kas manė, 
kad jos visai nebuvę, ji tesanti tik vaizduotės padaras; tačiau šiandien iš 
Beatričei skirtų eilėraščių nuoširdumo ir iš Dantės mėgstamo realizmo apdai- 
nuoti istorinius žmones, daug kas tvirtina, kad Beatričė tikrai gyveno, nors 
pavardė tikrai nežinoma. Vieni mano, kad ji buvo Dantės kaimyno Foliko 
Portinari duktė, kiti įrodinėja, kad tai anksti mirusi Dantės žmonos Gemmos 
sesuo arba artima giminaitė. Tik Gemmos mirusią seserį ar giminaitę gar- 
bindamas, Dantė tegalėjęs neužgauti savo žmonos. 


3. „Dieviškosios Komedijos“ planas 


Dantės „Dieviškojoj Komedijoj“ aprašyta kelionė per pra- 
garą, skaistyklą ir dangų. Kelionės aprašymams Dantė pasi- 

naudojo „Eneidos“ ir kitų antikinių bei vidurinių amžių raštų 
pasakojimais apie gyvenimą po mirties. Bet jis mokėjo saviškai 
tą medžiagą sutvarkyti ir papuošti ją galingais fantazijos pa- 
veikslais'. 


Pragarą Dantė 
vaizduoja žemes 
gelmėje; jo forma 
— maždaug ap- 
verstas kūgis ar 
piltuvėlis, kurio 
smaigalys yra že- 
mės centre. Pra- 
garo apverstas kū- 
gis yra šiauriniam 
žemės  pusrutuly. 
Antrasis, pietinis, 
pusrutulis apsem- 
tas okeano, yra 
kalnas, vidury pa- 
našus į kūgį su te- 
rasomis. Tai Skais- 
tykla. Kalno vir- 
šuj žemiškasis Ro- 
jus. Toliau prasi- 
deda Dangaus ne- 
aprėpiamos begali- 
nės  koncentrinės 
sferos. Jos apgau- 
bia žemę, kaip pa- 
saulio centrą (Ptolomejaus teorija), ir juo toliau nuo žemės, juo 
tos sferos greičiau juda. Viršum Dangaus sferų ties Skaistykla 
yra nejudamas Empirejus—pati Dievo buveinė. (žiūr. paveikslą). 

Kiekviena atskira sielų buveinės dalis (Pragaras, Skaistyk- 
la, Dangus) suskirstyta taip pat labai simetriškai. — Pragaro 
yra devyni koncentriniai ratai ir prieangis, taigi iš viso dešimt 
dalių. Kai kurie ratai turi po kelis kitus mažesnius ratus — 
skyrius: septintasis — 3 skyrius, aštuntasis — 10, devintasis — 4. 


adis gu dejimas (kestas 


mas] 


Baltasis kūgis juodam skrituly yra Pragaras, išsi- 
kišęs kūgis — Skaistykla, ratai — Dangus. 


1 Dantė savo kūrinį buvo pavadinęs „Komedija“. Jis tuo norėjo pa- 
žymėti, kad kūrinys parašytas itališkai (ne lotyniškai) ir kad aprašomi da- 
lykai baigiasi gerai. Epitetą „dieviškoji“ pridėjo vėliau Dantės garbintojai. 

Juo sunkesnė Dantei atrodo nuodėmė, juo tos nuodėmės ratas 
siauresnis ir giliau nugrimzdintas. 

Skaistykla turi tiek pat skyrių, kaip ir Pragaras. 

Dantės Dangaus sferos suskirstytos ptolomejiškai, planetų 
ir žvaigždžių sferomis. Taigi „Dieviškosios Komedijos“ fonas 
yra ne tik žemė, bet ir visas pasaulis. 


Lialas 

3aalas 
A1atas 
S1wmltas 


go 
.iHaetikai - tiesos priešininkai, 


E a bs arti 

10ias Smurtininkai r I 5 

3 1atas (Kostas) 


Čntre Šiuujeris. Išdavikai 


Pragaro planas 


4. „Dieviškosios Komedijos“ turinys 


a) Pragaras. — Savo gyvenimo vidury Dantė pasijunta 
paklydęs tamsiame miške. Išsigandęs jis eina į kalnelį, ap- 
šviestą spindulių, bet kelią jam pastoja trys plėšrūs žvėrys: 
vilkė. Dantė traukias nuo jų į tamsiojo miško gilumą. Čia jis 
sutinka Vergilijų, Beatričės atsiųstą Dantei padėti. 

Vergilijus veda poetą kitu keliu — per Pragarą; abu po- 
etai greit atsiduria ties vartais, kurių angoje įrašyta: „Palikit 
visą viltį, jūs, kurie čionai įeinate“. Keleiviai įžengia. Aplinkui 
tamsu. Girdėti tk dejuojant, keikiant ir verkiant. Tai Pra- 
garo prieangis, kur kenčia ištižėliai, lepšiai, egoistai, 
kurie gyvenime nedarė nei gera nei bloga; tų bevalių žmonių 
nei dangus nei pragaras nenori priimti. 

Toliau keleiviai atsiduria pirmame pragaro rate — Limbe, 
kur yra sielos, nepažinusios Kristaus tikėjimo. Čia yra ne- 
krikštytų kūdikių, senovės didvyrių ir išminčių vėlės. Čia gy- 
vena ir patsai Vergilijus. Antrame rate gašliųjų vėlės; 

nuolatinio didžiulio sūkurio blaškomos, nesustodamos, daužyda- 
mosios ir verkdamos, skrenda kartu su savo nuodėmės draugais. 
Trečiame rate keleiviai mato, kaip apsirijėlius plaka nuo- 


Beatričė siunčia Vergilijų Dantės gelbėti. 


latinis lietus, sniegas ir kruša. Ketvirtame — šykštuoliai 
ir pinigų eikvotojai nuolat susidaužia, keikdamiesi ir ritindami 
milžiniškus akmenis. Penktame rate Stikso purve pik- 
čiurnos pešasi, nepaprastai įnirtę. 

Prie Stikso purvinų vandenų stovi Liuciferio miesto sie- 
nos, kur Dantė ir jo vadas įeina tik angelui su ugnies kalaviju 
vartus atidarius. Už vartų keleiviai atsiduria šeštame rate 
savotiškose kapinėse, kur ugnies įkaitintuose, atidarytuose kars- 
tuose vaitoja heretikai, bedieviai. Septintasis ratas — smur- 
tininkų buveinė. Ji padalyta į tris skyrius. Pirmame Dantė 
mato verdančio kraujo upėj panardintus tuos, kurie griebėsi 
prievartos prieš artimą; todėl čia vagys, žmogžudžiai, tironai 
negali iškišti galvos iš upės, nes pakraščiais bėgioja centaurai ir 
laido į juos strėles. Antram skyriuj — savižudžiai. Jų vėlės 
išaugusios į kreivus, juodus, nuodingus medžius. Baisūs paukš- 
čiai, harpijos, tupi ir peri juose, o iš įdrėkstų ir nulaužtų šakų 
srovena kraujas. Trečiame skyriuje, pelkėse, ant parkritusių 
ir susikūprinusių smurtininkų prieš Dievą lyja ugnies lietus. 

Aštuntasis ratas gerokai siauresnis už kitus, tačiau jo de- 
šimtyje „kišenių“ (skyrių) sugrūsti įvairūs apgavikai, klastinin- 
kai. Pirmame skyriuj — piktosios dvasios plaka suviliotojus ir 
tarpininkus; o antrame „kišeniuj“ biauriuose mėšluose skęsta 
pataikūnai ir paleistuvės. Trečiame skyriuje uolų ugninėse duo- 
bėse galvom žemyn kenčia simonistai; jų iškištos iš žemės kojos 
dega ir svyla, kaip žibintai. Ketvirtame „kišeniuj“ netikri pra- 
našai ir burtininkai vaikščioja į užpakalį atsuktomis galvomis, 
o penktame — nusidėję teisingumui; svetimų teisių pasisavinto- 
jai sugrūsti į verdančią dervą; juos, kaip varles, piktosios dva- 
sios bado kabliuotomis strėlėmis. Šeštame skyriuje vos tik juda 
Septintame — šventvagiai, vagys, gyvačių smaugiami ir kandžio- 
jami pavirsta į pelenus ir vėl atgyja, kaip žmonės ar kaip gyvatės. 
Aštuntame — apgaulūs patarėjai ir šmeižikai; apsupti liepsnų 
liežuvių. Devintame — nesantaikos sėjėjai ir herezijų pramany- 
tojai, kapojami ir draskomi į gabalus; vieni su perskrosta krū- 
tine ir viduriais, kiti, nupiautomis galvomis pasišviesdami kelią, 
klajoja. Dešimtame — įvairūs sukčiai ir apgavikai, raupsuoti, 
drugio krečiami, pašėlę kandžioja vienas kitą. 

Pagaliau Vergilijus nuveda Dantę į paskutinį devintąjį ra- 
tą — išdavikų buveinę, — kur tų niekšų vėlės suskirstytos į 
keturis skyrius: giminių, tėvynės, svečių ir savo geradarių išda- 
vikai. Jie visi įšalę leduose taip, kad nė verkti negali, nes jų 
ašaros tuoj sušąla. Šito devintojo skyriaus centre, žemės ir pa- 
saulio centre, yra didžiausias išdavikas — Liuciferis. Jis lig 

krūtinės įšalęs leduose. Jo trys galvos, raudona, juoda ir baltai 
gelsva, triuškina tris šlykščius išdavikus — Judą, Brutą ir Ka- 
sijų, o trys Liuciferio poros didžiulių sparnų, panašių į šikšnos- 
parnio, plasnodamos sukelia baisų vėją, kuris šaldo vandenis. 
Įsikabindami į apžėlusius Liuciferio sąnarius, Vergilijus su 
Dante nusileidžia į urvą, kuriuo išeina į kitą žemės pusę. 


Dievo tarnas atgabena mirusiųjų vėles. 


b) Skaistykla. — Iš urvo išėję keleiviai laisviau atsi- 
kvepia; žvaigždėtas dangus ir virpanti jūra atgaivina Dantės 
prislėgtą krūtinę. Bet ir čia jiems Ikelią tuoj pastoja griežtas 
sargas Katonas Utikietis, nes patekti į salos pakrantę vie- 
„nam nevalia be angelo palydovo. Tik Dievo tarnas į čia atga- 

bena mirusiųjų vėles, susirinkusias pirma Tiberio įtakoj. Iš pa- 
krantės vienos sielos eina tiesiai į Skaistyklą, kitos pasilieka čia 
ilgiau. Čia lieka vėlės atskirtųjų nuo Bažnyčios, kurie mirties 
valandą gailėjosi, bet nespėjo su Bažnyčia susitaikinti. 

Toliau kopia Dantė uolėtu, nelygiu Skaistyklos šlaitu 
(antipurgatorio). Čia jis sutinka eiles apsileidėlių, kurie atgailą 
ir susitaikinimą su Dievu atidėliojo lig paskutinio momento; 
vieni iš tingėjimo, kiti užklupti staigios, netikėtos mirties, treti 
— karaliai ir valdovai — pasinėrę valdžios ir žemiškos garbės 
dalykuose, mažai tesirūpino atgaila. Jie visi turi išbūti čia tiek 
laiko, kiek žemėje gyveno. 

Naktis. Dantė užmiega. Sapnuoja, kad aras neša jį į saulę. 
Kai atsibunda, pasijunta jau esąs prie skaistyklos durų. Čia 
stovi angelas, kuris su kalaviju įrašo kaktoje septynis P, sep- 
tynių didžiųjų nuodėmių simbolį (P. lot. peccatum). Toliau 
abudu poetai lipa per septynias Skaistyklos terasas: puikybę, 
pavydą, pyktį, tinginystę, gobšumą, smaguriavimą ir gašlumą. 
— Kiekvienoj terasoj vėlės kenčia kitaip, bet visos jos pilnos 
vilties, visos jos meldžiasi. Dėl to Skaistykloj dvelkia liūdesio, 
melancholijos nuotaika. Čia nėra tos juodos nevilties, kurią 
sutinkam Pragare. 

Poetas suprato, kad Skaistykloj neužtenka parodyti kentė- 
jimai, bet reikia pasakyti ir, kaip čia vėlės skaidrėja. Taigi 
Dantė rodo ir baudžiamąsias ir gydomąsias priemones. Bausmės 
čia, kaip ir Pragare, yra šiek tiek panašios į nuodėminguosius 
nusidėjėlių darbus arba jiems priešingos. Dažniausiai sutinkame 
priešingumų: išdidieji nešioja milžiniškas sunkenybes, pavyduo- 
liams užsiūtos akys, pikčiurnos trokšta tirštuose dūmuose, tin- 
giniai-apsileidėliai nuolat bėga, šykštuoliai ir pinigų eikvotojai 
išsitiesę ant žemės, lyg materijos traukiami; apsirijėliai-smagu- 
riautojai alksta ir trokšta, o gašlieji uždaryti ugnyse (čia pa- 
našumas didesnis — geismų ugniai atsako kita ugnis). 

Bet Skaistykloj kenčiantiems tenka nuolat medituoti ir 
melstis. Jie turi medituoti apie ydų šlykštumą ir dorybių gra- 
žumą. Ir čia Dantės kai kurie pavyzdžiai yra tikrai įdomūs. 
Štai puikybės pilni išdidėliai nuolat turi mąstyti apie nusižemi- 
nimą; o dėl to jų terasos sienose išbrėžti nusižeminimo paveiks- 
lai: Švenčiausioji Mergelė Marija, Dovydas, Trajanas, tuo tarpu 
kai asloje, po puikuolių kojomis, išpiešti puikybės paveikslai: 
Liuciferis, Saulius ir t.t. Pavyduoliai taip pat turi progos mąstyti: 

švelnūs malonūs balsai jiems nuolat primena gerumo ir meilės 
paveikslus, o rūstūs, kaip perkūno, balsai mini Kaino ir kitus 
vardus; trokštantieji dūmuose pikčiurnos nuolat mato dvasios 
pakilimo vizijas, o tinginiai patys garsiai šaukia stropumo, uo- 
lumo ir apsileidimo pavyzdžius. Šy kštuoliai dieną garsiai mini 
kilnaus neturto paveikslus, o naktį šykštuolių Pygmaliono, Mido 
ir kitų vardus; gašlieji nuolat kartoja čia skaistybės, nekalty- 
bės, čia gašlumo pavyzdžius. Apmąstydamos ydas ir dorybes, 
sielos taip pat meldžiasi paskui angelus, kurie gieda giesmes, 
aukštindami tam tikras dorybes; tik vieni tinginiai nesimeldžia. 

Perėjęs visas terasas, Dantė pasiekia Žemiškąjį Rojų su 
pikto ir gero medžiu vidury. Čia išnyksta Vergilijus, o Dantei 
pasirodo nauji globėjai; tai Matilda, kuri dainuodama skina 
gėles, ir Beatričė, kuri su dideliu triumfu nusileidžia iš dangaus. 
Nuplautas Letejos upėj (atgailoje) ir atsigėręs gaivinančio Euno- 
jos vandens, Dantė gali kilti į Dangų. 

c) Dangus. — Dantės vadovas per dangų, Beatričė, pa- 
kelia savo akis į saulę, o Dantė įsižiūri į jos žvilgsnį ir kyla į 
viršų. Mėnulio sferoj juodu randa vėles tų, kurie žemėj 
negalėjo ištesėti savo pažadų, nes pikti žmonės sutrukdė jų 
pasiryžimus (pav., įstojusios į vienuolyną merginos brolių ar tėvų 
buvo iš ten išplėštos ir ištekintos). Merkuro sferoj Dantė 
mato vėles tų, kurie padarė didelius darbus, žemiškos garbės 
įkvėpti, Aušrinėj (Veneroj) džiaugiasi tie, kurie gyvendami 
buvo atsidavę žemiškai meilei, bet nebuvo užmiršę ir Dievo bei 
artimo meilės, 

Saulės sfera skirta katalikybės mokslininkų-teologų ir 
didžiųjų vienuolių vėlėmis; čia Dantė mato šv. Tomą, šv. Pran- 
ciškų Asižietį, šv. Domininką ir kitus. Marso sferoj gyvena 
krikščionių karžygiai. Dantė mato, kaip jų vėlių didžiulės eilės 
sudaro spindintį kryžių, kur stebuklingai matyti Išganytojo 
bruožai. Jupitery iš krikščionių valdovų ir karalių vėlių 
susidaręs milžiniškas skraidąs šviesus erelis prabyla į Dantę, 
lyg vienas nuostabus balsas. Saturno sferoj Beatričė Dantei 
parodo beribėj erdvėj besibaigiančius laiptus; jais kyla ir lei- 
džiasi nesuskaitoma daugybė šviesų; tai vėlės, mėgusios žemėj 
mąstyti, susitelkti. 

Toliau Dantė kyla per nejudamų žvaigždžių ir 
Kristalino (Primum Mobile) sferas. Jis mato Kristaus ir 
Marijos triumfą; o Beatričės prašomi, apaštalai Petras, Jokūbas 

ir Jonas paeiliui patikrina Dantės tikėjimą, viltį ir meilę. Pas- 
kutinėj sferoj jis aprašinėja pirmojo judėjimo priežastis. Kas 
žemėj labiau mylėjo Dievą ir artimą, tas ir danguje gali dau- 
giau laimės pajausti. Tačiau niekas iš dangaus gyventojų laimės 
netrokšta daugiau, kaip jos turi. 

Lig šiol Dantė, kalbėdamasis su šventosiomis vėlėmis, ne- 
galėjo matyti jų bruožų, nes jos vaizduojamos šviesos forma. 
Prie Empirejaus Dantei leidžiama matyti palaimintuosius su kū- 
nais, kaip jie bus po paskutinio teismo. Poetas mato juos ne 
sferose, bet mistinėj rožėj, kurią jie sudaro. Norėdamas, kad 
paaiškintų, jis atsigręžia į Beatričę, bet jos vietoj randa šv. Ber- 
nardą. Jis parodo Beatričę, užėmusią vieną iš aukštesnių rožės 
laipsnių. Dantė už visa dėkoja. Šv. Bernardas prašo Marijos 
užtarimo, kad poetui būtų suteikta malonė išvysti Šv. Trejybę. 
Malonė suteikiama, tačiau poetas neįstengia papasakoti apie Tai, 


"kas judina saulę ir žvaigždes. 


5. Kūrybos charakteris ir grožis 


„Dieviškoji Komedija“ sunku įterpti į kokį griežtai nusta- 
tytą žanrą. Pirmiausia ji atrodo pasakojamasis kūrinys. Tačiau 
tai nėra epas. Tik negriežtai kalbėdami, ją galėtume vadinti 
poema. Jei įsižiūrėsime į atskiras kūrinio vietas, į epizodus, tai 


jie pasirodo gana įvairūs. Vieni jų lyriški (Franceska de Rimini 


ar malda į Mariją), kiti epiški (Kačiagida, Ulysas), treti idiliški 
(Matilda Žemės Rojuje), ketvirti dramiški (Ugolino). Vienuose 
epizoduose stipriau pasireiškia viena kūrybinė galia, kituose 
kita. Sakysim, kuriamoji vaizduotė vienur sau pavyzdžius ima 
iš realaus gyvenimo, kitur ji yra laisvas šviesų, spalvų, judėjimo 
žaismas. Ne vienodai pasireiškia ir jausmas, protas. Šitas Dan- 
tės kūrybos įvairumas, jos elementai ryškėja iš pavyzdžių. 

a) Dramiškumas ir realizmas. — Poeto sugebė- 
jimą pasakojimą draminti, prisunkti jį stiprių konkrečių jausmų 
matome iš Ugolino epizodo. 

Dantė su Vergilijum eina per devintą ratą. Jie girdi vai- 
tojant, dantimis kalenant. Tai išdavikai kenčia įšalę Kocito 
leduose lig galvos ir dar giliau. Tamsoje vienam iš pasmerktųjų 
poetas netyčia įspiria koja į galvą, ir tas pradeda jį keikti. Kiti 
išdavikai verkia, bet jų ašaros tik išteka ir tuoj sušąla. Šitoj 

ledo ir tamsos karalystėj Dantė pamato dvi galvas, kurių viena 
pridengia antrą. 


Ugolino ir Ruggieri 


Vergilijus su Dante prie jų prisiartina — čia prasideda lyg 
prologas — ir pasirodo, kad vienas pasmerktųjų iš bado dan- 
timis kremta antro galvą. Dantės pakalbintas, „nusidėjėlis at- 
gręžė burną nuo kraugeriško valgio ir, nusišluostęs lūpas galvos 
plaukais, kurią graužė iš užpakalio, prakalbėjo“. Nusikaltėlis 
pasirodė esąs grafas Ugolino ir graužiąs išdaviko Ruggierio gal- 
vą. Jis buvęs ištikimas Ruggieriui; būtų pasiryžęs net mirti už 
jį. Tačiau Ruggieri, norėdamas atsikratyti Ugolino, apkaltinęs 
ir imetęs jį su vaikais į kalėjimą. 

Pati Ugolino drama prasideda kalėjimu. — Grafas sapnavęs šiurpų 
sapną. Ruggieri atrodęs jo ponas ir valdovas. Jis ginęs kalno linkui vil- 
kus su vilkučiais. Šitoj medžioklėj Ruggieriui padėję kiti, kurie turėję iš- 
alkusias, bet gerai dresiruotas kales. Kai vilkas su vilkučiais pailsę, kalės 


su aštriais dantimis juos sudraskiusios. Ugolino pabudo. Dar neaušo. Iš- 
girdo, kad jo sūnūs pro miegus verkia ir prašo duonos. 

Sapnas ir Ugolino miegančių sūnų verksmas — negeras tai ženklas. 
Ateina pusryčių valanda, Ugolino laukia atnešant valgyti. Bet išgirsta jis 
tik užkalant duris. „Aš pažvelgiau į savo vaikus tylėdamas: aš neverkiau, 
nes viduje pasijutau pavirtęs į akmenį“, sako apie tą baisią valandą Ugolino. 
„Mano sūnūs verkė; mano jaunasis Anzelmas tarė: „Kodėl tu taip į mus 
žiūri, tėve? kas tau yra?“ „Aš dar neverkiau ir nekalbėjau per visą dieną 
ir kitą nakti“. Koks baisus buvo tėvo sielvartas, kai ryt rytą jis pamatė 
savo sūnų veidus, bado iškraipytus. Nevilties pagautas, Ugolino ima kan- 
džioti savo rankas. Sūnūs nesupranta tėvo: „Tėve, mūsų skausmas nebus 
toks šlykščiai baisus, jei tu suvalgysi mus: tu davei mums nelaimingąjį 
kūną ir tu jį atsiimk!..“ Kad nedidintų sūnų skausmo, tėvas nutyla. 

Lig šiol veiksmas kilo, kol pasiekė aukščiausią laipsnį, krizę. Toliau 
eina nusileidimas ir katastrofa. — Ugolino nutyla; juoda tyla 
trunka tris dienas. Ketvirtą dieną sūnus Gaddo, parpuolęs prie tėvo kojų, 
lyg pamišęs, kliedėdamas sako: „Tėve, argi tu man nepagelbėsi?“ Tai taręs, 
jis miršta. Miršta vienas po kito ir kiti trys. Nusilpęs tėvas parkrinta prie 
vaikų lavonų; dabar nebaisu mirti, sūnų mirtį iškentėjus. Bet dar dvi dienas 
jis kalbasi su mirusiais, kol jį patį ir jo skausmą nugali badas. 

Vos pabaigęs pasakoti savo ir vaikų bado istoriją, akis iš- 
vertęs, Ugolino puola savo priešą, su šuns įniršimu kerta dan- 
timis į jo galvą ir vėl ją ėda. 

Ar bereikia aiškinti, kad poeto kuriamoji vaizduotė čia 
sėmėsi medžiagos iš realaus gyvenimo? Badas-alkis, vienas iš 
žemesniųjų žmogaus instinktų, čia sujungiamas su pykčio-keršto 
jausmu. Abu jausmai išreikšti taip pat labai realistiškai, natū- 
ralistiškai, būtent — ėdimu. Ir tas ėdimas atrodo, kaip šuns. 
Tai dar labiau sustiprina įspūdį. Kad šuo ar vilkas ėstų žmo- 
gaus galvą, nebūtų taip šiurpu, bet dabar protingas žmogus 
triuškina sau lygaus galvą. Čia žmogus atrodo tikrai žemas 
gyvulys, žemesnis už šunį. Šitokio realistiško ryškumo pilnas 
visas Pragaras. Niuansus, šešėlius piešdamas, palygindamas ir 
visur kitur Dantė atrodo puikus gyvenimo stebėtojas. Pasta- 
bumas, gyvenimo pažinimas leidžia poetui vaizdingai pasakoti. 

b) Idilė ir alegorija. — Kuriamoji vaizduotė iš gy- 
venimo gali pasirinkti, kas gražu, ir neimti to, kas negražu. 
Kada tokią idealizuotą, išdailintą sceną poetas pripildo švelnių 
jausmų, tada gimsta idilė. Dantė gražią idilę davė Žemės Rojuje, 
kurią mes pavadinsime Matildos idile. 

Įėjęs į Rojaus sodą, poetas pastebi daugybę gražių augmenų ir gaivi- 
nančių pavėsių, kuriuose švelnėja gimstančios dienos spinduliai. Dantė eina 
pieva, iš kurios kyla švelnūs kvapai; lengvutis vėjelis, kaip malonus zefyras, 
glosto jo kaktą. Medžių viršūnėse paukšteliai kelia koncertus, su džiaugsmu 
sveikindami aušrą. Priėjęs upę, poetas mato jos skaidrius vandenis; tyriausios 
upės negali lygintis su jais, jei jie būtų ir pavėsy. 

Anapus upės Dantė pamato moterį; ji gieda, skindama gėles. Suža- 
vėtas poetas prašo gražiąją Rojaus gyventoją prisiartinti, kad galėtų su- 
prasti jos giesmę. „Kaip lengva šokėja, kuri lyg be jokio judesio pastangos, 
vos palietus žemę, grakščiai deda koją už kojos, taip jaunoji moteris atsi- 
gręžė į mane“, sako Dantė; „tarp gėlių, kurios spindėjo aukso ir rožės 
spalvomis, ji atsigręžė panaši į nekaltą mergelę, kuri nuleidžia kukliąsias 
akis“. Kai ji prisiartina prie upės krašto ir pakelia blakstienas, Dantė pa- 
stebi jos nuostabiai skaistų žvilgsnį. Matilda, ta jaunoji moteris, nusišypso 
ir vėl skina gėles. Matydama poetą nustebusį, ji pasisiūlo paaiškinti, kodėl 
ji šypsosi ir gieda psalmę: „Tu pradžiuginai mane“. Ji taip elgiantis, kad 
čia laimės vieta — Rojus. Dar paaiškinusi dviejų upių reikšmę, gražioji 
moteris ugningu meilės balsu pragysta naują psalmę: „Palaiminti tie, kurių 
nuodėmės atleistos“, ir, „kaip nimfos, kurios bėga į mišką, vienos pasislėpti 
nuo saulės, kitos jos pamatyti, ji pradėjo eiti upės pakraščiu prieš srovę“. 

Štai idilė, kuri iš tikro leidžia pajusti pirmykštės palaimos, 
Rojaus nekaltus džiaugsmus. Todėl pamatuotai daugelis kritikų 
mano, kad dėl skaistumo ir gaivinančio grakštumo toji scena 
yra viena gražiausių idilių italų literatūroj. 

c) Procesijos alegorija. — Visam kūriny sutin- 
kame nemaža alegorijų, tačiau niekur tiek gausiai jų neranda- 
me, kaip procesijoj, Beatričei pasirodant. 

Rojuj eidamas į saulėtekį greta Matildos, tik antroj upelės pusėj 
Dantė pastebi nepaprastą šviesą, nušvietusią sodą. Ne, tai ne žaibas, nes 
medžių žalume oras užsidega raudonai, ir pasigirsta nuostabi melodija. Įsi- 
žiūrėjęs jis pastebi septynias dideles žvakidės, o už jų žmones; jų rūbai 
nežemiškai balti. Nuo žvakidžių atsiskiria septynios liepsnos ir išsirikiuoja. 
Toliau pasirodo poromis 24 seneliai, kurių galvos papuoštos lelijomis. Jie 
gieda: „Būki pagarbinta tarp Adomo dukterų!“ Už senelių keturi šešia- 
sparniai žvėrys, 0 jų tarpe triumfo vežimas, traukiamas grifo — pusiau liūto, 
pusiau erelio. Iš dešinės vežimo pusės, lyg šokdamos, eina trys moterys, 
o iš kairės — keturios. Užpakaly vežimo linguoja septyni senukai, kurių 
galvos papuoštos rožėmis. Kai procesija sustoja, vienas iš jų tris kartus 
sugieda: „Ateik, mano sužadėtine, nuo Libano“. 

Tai giesmei pritaria visi kiti, ir šimtas angelų pakyla ties vežimu gie- 
dodami ir šaukdami: „Meskime lelijas pilnomis rankomis“. Tada rytuose 
Dantė pamato rausvą dangų, kaip rožę, jame tekančią saulę, o gėlių debesy 
moteriškę. Jos rūbai raudoni, kaip liepsna, ant pečių žalias apsiaustas, 
baltas šydas, ir galva laurais papuošta. Nors Dantė ir nemato jos už- 
dengto veido, tačiau pajunta širdy senosios meilės galybę; jis atspėja, kad 
taip triumfaliai nusileido Beatričė. 

Beatričė prabyla — rūsčiai, su priekaištais dėl Dantės neištikimybės. 
Toji kalba tiesiog parodo realius moters jausmus. — Pirmiausia Beatričė 
klausia Dantę, ar jis pažįsta ją ir kaip drįso kopti į laimingųjų buveinę. 
Poetas, kuris, tarytum, kitokio susitikimo tikėjosi, nuleidžia galvą, lyg 
suakmenėjęs. Bet kada, lyg jį užtardamos, dvasios pradeda klausti Beatričę, 
kodėl ji ji baranti, Dantė pravirksta ir sudejuoja. Beatričė kreipiasi į ange- 

lus ir pasako, kaip jos vaikiškas veidelis padaręs Dantei kilnios įtakos; 
bet kai ji mirusi ir tada tapusi gražesnė ir galingesnė, tai Dantė nusikrei- 
pęs nuo jos ir susiradęs kitų moterų; vėliau jis sunykęs taip labai, kad 
jo gailėdamasi ji turės nusileisti į Limbą ir prašyti Vergilijų išvesti jį iš 
pražūties. Beatričė pažada Dantei atleisti, jei jis prisipažins kaltas. Aša- 
rodamas, gėdos prislėgtas, poetas vos ištaria „taip“. Tada Beatričė liepia 
pakelti galvą ir žvelgti į ją. Nors ir pro šydą pamatęs dieviškosios moters 
grožį, poetas pajunta tokį gailestį, kad jo suspausta širdis apalpsta. Kai 
Dantė atgauna sąmonę, jis prie savęs pamato gražiąją Matildą, kuri pa- 
nardina poetą Letejoj. Nuplautą Dantę apsupa keturios šokėjos dainuoda- 
mos: „Čia mes esame nimfos, o danguje žvaigždės“. Dabar jau poetas pa- 
mato Beatričės neuždengtą veidą. Bet čia jį vėl apsupa kitos trys šokėjos. 
Jų paragintas jis su tokiu alkiu žiūri į mylimąją, kol jos dieviškasis šypsnys 
visai jį pavergia. . 

Dantės pirmas susitikimas su Beatriče ir jos žodžiai teturi 
tiesioginę reikšmę. Tačiau pats Beatričės asmuo simbolizuoja 
teologiją, dieviškų dalykų mokslą. Toji alegorija aiški Dan- 
gaus kelionėje, tačiau visas ryškumas iškyla kaip tik procesijos 
epizode. — Septynios žvakidės su liepsnomis reiškia septynias 


Šv. Dvasios dovanas; 24 seneliai su lelijomis ant galvų — 24 


Sen. Testamento knygas; 4 žvėrys — keturias Evangelijas; gri- 
fas, žvėris liūto kūnu, su erelio galva ir sparnais, reiškia Dievo- 
Žmogaus dvejopą prigimtį; trys moteriškės dešinėj — tris teo- 
logines dorybes (tikėjimą, viltį, meilę), o keturios moteriškės 
iš kairės vežimo — 4 kardinalines dorybes; 7 seneliai, pasi- 
puošę rožėmis, ženklina paskutiniąsias 7-nias Naujojo Testa- 
mento knygas. Kada, procesijai sustojus, gėlių debesy iš dan- 
gaus nusileidžia Beatričė, tada be išvadžiojimų aišku, kad ji 
reiškia teologiją, kuri viena tegali aiškinti visas šv. Rašto dalis 
ir dorybių mokslą. Tik mokslas, kuris aiškina amžinuosius 
dalykus, tegali būti taip iškilmingai sutiktas, ir jis tegali vesti 
žmogų-Dantę į paskutinį tikslą — dangų. Būdama apreikšto- 
sios tiesos simboliu, Beatričė reiškia ir autoritetą, kurį Dievas 
davė Bažnyčiai žmonėms mokyti. 

d) Fantazija, harmonija, entuziazmas. — 
Pragaras atrodo gyvenimiškas, realistiškas, dramiškas. Skai- 
stykloj dramiškumo mažiau. Jos pagrindinė nuotaika — me- 
lancholija, ilgesys. Dangus — palaimos ir šviesos buveinė — 
rodo poeto kuriamosios vaizduotės lankstumą, kalbos ritmo 
harmoningą pajautimą ir religinį nuoširdumą, entuziazmą. 

Nors dangui piešti poeto kuriamoji vaizduotė ima pavyz- 
džių iš tikrovės, tačiau renkasi tuos paveikslus, kurie skaistesni, 

džiaugsmingesni. Tam tobulajam džiaugsmui, kuris daug sun- 
kiau vaizduoti kiekvienam poetui, Dantė pasirenka dažniausiai 
šviesą su įvairiais efektais ir niuansais. Mokėjimas laisvai žaisti 
šviesos priemonėmis čia tiesiog vadinamas fantazija, fejerija, 
kurios esmė aiškėja iš pavyzdžio. 


„O, džiaugsme! Neapsakoma palaima!“ 

Juo Dantė kyla aukštyn, juo Beatričė atrodo gražesnė, juo jos šyps- 
nys darosi labiau žavįs; jį prisimindamas, Dantė net turi prisimerkti, kaip 
prieš saulę. Tai rodo, kad Beatričė su Dante netoli Empirejaus. Čia švie- 
sa tokia galinga, kad Dantė nieko nebeatskiria. Beatričės pamokytas jis: 
įgauna naujos jėgos. 

„Aš pamačiau, sako jis, šviesą upės pavidalo, kuri žibėjo tarp 
dviejų kraštų, išpuoštų puikiausio pavasario gėlėmis. Iš tos upės kilo 
žiežirbos, kurios triško tarp gėlių ir suteikdavo joms spindėjimą ru- 
bino, apsupto auksu; bet greitai tos žiežirbos, lyg apsvaigusios nuo 
dangiško kvapsnio, nuolat atskrisdavo į stebuklingąją srovę, kai kitos. 
iš ios pakildavo“. 

Beatričė paaiškina, kad galėmis ir žiežirbomis pridengia šventųjų. 
palaima. 

Nuoširdaus entuziazmo prisikvėpusios visos Dangaus gies- 
mės. Tai ryškiai matyti šv. Bernardo maldoj į Mariją: 

„Nekaltoji Mergele Motina, savo sūnaus dukterie, nužemintoji, 
bet iškeltoji aukščiau už visokį sutvėrimą, amžinosios valios nejudoma. 
riba, tu taip išaukštinai žmogaus prigimtį, kad Dievas neatsisakė tapti 
savo paties kūriniu. Tavo širdy buvo įžiebta toji meilė, kurios spin- 
duliai išdaigino dangiškos ramybės glūdumoje tą spindinčią gėlę. Kaip 
saulė savo vidurdienį, tu uždegi mus karštąia meile; tu esi miršta- 
miesiems gyvosios vilties šaltinis. O moteriške, tu esi tokia didi ir 
tokia galinga, kad jei kas nori malonės ir nesikreipia į tave, jis nori, 
kad jo troškimas skristų be sparnų. Tavo gerumas ne tiktai išklauso 
tą, kuris tavęs šaukiasi; dažnai jis gausingesnis, nekaip prašomas; tavy- 
gailestingumas, tavy kilnumas, tavy sutelktos visos kūrinių dorybės“. 
Toliau, išdėstęs Dantės reikalą, šv. Bernardas įspūdingai 

baigia maldą: 

„Žiūrėk, Beatričė ir visos dieviškosios dvasios, sudėjusios rankas, 
siunčia tau tą pačią maldą“, 

Čia lyrika — meilė Marijai — nėra grynas jausmas ar ne- 
aiškus religingumas. Kaip ir visame kūriny, taip ir čia su jaus- 
mu eina mintis, idėja. Dantė, katalikas, žino, kad krikščionių 
maldose jausmas esti susijęs su protiniu teologiniu elementu. 
Kad ir entuziastiškai garbindamas Mariją, poetas vis dėlto iš- 
laiko jausmo ir proto pusiausvyrą. Bet ne visur taip esti. Kai 
kuriose kūrinio vietose protas, idėja toli praneša jausmą, kitur, 
ypač politinės reikšmės scenose, jausmas prašoksta poeto protą. 


6. Alegorijos ir simboliai 


Viduriniais amžiais poezijos prasimanymai buvo pateisina- 
mi tik tada, kada po tomis „gražiomis melagystėmis“ buvo sle- 
piamos giliosios tiesos. Šitų gilesnių tiesų ieškoti, tiesų, apvilktų 

fabulos skraiste, tenka ir „Diev. Komedijoj“, nes Dantė, kaip 
tiesos ieškotojas, didelis katalikas ir šv. Tomo pasekėjas, turėjo 
savo kūriniui duoti ne tik tiesioginę prasmę, bet ir alegorinę, 
moralinę bei kitas. 

Tiesioginė „Diev. Komedijos“ prasmė labai paprasta: 
paklydęs tamsiame miške, Dantė nori iš jo išeiti; žvėrių užstotas 
jis susilaukia vado, kuris ilgu aplinkiniu keliu veda į tikslą; 
pakeliui jie aplanko Pragarą ir Skaistyklą, o į Dangų, į tobuląją 
laimę lig Dievo regėjimo, veda Beatričė. 

Kai kas apie alegorinę poemos prasmę sako, jog kūriny 
atvaizduotas nusidėjusios žmonijos grįžimas į išganymo kelią. 
Tačiau daugumas mano, kad „D. Komedijos“ faktai alegoriškai 
reiškia paties poeto atsivertimą: iš nuodėmės (miško), 
žmogaus proto ir išminties (Vergilijaus) dėka, jo siela pakyla 
lig nekaltumo, kuris sudaro žemišką laimę (Žemės Rojus), o 
iš čia, apreikštojo dieviškojo mokslo (Beatričės) padedama, ji 
pasiekia palaimos ir Dievo prigimties supratimą (Dangus). 

Moralinė prasmė — parodyti, kaip kenčia nusidė- 
jėliai ir kaip džiaugiasi palaima išrinktieji; kitaip kalbant, norėta 
paraginti žmonės vengti nuodėmės ir stengtis būti skaistiems 
amžinajai laimei pasiekti. 

Poema gali būti aiškinama ir politine prasme, bū- 
tent, kaip sutvarkyti to laiko žmonija: imperatoriui (Vergilijui) 

“turi būti pavesta žmogiški, žemiški dalykai tvarkyti, o Baž- 
nyčiai (Beatričei) tektų rūpintis tik antgamtiniais dalykais ir 
moraliai įkvėpti imperatorių (Beatričė įkvepia Vergilijų Dan- 
tės gelbėti). 

Poemoj pilna ir šiaip alegorijų: tamsus miškas — nuodė- 
mės klaikumas arba klaidus pasaulio gyvenimas; lanksti pan- 
tera — gašlumas arba žmogaus palinkimas piktybę mylėti; liū- 
tas — puikybė arba staigumas, neapdairumas; vilkė — šykštu- 
mas, godumas arba silpnybė, valios stoka blogybei atsispirti; 
Matilda — doras veiklumas; šv. Bernardas — kontempliaty- 
vinis gyvenimas. 

Simboliškos reikšmės turi ir „D. Komedijos“ suskirstymas. 
Kiekviena kūrinio dalis, Pragaras, Skaistykla, Dangus, turi po 
9 skyrius +-1=3Xx3+1. Taigi visose dalyse yra 3*4+3=30 sky- 
rių. Kiekvienai daliai skirta po 33 giesmes+-1 įžangos, arba 
33x341=100 g. Visas kūrinys parašytas tercinomis, t. y., kiek- 

viena strofa sudėta iš 5 eilučių, kur rimuojamos trys eilutės 
vieną praleidžiant (schema: aba, bcb, cdc, ded...). Skaitmuo 
„trys“ poeto skirtas Šv. Trejybei pagerbti. Bet kadangi Šv. Tre- 
Jybė yra tobulybių tobulybė, tai jai reikšti tinka skaičius 10 ir 
dar labiau 10*. Kiekviena „D. Kom.“ dalis baigiasi žodžiu 
stelle (žvaigždė). 

Kaip matyt, Dantė daug dėmesio kreipė į formą. Bet jo 
forma netuščia. Kūrinys rodo milžinišką poeto erudiciją: Dantei 
pažįstama istorija, astronomija, literatūra, teologija, filosofija. 
Ką šv. Tomas skelbė savo filosofiškuose, teologiškuose raštuose, 
tą Dantė stengėsi įkūnyti meno kūriny. Poetas ne tik reziu- 
muoja vidurinių amžių dvasią. Gerbdamas antikinės literatūros 
atstovus, mėgdamas kartais žmogaus psichinius pajautimus su- 
jungti su fiziologiniais, jis parodo artėjant ir renesanso gadynę. 

Pagalvoti. 1, Palyginti Dantės Pragaras su „Odisejos“ ir „Enei- 
dos“ požemių karalystėmis. — 2. Kas „D. Komedijoje“ charakteringa vidu- 
riniams amžiams? 

Pasiskaityti. Dantė: Pragaras, I—X, vertė Narjauskas, „Skaity- 


mai“, XXIII ir XXIV kn. 1923; Pragaras, V, vertė J. Talmantas, „Vairas“ 
1931, 5 n. Pragaras V g. v. Michelis, „Ž.“ 1933, 7. Pragaras, XIII, v. Tal- 


mantas, „V.“ 1931, 7—8 n. Dovydaitis: Dantė ir Beatričė, „Naujoji Vaidi- 
lutė“, 1921—22 ir 1922—23. Dubas V.: Dantė, „Lietuvos Mokykla“, 1921. 
Mykolaitis V.: Dantė Alighieri, „Ateitis“, 1921. Voldemaras A.: Dantė, 


„Skaitymai“, XIII ir XVI kn. 

TREČIAS SKYRIUS 


RENESANSO LITERATŪRA 


40000444440644044 


Renesansas 


1. Susidomėjimas antikine kultūra. — Renesanso! epocha 
vadinamas XV-—XVI amžius, kada Europa susidomėjo antikine 
kultūra ir ją atgaivino savo literatūroj ir gyvenime. Negalima 
sakyti, kad antikinis pasaulis iš viso būtų buvęs kada užmirštas. 
Viduriniais amžiais imperatoriai nors iš vardo stengėsi susirišti 
su senovės Romos tradicijomis, o šiek tiek išprusę rašytojai ar 
mokslo žmonės rūpinos pažinti romėnų raštus. Bet jie nemokėjo 
antikinės literatūros tinkamai suprasti, vertindami ją savo lai- 
ko akimis, be istorinės perspektyvos. 

Jau vidurinių amžių pabaigoje romėnų rašytojus giliau ima 
studijuoti. Jų mėgėjai, vadinamieji humanistai, atsidėję mokos 
senųjų kalbų, o paskui jau rūpinas suprasti antikinių raštų gro- 
žį, ji iškelti aikštėn, pakomentuoti. Pirmi karštieji humanistai 
buvo lotynistai Petrarka, Bokačio (Boccaccio) ir kt. Jie ir patys 
rašė dailia lotynų kalba mokslo ir grožinės literatūros kūrinių. 
Senųjų tautų kultūra ypačiai imta domėtis, kai 1453 m. turkai 
užėmė Konstantinopolį, ir daug graikų mokslininkų turėjo per- 
sikelti į Italiją. Jų atnešta graikų ar romėnų kultūros sėkla 
paskatino italų rašytojus pamėgdžioti senovės kūrinių formas. 

„ Labiausiai buvo susižavėta poema. Daugelis rašytojų laikė 
savo pareiga parašyti poemą, panašią į „Iliadą“ ir „Eneidą“, 
arba ir savaip sukurti (italų Ariosto „Pasiutėlis Rolandas“, Tas- 
so „Išvaduotoji Jeruzalė“, portugalo Kamoes „Luziadai“). Labai 
gerbiama buvo odė; pražydo epigrama, ypačiai dvaro poetų 
tarpe; iškilo idilė ir pastoralė; jos ne tik skyrium rašomos, 
bet įterpiamos net į didesnius kūrinius; poemas, romanus (Tas- 


1 Šalia renesanso vartojamas humanizmo vardas. Tačiau jis nėra 
tos pačios reikšmės. Humanistu vadiname tokį apsišvietusį žmogų, kuris 
mėgsta ir gerai moka senovės, ypač graikų ir lotynų kalbas, kuris gėrisi 
antikinės literatūros grožybėmis, formos dalykais, kaip estetas ar moks- 
lininkas, bet ne tos literatūros pagoniškąja dvasia. Renesansininko sąvoka 
platesnė. Jis ne tiktai džiaugias senovės literatūros grožiu, bet jis myli ir 
jos pagonišką dvasią, gėrisi jos pagoniška filosofija, dorove, gyvenimo pa- 
pročiais ir ragina savo laiko žmones pagal juos gyventi. 

so, Servantes). Tačiau renesanso literatūra nebuvo tik antiki- 
nių kūrinių sekimas. Joje reiškias dar vidurinių amžių litera- 
tūros liekanų; atsiranda ir naujų literatūrinių formų: Petrarka 
ištobulina sonetą, Bokačio novelę. Dramos srityje nesitenki- 
nama vienais Plauto, Terencijaus, Senekos sekimais, bet suku- 
riama ir savarankiškas realistinės dramos žanras (Ispanuose 
Lope de Vega ir Kalderonas, Angluose Šekspyras). 

Humanistinis sąjūdis atsiliepė ir tapybai su skulptūra. Nu- 
sižiūrėję į graikų skulptūrą, tapytojai ir vaizdakaliai kuria har- 
moningo, grakštaus, pilno gyvybės žmogaus figūras; architektai 
stato naujo stiliaus rūmus ir bažnyčias, kuriose gotiškos verti- 
kalinės linijos vietoj vyrauja horizontalinė. Iškyla nemirštamo 
vardo dailininkai Leonardo de Vinči, (1452—1519), Rafaelis 
(1483—1520), Mykolas Angelas (1475—1564), Ticianas (1477— 
1576), Fra Anželiko. 

Italijos rašytojų ir menininkų pastangas remia didikai: Flo- 
rencijos Mediči, Feraros D'Este. Palaikė juos ir popiežiai: Mi- 
kalojus V, davęs pradžią garsiajai Vatikano bibliotekai, Pijus 
II, Leonas X, kurie patys buvo dideli antikinio meno mėgėjai. 

Antikiniai kūriniai atveria naujus kūrėjams horizontus. Jie 
veikia, kaip gaivinąs lietus apsilpstantį organizmą, duodami pa- 
sisavinti ir pritaikinti tai, kas kitų sukurta, paskatindami ir 
naujų kelių ieškoti. 

2. Žmogaus iškėlimas. — Renesanso laikais įsibėgėjęs se- 
kimas antikine kultūra nesustojo vienose mokslo, meno srityse. 
Graikų literatūroj ir skulptūroj išgarbintas žmogus virto rene- 
sanso laikų žmogaus idealu: gražus kūnas, miklus protas, jaus- 
mų laisvė. Jeigu viduriniais amžiais žmogaus prigimtis lai- 
kyta sugedusi, palinkusi į pikta ir dėl to verta marinti, tai rene- 
sanso laikais žmogaus prigimtis laikoma graži ir dėl to verta, 
kad jai būtų duodama visiška laisvė. Jeigu vid. amžiais žmo- 
gaus kūniškąją prigimtį turėjo apvaldyti dvasia, tai renesanso 
laikais ta prigimtis gali reikštis taip, kaip jai patinka. Jeigu 
vid. amžiais žmogaus dvasią vedė ir globojo Bažnyčia, tai rene- 
sanso žmogaus prigimtis pati sau ponas. 

Žmogus pasijuto autonomiškas, pats sau autoritetas, juo 
labiau, kad senieji autoritetai buvo smarkiai pakirsti. Popie- 
žių kovos su imperatoriais, schizma, kai kurių nemoralus gy- 
venimas apardė Bažnyčios ir valstybės autoritetą. Antra, atra- 
dimai ir išradimai iš viso apgriovė senuosius įsitikinimus ir pa- 

kėlė žmogaus galybės garbę: Kopernikas įrodė pasaulio centru 
esant ne žemę, bet saulę; po jo mirties Galileo Galilei, išradęs 
teleskopą, jo mintį toliau plėtė; čia dar Keplerio, Kolumbo, 
Vasko de (Gamos išradimai ir atradimai pakeitė žmogaus su- 
pratimą apie patį pasaulį. Kada tokiu būdu žmogus virto viso 
ko centru, jis panoro, kad visas gyvenimas kuo daugiau jam 
duotų smagumo.  Smagumų beieškodamas, davė laisvę ir savo 
aistroms; įsigalėjo materializmas, ištvirkimas. Ir literatūra tar- 
navo tam, kad žmogaus gyvenimą padarytų smagesnį. Dėl to 
žymi dalis poetų Italijoje savo kūriniais linksmino, juokino so- 
čiai pavalgiusius, nuobodžiaujančius ponus ir ponias. 
Renesanso rašytojai ir vaizduoja tokius žmones, kokius 
matė gyvenime. Žmogų, kuris nedaug galvojo, bet kuris mėgsta 
smagų, egoistišką, materialistišką gyvenimą, sutinkame dažno 
renesansininko veikale. Apie tinginius, mėgstančius daug gerti, 
valgyti, apie pasileidėlius ypačiai daug kalba prancūzas Rabelais. 


Kada kalba apie žmogų, pastebi jame renesansininkas ir 
kūno ir sielos gyvenimą. Kūno iškelia ypačiai fizinį grožį: 
rodos, žmoguje renesansininkas temato tik lanksčias linijas, 
švelnius judesius, dalių proporciją, kurias aprašinėja ligi smulk- 
menų. (O sielos gyvenimas taip pat yra savotiškas: čia randi 
daug aistrų, jausmų; daugiausia tai žmogaus žemosios prigim- 
ties palinkimai, instinktai: kerštas, pavydas, garbės troškimas, 
egoizmas, išdidumas, despotizmas, veidmainiavimas, meilės 
aistros. Kaip antitezė joms atskleidžiamos ir dorybės: meilės 
skaistumas, nuoširdumas, ištikimybė, vaikų meilė tėvams, drau- 
giškumas. Šitais jausmais alsuoja ir Tasso, ir Ariosto, ir Šeks- 
pyro žmonės, nors nevienodai stipriai. Sukilusios emocijos nu- 
lemia žmogaus veiksmus. Jų malšinti niekas ir nesistengia: lei- 
džia laisvai reikštis žmogaus prigimčiai. 

Laimingo, smagaus gyvenimo noras priverčia renesanso 
poetą pažiūrėti į žmogų iš juokingosios pusės. Net kilniosios 
žmogaus pastangos parodomos, kiek jos apgailėtinai juokingos 
(Don Kichotas), o kas bekalbėti apie nekilnius palinkimus. 
Skambus juokas ir pašaipa pagauna renesanso žmones. Juokias 
Ariosto, juokias Servantes, Lope de Vega, Kalderonas, Šeks- 
pyras. Tačiau ir juoką ir kančią renesansas parodo ne dorovi- 
niais sumetimais (ne tam, kad skaitytoją jais skatintų ar atpra- 
tintų), bet estetiniais, dėl įdomumo, dėl smagumo. 

Renesanso banga, iš Italijos perliejusi daugiau ar mažiau 
visas tautas, sukūrusi literatūrai gražiausių žiedų, išsigimė skelb- 
dama pagoniškąją gyvenimo filosofiją. Beieškant smagumų įsi- 
vyravo karjerizmas, materializmas, ištvirkimas. Ta pati antikinė 
kultūra, kuri atgaivino meną ir mokslą, ilgainiui sunaikino do- 
rovę: supūdė, kaip tas gaivinąs lietus kad supūdo javus, kai jo 
per daug esti. Renesanso žmonės antikine dvasia pasigėrė ir 
patyrė visus to pasigėrimo vaisius. 


Renesanso literatūros schema. Viduriniai ratai reiškia 
kūrėjus (Lope de Vega ir Kalderonas, Petrarka, Tasso, Servantes, *Šeks- 
pyras); apatiniai — literatūros veiksnius (vid. amžių literatūra, krikš- 
čionybė, antikinė literatūra); strėlėmis nurodyta jų įtaka. Kadangi rene- 
sansas iškėlė žmogų galingiausiai, tai brėžinyje juodais taškais nurodyta, 
kurias žmogaus sferas (kūno grožį, smagumus, juoką, sielos gyvenimą) 
pastebi ir atvaizduoja poetas (pvz., Petrarka žavisi kūno grožiu, smagu- 
mais ir siela, bet juoko neduoda). Brėžinyje dar turėtų būti pažymėta 
krikščionybės įtaka Servantui. 

I. RENESANSO LYRIKA 
Petrarka 


Venki giedrojo dangaus ir žalumos, 

Nesiartinki, kur giesmės ir juokai, 

Bet nuskrisk, daina manoji, ten, kur ašaros. 
Petrarka 


1. Petrarkos pirmatakai 


Provanso trubadūrų dainos atliūliavo ir į Italiją. Ir čia 
meilės ir damos poetų ypačiai atsirado nemaža. Tačiau, kaip 
+trubadūrų, taip ir pamėgdžiojančių italų poezija buvo sausa, be 
gyvybės, be širdies. Tai buvo mados poezija, sugalvota, gražiai 
surimuota, bet ne iš širdies ištriškusi. Meilės dainas rašydami, 
poetai, viena, neturėjo stipraus talento, antra, apdainuodavo 
damą, kurios jie dažnai nebūdavo nei pažinę nei matę, ir, trečia, 
tos jų dainos dažnai būdavo užsakytos, parašytos dėl duonos 
kąsnio. 

XIII amž. antrojoj pusėj Italijoj atsirado žmonių, kurie pra- 
deda lyriką savaip reformuoti, tobulinti. Tokių tobulintojų 
daugumas buvo iš Toskanijos, ypač iš Florencijos. Svarbiausi 
jų buvo Guido Guinizelli, Guido Cavalcanti ir net 
Dantė. Jie išdirbo vadinamąjį „malonų naują stilių“ (dolce 
stil nuovo). Šito stiliaus autoriai teigė, kad tik kilni, dora šir- 
dis tegali tikrai mylėti. Suprantama, tauri širdis myli tik taurią 
ir kilnią asmenybę (moterį). Ir todėl apdainuoti moterį — reiš- 
kia apdainuoti ne tik jos grožį, bet ir visas jos tobulybes, dory- 
bes. Mylėdamas kilnią moterį, poetas pamilsta visokį kilnumą, 
gerumą; pagaliau jo širdis dažnai pasiek'a paties Dievo meilę. 
Šitoks meilės idealizavimas poezijoje, sakysim (Guido Caval- 
canti, nėra sausas. Ten yra ir tikro jausmo ir psichologinio tik- 
rumo, nors ir idealizuoto, kiek suabstraktinto. To stiliaus ypa- 
tybių rasime ir Petrarkos lyrikoj. 


2. Petrarkos gyvenimas (1304—1374) 


Petrarkos tėvas, kaip ir Dantė, buvo florentietis. Kaip ir 
Dantė, jis buvo ištremtas. Todėl ir sūnui, būsimam didžiajam 

Poezija truba- 
dūrų įtakoje 


Dolce stil 
nuovo 


Antikinės 
studijos 


Poeto garbė 


lyrikui Pranciškui Pet- 
rarkai, teko gimti iš- 
trėmime 1304 m. Ta 
aplinkybė (ištrėmimas) 
padarė poetą savotišką 
kosmopolitą, keliauto- 
ją, kuris vis dėlto nie- 
kada negalėjo užmirš- 
ti į daleles suskaldy- 
tos savo tėvynės Itali- 
jos ir nuolat geidė jai 
taikos. 

Petrarka gan anksti 
susipažino su Cezariu, 
Ciceronu, Vergilijum, 
kuriuos pamilo ir ku- 
rių kalba vėliau jis ra- 
šė dalį savo raštų. Jau- 
nas Petrarka, beskai- 

Pranciškus Petrarka tydamas lotynų klasi- 
kus, taip jais susižavė- 
jo, kad tėvas buvo pri- 

verstas vieną kitą rankraštį į krosnį įkišti, kad tik sūnus imtųsi 
kokio praktiškesnio amato. Sūnus paklausė: išvažiavo studi- 
juoti teisių pirma į Montpellier, paskui į Boloniją; bet tik Pet- 
rarka gavo laisvę pats tvarkyti savo gyvenimą, jis tuoj metė 
mokslus, sugrįžo į Avinjoną ir atsidėjo poezijai ir knygoms. 

Avinjonas buvo beveik pasaulio centras, nes jame tada gy- 
veno popiežiai. (Čia susirinkdavo tiek pasaulinės, tiek dvasi- 
ninkų viršūnės, su kuriais Petrarka turėjo progos susipažinti, 
susirasti draugų ir globėjų. O tos pažintys jam, keliautojui, se- 
novės rankraščių ieškotojui ir poetui, buvo labai naudingos. 
Petrarkos pažįstami ir draugai taip išgarsino šio humanisto ir 
poeto vardą, kaip joks lig tol gyvas poetas nebuvo išgarbintas. 
Su juo susirašinėjo kardinolai, karaliai ir karalienės; jį nuolat 
kvietėsi į savo dvarą popiežius; jo lyros suskambant savo dvare 
laukė ne vienas valdovas. 

Poeto amžininkai, užsidegę humanistai, labiausiai jį garbino 
už eilėraščius ir knygas, kur jis žavėjosi Romos didvyriais, 
kėlė Romos didybę, už poetiškus laiškus (epistolae metricae), 

kuriuos jiems rašinėjo. Už šitą humanistinį veikimą Petrarka 
buvo pagerbtas lyg Homeras: 1341 metais per Velykas Ro- 
moje, Kapitoly, su nepaprastomis iškilmėmis buvo vainikuotas 
laurų vainiku. 

Į senatvę Petrarka gyveno gana nuošaliai, tvarkingai, ap- 
gailėdamas jaunystės klaidas. Mirė jis bedirbdamas: namiškiai 
rado jį apalpusį ant „Cezario gyvenimo“ rankraščio (1374). 

Šiandien Petrarka yra minimas ne dėl jo lotyniškų raštų, 
kurių žymi dalis parašyta jo jau vainikuoto. Dabar maža kas 
skaito jo poetinius laiškus ar „Įžymiuosius žmones“. Ne dau- 
giau skaitomi ir jo morališki filosofiški raštai ar epinė „Afri- 
kos“ poema. Daugiau dabar vertinami dėl įtakos kitiems poe- 
tams ir šiaip mieliau skaitomi jo melancholiški sonetai ir kan- 
conos, kurių neįvertino poeto amžininkai, kurių nebrangino nei 
pats poetas, vadindamas juos niekeliais. Dėl jų mes Petrarką 
ir minime. 


3. Petrarkos poezija italų kalba. „Canzoniere“ 


1327 m. balandžio 6 d. bažnyčioje Petrarka pamatęs moterį, kuri jam 
padariusi tokio įspūdžio, kad jis ėmęs itališkai reikšti dėl jos savo jausmus. 
Eilėraščiuose vadina ją Lauros vardu. Daug mokslininkų suko galvas, spė- 
liodami, kas buvo toji Laura. Bet mums tai ir nesvarbu. Svarbu, kad ta 
proga davė poetui stiprių jausmų, kurie prasiveržė poezijos kūriniais. Iš 
eilėraščių matyt, kad poeto jausmai buvo karšti, paskiau aprimo, suidealėjo, 
nusidažė švelnia melancholija. Šita meilės istorija ir sudaro žymią jo įta- 
liškųjų kūrinių dalį. 

Didžiausias (per 300) italų kalba Petrarkos eilėraščių rin- 
kinys yra „Canzoniere“. Tai patys svarbieji kūrinėliai. 

Negalim čia be:originalo pajausti jų formos grakštumo, tad 
pažvelgtina bent į jų motyvus, į jų nuotaikos rūšį, į eilėraščių 
struktūrą. 

a) Meilės motyvai. — Poetas ilgai nesidavė palie- 
čiamas Amūro, bet vieną dieną netikėtai jis Petrarką sužeidžia. 
Nuo šiol poetas, Lauros sužavėtas, dainuoja apie jos grožį. Jis 
giria mylimosios akis, eiseną, gestus, jos balsą, dainavimą, pa- 
sisveikinimą. Poetas lygina Laurą su laurais, su lengvučiu 
vėjelio dvelkimu (ital. V'aura), saule ir žvaigždėmis; jis vaiz- 
duoja ją skalbiančią, aprašinėja tas vietas, kur Laura gyvena, 
džiaugiasi laimingomis gėlėmis ir žolėmis, kurias palietė myli- 
mosios koja ar ranka. Poetas gieda savo liūdesį, sielvartą, ne- 

Lotyniškų 
raštų likimas 


Laura 


Idealioji meilė 


Soneto išvidinė 
forma 


Giminystė su 
„dolce stil 


“ 
nuovo 


rimastį, kurį suteikia meilė. Garbina Lauros grakštumą, jos 
moterišką garbę, kilnumą, dorumą, skaistumą. Kai mylimoji 
moteris miršta, Petrarka skaudžiai kenčia; jis lanko jos kapą 
ir tas vietas, kur matė Laurą. Jis vaizduojasi ją danguje se- 
kančią poeto gyvenimą, atlankančią jį sapne. Nuolat jis myli- 
mąją prisimena, kartais nori greičiau mirti, rašo jos garbei eilė- 
raščius, ypač metinėse, pirmo pasimatymo, sukaktuvėse. — Dėl 
daugybės faktų, kuriuos sumini Petrarka eilėraščiuose, bet kurie 
neduoda gyvo Lauros vaizdo, kai kas mano, kad tie visi eilė- 
raščiai skirti kelioms moterims. Kaip ten bebūtų, tačiau tik 
vienos Lauros vardas juose tefigūruoja. 


Su Lauros meile poetui kyla noras tobulėti: 


Kai kada į kitų damų tarpą 

Ateina meilė ir jos gražus veidas; 

Juo mažiau gražią, kaip ji, matau damą, 
Juo many auga meilės ilgesys. 

Laiminu vietą ašai ir laiką, 

Kada mano akys taip aukštai pasiekė, 

Ir tariu sau: „Atsidėkoki tu, mano siela, 
Kad tu susilaukei net tokios garbės. 

Per Ją tau ateina meilės svajonė, 

Kuri tave veda į aukščiausiąjį Gėrį 

Ir liepia paniekinti visa, ko geidžia žmogus. 
Per Ją tau ateina kilnioji malonė, 

Kuri traukia į dangų tiesiu takeliu. 

Ir liepia eit išdidžiai ir tikėtis. (Sonetas XIII). 


Petrarka, tikrasis soneto menininkas, savo jausmą moka 
gražiai išdalyti pagal dvi didžiąsias soneto dalis. Pirmoji di- 
džioji dalis (pirmosios 8 eilutės), skirta jausmo aplinkybėms, 
vienam jausmo būviui išdėstyti: gražiausiąją damą mylėdamas 
ir galėdamas jos ilgėtis, poetas jaučia, kad tai yra jam garbė. 
Antroji, mažoji soneto dalis pasakoja padarinius, kurie kyla iš 
nusakyto būvio, iš aplinkybių. O tie padariniai aiškūs: kilni, 
garbinga meilė liepia užmiršti paprastus geismus, ragina siekti 
aukščiausiojo Gėrio, skatina kilti į dangų ir turėti vilties. Pir- 
moje soneto dalyje poeto jausmai pinasi su žemės gyvenimu ir 
aplinkybėmis, antrojoje jo jausmai kyla lig dangaus. 


Nors šis sonetas neturi ypatingų gražių poetinių priemo- 
nių, vis dėlto jis yra įdomus dar vienu atžvilgiu. Būtent, jame 
matyti vadinamojo „naujo malonaus stiliaus“ ypatybių. Čia 

meilė nei kerštinga nei pavydi, bet tokia, kuri pakelia žmogaus 
mintis. Tokią ir mėgdavo dainuoti „naujo malonaus stiliaus“ 
atstovai. Tiesa, čia išsirašytame sonete damos ypatingo kilnu- 
mo nepastebime, bet matome, kad Lauros įkvėptąją meilę poe- 
tas suabstraktina, suidealizuoja, sufilosofina. Žinoma, ne visur 
Petrarka taip elgiasi. Jis nėra teorijos vergas. Jis dainuoja 
taip, kaip širdis sako, kartais nueidamas visai priešingu keliu, 
negu sonete XIII. 


b) Gamtos jausmas. — Meilės pergyvenimus poetas 
dažnai išreiškia gamtos paveikslais. Įsijausti į gamtą tai Pet- 
rarkos originali lyrikos ypatybė. Štai kanconoj CXXIX poetas 
klajoja kalnuose, tarp uolų, liūdnas su mintimis apie Laurą. 

Ne vieną kartą (kas norės tuo tikėti?) 
Skaidriam vandeny ir ant žalios žolės, 

Ir skroblo liemeny, ir baltam debesy 

Ja gyvą mačiau ir tokią gražią, 

Kad Ledai jos dukra! būt buvus nuveikta, 
Kaip saulės spindulys, kad nusineša žvaigždę. 
Vieta juo žiauresnė, juo krantas tuštesnis, 
Juo mano minty Jos vaizdas gražesnis. 
Paskui, kai tikrovė išsklaido 

Tą mieląjįi vaizdą, aš sėduos, 

It šaltas miręs akmuo ant gyvo akmens, 
Paveikslas žmogaus, kur mąsto, ir verkia, ir rašo. 


Poetas taip gyvai įsivaizduoja Laurą, kad ji jam rodosi lyg 
gyva, gražesnė už Eleną. Bet kai tikrovė išsklaido vaizdus, 
tada Petrarka taip jaučiasi nusivylęs, apsunkintas, prislėgtas, 
kad lyg pavirsta į kalnų akmenį. Net daugiau: poetui rodos, 
kad tikrasis akmuo yra gyvas, o negyvas ir šaltas, kaip ledas 
— jis, šalta statula, paveikslas, kuris verkia. Tai atrodo lyg 
susiliejimas su gamtos aplinkuma (uolomis, akmenimis): žmo- 
gaus prislėgta nuotaika reiškiama gamtos sunkenybėmis. 

Kituose sonetuose gamta jau reiškias kaip poeto jausmų 
antitezė: kada visoj gamtoj ramu, tik „aš matau, mąstau, degu 
ir verkiu“: į 

Dabar, kai dangus, ir žemė, ir vėjas nutyla; 

Kai žvėrys ir paukščiai sumiega; 

Kai sukasi žvaigždžių vėžėčios ratu; 

Kai jūra nurimus sau guoly ištysta — 


1 Elena. 

Aš matau ir mąstau, degu ir verkiu. — Ji, naikintoja mano, 

Vis ten prieš mane mano saldžiai nelaimei. 

Manoji būtis tai karas pilnas rūstybės ir gedulo. 

Tokių lyrikos vietų, kur gamta sutampa su poeto jausmu 
ar kur ji eina antiteze, Petrarkos lyrikoj nemaža. Ir tos rūšies 
kūrinėliai gražiausi; jie atrodo naujoviški, romantiški, nors gimę 
apie 500 metų prieš romantizmą. 

O štai dar vienas tos pat rūšies sonetas, kurio vertime rū- 
pėta ne tik kuo tiksliau perduoti autoriaus mintis, vaizdus, bet 
ypačiai metrą: 


PAKALNĖ 


O pakalne, pilna mano dejonių, 
Upe, nuo ašarų manų užtvinus, 
Paukščiai klajūnai, žuvys plačiuos vandenynuos, 
Lakioją ir nardą tarp krantų ir tarp klonių; 
Ore, nuo atdūsių manų atšilęs, 
Take saldus, kurs jau kartus daraisi, 
Kalvos, kurios patikot, kaip gaila man baisiai, 
Bet mane veda čia jausmas neišdilęs; 
Puikiai pažįstu jus ir šitą aplinką, 
Netroškau, bet čia gražiausią mano būtį 
Užliejo niūrioji begalybė skausmo. 
Čia aš regiu savo mielą; ir man patinka 
Grįžti čion ir mėlynoj padangėj pabūti, 
Pakalnėj palikus savo kūną bejausmį. 

(Išvertė St. Santvaras) 


c) Amžinybės jausmas. — Minėdamas 10 metų po 
Lauros mirties (1358), viename sonete Petrarka skundžiasi esąs 
pavargęs, daug laiko paklydimuose praleidęs; jis nuliūdęs ir 
susigėdęs, kad Didžiajam Dievui nebegali paaukoti žuvusio 
laiko; pagaliau jis taria: „Viešpatie, kuris mane uždarei į šį ka- 
lėjimą, ateik manęs iš čia išvaduoti“. Panašių jausmų Petrarka 
yra pareiškęs ir žymiai anksčiau: 

Aš taip esu nuvargintas senos naštos, 
Tų savo nuodėmių, blogų įpratimų, 


Kad net būgštauju kelyje suklupti 
Ir priešų rankosna patekti. 

Iš neapsakomo didžiausiojo gerumo 
Atėjo didis draugas išvaduot manęs, 
Bet man paskui jisai išnyko iš akių, 
Ir jį aš veltui stengiuos pamatyt. 

Ir vis dėlto io balsas skamba dar pasauly: 
„O iūs, kur kenčiate. štai kelias, 
Ateikit į mane!.. jei kas nors kelio nepastoja“. 


Ar meilė, ar malonė, ar koksai likimas, 
Kas duos gi man sparnus, kokius karveliai turi. 
Pakilt nuo žemės pasilsėt tenai?! (LXXXI sonetas) 


Ir čia tas pat geismas pakilti nuo žemės. Ypač čia pabrėžta 
meilė Kristui, kurį Petrarka vadina didžiuoju savo draugu. Kad 
ir renesanso poetas, susižavėjęs gyvenimu, žmogumi ir jo dar- 
bais, Petrarka negali apsieiti be ano pasaulio, be santykių su 
amžinybe. Todėl jis atrodo iš visų pusių žmogiškas, pilnesnis, 
didesnis. 

d) Petrarkos poezijos reikšmė. — Mokėjimas 
į save įsigilinti, išanalizuoti sielos gyvenimą, sugebėjimas atvaiz- 
duoti sielos kovas, nerimasčius ir abejojimus ir pagaliau graži 
muzikali eilių forma suteikė Petrarkos lyrikai visuotinio pasi- 
sekimo. Renesanso laikais Petrarka sekė patys italai (taip pat 
ir Torguato Tasso), o nuo jų neatsiliko ir kitų tautų poetai, 
kurie laikė savo pareiga apdainuoti Laurą. Petrarkos išdirbtas, 
ištobulintas sonetas vėlybesnių laikų XVI amž. poetams liko 
viena iš kanoniškųjų klasikinės poezijos formų. Net XIX amž. 
pradžios kai kurie romantikai, kurie šiaip vengė visokių nusi- 
stojusių klasinių garsenybių, ne visada paneigdavo Petrarką; jį 
mielai skaitė prancūzų romantikas A. Lamartinas, jį mėgo, jo 
vieną kitą sonetą išvertė ir apskritai sonetų formos ėmėsi ži- 
nomas lietuvių-lenkų poetas romantikas A. Mickevičius. To- 
dėl Petrarka ir galima būtų pavadinti Europos lyrikos karalium. 


Pagalvoti. 1. Kodėl renesansas kilo Italijoje? 2. Kuo renesanso 
laikų politinis, socialinis gyvenimas skiriasi nuo vidurinių amžių? 3. Kas 
yra sonetai (atsiminti literatūros teorijos dalykai). — 4. Palyginti čia išra- 
šytų Petrarkos sonetų motyvai, nuotaika ir vidaus forma su A. Micke- 
vičiaus sonetais. 

Domėjimas 
antikiniu 


pasauliu 


II. RENESANSO POEMA 


Torguato Tasso 


1. Tasso gyvenimas (1544—1595) 


Vėlybojo italų renesanso įžymiausias poetas Torguato Tasso 
gimė 1544 m. Sorrente, tačiau vaiko dienas praleido Salerne, 
kur jo tėvas, mokytas žmogus ir poetas, tarnavo kunigaikščio 
dvare. Čia ir kituose miestuose linksmai begyvendamas, bū- 
simasis poetas pažįsta riterišką gyvenimą ir jo taisykles, pats 
prisiima to mandagumo kodeksą, kurį jis pareikš vėliau savo 


didžiojoj poemoj. 


Torguato Tasso 


Tėvo pataria- 
mas, Torguato sto- 
ja į Padujos uni- 
versitetą teisių 
mokytis, bet ne- 
trukus atsideda li- 
teratūrai. Čia jis 
parašo (1561 m.) 
pirmą 12 giesmių 
poemą „Rinaldo“, 
sonetų pluoštą, ku- 
rie pagarsina jo 
vardą. Daug skai- 
to senovės graikų, 
romėnų ir naujau- 
sių italų bei pran- 
cūzų rašytojų ir 
poetų; ypač trau- 
kia jį filosofai: ari- 
stotelikai, platoni- 
kai ir scholastikai. 
Tuo pačiu metu jis 
rašo: eilutė po ei- 


lutės, puslapis po puslapio auga didysis kūrinys „Goffredo, 


arba Išvaduotoji Jeruzalė“. 

Daug keliavęs, pagaliau, 1571 m. patenka į Alfonso II dva- 
rą, kur buvo mėgstamos puotos, pageidaujami poetai. Tasso 
atlyginimas geras, jokių aiškiai nustatytų pareigų, daug pramo- 
gų, daug laisvės. Šitam nuolatinių pramogų dvare Tasso yra 
ponų, ponių ir panelių mylimas ir garbinamas. Poetas, kaip 
tikras renesanso vaikas, nevengia visokių smagumų, nepastovių, 
lengvabūdiškų aistrų. (Gyvendamas ir kvėpuodamas šita epi- 
kūriška atmosfera, Tasso sukuria draminę penkių aktų pasto- 
ralę „Amintą“ ir pabaigia „Išvaduotąją Jeruzalę“. Bet apie 1575 
m. poeto nerūpestingas gyvenimo periodas baigiasi. Jo gyve- 
nimo taurė išgerta iki dugno. 

Tasso tampa nervingas, vis sunkiau sugyvenamas. Malo- 
numai jo nebevilioja; jį kankina tikėjimo abejonės ir kiti įsikal- 
bėti dalykai. Jis įsivaizduoja esąs nebekenčiamas, įtarinėjamas, 
šnipinėjamas; kartais jam rodosi, kad jį nori nunuodyti ar jo 
kūrinius atimti. Jis nebesikenčia Ferraroj, kurios taip pirma 
troško, ir 1577 m. liepos 27 d., persirengęs kaimiečiu, pabėga. 
Paklajojęs sugrįžo, vėl pabėgo ir vėl sugrįžo, ligi 1579 m., ku- 
nigaikščio įsakymu, Tasso buvo uždarytas į šv. Onos ligoninę, 
pamišėlių prieglaudą. Šitame kalėjime ir išbuvo 7 metus. 1586 
m., išėjęs iš ligoninės, poetas daug klajoja iš vienos vietos į kitą. 
Protarpiais parašo kokį veikalą. Paskutines dienas išgyventi 
poetui nemaža padeda vienuoliai, kurių globojamas jis miršta 
1595 m. balandžio m. 26 d., nesulaukęs ruošiamų jam vainika- 
vimo iškilmių Romoje. 


2. „Išvaduotosios Įeruzalės“ charakteris 


Į visuotinės literatūros lapus Tasso pateko dėl „Išvaduo- 
tosios Jeruzalės“. „Išvaduotoji Jeruzalė“ tai garsiausia Tasso 
poema. Joje vaizduojamos kovos dėl šv. miesto. Tos kovos 
yra fonas, kuriame vyksta ištisa eilė palaidų nuotykių. 

„Išvaduotąją Jeruzalę“ Torguato Tasso stengėsi sukurti pagal savo 
poetiką. O pranešime apie poetikos mokslą Tasso nurodinėja, kad tobulos 
herojinės poemos siužetas turi būti istorinis, garsus, didelis. Siužetas turi 
būti ir artimas, kad galėtų sudominti, bet jis taip pat turi būti nutolęs, kad 
poetas gautų laisvės savo fantazijai. Jam poeto tiesa nesanti istoriko 
tiesa; kūrėjo idealinė tiesa būtinai reikalauja kuriamosios vaizduotės puoš- 
menų, pagražinimų. Dvasių antgamtiškam gyvenimui turi atstovauti ne 
senovės dievai, bet angelai, demonai, burtininkai; pagaliau, poemai reikia 


veiksmo, kuris būtų vieningas, bet įvairus; jame turi būti įpinti epizodai, 
kuris sutiktų su publikos skoniu ir pamėgimais. 

Dvaro žmogus: 


Liūdnas galas: 


Fonas: 


Poemos teorija 


Siužeto 
pasirinkimas 


Burtai ir 
fantazija 


Karžygiai 


Dabar aiškėja, kodėl Tasso savo poemai pasirinko siužetu Jeruzalės 
išvadavimą iš saracėnų. Mat, Gotfrido Jeruzalės išvadavimas — istorinis 
faktas, bet gana nutolęs, kad poetas galėtų laisvai žaisti fantazija. Jeru- 
zalės išvadavimo siužetas yra garsus ir didelis. Jis liečia didžiausias krikš- 
čionių pasaulio šventenybės, kurių išvadavimu buvo susidomėjusi visa 
krikščionių Europa, kaip kadaise visi graikai domėjosi Trojos karu („Ilia- 
da“) ar visi romėnai — Romos įsteigimu ir jos pirmatakais („Eneida“). 
Bet pasirinktas Tasso siužetas nebuvo svetimas ir renesanso žmonėms, nors 
jie nebuvo tokie religingi, kaip pirmųjų kryžiaus karų riteriai. Pirmiausia 
Tasso amžininkus vertė domėtis ne religingumu, bet kryžiuočių žygiais, 
turkų įsiveržimais į Europą. Kryžiaus karų musulmonų palikuonys turkai, 
nukariavę Balkanų pusiasalį, nedavė ramybės Europai, užplūsdami jos 
žemes ir kartais net atsibastydami iki pat Vienos. Be to, renesanso gadynėj, 
ypač Italijoj ir Ispanijoj, dar nebuvo galutinai išblėsęs riteriškumo garbini- 
mas; todėl Gotfrido iš Bujono žygis, viena iš narsiausių, stipriausių riteriš- 
kumo apraiškų, turėjo dominti Tasso amžininkus. 

Taigi „Išvaduotosios Jeruzalės“ pagrindinis veiksmas yra 
karo žygiai užimant Jeruzalę. Tačiau tai ne visa. Nusižiūrė- 
jęs į „Iliados“ mitologines būtybes ir jų kišimąsi į veiksmą, 
Tasso įveda į pagrindinį veiksmą angelus, demonus ir burtinin- 
kus. O tie dalykai jau silpnina tikimumą, tikrumą, nes pats 
poetas ne viską tikėjo. Jei jis tikėjo demonus ir angelus, tai nei 
jis nei skaitytojas netikėjo burtininkų ir burtų nepaprasta ga- 
lia. Užburti miškai, į kuriuos riteriai negali įeiti, negali kirsti 
medžių judamiesiems kuorams statyti, užburtos pilys ir sodai, 
kuriuose stabmeldžių gražuolės laiko narsiausius riterius, už- 
burti veidrodžiai ir žiedai, baidyklės, sirenos, netikėti išgijimai 
yra dalykai, kuriais maža tikima arba visai netikima. Tie visi 
burtai, fantazijos padariniai, kilę iš prancūzų riterių romanų, 
Tasso širdies neatgaivinti, lieka tik fantazijos žaismas be giles- 


“nės reikšmės. 


Kaip ir „Iliadoj“, „Išvaduotojoj Jeruzalėj“ tarp daugybės 
riterių yra keletas pirmaeilių; svarbiausias iš jų — Gotfridas iš 
Bujono: jis viską tvarko, jis daugiausia rūpinasi, jis, ekspedicijos 
vadas, gauna Dangaus paskatinimus iš Archangelo Gabrieliaus. 
Kiti du žymūs krikščionių riteriai — Tankredas ir Rinaldas; jie 
daug padarytų, ir Jeruzalė būtų greičiau išvaduota, jei tuodu 
riteriai nebūtų pagonių gražuolių apžavėti. Ir iš tikro, kai Ri- 
naldas ištrūko iš Armidos burtų ir grįžta į kovos lauką, Jeruzalė 
netrukus paimama. Šitų karžygių atskiros ir kolektyvinės mū- 
šių scenos Tassui gana sekasi vaizduoti. Kovų aprašymai ir 
duoda poemai herojinį toną ir natūralumą. Tačiau geriausiai 
poetui pavyksta epizodai, kur jis pasakoja apie moteris ir meilę. 

Herojinei poemai Tasso reikalavo epizodų, kurie patiktų 
publikos skoniui. Jį tenkindamas, poetas ir davė epizodų, kur 
vaizduojamos moterys ir meilė. Moterų rolė poemoj bus dar 
labiau suprantama, jei prisiminsime, kad renesanso gadynėj, 
kada plačiai buvo skelbiama meilės laisvė, būdavo net ligūs- 
tumo. Ir pats Tasso buvo tokios dvasios prisigėręs, tokiu gy- 
venimu gyveno. Bet įvesti meilės epizodus į pagrindinį veiksmą 
poetą paskatino ir senovės epai. Argi Vergilijus nepasakoja 
liūdno Didonos epizodo? Ar ne dėl moters įvyksta „Iliadoj“ 
aprašytas karas? Ar ne dėl Briseidos iškyla Achilo rūstybė? 
Taigi ir Tasso savo poemoj vaizduoja gražiąsias pagones, ku- 
+xios, suviliodamos geriausius riterius, daug nelaimių pridaro 
kryžeiviams. Tų gražiųjų stabmeldžių yra net trys: karingoji 
Klorinda, kurią myli Tankredas, žavingoji klastingoji gražuolė 
Armida, į kurios burtus įsipainioja Rinaldas, ir pagaliau melan- 
choliškoji Herminija, pamilusi Tankredą. Krikščionių moterų 
kiek žymiau tepasireiškia drąsioji ir tvirtavalė Sofronija. 


3. „Išvaduotosios Jeruzalės“ epizodai 


Neduodamas kurios vientisos fabulos, Tasso savo galybę 
parodo atskiruose epizoduose. Herminijos epizode pasirodo ly- 
ziškos idilės, Klorindos epizode — dramiškų būvių kūrėjas. 


a. Herminija.pas piemenis. — Tankredas kaujas su Ar- 
gantu. Iš aukšto bokšto juos seka graži mergina. Tai Herminija, kuri, 
užimant Antiochiją Tankredui, buvo tekusi į nelaisvę, bet ją herojus pa- 
leido. Herminija pamilus Tankredą. Ji dreba dėl jo likimo. Ji mato Tan- 
kredo žaizdas ir nori burtais jas užgydyti. Klorindos šarvais apsitaisiusi, 
ji vyksta į Tankredą, bet krikščionių sargyba ją pamato ir pradeda vytis. 
Išgirdęs triukšmą ir viską supratęs, Tankredas skuba Herminijos link, bet 
jos smarkus žirgas ją nuneša toli, 

Žirgas neša ją visą naktį, ir visą dieną ji klajoja verkdama. Ji, pa- 
siekusi Jordano pakraščius, nieko nevalgiusi, beverkdama, užmiega. Kai 
pabunda, išgirsta čiulbant paukštelius, sveikinančius aušrą, upę čiurlenant, 
vėjelį šlamant bangose ir gėlėse. Beverkdama ji pagaliau išgirsta dainas, 
kurioms pritaria ragai. Herminija pakyla ir, palengva žengdama, pamato 
piemenį su banda. Piemuo ramiai pina žilvičius, klausydamas savo vaikų 
trimituojant. Senelis, pasirodo, buvęs prie karaliaus, tačiau piemens gyve- 
nimą jis randa laimingiausią. Tėviškai jis priima Herminiją į savo šeimą ir 
duoda piemenėlės drabužius. Ir Tasso džiaugiasi, kad prasti drabužiai ne- 
gali „paslėpti jos grožio, spindėjimo nei viso to, kas joje buvo tauru ir 
kilnu; jos karališkas iškilmingumas matyti visuose to paprasto amato dar- 
buose“. Ar ji gintų bandas, paprasta lazdele pasiremdama, ar milžtų pieno, 
visur iš jos judesių, iš žvilgsnio ir eisenos matyti, kad ji nėra miškų gyventoja. 

Moterys 


Piemenų idilė 


Lyriškas 
Herminijos 
skundas 


Kovos lauke 


Čia mes turime piemenų gyvenimo idilę. Teokrito iškeltas. 
žanras atgijo XVI amž. ir XVII pradžioj. Ypač jis gajus Ita- 
lijoj ir Ispanijoj, iš kur XVII amž. pradžioj persimetė į Pran- 
cūziją. (O Tasso ir yra vienas žymiausių idilės (tikriau pseudo- 


"idilės) atstovų. Juk jo „Aminta“, vienas žymiausių kūrinių, ir 


yra pastorališkoji idilė. Jos didelio pasisekimo paskatintas, 
Tasso negalėjo susilaikyti neįterpęs idiliškų epizodų į savo poe- 
mą. Tai tinka publikos skoniui, bet idilė nemažiau tinka ir 


Tasso talentui, ypač kada ji yra paspalvinta lengvu liūdesiu. To 
ir randame šitame epizode. 


Kai Herminijos avelės ilsisi pavėsy, ji pati medžių liemenyse įbraižo 
mylimojo vardą ir atsiminimus. Ji vėliau skaito savo įrašus ar verkia de- 
juodama. Ji kalbasi su savo draugais medžiais ir aidais, prašydama išlai- 
kyti liūdną istoriją. Gal būt, kokią dieną Tankredas, „jei malonusis dan- 
gus teiksis išklausyti mirštamosios maldos, gal būt, atvyks į tuos miškus 
tas, kuris dabar, be abejonės, visai negalvoja apie mane, ir, nukreipęs. 
žvilgsnį į tą vietą, kur ilsėsis trapus ir lengvas mano žemiškas rūbas, 
atiduos mano kančioms kelių ašarų ir atdūsių vėlybąją pagarbą“. Be iš- 
vadžiojimų aišku, kad toks tylus liūdesys lyriškai nuteikia visą idilę. 

b. Klorindos mirtis, — Švelnus ir lyriškas Herminijos epizo- 
das pas piemenis. Tačiau nemažiau gražus, bet švelniai dramiškas yra 
ir Klorindos mirties epizodas. 

Klorinda — tai nuostabaus drąsumo karžygė, tarsi kokia senovės 
amazonė. Ji atvyko iš Persijos padėti musulmonams apginti Jeruzalę. Kai 
tą narsią merginą pamato Tankredas, jis pasijunta lyg užburtas ir nori 
visada ją matyti. Vieną vakarą Klorinda su Argantu ir kitais saviškiais, 
išėję iš pilies, uždega kryžeivių judamąjį bokštą ir leidžias atgal į pilį. Bet 
spėja pasprukti tik Argantas. Klorinda tamsumoj ir maišaty nori pasislėpti, 
tačiau ją pastebi Tankredas, pasiveja (ir pradeda kovą. Jis nežino, kad 
karžygys yra Klorinda, nes klausiama ji atsisako ištarti savo vardą, 0 pro 
užleistą ant veido šalmo dangtį karžygys jos nepažįsta. Kova karšta ir 
žiauri: abudu sužeisti, per abiejų šarvus srovena kraujas, tačiau nė vienas 
nenusileidžia. Staiga Tankredas pervėrė priešininkui krūtinę. 

Parpuolusi ant žemės sužeistoji prisimena praeitį: tarnas sakė, kad 
jos motina esanti krikščionė. Klorinda, numovus pirštinę, tiesia ranką prie- 
šui ir prašo atleidimo ir krikšto. „Jos mirštančiame balse, — pasakoja 
poetas, — pasigirdo malonus ir pilnas skundo aidas, kuris paliečia jo 
širdį, užgesina jo pyktį ir nenorom priverčia verkti“. Tankredas. bėga prie 
upelio, atneša šalme vandens. „Jis jaučia drebant ranką, kai atidengia ne- 
pažistamojo veidą. Jis ją mato, jis ją pažįsta; jis nutyla, nebejuda. Dieve, 
koks vaizdas! koks susitikimas! Jis suvaldė savo skausmą ir, pildamas 
šventąjį vandenį, pasiskubino suteikti gyvybę tai, kurią savo kardu nužudė. 
Kai jis tarė šventuosius žodžius, džiaugsmas nušvietė mirštančią, ir ji 
šypsojosi. Laiminga ir atgijusi paskutinį momentą, rodos, ji kalbėjo: „Dan- 
gus atsiveria: aš ten vyksiu ramybėje“. Gražūs ir išblyškę šešėliai užplūdo 
jos baltąjį veidą, tarytum žibuoklės susimaišė su baltomis lelijomis. Ji 

įsmeigia akis į dangų, ir rodos, kad dangus ir saulė maldingai į ją atsikreipia. 
Pakeldama į riterį savo šaltą, kaip ledas, ranką, ji tiesia ją taikos ženklui. 
Su šituo mostu gražuolė užgęsta, tarytum užmiega“. Pirmas rankos pa- 
davimas, bet ir paskutinis... Tai skaudus, tragiškas įsimylėjusiam momentas, 
kurį švelni ir lyriška Tasso plunksna mokėjo gražiai atvaizduoti. 


Taip pat gražiai, nors ir fantastiškai atvaizduoti ir Armidos 
užburtieji sodai. Tačiau apie Tasso kūrybiškąjį talentą pakan- 
kamai byloja ir suminėti epizodai. Reikia tik pridurti, kad poe- 
mos originalo gražumą ypač pakelia stiliaus elegantiškumas ir 
sklandus muzikalus poemos ritmas. 


„Išvaduotoji Jeruzalė“ parašyta oktavomis (rimo schema: 
abab — abcc) ir turi dvidešimt giesmių. Pats autorius visą 
gyvenimą nepripažino savo poemos; jis vis sakė, kad tai tik 
metmens, o ne galutinai sudorotas kūrinys. Poetas ypač sie- 
lojosi dėl kai kurių epizodų, kurie gali kiek užgauti padorumą; 
todėl jis vėliau mėgino visą poemą iš naujo perdirbti ir duoti 
„Užkariautos Jeruzalės“ vardą. Tačiau perdirbtas kūrinys ne- 
turi to gyvumo, raiškumo, sakytum, jaunumo, kurį sutinkame 
„Išvaduotoj Jeruzalėj“. Tas jaunystės kūrinys, su džiaugsmu 
plačios skaitančios visuomenės sutiktas, buvo mėgstamas ir vė- 
liau; XVII amž. iš jo epizodų buvo sukurta pora operų, XVIII 
amž. juo sužavėtas Volteris, o kai Chateaubriand'as sumano iš 
prancūzų poezijos išginti mitologiją, jis „Išvaduotąją Jeruzalę“ 
tarp kitų nurodo gero veikalo pavyzdžiu. 

Poemos forma 


III. RENESANSO ROMANAS 


Servantes 


Naikinkime puikybę, žudydami milžinus, 
pavydą — gera širdimi ir dosnumu, pyktį 
— Tamumu ir susivaldymu, smaguriavimą ir 
miego meilę — blaivumu ir ilgais budėjimais, 
gašlumą ir nepadorumą — ištikimybe toms, 
kurias pasirinkome savo minčių valdovėmis, 
tinginiavimą naikinkime, keliaudami per pa- 
saulį ir ieškodami progų, kurios mums leis- 
tų pasidaryti ne tiktai krikščionimis, bet ir 
gero vardo riteriais. 


Don Kichotas 


1. Servantes gyvenimas (1547—1616) 


Servantes 


Miguel de Cervan- 
tes Saavedra gimė 1547 
m. Dar jaunas, matyt, 
ėmė eilėraščius rašinė- 
ti, o 22 metų pakliūva 
į Romą, kur prižiūrė- 
jo vieno kardinolo rū- 
mus. Kai tik Pilypas 
II paskelbia karą tur- 
kams, grasinusiems 
Europos ramybei, į ko- 
votojų eiles stoja Ser- 
vantes. Net sirgda- 
mas Servantes nesi- 
duoda atkalbamas, ver- 
žiasi į kovą (1571). Se- 
nųjų riterių pavyzdžiu 
jis nori kautis dėl Die- 
vo ir karaliaus. Kova 
laimėta, bet karžygys 
joje sužeistas: dvi žaiz- 


dos krūtinėje ir viena kairėj rankoj, kurią teko nupiauti. Bet 
ir su viena ranka Servantes dar ilgai dalyvavo karo žygiuose. 

1575 metais su geromis rekomendacijomis grįžta į tėvynę. Pa- 
keliui jo laivą užpuola Alžiro musulmonai ir paima Servantes 
į nelaisvę sykiu su broliu Rodrigo. Radę rekomendacijos laiš- 
kus, musulmonai laiko Servantes didžiu žmogum ir laukia bran- 
gaus užmokesčio. Servantes savo jėgomis taisosi ištrūkti iš ne- 
laisvės. Sudaro planus pabėgti ne tik sau, bet net visiems 
krikščionims belaisviams. Tačiau karžygys buvo išduotas ir 
nubaustas. Atsiunčia pinigus jam išpirkti, bet Servantes kil- 
niadvasiškai leidžia tais pinigais išsipirkti broliui, o pats lieka 
ir vėl rengia planus pabėgti ir net sukelti prieš musulmonus 
visus krikščionis. Vėl nepavyko. Ir tik 1580 m. Servantes iš 
nelaisvės buvo išpirktas. Grįžta jis į tėvynę. Rodos, galėtų 
laukti, kad jau dabar galės ramiai tėviškėj gyventi. Imasi rašyti 
dramas — pasisekimo nėra. Veda — gyvena skurdžiai. Kai 
didžioji armada rengiasi į žygį, vargšas rašytojas gauna pro- 
vizijos komisaro vietelę. Sunkus amatas: Servantes turi tran- 
kytis po Andalūziją, rinkdamas grūdus ir aliejų; žinoma, žmo- 
nės nuo komisaro stengiasi viską paslėpti. (Čia rašytoją ištinka 
naujas smūgis: apkaltina jį pasisavinus javų ir 1592 m. įkiša į 
kalėjimą. Paleistas vėliau jis gauna mokesčių rinkėjo vietą 
Andalūzijoje, tačiau pats nuolat skęsta skolose. Negalėdamas 
išsimokėti, jis vėl turi eiti į kalėjimą (1597 m.). Kalėjime, sako, 
pradėjęs rašyti „Don Kichotą“. Servantes taip skurdžiai gy- 
vena, kad drabužiams nusipirkti jis turi prašyti draugus už- 
stato už jį. 

1605 m. pasirodo pirmoji ,„Don Kichoto“ dalis. Per viene- 
rius metus išeina net 6 leidimai. Visi skaito, visi gėrisi. Pilypas 
III, pro langą pamatęs studentą skaitant ir nuolat juokiantis, 
sako: „Arba tas studentas yra pamišęs, arba jis skaito „Don 
Kichotą“. Patikrinus pasirodė, kad studentas tikrai skaitė Ser- 
vantes romaną. „Don Kichotą“ skaitydami, juokiasi seni ir 
vaikai, jaunikaičiai ir pažai, bet pats kūrėjas skursta. Kai miršta 
jo sesuo Magdalena, kuri su juo gyveno, skurdas yra toks, kad 
tretininkai savo narei turi sumesti laidotuvių išlaidas. 

Servantes vargą nori nugalėti darbu. 1613 m. pasirodo jo 
„Paveikslingosios Novelės“. Kitais metais išeina „Kelionė į 
Parnasą“, o dar kitais — aštuonios komedijos. Bet svarbiausias 
rašytojo darbas — baigti „Don Kichoto“ antra dal's, kuri už- 
kirstų kelią nevykusiems pirmos dalies tęsiniams. Mat, 1614 m. 
buvo pasirodžiusi vieno pseudonimu prisidengusio rašytojo neva 

Tautiečių pa- 
mirštas ir 
suskurdęs 


Skaitytojams 
juokas, autoriui 
skurdas 


„Apvogtas ir 
'išniekintas 


Pasiruošimas 


Nuotykiai 


„Don Kichoto“ antra dalis. Slapukas autorius, be kito ko, sten- 
gėsi iškoneveikti Servantes, negražiai prikišdamas net jo vien- 
rankystę. Kai didysis kūrinys buvo baigtas (1615), jo autoriui 
nebedaug liko vargti. Jis mirė 1616 m. balandžio mėn. 23 d. 


2. „Don Kichotas“ riterių romanų parodija 


„Don Kichotas“ yra išvirkščias riterių romanas. Tai pa- 
rodija. Romane atvaizduota, kaip bajoras, prisiskaitęs riterių 
romanų, pats ima elgtis, lyg jų herojai. — Bajoras don Kicho- 
tas nusprendžia tapti klajojančiu riteriu. Riteris turi šarvus — 
įsigyja juos ir Don Kichana, kad ir surūdijusius, kad ir virva- 
galiais suraišiotus. Riteriai turi pravardę — prasimano ją ir 
aistringasis romanų mėgėjas; jis pasivadins Don Kichotu iš La 
Manšos. Naujas riteris žirgo vietoj turi kuiną, kurį pavadina 
Rosinantu. Bet riteriui „meilė taip yra natūralus dalykas, kaip 
danguj žvaigždės“, ir Don Kichotas prisimena netolimo kaimo 
merginą Aldonzą Lorenco, kuri bus labai tauri, nepalyginamo 
grožio riterio širdies valdovė; ją pavadina Dulcineja iš Tobozo. 


Don Kichotas apsiginklavęs iškeliauja. Prijoja smuklę. Don 
Kichoto akims tai pilis. Fantastas prisimena, kad jis dar ne- 
įšventintas į riterius. Įšventinti turi tariamosios pilies savinin- 
kas. Pilies sargybos vietoj būsimasis riteris eina smuklės sar- 
gybą. Evangelijos vietoj smuklininkas prisaikdina riterį su są- 
skaitų knyga. Smuklės tarnaitės — tariamosios nuostabios gra- 
žuolės — pririša riteriui surūdijusius pentinus. Po dviejų mažų 
nuotykių Don Kichotas grįžta namo ginklanešio susirasti. Juo 
bus apyglušis kaimietis Sanšo Pansa, kuriam riteris pažada salą. 
Tai niekis, jei Sanšo neturi žirgo; užteks jam ir asilo. 


Dabar avantiūros — nuotykiai tikrai, kaip riterių roma- 
nuose, pasipils be saiko. — Don Kichotas apsėstas prisiskaitytų 
vaizdų. Visur jam milžinai, burtai, nepaprastos kariuomenės ir 
t.t. — Prijoja vėjo malūnus. Ne, tai milžinai, malūnais pasivertę. 
Tad į kovą. Ta kova baigėsi liūdnai — bus kita. — Du vienuo- 
liai raiti. Prie jų vežimas. Jame moteriškė. Už vežimo tarnai. 
Tai bus burtininkų pagrobta princesė. Ir vėl imtynės „nu- 
skriaustajai“ išvaduoti. — Kely du didžiuliai dulkių debesys. 
Tai kariuomenės einančios į kovą. Don Kichotas puola į mūšį. 
Bet ten būta tik avių. Piemenys akmenimis išdaužo riteriui 

TEO T 


Šv. Veronika: Nežinomo vid. amžių vokiečio paveikslas: reli- 
ginė dvasia, nekaltas naivumas. 


Fra Angelico: Kristaus žaizdų garbinimas. Pereinamasis tarps- 
nis iš vidur. amžių į renesanso tapybą: vyrauja ne fizinis 
grožis, bet religinė dvasia. 


L. da Vinči: Šv. Jonas. Šis renesanso šventasis neatrodo dva- 
sinio susitelkimo atstovas: gražaus kūno, panašesnis į dievaitį 
Bachą. 


L. da Vinči: Monna Liza. Šita paslaptingai besišypsanti mo- 
teris byloja apie žemišką džiaugsmą ir didžiojo renesansininko 
genialų mokėjimą išreikšti subtiliausius gyvybės virpėjimus. 


Ticianas: Flora. Formų pilnumas, idealus grožis, pasitenkinimas. 


VaXAaVI OSNVSANAU UI AIZWMV GIA 


SKULPTŪRA 


Claude de France, Prancūzų karalienė; vei- 
do išraiška suidealinta, net galvos papuo- 
šalai rodo renesanso ištaigą. 


Mykolas Angelas: Mozė; pirmas laužo rene- 
sanso įprotį sekti antikinę skulptūrą. 


Rafaelis: Siksto Madona (Drezdene); Ma- 

Tija susimąsčiusi, jos žvilgsnis įsmeigtas į 

tolybę, ji žengia dangaus debesimis, betgi 

ji parodyta graži, puošni moteris: forma 

— dalių simetrija, spalvų aiškumas, . kon- 
tūrų ryškumas. 


dantis, nes jis buvo bebadąs avis ietimi. Štai lydimas numirėlis, 
ir vėl avantiūra, kuri net Sanšui naudinga: jis maisto randa. — 
Naktis. Baisiai tamsu. Girdėti šniokščia, ūžia. Sanšo dreba. 
Don Kichotas nerimsta, veržiasi į kovą. Jis tikis įsigysiąs ne- 


Riteris su ginklanešiu, bičiuliškai tardamiesi, keliauja nuotykių ieškoti. 


girdėtos garbės, susiremdamas su baidykle. Bet kuinas nepa- 
eina. Bus tatai burtai. Diena išaušta; pasirodo, kad baisusis 
ūžesys ėjo nuo vandens malūnų, o kuiną buvo supančiojęs Sanšo, 
kad ponas neišjotų į kovą su nežinomu vaiduokliu. — Štai kir- 
pėjas joja užsimovęs ant galvos barzdos skutamą puodą. Ir vėl 
nuotykis. Don Kichotas atima puodą, kurį laiko brangiausiu 
Vambrino šalmu, ir užsideda ant galvos. — Joja toliau. Kely 
plėšikų gauja, varoma į katorgą. Don Kichotui jie — nelaimingi 
bajorai. Todėl ir paleistini. Išvaduotieji akmenimis Don Ki- 
chotui atsilygina. — Toms avantiūroms gal ir galo nebūtų, jei 
gimtojo kaimo klebonas ir kirpėjas gudrumu nebūtų suėmę Don Juokinga garbė 
Kichoto ir „„užburto“, uždaryto narvely nebūtų parvežę namon. 
a Po kiek laiko riteris vėl išjoja su savo ginklanešiu. Dabar 
| jau jie žinomi. Pirmoji romano dalis juodu išgarsino. Kuni: 
Ė gaikštis ir kunigaikštienė juos su džiaugsmu, kaip du juokda- 
) rius, priima į savo dvarą. Sanšo Pansa gauna salą valdyti. 
| Valdo gerai, bet juokdariai jį prikankina, ir jis meta valdęs. 


14. Visuotinė literatūra, I d. 209 


Kunigaikščio dvare iš Don Kichoto taip pat visi tylomis juokus 
krečia. Pagaliau jis vėl išjoja su savo ginklanešiu toliau nuo- 
tykių ieškoti. Bet jų gimtojo kaimo studentas persirengia riteriu, 
susiremia su Don Kichotu ir vargšą nugali. Šis be garbės turi 
grįžti namon. Netrukus suserga. Pakarščiavęs, atsižadėjęs riterių 
romanų, Don Kichotas miršta Don Kichanu. 

Kodėl Servantes 
taip iškoneveikė tuos 
riterių romanus? To- 
dėl, kad XVI amž. ri- 
terių romanų skaity- 
mo mada Ispanijoj 
buvo virtusi liga. Tie 
romanai ir nebuvo jau 
tikri riterių romanai, 
nes riterių gadynė bu- 
vo praėjusi. Miręs 
žanras XV amž. pa- 
baigoj keistu būdu 
buvo atgimęs ir ap- 
svaiginęs žmones. 

į Geriausias tokių 
romanų buvo „Gali- 
jos Amadis“ (1508 
m.). Į jį panašių žy- 
miai menkesnių per 
XVI amžių buvo pa- 
Su vėjo malūnais kovos vaisiai sirodę dar apie 150. 
Leidimų jie susilaukė 
apie 500. Žmonės skaitė juos, kaip pamišę. Pasakojo, kad vienas 
ponas, namon sugrįžęs, rado žmoną ir vaikus beverkiant, be- 
šaukiant: „Amadis mirė, Amadis mirė!“ Pasirodė, kad roma- 
nas buvo :atskaitytas lig Amadžio mirties. O Salamankoj vie- 
nas! studentas ' išgąsdino "kaimynus, besišvaistydamas sti peiliu 
vienoj rankoj; su: knyga kitoj: "Paaiškėjo, kad su peiliu jis steėn- 
gėši / apginti: skriaudžiamą + damą, 'aprašomą "knygoj. Žmonės 
skaitė, kamavosi, o' patys 50manai buvo menkiausios kūrybinės 
vertės: visi ant-vieno-kurpaliaus siūti.“ Ispanų valdžia anksčiau 
buvo uždraudusi +u0s:70manus gabenti į kolonijas, bet /r0manai 
vis gyvavo. Tik Sėrvantės si 'savo parodija 'sudavė didelį smūgį 

tai fantastinei avantiūrinei literatūrai. Nuo tol visokie burti- 
ninkai, nykštukai, milžinai, slibinai ir avantiūros išnyko iš lite- 
ratūros. Jie paliko tik pasakose. Meno kūriniuose vis labiau 
imta pasigesti gyvenimo tiesos ir psichologijos. 

3. Visuotinės idėjos: idealizmas ir materializmas 

Nors Servantes labai išjuokė Don Kichotą, kaip nepro- 
tingą romanų skaitytoją, vis dėlto jam suteikė nemaža simpa- 
tingų idealisto bruožų. Rašytojas davė jų iš savo paties gyve- 
nimo. Juk jis idealistas, svajoja apie karžygio garbę, o susilau- Autobiografinis 
kia vienrankystės ir nelaisvės. Jis geriausias to laiko ispanų bruožas 
rašytojas, o vargsta skurde. Iš jo, karžygio, net viešai tyčiojasi 
kažin koks rašytojėlis. Taigi pats autorius yra Liūdnojo Veido 
riterio pirmavaizdis, kurio idealistinės pastangos sudūžta į skur- 
džią tikrovę. Juo toliau Sėrvantes pasakoja apie savo didvyrį, 
juo D. Kichotas randa daugiau simpatijos jo ir skaitytojo šir- 
dyje. Iš Don Kichoto, kurį autorius leido šiurkščiai pajuokti, 
tąsyti, daužyti, daros Liūdnojo Veido riteris, kuris mumyse 
sukelia vis daugiau ir daugiau užuojautos, pasigailėjimo, ar net 
nusilenkiam prieš jo dvasią. O tai todėl, kad autorius, pašiep- 
damas ir karikatūrindamas savo herojų, pamilsta jį, kaip tėvas 
savo kūdikį, ir ima atverti vis naujas ir naujas jo sielos kerteles. 

Tose kertelėse pamatai daug širdies kilnių siekimų, gilios iš- 
minties, žmoniškumo; pamatai dvasią tokio žmogaus, kurį va- . 
dinam idealistu. 

Don Kichoto tikslas — nuskriaustieji ginti, teisingumas Aktyvus 
saugoti. Ir jis negali tylomis sėdėti; jis aktingas, turi eiti ir idealizmas 
daryti pasaulio veidą gražesnį. Jaučia, kad tai jo pareiga. Jis 
neklausia, ar sunku ta pareiga atlikti ar lengva, bet tik kur ji 
ir kokia. Kada jam nepavyksta, jo veidas nesiniaukia; jis pilnas 
optimizmo, kad Dievas jo neapleis, kad dorybė turi laimėti. Optimizmas 

 „Nenusimink, drauge, — ramina sumuštasis Don Kichotas sveiką 

Sanšo Pansą, — Dievas mūsų neapleis. Jis maitina vabzdžius, kir- 


minus ir visokius gyvius ore ir vandenyje, maitins Jis ir mus, kas 
Jo garbei gyvename ir veikiame“. 


Don Kichotas žino, kad doras žmogus visada daug ker- 
čia. Visi didieji idealistai, žmonijos pažangos kūrėjai, daug 
kentėjo, buvo persekiojami. Todėl juo riteris labiau persekio- 
jamas, juo jis geriau žino einąs dorybės keliu: 


+ 

Ištikimybė 
idealui 


Paneigimas 
realybės 


„Gėrėkis, Sanšo, kad visur, kur tik pasirodo aukšto laipsnio do- 
rybė, ji visada persekiojama“. 

Dėl to jis pats niekados nesiskundžia. Net sugautas ir pa- 
sodintas į narvą, Don Kichotas yra kaip erelis, kuriam suvaržo 
sparnus, bet kuriam negali suvaržyti norų skristi į mėlynę. 
Riteris iš narvo liūdnai žvelgia į aplinkinius ir taria jiems sura- 
minimo žodį: 

„Nenuliūskite jūs, tauriosios damos. Tokių nelaimių tenka visiems 
patirti ... bet dorybė viena turi tiek galybės... kad ji lieka nugalėtoja 
ir paskleidžia į visą žemę šviesą tokią skaisčią, kaip dangaus saulė“. 
Gali idealistą sodinti į kalėjimą, gali žudyti, jis savo idealo 

neišsižadės. Kai Don Kichotas susikovė su Baltojo Mėnulio 
riteriu ir jo nuvargęs žirgas ir jis pats buvo nugalėti, jis turėjo 
pagarbinti savo priešo damą. Bet D. Kichotas ir dabar neatsi- 
žada: „Nudurk mane, riteri, — suvaitoja parblokštas D. Ki- 
chotas, — atimk mano gyvybę, nes tu man išplėšei garbę“. Bet 
pasakyti, kad jo Dulcinėja (idealas) nėra gražiausioji moteris, 
jis negali. Ir šitokio pasiaukojimo akivaizdoje mes gailimės 
Liūdnojo Veido riterio, taryt, norėtume jam padėti. 

Bet D. Kichoto idealizmas padaro blogo ir jam pačiam ir 
kitiems (piemenio nuotykis, istorija su kaliniais). Tai dėl to, 
kad jis gyvena įsivaizduotais idealais, nesutinkančiais su 
realybe. 

Tikrasis gyvenimas jam atrodo tas, kuris yra jo sieloj, jo 
vaizduotėj. Tuos duomenis, kurių joj nėra, jis laiko burtininkų 
padarais. Tas Don Kichoto idealizmas tiko romantikams, kurie 
norėjo, kad prie jų išsvajotų troškimų taikintųsi gyvenimas. Dar 
vaikas būdamas, vėlybojo vokiečių romantiko atstovas H. Heinė 
graudžiai verkė dėl D. Kichoto nelaimių ir pyko ant Servantes, 
kad rašytojas drįso tą didįjį idealistą išjuokti. Kaip ir roman- 
tikai, Liūdnojo Veido riteris neturi gyvenimo patyrimo. Net 
daugiau — jis nieko nenori žinoti apie pilkąjį gyvenimą. Jis 


nedaro su juo jokių kompromisų. Jis gyvenimą nori pakelti lig 


savo idealų, o ne pats į jį nusileisti. Argi verta taikytis prie 
tokio gyvenimo, kur viešpatauja egoizmas, brutali jėga, kur ge- 
rai jaučiasi visokie smuklininkai, jų mergos, mulų varovai ir kiti 
kasdienės tikrovės vaidintojai? Ar verta vidaus poezija taikyti 
prie prozos? Ne. Ir Don Kichotas lieka vienas. Jis vienas 
idėjos, poezijos atstovas, prieš pilką minią, prieš gyvenimą, 
prieš prozą. 

Ir meilės dalykuose Don Kichotas lieka idealizmo ir poezi- 
jos atstovas. | Jis idealios, padorios, platoniškos meilės šalinin- 
kas. Jis lyg protestuoja prieš patvirkusius Renesanso žmones, 
kurie meilę skandina žemose aistrose, nors mokėjo gražiai kal- 
bėti apie Platoną ir jo meilės sąvoką. „Aš nesu vienas tų su- 
gadintų, ydingų meilužių. Aš myliu platoniškai ir skaisčiai“, 
sakos D. Kichotas. Meilė jį skatina į gerus darbus, o ne že- 
mina. Jis mylimą moterį idealizuoja, norėtų, kad ji būtų aukš- 
tos kilmės. Bet dorybė vertesnė už kilmę. „Gražios ir doros 
moters nuopelnai daro didelius stebuklus“. 

Idealistas — laisvas Dievo paukštis. Todėl Don Kichotas 
tol laimingas, kol jis bastosi po pasaulį. Kai apsigyvena kuni- 
gaikščio dvare, kai dalis svajonių patenkinta, riteris pradeda 
nerimti. Jam darosi trošku. Jis pasijunta vėl laimingas, kai, 
atsisveikinęs su dvaru, išjoja į laukus: 

„Drauge Sanšo, iš visų gėrybių, kuriomis dangus apipylė žmones, 
brangiausia, be abejo, yra laisvė: visos brangenybės, paslėptos žemės 
ir vandens gelmėse, negali jai prilygti. Laisvei, kaip ir garbei, mes 
turime drįsti aukoti gyvybę. Nužemintas vergavimas — didžiausia 
blogybė. Tu matei, koks perteklius viešpatavo pily, kokios turtingos 
puotos mums buvo suruoštos. Ir, žinai, valgydamas tuos skanius 
valgius ir gerdamas malonius ir vėsius gėrimus, aš maniau esąs ati- 
duotas alkio kentėjimams, nes negalėjau visu kuo laisvai naudotis, 
kaip savo daiktais. Šimtą kartų laimingas tas, kuriam Dangus 
dovanojo gabalėlį duonos, už kurį neturi dėkoti niekam kitam, tik 
Dangui“. 

Laisvę mėgsta idealistai, bet laisvės idėjos ir Renesansui 
charakteringos. Vis dėlto Don Kichoto idealizmas, gailestin- 
gumas yra kontrastas Renesanso gadynei, kurioj pasireiškė tiek 
daug egoizmo, negailestingumo. 

Nors ir sukarikatūrintas, bet vienu atžvilgiu artimesnis Re- 
nesanso dvasiai yra Sanšo. Tai realaus gyvenimo žmogus, sma- 
gumų mylėtojas, materialistas, egoistas. Jis yra prozos atsto- 
vas, kūno žmogus. Dvasios gyvenimas Sanšui svetimas. Ginkla- 
nešys apskritas, riebus, kaip tie, kurie mėgsta maža galvoti, 
bet daug valgyti. O gerti, valgyti, gerai išsimiegoti, sunkiai ne- 
dirbti yra tikrieji Sanšo siekimai. Kai ponas kaujasi, ginkla- 
nešys ieško pas nugalėtuosius ko nors užkąsti ir atsigerti. Tas 
kūno, ne dvasios, žmogus ypačiai vengia fizinio skausmo. Jo 
šalindamasis, net kėsinasi prieš savo poną. Sanšo neblogos nuo- 
monės apie save, bet apie kitus nelabai: štai jis į karalius tin- 

Platoniškoji 
meilė 


Laisvės meilė 


Sanšo mate- 
rializmas 


Idealisto įtaka 
materialistui 


Žmonių ir 
gyvulių indi- 
vidualizmas 


kąs, o jo žmona į karalienės netinkanti. Sanšo didžiausia am- | 
bicija ir svajonė — gauti valdyti salą, kurią D. Kichotas pa- 
žadėjo. Tada įvyktų jo idealas — miegoti, valgyti, nieko ne- 
veikti. Tik tas viliojąs pažadas išmasino nelankstų Sanšo i 
kelionę. 

Bet sala yra idealisto riterio prasimanymas. Tuo prasi- 
manymu idealistas sužavi, sugundo materialistą. Iš pradžių 
Sanšo niurna, keikia nuotykius, bet juo ilgiau jis gyvena su 
idealistu, juo materialistas idealistą labiau pamilsta. Jis pra- 
deda girti pono kilnią širdį. Pono nurodymų besiklausydamas, 
Sanšo-gubernatorius tikrai parodo išminties, teisingumo. Gink- 
lanešys, tapęs gubernatorium, pamato, kad kiekvienas turi už- 
imti tokią vietą, kokiai jis tinka, nes nėra darbo, kuris būtų 
garbingesnis už kitą. Palikdamas salą, materialistas-idealistas 
S. Pansa nieko nepasiima. Nuogas, sako, atėjau, nuogas iš- 
einu. Tik prašo sau sūrio gabalo, o asilui avižų saujos. Ar 
būtų S. P. taip galvojęs, jei nebūtų pirma bendravęs su idealistu? 
Kai Sanšo nebenori jokios salos valdyti, net ir tada jis nebe- 
siskiria nuo Don Kichoto. Realistas pamilo Liūdnojo Veido 
riterį. Jį mirštantį ginklanešys guodžia, sakydamas, kad netru- 
kus juodu vėl keliausią nuotykių ieškoti, ir jokių sąlygų jau 
nereikalauja. Ne Don Kichotą nutraukė gyvenimo pilkuma, bet 
Don Kichotas patraukė žemės egoizmą į idealo aukštybės. 

Idealistas ir materialistas — du tipai, kurie pasiliks amžini. 
Stipriau ar silpniau pasireiškus; idealistą ir materialistą sutin- 
kame visur. Don Kichotas su Sanšo Pansa tol domins žmo- 
niją, kol žmogaus gyvenime kovos idealieji ir žemės gyvenimo 
palinkimai, vadinas, visados. 


4. Charakteriai 


Servantes į nemirštamuosius Don Kichoto ir Sanšo Pansos 
tipus įdėjo ne tik nemirštamą turinį, bet mokėjo juos vaizdin- 
gai, gyvai apibūdinti, psichologiškai juos pagrįsti. Štai au- 
torius atvaizduoja savo didvyrius iš paviršiaus vieną su žirgu, 
antrą su asilu, kurie taip pat yra individualūs, kaip ir jų ponai. 
Štai Rozinantas yra sulysęs, suvargęs kuinas, bet, žiūrėk, vieną 
dieną jis pakels galvą, pasipurtins, nusižvengs ir padarys kokią 
avantiūrą. Vieną atmintiną dieną jisai net šuoliais pasileidžia. 
Rozinantas susidraugauja su asilu, su tuo mylimu Sanšo pilkiu, 

kuris smulkiai žengia šalia kuino. Net gražu žiūrėti, kaip Ro- 
zinantas savo ilgą kaklą nori padėti ant vargšo pilkio nugaros. 

Bet štai tų gyvulėlių ponai, apie kuriuos pinas visas roma- 
nas. Don Kichotas aukštai užsėdęs; Sanšo Pansa, kaip tikras 
gubernatorius, apsižergęs savo pilkį. Riteris ilgas, liesas, pagel- 
tęs, kaulai iššokę; Sanšo visas apskritutis, riebus, raudonas, 
sveikata žydįs. Don Kichotas žvalgosi į tolį, ar nepamatys 
progos pasiaukojimui parodyti; Sanšo glosto maišą su valgiais 
ir vynu. Pamatei juos iš tolo ir jau supranti, kad čia joja idea- 
listas ir materialistas. 

Bet kodėl autorius atidavė juos pajuokai? Kas yra jų 
charakteryje, kad jie daro kvailybes? — Tai Don Kichoto 
manija gyventi riterių romanų gyvenimu. Jis šiaip sveiko proto 
žmogus, bet kada tik pradeda kalbėti apie riterius, jis negali 
išsilaikyti pusiausvyroje, daros, kaip sakoma, „be šulo“. Jis 
įsikalė į galvą klajojančio riterio idėją ir negali ja atsikratyti. 
Ta įsikalta idėja pasireiškia dvejopai: kaip didybės manija ir 
persekiojimo manija. D. Kichotas nori parodyti tokių narsybių, 
kurios nustebintų visus. Kai žygis nepavyksta, riteris tuojau 
tiki, kad jį persekioja piktas burtininkas. Panašių manija apsi- 
krėtusių žmonių esti nemaža. Jie skundžiasi, kad esą neken- 
čiami, persekiojami, niekas jų suprasti nenorįs. Jeigu jiems 
pritarsi, bus viskas gerai, bet pamėgink tik paprieštarauti, jie 
įšėlsta. Tokis yra ir Don Kichotas. Servantes ir juokias iš 


D. Kichoto maniako, kuris, tos didybės ir persekiojimo manijos 


apsėstas, daro įvairias kvailybes. 

Bet Don Kichotas nėra kvailys. Kada jis neliečia žmonių 
gyvenimo, jis moka pabarstyti ir nuostabiai gilių išminties 
perlų. Sanšo Pansai, keliaujančiam salos valdyti, jis pataria: 


„Kada tau teks nusikaltėlis teisti, atsimink visada menkystę žmo- 
gaus, kurio sugedusi prigimtis traukia į paklaidas. Neįžeisdamas tei- 
singumo, visada būk gailestingas; nors dieviškosios dorybės visos yra 
lygios, tačiau Jo gailestingumas spindi malonesne šviesa už teisin- 


“ 


gumą“. 
„Atsimink, Sanšo, jei pasirinksi dorybę visko mastu, jei stengsies 
nedaryti kitokių kaip tik dorybės darbus, tau neteks pavydėti tiems, 
kurie gimė princais ir sinjorais. Aukštą kilmę paveldi, o dorybė rei- 
kia įsigyti; ji viena vertesnė už visas kilmės privilegijas“. 
Tai mintys, nepamirštinos nei vienam valdovui, nei vienam 
teismui, nei vienam žmogui visais laikais. 

Išorinė 
charakteristika 


D. Kichoto 
manija 


D. Kichoto 


Es 


Sanšo Pansa yra savo pono kontrastas. Jo charakteris rodo 


Sanšo kaimietis jį esant kaimietį. Sanšo neturtingas — iš čia jo noras turtų, 


Sanšo — tarnas 


salos. Jis nestipraus proto — iš čia kvailybės, nuotykiai. Jis 
gyvena beveik grynai fiziologiniu gyvenimu. Šituos pagrin- 
dinius bruožus turėdami, paleiskim kaimietį į pasaulį ir pama- 
tysim gyvą Sanšo. Jo santykiai su žmona, su asilu, su Don 
Kichotu, su klebonu, kirpėju, kunigaikštienė pasidarys pilni 
gyvybės, psichologiškai tikri. 

Kaip buvo pastebėta, begyvendamas su Don Kichotu, San- 
šo pradeda linkti į idealizmą. Tačiau tas jo charakterio at- 
skleidimas palaipsniui yra pagrįstas tarno psichologija. Pamažu 
Sanšo pažįsta savo poną, todėl pagarba ir pasitikėjimas jam 
virsta skepticizmu. Pamatęs, kad jo ponas „be šulo“, Sanšo 
pradeda juoktis iš jo, kaip elgiasi ir daug tarnų, pažinę savo 
ponų silpnybes. Ginklanešys negali nesijuokti, prisiminęs van- 
dens malūnų istoriją; išranda savo ponui Liūdnojo Veido vardą. 
Kai ponas ginklanešiui nori įkirsti rykščių, kad Dulcinėją iš 
burtų išgelbėtų, tarno nepagarba pasiekia aukščiausią laipsnį: 
jis parbloškia ant žemės riterį ir keliu prispaudžia krūtinę. Su- 
sitaiko. Sanšo pasilieka pas poną. Kodėl? Todėl, kad dingus 
pagarbai atsiranda meilė ir prisirišimas. Pagarbai mažėjant, di- 
dėja prisirišimas. O prisirišimas ir globa ponui be vieno „šulo“ 
taip reikalingi. Kas rūpinsis Don Kichotu, jei tarno nebus? 
O tas ponas vis dėlto toks geras, toks kupinas gražių tikslų ... 

„Jis nežino jokios piktybės, jo siela atvira. Jis negalėtų niekam. 
blogo padaryti, ir priešingai, jis daro gera visiems ... Jo vaikiškas pa- 
prastumas liepia man jį mylėti, kaip savo akies lėlytę; nors ir kaip 
jis keistas, aš negalėčiau jo palikti“, sako Sanšo. 

Štai kaip susirišo idealistas, maniakas ponas su savo tarnu, 
kaimiečiu materialistu-realistu. Abudu charakteriai, matom, yra 
kupini visuotinio žmogaus dvasios turinio ir psichologiškai 
teisingi. 

5. Juokas ir komizmas 

Mus žavi veikėjų visuotinumas, gyvumas, vaizdingumas, 
jų psichologinis tikrumas, kažin koks jaunumas, lengvumas, 
bet nemažiau džiugina juokas, trykštąs iš kiekvieno knygos 


puslapio. Servantes juokiasi ir mus verčia juoktis visais gali- 
mais juokais, 

Rašytojas nevengia ir to juoko ar šypsnio, kuris kyla iš 
žodžių žaismo, iš gui pro guo, iš aliteracijų. Jis neatmeta nė 
vulgaraus juoko. Sakysim, kas nors gerokai gavo lazdų, ir tai 
jam atrodo juokinga. Arba štai: vargšas Sanšo, norėdamas iš- 
sigydyti sulaužytus šonus, išgeria savotiško balzamo ir dėl to 
baigia varyti visus vidurius. Arba, antai, Sanšo pakliūva į „ne- 
prietelių“ rankas, kurie užmetę ant drobulės apskritąjį, minkš- 
tąjį, besikeikiantį ginklanešį svaido į viršų, kaip kamuolį. 

Servantes mėgsta ir išviršinį komizmą, šaržuotus paveiks- 
lus, karikatūras. Sakysim, Don Kichotas mėgina valgyti ir gerti 
tuo tarpu, kai jo veidas pridengtas šalmu; kad riteris galėtų 
bent kiek atsigerti, tenka jam įdėti į burną piltuvėlis. Arba štai 


Don Kichotas dedasi ant galvos kepurę, kurią Sanšo buvo pri- 


dėjęs minkšto sūrio. 

Servantes mėgsta ir būvių, lyg farso, komizmą. Štai, pa- 
vyzdžiui, vienas iš kilniausių bajorų Liūdnojo Veido riteris sva- 
joja lovoje. Naktis. Staiga pas jį įeina guvernantė. Riteris pa- 
sišiaušia, žegnojasi; guvernantė išsigąsta, išmeta žvakę, susipai- 
nioja savo plačiose, gausingose sijono palose ir sunkiai par- 
krinta... Panašių farsiškų būvių pasitaiko ir momentalių ir 
tokių, kurie eina vis smarkėjančiu tempu, kad, rodos, nepasi- 
baigs. Pastarajam atsitikimui pavyzdžiu gali būti įvykiai vieš- 
butyje, kur Don Kichotas kovoja ir su odiniais maišais, pri- 
piltais vyno. 

Rašytojui gerai vyksta sukurti komiški charakteriai. Pa- 
imkite Sanšo, kuris atrodo artimesnis daugumui prozos žmo- 
nių. Koks tu juokingas, Sanšo, „arba kai tu drebi iš baimės, 
visai nesigėdydamas, prieš baisius vaiduoklius, kurie sukelia 
tavo pono drąsą, ir kai tu slepies už jo; arba kai tau garsvyčių 
pilna nosis ir kai tu parausti iš pykčio; arba kai fabrikuoji kokią 
nekaltą melagystę; arba kai tu pasiduodi kokiai mažai tuštybei, 
visados tave suprantame, visados tave mylime. Kaip susilaikyti 
nuo pašėlusio juoko, kuris mus pagauna, kai tu keliauji, svajo- 
damas apie salos turtus, kurią tau pažadėjo, ir kai tu iš anksto 
suvartoji savo pajamas? Kaip nesijuokti, kai tu šokinėji iš 
Kaip susilaikyti, kai tu matai savo svajones sudūžtant ir kai tu 
atrodai nepatenkintas, nosį pakabinęs, prisiminęs, kad niekada 
neįžengsi į Mikomikono karalystę?.. Reiktų tau nupiauti lie- 
žuvis, kad nutiltum; bet tau, tur būti, pavyktų kalbėti su ran- 

komis. O kiek patarlių viena prie kitos tu sunarstai!..  Sanšo, 
kodėl tu pasiėmei auksą iš tos valizos, kurią radai kely? Kodėl 
tu jį pasilieki, kai pažinai jo savininką? Kodėl tu nenori pasa- 
kyti, ką tu su tuo auksu padarei? Kodėl tu su paskuba pradedi 
kitą kalbą, kada tau primena tavo radinį? Tu per daug myli 
materiją, Sanšo“ (P. Hazard). Tu mėgsti gerai pavalgyti, tu 
to neslepi, ir mes juokiamės iš tavęs, nes mes norime juoktis 
bet kokį patenkintą riebulį pamatę. 

Iš kontrasto, iš Sanšo pastatymo prieš Don Kichotą, prieš 
žmogų, nuo materijos labiausiai nutolusį, gimsta nuolatinė ko- 
medija. Štai juodu pradeda diskusijas, ginčus. Don Kichotas 
labai supyksta; paskui audra palengva aptilsta, ponas dovanoja, 
ginklanešys užmiršta, ir vėl įdomiai pasikalba. Įdomiausias, 
estetiškiausias, gal, bus tas pasikalbėjimas, kada Sanšo duoda 
savo pasiuntinybės apyskaitą. Mat, Don Kichotas per Sanšo 
Pansą buvo pasiuntęs laišką Dulcinejai. Ginklanešys laiško 
nenunešė. Reikia duoti apyskaita, ir todėl Sanšo meluoja, kiek 
begalėdamas „kuria“, įsivaizduoja. 

— Tu nuvykai, Sanšo; bet ką veikė toji grožio karalienė? Tik- 
riausiai tu ją radai varstant perlus ar siuvinėjant aukso siūlais kokį 
devizą riteriui, jos vergui. 

— Ji, — sako Sanšo, — javus vėtė diendaržy. 

“ — Būk tikras, — tarė Don Kichotas, — kad grūdai, jos gražių 
rankų paliesti, virsdavo grynais perlais. Tiesa, sakyk, ar tu pastebėjai, 
kokie tai buvo javai, ar rugiai ar kviečiai? 

— Ne, tai buvo miežiail. 

— O aš tau galiu užtikrinti, kad iš jos rankos paliestų grūdų 
galėjo būti iškeptas baltas pyragas. Bet pasakok. Kai tu jai padavei 
mano laišką, ar ji jį pabučiavo, ar prispaudė prie krūtinės, ar kokią 
kitą ceremoniją padarė? 

— Kai jai parodžiau laišką, ji -vis javus vėtė, ir rėtis buvo pil- 
nas. Todėl ji pasakė: „Mano drauge, padėk laišką ant maišo; aš 
negaliu skaityti, nes pirma turiu pabaigti vėtyti“. 


Ir taip toliau ir tt. Nerangi kaimiečio vaizduotė niekaip 
negali prilygti pono lakiajai fantazijai. Kiekvienas kitaip vaiz- 
duojasi Dulcineją, o skaitytojas skaniai juokiasi. 

Pagaliau riterių romanų parodija tada, kai „Don Kichotas“ 
pasirodė, taip pat veikė, kaip komiškoji priemonė. To laiko 
žmonės lengvai galėjo pastebėti, kokio romano ir kokią vietą pa- 


1 Javų vardai vertime kiek pakeisti. 


218 


a. 


rodijuoja Servantes. Jie leipo juokais dėl tų išvirkščių scenų. 
Tas malonumas mums neprieinamas, nes visai nepažįstame tų 
pseudo riterių romanų, kuriuos ryte rijo XVI amž. ispanai. 


6. Kompozicija ir stilius 


Nors „Don Kichotą“ vadiname romanu, tačiau jame tikro 
įvykių sumezgimo, priežastingumo nėra, ko reikalaujame iš mo- 
dernaus romano. Tas kūrinys yra laisvas epizodų junginys. Jei 
vieną kitą išmestume, romano vieningumas nenukentėtų. „Don 
Kichoto“ įvairios scenos, epizodai sunarstyti lyg ant siūlo. Juos 
jungia tik du pagrindiniai veikėjai. Toks išviršinis palaidumas, 
intrigos stoka ypačiai matyti pirmoj romano daly. 

Antroji romano dalis, kuri laikoma ne tokia populiari, in- 
trigos atžvilgiu kiek įdomesnė už pirmąją. Teisingiau kalbant, 
toj daly yra lyg dvi intrigos. Pirmoji prasideda klebono, kir- 


pėjo ir studento Karaskos sąmokslu. Stud. Karasko turi tapti 


keliaujančiu riteriu, nugalėti Don Kichotą ir priversti keliauti 
namon. Bet studentui iš karto nepavyksta. Apsimetėlį riterį 
Don Kichotas nugali ir paleidžia į pasaulį. Tik po daugelio 
Liūdnojo Veido riterio avantiūrų Karasko, su geru žirgu ir gerai 
apsiginklavęs, nugali Don Kichotą. 

Antroji neva intriga, įterpta į pirmąją, prasideda tada, kai 
Don Kichotas susitinka su kunigaikščiais. 


Servantes 70mano kompozicijos palaidumą rodo ir įvairūs dalykėliai, 
įterpti į riterio avantiūrų pasakojimą. Įterptų pasitaiko ir pastoralių, vaiz- 
delių iš piemenų gyvenimo. Vienur Don Kichotas girdi pasakojant pastoralę, 
kitur jis pats būva jos liudininkas. 

Pastorales mėgsta Servantes, mėgsta ir Don Kichotas. Kai Karasko jį 
nugali, Don Kichotas galvoja pasidaryti piemeniu. Jis savo dama-pieme- 
nėle paliktų Dulcinėją, Sanšo mylimoji būtų jo žmona, kirpėjas išsirinktų 
pats, tik vienas klebonas, likęs piemeniu, neturėtų damos-piemenėlės. Jie 
visi švilpautų, ganytų avis ir dainuotų piemenų meilės dainas. Tai toks 
projektas. Jei Servantes būtų mažiau mėgęs pastoralę, gal iš jos būtų taip 


"pat padaręs parodiją, kurios herojum būtų buvęs tas pats Don Kichotas. 


Be pastoralės, Servantes į savo kūrinį yra įtraukęs ir novelę. Sakysim, 
gabendamas,namon Don Kichotą, klebonas sustoja viešbutyje. Iš valizos 
ištraukiamas kažin keno novelės rankraštis, ir visi klausos jos skaitymo. 


Tai „Negudrus smalsuolis“ — kūrinėlis, parašytas italų pavyzdžiu. Į ro- 
maną įterpta ir „Belaisvio Istorija“, kur yra atsispindėjęs Servantes nelaisvės 
gyvenimas. 


Servantes savo romanui panaudojo ir pasakėles-galvosūkius, atėjusias 
iš vid. amžių ar net iš seniau. Štai viena jų. Kai Sanšo lieka salos valdy- 

toju, įeina nepažįstamas žmogus ir klausia Sanšo nuomonės, kaip pasielgti 
tokiu atveju. — Vieno valdovo žemės plotą upė skiria į dvi dalis. Ant upės 
tiltas; jo gale kartuvės ir teismo salė, kur stovi teisėjai-tarnai. Kiekvienas 
praeivis turi prisiekti sakąs teisybę, kur jis eina ir kokiu tikslu, Jei jis sako 
teisybę, gali toliau keliauti, jei ne, tai jį pakaria. Bet štai vienas keleivis 
prisiekė, kad jis einąs mirti ant kartuvių gale tilto. Teisėjai svarsto: jei 
mes tą žmogų paliksime laisvą, tada jis bus pamelavęs ir kreivai prisiekęs; 
todėl taisyklės reikalauja jį pakarti. Jei nuspręsime jį pakarti, tai jis bus 
sakęs teisybę ir bus buvęs nuoširdus, todėl turi likti laisvas. Kaip pasielgti ? 
Tur būt, prisiminęs savo pono patarimą Sanšo išsprendžia taip, kad gailes- 
tingumas nenukentėtų. Ta pasakėlė-galvosūkis yra atėjusi iš III amž., iš 


Siksto Empiriko „Hipotezių“. 


Renesansas mėgo žmonių išmintį, aiškiai, vaizdingai, sąmojingai for- 
muluotą. Servantes patenkina publikos skonį. Sanšo, tas liaudies vaikas, 
tų patarlių turi pilną burną. Rodos, jos tik laukia, kad Sanšo prasižiotų 
ir paleistų jas pasižmonėti. Štai viena kita: Geriau vyksta tam, kuriam Die- 
vas padeda, nekaip tam, kuris anksti keliasi. — Pilvas įsako kojoms bėginėti, 
bet ne kojos pilvui. — Garbinga mergina; turi sulaužytą koją ir sėdi namuose. 


Dialogai gausiai „Don Kichote“ vartojami. Jų tonas yra 
tobulai natūralus, laisvas ir gyvas, vaizdingas. Kiekvienam vei- 
kėjui Servantes turi atskirą kalbą. Štai Don Kichotas vienaip 
kalba su Sanšo, visai kitaip — iškilmingai — šnekasi su taria- 
momis princesėmis ir damomis. 

Servantes stilius lankstus, skambus, gyvas, 
vaizdingas. Visa knyga atrodo prisisunkusi šviesos ir 
jaunystės. Jaunystės skaidrumas, judrumas, kažin kaip 
nejučiomis paskleistas knygoje, dar ilgą laiką žavės žmones, 
ypač jaunuomenę, kaip žavėjo lig šiol. 


Pagalvoti. 1. Prometejus ir Don Kichotas, — kas jiems bendra ir 
kuo skiriasi. 2. Don Kichotas ir Taraskono Tartarėnas. — 3. Ar kal- 
tas Don Kichotas dėl savo kvailysčių? (tema nevėrtingų romanų skaitymo 
teismui). 

Pasiskaityti. 1. Miguel de Cervantes Saavedra, Don Kichotas, 
Kl. Karklio vertimas. Kaunas, 1924. 2. Daudet A., Taraskono Tartarėnas, 
P. Būtėno vertimas, Kaunas, 1924. 

IV. RENESANSO DRAMAĄ 


Jei atsiras kentėjimo draugų, 
Daug sielvarto gali pakelt. 
Karalius Lyras 


A. Anglų drama 
Šekspyras 
1. Teatras Šekspyro laikais 


Iš Italijos atsiritusi renesanso banga anglų gyvenime rado 
primityvius papročius, bet jau bundantį tautinį ir valstybinį 
susipratimą. Prancūzų kalbos vietoj jau imta vartoti gimtoji 
anglų kalba; kivirčai su Ispanija ir jos baisiosios Armados nu- 
galėjimas stiprino anglų patriotines ambicijas ir savarankiš- 
kumą. Savarankiškai anglai prisiėmė ir renesansą. Nors sekė 
italų papročiais, nors skaitė ir žavėjosi italų Dante, Petrarka, 
Bokačio, nors išaugino kelis šimtus poetų, tų renesansininkų 
sekėjų, bet amžinas anglų renesanso atminimas paliko iš tos 
srities, kurioje jie parodė daugiausia savarankiškumo — dramoj, 
teatre, kuris anglams buvo ir meno šventovė, ir politikos tri- 
būna, ir paskalų maišas. Kiek angluose jis buvo populiarus ir 
reikšmingas, rodo jau pats teatrų gausingumas. Londone, kuris 
turėjo apie pusę milijono gyventojų, Šekspyro laikais būta apie 
20 teatrų. 

Londono teatrai buvo daugiausia susispietę prie pelkėtos 
Temzės. Tai buvo ne kas kita, kaip didžiulės pašiūrės, me- 
dinės, pusiau dengtos šiaudais. Gražėlesnis buvęs „Globo“ 
teatras, kuriame vaidinęs Šekspyras. Rusas Varšeris tokias 
žinias pasakoja. — 

Teatras buvo šešiakampis bokštas, panašus į nukirstą pira- 
midę. Aplink bokštą apkastas gilus griovys, pilnas dvokiančio 
dumblo, o per griovį permesti lieptai, tilteliai, drėgni, slidūs. 
Dar kokias tris valandas prieš vaidinimą didžiulė aikštė būdavo 
prisikimšusi publikos. Stumiasi, grumdosi, klimpsta į purvyną, 
skuba sumokėti savo pinigus ir įsmukti į erdvų teatro kiemą. 

Viduj minia lieka pačiam žemutiniam aukšte, pačiame kie- 
me, mūsiškai tariant, partery, o aristokratams pritaisytos ga- 

lerijos šonuose arba pačioje scenoje. Partery ir scenoj ar gale- 
rijose prieš vaidinimą didžiausias triukšmas, netvarka. Partery 
žiūrėtojai stovi tiesiog ant žemės. Viršuj galvų plynas dan- 
gus. Jeigu nelyja, tai ir čia visi džiaugias: linksmai kalbasi, 
šūkauja, pasikolioja, traiškina riešutus, apelsinams kailius mau- 
na, obuolius valgo, alų geria ir tt. Atsargūs ir rūpestingi žmo- 
nės, norėdami pirmose eilėse atsistoti, ateina nuo pat ryto; tai 
čionai jie ir pietus pavalgo. Kai prisigrūda, kas minutė pasi- 
girsta šauksmai: kažin kas kažin ką suspaudė, kažin kas kažin 
ką ant žemės parvertė, kažin kur du teatro GA susipešė 
dėl vietos. 

Ne isl geriau elgias ir rinktinė publika scenoje ar gale- 
rijose. Scenoje sėdi teatro globėjai, aristokratai, turtuoliai. (Čia 
ir kiti dramos kūrėjai, kurie įeidavo nemokamai. Prisitaiko 
čia ir vikrūs raštininkai, pasiųsti knygų leidėjų. Prisidengdami 
kritikų vardu, jie nurašinėja aktorių roles, kad jų principalas 
galėtų iš tų nuorašų knygą išleisti visai be autoriaus žinios. 
Visi šitie ponai kalbasi, kortuoja, o tarnai jiems nešioja čia 
valgyt, čia gerti, čia ugnies pypkei. Damos ateina į teatrą su 
šilkinėmis ar aksominėmis kaukėmis. Iš dalies kaukės jas sau- 
goja nuo vėjo ir saulės, iš dalies, kad nereiktų rausti nuo ger- 
biamosios publikos kalbų ir pjesės dialogų. Scenoj ponioms yra 
atitverta kelių suolų vieta. Tai jų ložės. 

Parteris su scenos ponais nelabai sutinka: iš abiejų pusių 
protarpiais pasigirsta įžūlūs keiksmai, pašaipos; staiga švystelia 
kas obuolio graužtuką ar apgraužtą kaulą; pasipila kartais net 
buteliai ir akmenys. Pati publika jaučiasi čia, kaip namie arba 
kaip aikštėj. 

Vaidinti pradėdavo apie trečią valandą. Pradžia papras- 
tai skelbiama trimitu. Davus ženklą, štai tarnautojai išneša ir 
prikabina parašą „Londonas“, „Neapolis“. Publika supranta, 
kad veiksmas eis tuose miestuose. Kiti tarnautojai kabina prie 
sienų kilimus, prie jų dar prisega kartono keturkampius su 
baltais skersiniais — tai tikri langai. Scenos gilumoj yra ne- 
didelis pakilimas, užtiestas atskira uždanga. Tai kalnai, bal- 
konas, laivo dangtis, stogas... Čia sentimentaliai atsisveikina 
Romeo su Julija, čia asbažoria Desdemonos lova, kurioje ją 
Otelas pasmaugia, čia yra Dunkano pilis. Pritaisius kitus pri- 
mityvios scenos reikmenis, pasirodo artistas, ilga mantija ap- 
sitaisęs, su laurų vainiku ant galvos ir sako prologą. Pasiro- 

dydavo dar klounas su juokais ir kraipymusi, ir paskui prasi- 
dėdavo tikrasis vaidinimas. 

Artistų trupėje būdavo nedaug: 10—12. Moterų roles vai- 
dindavo vyrai, ir ne moterų, bet vyrų sukurti gražiausi mo- 
terų tipai: Ofelija, Desdemona, Kordelija... Nepaisydamas 
scenos paprastumo, anglų teatras labai rūpinosi kostiumais. 
Jiems pinigų negailėjo. Pavyzdžiui, už apsiaustą vienas artistas 
sumokėjo apie 20 svarų, tuo tarpu kad pjesės autorius tegau- 
davo tik 5—6 svarus, 

Artisto amatas vis dėlto buvo tiek pat vertinamas, kaip 
kokio valkatos. Jie turėdavo prisiimti kokio didiko titulą ir 
globą. 

Nors ir menka buvus teatro technika, bet niekados, sako, 
teatras nebuvęs taip vertinamas, kaip Šekspyro laikais. Ko 
artistai negalėdavo scenoj parodyti, tą publika pati įsivaizduo- 
davo. Jei scenoj pasirodo trys moterys ir pasilenkusios skina, 
tai žiūrėtojo fantazija čia susiranda sodą, bet jeigu už kelių mi- 
nučių jis išgirs apie laivo katastrofą, tai gėda jam būtų nematyti 
čia putojančios jūros ir granito kalnų. 

Teatras buvo ne tik vieta pasismaginimams, bet tai buvo 
lyg klubas, kur susidarydavo viešoji nuomonė. 

Šitokį teatrą rado jau didysis anglų dramaturgas Vilijamas 
Šekspyras. Jam nereikėjo teatro iš naujo kurti; jam beliko 
jis tik tobulinti. 


2. Šekspyro gyvenimo nuotrupos (1564—1616) 


Gyvenimas žmogaus, kurio veikalus žino visas pasaulis, 
yra kaip koks sfinksas: neaiškus, miglotas, mažai žinomas; 
ištisi jo gyvenimo tarpai yra nesusekti. Net yra kilusi nuo- 
monė, kad tuos kūrinius, kurie šiandien yra priskiriami Šeks- 
pyrui, negalėjęs parašyti kažkoks nežinomas Šekspyras; juos 
turėjęs sukurti ano meto garsus filosofas ir valsiybininkas Ba- 
konas ar dar kas kitas. Vis dėlto gyvenimo dokumentai kalba 
daugiau už Šekspyrą, nekaip prieš jį. 

Vilijamas Šekspyras (William Shakespeare) gimė 1564 m. 
(tais pačiais metais, kuriais mirė italų renesanso tapybos geni- 
jus Mykolas Angelas) Stratfordo miestelyje. Apylinkės kalvos, 
apaugusios žaliomis giraitėmis, lygios lankos įdiegė Šekspyrui 
meilę gamtos, kurios paveikslus jis nupiešė savo „Žiemos pasa- 
koje“; „Vasaros nakties sapne“ ir kt. Į jo sielą siurbėsi čia ir 

kaimo liaudies dainos ir istorijos pasakojimai apie Baltosios 
ir Raudonosios Rožės kovas, kurias priminė čia pat netoliese 
esanti Varviko garsioji pilis. O pats Stratfordo miestelis buvo 
skurdus, purvinas, nedidelis, tik apie pusantro tūkstančio gy- 
ventojų. Bet jame Šekspyras gavo pamatyti gastroliuojančias 
teatro trupes, kurios Stratfordą dažnai lankydavo. 

Tėvas Džonas Šekspyras buvo pirklys ir žemdirbys. Pa- 
mažu virto reikšmingu miestelio žmogum ir buvo išrinktas 
net burmistru (1568). Bet ir jis ir jo žmona abudu buvo ne- 
mokyti. Jie ryžos bent savo trečiam sūnui duoti tai, ko jie 
patys neturėjo — mokslo. Atidavė Vilijamą į mokyklą, kur 
žiemą ir vasarą buvo mokoma, be kitų dalykų, Ovidijaus, Ver- 
gilijaus, Cicerono. Bet tėvo reikalai pablogėjo, ir jis buvo pri- 
verstas atimti sūnų iš mokslo. 14 m. vaikinas turėjo tėvui padėti. 
Manoma, kad šiuo metu jis uždarbiavęs, sekretoriaudamas kaž- 
kokiam advokatui. 

Dar visai jaunas, vos 18 metų, Vilijamas vedė kažkokią 
Oną Hathaway, aštuoneriais metais už jį vyresnę. Bet ir vedęs 
nemokėjo ramiai gyventi. Buvo, matyt, nemenkas nutrūktgal- 
vis; susidėjęs su miestelio berniokais, daužėsi po smukles, lindo 
medžioti į draudžiamą dvarininko Tomo Liusi parką. Kartą 
jį sučiupo ir gerokai pabaudė. Atsikeršydamas Šekspyras pa- 
rašė prieš dvarininką aitrią satyrą ir prikalė ją pie parko var- 
tų. Dvarininkas perpyko ir pažadėjo prie tų pačių vartų saty- 
ros autorių pakarti. Stratforde Vilijamui pasidarė per karšta. 
Palikęs žmoną, sūnų ir dvi dukreles, laimės mėginti išdūmė į 
Londoną. 

Nuo 1587 m., vadinas, nuo jo pirmųjų dienų Londone, lig 
1592 m. beveik nieko apie jį nežinia. Pasakojama, kad jis ver- 
tęsis kuo galėdamas: palaikydavęs arklius svečių, kurie atjo- 
davo ar atvažiuodavo į teatrą; dirbęs spaustuvėj, buvęs reži- 
sieriaus padėjėju. Tačiau visi šitie pasakojimai sulieja Šekspyro 
darbus su teatru, kur genialusis vaikinas rado dirvą savo jėgoms 
pritaikinti. Jau 1592 m. Šekspyras yra žinomas dramaturgas, 
kuris nustūmęs ankstesnius talentingus kūrėjus. Nuo šio laiko 
ėmė kilti jo vardas. Dramaturgo pasisekimas davė jam ir ma- 
terialinės naudos. Nusipirko savo gimtajame miestelyje namus 
ir žemės; išsirūpino (1599) sau bajoro vardą. Nors Londone 
praleido beveik 30 geriausių savo amžiaus metų, bet jame nesi: 
buvino. Šekspyrą traukė tylus provincijos, jo gimtojo miesto 

gyvenimas. Ten jį gerbė 
Stratfordo gyventojai kaip 
turtingiausią miesto žmo- 
gų, ten, gal, laukė jo žmo- 
na, jaunesnioji duktė Judi- 
ta, 28 metų, dar netekė- 
jusi mergina; vyresnioji 
duktė Zuzana jau buvo 
ištekėjusi, o vienintelis sū- 
nus Hamnetas dar vaikas 
buvo miręs. Nuo 1609 m. 
jau jis gyvena Stratforde, 
palaikydamas santykius su 
Londonu. Tik šeima ka- 
žin ar bemokėjo dramatur- 
gą suprasti. Žmoną ir duk- 
terį rado apsikrėtusias fa- 
natišku puritonizmu, kuris 
kovojo su bet kokiais pa- 
silinksminimais ir teatrais. Tėvo amatas joms rodės baisiau- 
siai nuodėmingas. (Gal dėl to Šekspyras dažnai lankydavo 
smuklę, ten girsnodavęs, kauliukais žaisdavęs, dėliojęs satyriš- 
kas epigramas arba slankiodavęs po savo sodus, medelius pri- 
žiūrėdamas. 

Paskutiniais savo gyvenimo metais dar išleido antrąją duk- 
terį už vyro, už kažkokio smuklininko, taip pat jaunesnio už 
jaunąją ketveriais metais. Prieš mirdamas liepęs surašyti tes- 
tamentą, kuriame neužmiršęs nei namiškių, nei žentų, nei jų 
vaikų, nei Stratfordo varguomenės, nei pagaliau savo trupės 
draugų artistų. Bet savo testamente nė žodžio nemini apie kūri- 
nius. Mirė 1616 m. balandžio 23 d., tą pačią dieną, kurią buvo 
gimęs, tą pačią dieną, sakoma, kaip ir Servantes. Palaidotas 
Stratfordo bažnyčioje. Į jo kapo akmenį įrašyti, sako, jo paties 
žodžiai: „Mielas bičiuli, kad ir kažin kas bebūtum, dėl Dievo, 
-nejudink mano dulkių. Teesie laiminamas, kurs pagerbs šį 
akmenį; prakeikimas tam, kurs palies manuosius palaikus“. 

Dabartinis Stratfordas visu kuo primena Šekspyrą: gatvių 
vardai, Šekspyro teatras, Šekspyro biblioteka. Sodai prisodinti 
+ų gėlių, kurios yra minimos jo dramose. Net viešbučiuose, kur 
„paprastai sustoja turistai, kambariai pavadinti Šekspyro dramų 

vardais: „Otelo“, „Vasaros nakties sapnas“... O mokykloj, 
kur mokęsis Šekspyras, teberodomas išzulintas suolas, kur esą 
sėdėjęs garsusis dramaturgas. Geriausias vis dėlto Šekspyro 
atminimas — tai jo paties pastatytasis paminklas: jo kūriniai. 


3. Šekspyro dramaturgija 


a) Išviršinis kūrybos paskirstymas. — Šeks- 
pyras anglų teatrą jau rado sukurtą. Prieš jį dirbo Kyd, Greene, 
Lodge, Marlowe ir kt., kurie iš misterijų ir moralitė išaugino 
psichologinį ir realistinį teatrą. Jų įtakoje Šekspyras pradėjo 
savo teatro karjerą. Tolimesnis šaltinis, iš kurio srovena įtaka 
Šekspyrui ir jo amžininkams bei pirmatakams, buvo romėnų 
Terencijus ir Seneka. Bet juo toliau, juo Šekspyras daros 
savarankiškesnis ir vis galingiau rodo savo individualiąsias 
žymes. 

Šitoje jo kūrybos evoliucijoje skiria paprastai keturis pe- 
riodus. Pirmajam, kuriame dar stipriai reiškėsi jo pirmatakų 
ir romėnų įtaka (1587—92), priskiriami šie veikalai: Andronikas, 
pora istorinių dramų (Henrikas VI ir Ričardas III), 4 kome- 
dijos (Klaidų komedija, Tuščios meilės pastangos, Du Vero- 
niečiai ir kt.), tragedija Romeo ir Julija. Antrasis periodas yra 
jo darbas 1592—1609 m.; šiuo tarpu rašytojo talentas dar sava- 
rankiškesnis; jis rašo istorines dramas apie Lankasterius (Hen- 
rikas IV, V, VIII, Karalius Jonas), Venecijos Pirklį ir šešias 
komedijas (Vasaros nakties sapną, Daug triukšmo dėl nieko, 
Dvyliktąją naktį ir kt.). Trečias periodas yra produktingiausi 
1601—09 metai; šiam tarpui priklauso didžiausios tragedijos: 
Julijus Cezaris, Hamletas, Otelas, Karalius Lyras, Makbetas, 
Antonijus ir Kleopatra ir kt. Šito laiko tragedijose vyrauja 
juodžiausias pesimizmas. Į gyvenimo galą tas pesimizmas 
atslūgsta. Tamsieji debesys nuslenka, nors poeto pasaulio dan- 
gus ir nepragiedrėja. Dramaturgas ima daugiau skendėti gam- 
tos peizažuos, o pesimizmo vietoj pasitenkina tylia, rezignuo- 
jančia melancholija. Tai Šekspyro ketvirtas kūrybos periodas, 
kuriam tenka Cimbelina, Žiemos pasaka, Audra. 


Jau chronologiškai suminint Šekspyro kūrinius lengva buvo 
pastebėti, kad jo draminius veikalus galime suskirstyti tokiomis 
rūšimis: istorinės dramos, komedijos ir tragedijos. Bet pami- 

nėtina, kad Šekspyras yra palikęs dar pluoštą sonetų ir epinių 
kūrinėlių. Taigi Šekspyras yra plataus masto rašytojas. 


Istorinėmis dramomis Šekspyras sudėjo duoklę atgyjan- 
čiam anglų patriotizmui. Tremtinio lūpom jis reiškia savojo 
krašto pasiilgimą: „Sudiev, manasis krašte. Tavęs netekdamos 
manosios akys netenka šviesos ir pasineria į nakties tamsybes“. 
O karaliaus Jono lūpomis jis gieda himną sutvirtėjusiai Anglijai: 
„Galvos nenulenks Britanija prieš savo priešą, kol suras priešą 
savyje pačioj. Tetrenkie nelaimės iš trijų mus šonų, mokėsim 
joms žiauriai atsispirti“. Tačiau kurdamas anglų gyvenimo pa- 
veikslus, Šekspyras vis labiau įsigilina į žmogaus palinkimus, 
kurių pasitaiko ne tik anglui, bet ir visiems: pavydą, garbė- 
trošką, meilę... Daugiausia tokio psichologiškumo randame 
Ričarde III, kuris yra tarsi pereinamasis tiltas iš Šekspyro isto- 
rinių dramų į psichologines pesimistiškas tragedijas. 


Komedijų žanre randam daug renesanso laikų žaismo, 
muzikos, jausmų švelnumo. Tai duoklė, pasakytum, epo- 
chai. Bet ir jose iškyla Šekspyro pamėgimas žmonių paveikslus, 
tipus kurti. 

Pagaliau visas Šekspyro genijus ir kūrybinė dvasia pasi- 
reiškia jo psichologinėse tragedijose, kur analizuodamas žmo- 
gaus aistrų gyvenimą, pasirodo esąs aukščiau tautos ir epochos 
ir išeinąs į bendrą visiems laikams ir žmonėms plotmę. 

b) Psichologinė kūryba. — Foną savo dramoms 
Šekspyras piešia iš pačios Anglijos praeities, iš kaimynų gyve- 
nimo (Danijos), iš antikinio pasaulio (Romėnų, Graikų) arba 
sukuria fantastišką pasaulėlį. Tačiau Šekspyro kūryboje svarbu 
ne paimtoji medžiaga, bet žmonės, charakteriai. Jo charakteriai 
labai sudėtingi, tačiau kiekvienas vis kitoks. Niekas nemoka 
taip individualizuoti žmonių, kaip Šekspyras. Dantė aukštesnis 
už jį idėjų kilnumu ir gilumu, Goethė jausmų nuoširdumu, bet 
niekas nesusilygina su juo mokėjimu įsigyventi į kiekvieną 
žmogų. Jei sakoma, kad Mykolas Angelas turėjęs keturias 
sielas, tai Šekspyras turėjo tūkstantį sielų ir kiekvienam savo 
sukurtam poezijos žmogui įdėdavęs vis naują. 

Nors Šekspyro charakteriai ir labai įvairūs, tačiau tame 
jų margume gali rasti ir bendrų bruožų, kurie charakterizuoja jų 
herojus ir kuriais jis skiriasi nuo kitų kūrėjų. 

bo 

kas bus po jo, per daug dėl to nesigraužia (išskyrus Hamletą). 
Čia Šekspyras iš pagrindų skirias nuo Dantės, kuris į šį gyve- 
nimą žvelgė krikščioniškomis akimis. Šekspyro žmonės kovoja 
ir žūna dėl žemiškųjų reikalų. Herojų, kurie kovotų dėl pačios 
tiesos ir jos ieškotų, kurie kovotų apskritai dėl idėjų (religinių, 
tautinių), jų tarpe beveik nėra. Čia yra tik žmogus su visa savo 
žemąja prigimtimi — laukinis, šiurkštus, žiaurus, egoistas, bai- 
sioms begėdystėms pasiryžęs, bet impulso momentais pasiryžęs 
sudėti ir brangiausias aukas. 

Šekspyro žmonės gyvena ne protu, bet aistromis; širdyje 
verda visas aistrų katilas. Tos aistros ir valdo žmogų. Nuo jų 
priklauso žmogaus likimas. Tokiu būdu Šekspyras žmogaus 
likimą įdeda į paties žmogaus širdį, tuo tarpu kai Sofoklui 
likimas yra atskira, nuo žmogaus nepriklausanti būtybė. 

Žmogaus prigimtyje Šekspyras pastebi daugiau baisiųjų 
aistrų, ypačiai jį valdo garbėtroška ir valdžios noras, toliau eina 
pavydas, šykštumas, meilės aistra. Jos šėlsta žmogaus prigim- 
tyje, kaip ugnis, ir sunaikina dėkingumą, artimo meilę, dukters, 
žmonos meilę, net patriotizmą, kaip audra javų lauką. 

Tokios prigimties žmonių ir tragizmas kitoks. Jame maža 
kovoja, sakysim, aistra su protu, jausmas su pareiga. Jame 
dvilypumo maža; žmogus iš vienos aistros. Dėl to savo žygyje 
jis mažai svyruoja (visai priešingai Rasino tragedijose). Doro- 
vės sumetimai Šekspyro herojų nevaržo; rodos, kad jiems visai 
neegzistuoja moralė. Jie neklausia savęs: ar teisingai daro ar 
ne, ar tikslas kilnus ar nedoras. Genami pavydo, garbėtroškos 
ir kitų aistrų, jie tik veržiasi pirmyn, anot vaizdingo Busses pa- 
lyginimo, kaip jautis į raudoną skarmalą. Jeigu kiti dramaturgai 
savo žmones stengias tormozuoti, ir tų žmonių tragizmas kyla 
iš mėginimo suvaržyti aistras, tai Šekspyro žmogaus aistrai 
duota visiška laisvė nešti ten, kur jai patinka — iki ta aistra 
sunaikina patį žmogų; čia yra ir jo katastrofa. O Šekspyro 
tragedijos ir baigias paprastai katastrofa, kurioj žmogus yra su- 
naikintas savo aistrų. 


Tos pačios aistros, kurios kankina Šekspyro žmones, nie- 
kados žmonijos nėra pametusios, dėl to Šekspyro charakteriai 
yra visuotiniai. 

c) Kūrybos realizmas. — Kūrėjas Šekspyras ne- 
paiso taisyklių, kurių laikėsi graikų dramaturgai. Jis žiūri tik, 
kad būtų panašu į gyvenimą, realu, natūralu, Dėl to kūryboj 
randama daug realizmo. Tas realizmas reiškias čia ir charakte- 
riuose, ir kalboje, ir žanruose, ir išviršinėj formoj. 

Šekspyro tragedijų charakteriuose yra sumišę kilnieji jaus- 
mai su žemaisiais. Pvz., Antonijus laimi kovą ir jos pergalei 
pasigeria, ko niekados nepadarytų klasiškos tragedijos kara- 
lius. Čia jungias didingumas su menkumu taip, kaip pačiame 
gyvenime. 

Šekspyras neranda gerų ir blogų žodžių dialoguose: visi jam 
lygūs; dėl to jis nevengia ir vulgarizmų. 

Tragišką ir komišką elementą jungia toje pačioje dramoje, 
ko niekados nebūtų padaręs nei antikinis Sofoklas nei klasikinis 
Kornelis. Pagaliau Šekspyras sujungia tame pačiame veikale 
eiliuotinę kalbą su neeiliuotine. 

Šekspyro realizmas tai laisvas, drąsus žingsnis į naująją 
dramą. 

Prie šios Šekspyro dramaturgijos charakteristikos pridėkime 
dar jo galingą fantaziją scenos efektams kurti ir svarų žodį 
scenos patosui. 


a) Aistros tragedija. — Renesanso metu daugelis 
italų papročių atkeliavo į Angliją. Ir dramoms medžiagą Šeks- 
pyras nekartą pasiima iš italų didikų gyvenimo. „Otelo“ trage- 
dijoje jis pasakoja, kaip karo vadas mauras Otelas pamilo ir 
vedė senatoriaus Brabancijaus dukterį Desdemoną, bet, sukurs- 
tytas savo leitenanto Jago, ją ėmė įtarinėti neištikimybe ir nieku 
nekaltą pasmaugė; patyręs, kad buvo savo leitenanto apgautas, 
nusižudė ir pats. 

Panašios šeimos nesantaikos būta ne tik renesanso laikais ir 
ne tik italų gyvenime, bet visur ir visuomet. Ir nors Šekspyras 
vaizduoja anuos laikus, bet jis parodo apskritai, kokių aistrų 
esama paslėptų žmogaus dvasios gelmėse, kaip tos aistros ima 
siautėti, kol prieina ligi visa naikinančios. katastrofos. Nors 
keičias laikai, keičiasi papročiai, bet žmogaus prigimtyje aistros 
tebelieka, tik jos nevienodos. rūšies, nevienodos įtampos ir ne- 
vienodai suvaldomos. Šekspyro žmonių aistros ypačiai galingos. 

b) Aistrų žmonės. — Jau pats tragedijos vardas at- 
kreipia akį pirmiausia į Otelo charakterį. Otelas tebėra civi- 
lizacijos mažai pažinęs, jos nesugadintas natūralus žmogus. Jis 
geros, švelnios širdies; už meilę mokąs atsimokėti meile; atviras, 
tiesus ir, kaip vaikas, pasitikįs kitais žmonėmis. „Mauras geros 
ir atviros širdies, — pripažįsta ir Jago, — žmonėm jis tiki, many- 
damas, kad jie taip pat yra teisingi, nors jie vien tik apsimeta 
tokiais“. Antra vertus, Otelas didelės energijos, spontaniško 
veiklumo, primityvaus žiaurumo žmogus, jeigu tik jo energiją 
kas nors uždegs ir pastūmės veikti. O uždegti jis labai nesunku 
— jis gi taip visais pasitiki ir gyvena ne protu, o jautriais ir 
giliais jausmais. Otelo jausmingumą dar labiau sustiprina jo 
sunkiai besuvaldomas pietų krašto temperamentas. 

Šitokis Otelas pasirodo visoje savo darbų eigoje, nuo pat 
vedybų ligi savižudybės. Otelas pamilo gi ne dėl gražumo, ne 
dėl moters imantrumo, bet 

pamilo ji mane už vargą ir kančias, 

o aš ją pamilau, kad ji užjaust maniems 

vargams mokėjo. 
Desdemonoje matė Otelas moters ir žmonos idealą, gražiausią 
ir tobuliausią Dievo pasaulio kūrinį. Jos akivaizdoje pats karin- 
gasis Otelas jautėsi švelnėjąs, taurėjąs, kaip pavasario žemė nuo 
saulės šilumos. Netekęs Desdemonos, netektų jis visko, jo šir- 
dyje paliktų tuščia, nyku; jo gražus pasaulėvaizdžio rūmas visai 
subyrėtų, beliktų tik chaosas, kuriame gyventi nėra įmanoma. 

Bet niekuomet Otelui nebūtų atėjusi mintis, kad Desde- 
mona jam gali būti neištikima. Jis tikėjo, kad žmonės yra tokie, 
kokie jie atrodo. Reikėjo, kad iš šalies kas sudrumstų jo nuo- 
širdų pasitikėjimą žmona ir Kasijum. Jo nuojauta, sveikas natū- 
ralus instinktas Otelui aiškiai sako, kad Desdemona nekalta ir 
negali būti kalta. Bet pozityvus Jago įkalbinėjimas nuojautą 
griauna. Otelas negali Jagu netikėti, juk Jagas visą laiką žodės 
patikimas, ir niekas Otelui nebuvo įtaręs Jago. Veltui Otelas 
vis reikalauja įrodymų. Jago organizuojami įrodymai (sapnas, 
skarelė, tariamasis pašnekesys tarp Desdemonos ir Kasijaus) pa- 
kankami, kad nedaug galvojantį ir neanalizuojantį Otelą įtikintų. 
O kada jį įtikina, tada pajunta Otelas, koks jis būtų buvęs lai- 
mingas, jeigu nieko apie tai nebūtų žinojęs ir nebūtų teiravęsis: 

Aš laimės nenustočiau, iei nežinočiau to. 
Bet o dabar sudie, sudie, ramybe, laime, 

Sudie ir jūs, sparnuotų karžygių pulkai... 
Otelo baigtas kelias. 


Tačiau Otelas, nusivylęs Desdemona, nepasitraukia iš gyve- 
nimo į vienatvę, kaip paskesnis Moljero mizantropas. Veltui jis 
buvo manęs, kad išrausiąs iš širdies ir meilę ir pavydą, jei įsiti- 
kinsiąs žmonos neištikimybė. Viena, jame sukilusi pavydo 
aistra. O pavydas esti žiauriai egoistiškas. Jis reikalauja neper- 
leisti kitam pavydimo dalyko, nors ir pats jo netektum: 

norėčiau geriau 
raupuotas gimti, drėgnam urve rėplioti, kad tik 
iš to, ką pats myliu, kitam nė lašo neatiduočiau. 


Geriau jau visai sunaikinti nekaip kitam atiduoti. Antra, 
šį norą sunaikinti Desdemoną stiprina ir natūralaus žmogaus 
idealisto prigimtis, kuri reikalauja kiekvieną pikta pataisyti ar 
nubausti. O Desdemoną nubausti, jaučia Otelas, esą dėl ko. 
Ji sugriovė Otelo akyse taurios moters idealą, sugriovė visas 
šviesias jo pažiūras į gyvenimą ir žmones, 

Jos vardas buvo taip skaistus, lyg kad Dianos 

Veidas, dabar, kaip mano, juodas ir biaurus. 

O jei pasauly dar yra ugnis, vanduo, 

Nuodai ir peiliai — to nusidėjimo pikto 

Nenubausto palikti negaliu. 
Ir mylėdamas ją žudyti ryžtas. Bet radęs ją miegančią, iš naujo 
pajunta Otelas joje aną gražiausią gamtos padarą. Jis nori, kad 
liktų ji tokia visuomet jo atmintyje. Tokią nukovęs mylėsiąs ją 
ir po mirties. Drebančiomis lūpomis bučiuoja ir skubiai žudo, 
kad paskutinę valandą Desdemona, užsigindama dovanojusi 
Kasijui skaralę, tariama nelagyste iš naujo nesuterštų ano skais- 
taus vaizdo. (Grynas pavydas ir savaip suprastas idealizmas 
susidėjo, kad įvyktų žmogžudystė. Kada kiti liudininkai Ote- 
lui įrodė, kad jis neteisingai pasitikėjo Jagu, jam buvo antras 
nusivylimas ir sykiu trečias nusivylimas — Jagu ir savim. Tada 
ir gyventi juo labiau nebuvo prasmės. Ir kaip šiurkščiu bru- 
taliu būdu nužudė žmoną, su tokiu pat brutalumu pats žudosi. 

Tokiam žmogui, kaip Mauras, nesiseka gyventi pasaulyje 
tarp plėšrių lapių. Jam pritiktų gyventi tik tarp atvirų žmo- 
nių — arba draugų arba priešų. Lygiai nesiseka ir Desde- 
monai, nors ir ji niekam pikto nėra padariusi, visiems tik 
gero norėjo ir kiek begalėdama darė, nes josios esmė buvo pa- 

Pavydas ir 
idealizmas 


Desdemona 


Jagas 


sigailėjimas, meilė ir klusnumas. Ji pamilo juk ne turtuolį 


„džentelmeną Rodrigą, bet daug vargusį ir kentėjusį karingąjį 


Otelą. Pamilusi visa pasiaukojo vyrui, nepasilikdama nė savos 
valios, nenorėdama nuo jo daugiau ir pavojuose skirtis, kaip lig 
tol nebuvo skyrusis nuo tėvo. Net tada, kai Otelas ją šiurkš- 
čiai ima šen ir ten siunčioti, ji neranda pasipriešinimo žodžio; 
kada Emilija jį niekina, ji tegali tik stebėtis ir rūpintis, kuo 
galėjusi jį įžeisti ir kartoja: mes turim jo klausyti. Vyro ap- 
šmeižta, ji tegalėtų reaguoti tik ašaromis ir nuoširdžiais ištiki- 
mybės žodžiais: o jo žiaurumas gal gyvenimą išplėšti man, bet 
neišplėš jo meilės. Žudoma dar sykį švysteli nuostabiai pa- 
stovia ir gilia meile savo vyrui: 

„pati, pati... niekas. Lik sveika, pasveikink mano vy- 
rą... — atsako Desdemona paskutiniais žodžiais į Emilijos 
klausimą, kas ją nužudęs. 

Desdemona žuvo ne dėl savo nepaprastos meilės ir klus- 
numo, bet kad ji, kaip ir Otelas, labai nepažįsta žmonių, kad 
galėtų su realiu gyvenimu kovoti. Ji yra perdaug gera, kad 
įtartų kitus. Ji netiki, kad galėtų būti pasaulyje žmonių, kurie 
norėtų ją apšmeižti; ji netiki, kad būtų pasaulyje moterų, ku- 
rios apgaudinėtų savo vyrus. Jos pačios mintys tiek nekaltos, 
kad ji nesijaučia dar labiau kurstanti Otelą, užtardama prieš jį 
Kasijų net mirties valandą. 

Tiems geriesiems žmonėms nebūtų taip sunku pasaulyje, 
jei apie juos nebūtų nenaudėlių, kurie puikiai pažįsta žmonių 
silpnybes ir jas klastingai išnaudoja. Toks yra ir Jagas, — 
žmogus kurmis, kuris akių nuo žemės nepakelia ir nieko gra- 
žaus pasaulyje nemato. Jis netiki jokiu teisingumu: viršininkai 
pareigas skirsto ne pagal kiekvieno nuopelnus, bet iš malonės. 
Dėl to kiekvieno uždavinys esąs — įs'gyti bet kuria kaina pi- 
nigo ir pačiam į gyvenimo viršūnes muštis. Jis netiki ir pastovia 
idealia meile. Jei Desdemona ir nekalta, tai vis tiek ir ji nu- 
sikalsianti. Vyrai santykiuose su moterimis — esą ištvirkėliai, 
suvedžiotojai; moterys žiaurios, piktos katės, raganos, vaidin- 
tojos. Jis dėl to netiki ir savo žmona Emilija. Įtaria, kad ji 
turėjusi neleistinų santykių su Mauru. 


Aš nežinau, ar iš tikrųjų tiesa tai, 
Tačiau tas vienas įtarimas liepia man 
Daryti taip, lyg būtų tai tiesa. 

Įsivaizduotas įtarimas jau skatina jo aistrą keršyti. Keršyti 
jam malonu, kaip Desdemonai malonu gera daryti. O keršyti 
jis sugeba, nes viena, puikiai pažįsta žmogaus žemosios pri- 
gimties psichologiją; antra, jam visos priemonės yra geros. Dėl 
to jis mikliai moka organizuoti klastas, prieiti prie gailestingos, 
kenčiančios, pavydžios, mylinčios širdies, apsimesti jų bičiuliu 
ir kiekvieną įtraukti į savo pinkles. 

Šekspyras Jago paveikslu sukūrė tokį tipą, kuris paskui 
atgims iš naujo Goethės Mefisto asmenyje. 


Tokiu gyvenimu, kuriame aistros pražudo geriausius žmo- 
nes, Šekspyras galėjo pasibaisėti. Jis ir nesako, kad visas pa- 
saulis yra tokis pesimistiškas. Jis leidžia nubausti Jagą, tą visos 
nesantaikos kaltininką. (O šeimos žuvimas atrodo, kaip juodas 
audros debesis, po kurio vėl prasidės normalus gyvenimas. 


c) Aistrų audros eiga. — Tą aistrų audrą, jos kilimą, jos kul- 
minaciją ir katastrofas Šekspyras mokėjo puikiai suorganizuoti į vieningą 
tragedijos siužetą. 

Pirmiausia Šekspyras tiksliai parinko tragedijai tinkamus veikėjus — 
skirtingo, net kontrastingo charakterio ir kontrastingų siekimų. Iš karto du 
pasirodo nepatenkinti esamąja padėtim ir siekiantieji ją pakeisti — tai 
Rodrigas, kuris myli Desdemoną, ir Jago, kuris nekenčia savo konkurento 
Kasijaus ir Jagą tariamai nuskriaudusio Otelo. Taigi Rodrigo ir Jago sie- 
kimai iš dalies sutampa. Tik Rodrigas dėl savo charakterio lieka visą laiką 
Jago įrankiu. 

Pirmame veiksme Jagas į kovą prieš Otelą įtraukia Rodrigą ir Braban- 
cijų. Otelas iš tiesioginio atviro priešo Brabancijaus išsisuka, ir dėl to jau 
pirmo veiksmo gale Jagas pakeičia planus. 

Antrame veiksme naujas Jago siekimų etapas — pašalinti iš adjutantų 
Kasijų. Priemonės — Jagas nugirdo Kasijų, Rodrigas išprovokuoja Kasijų 
kautis. Rezultatas — Otelas Kasijų iš pareigų pašalina. 

Trečiame veiksme naujas Jago siekimo etapas — pasėti Otelo širdyje 
įtarimą Desdemona. Priemonės — Jago pašnekesys su Otelu apie Kasijaus 
ir Desdemonos pažintį, apie Kasijaus sapną, apie Desdemonos tariamai do- 
vanotą Kasijui skarelę. Trečiame veiksme kova ypačiai sustiprėja, nes ir 
antroji pusė jau turi naujų siekimų ir dėl jų aktyviai kovoja — Kasijus nori 
atgauti prarastą Otelo malonę, o dėl jo veikia ir Desdemona. Rezultatai — 
Otelas įtikintas, kad Kasijus suvedžiotojas, ir pasmerkia jį žūti. 

Ketvirtame veiksme akivaizdūs intrigos momentai, Jago paruošti jau 


trečiame veiksme — nugirstas pasikalbėjimas su Bianka, tariamąja Desde- 
mona, skarelė Biankos rankose. Akcijos iš Kasijaus ir Desdemonos pusės 
mažiau. Visur dominuoja Jagas ir Otelas. Rezultatas — Desdemona pa- 


smerkta žūti, ir lyriškai suskamba jos daina apie gluosnį, artimos katastrofos 
nuotaiką pakeldama. 

Hamleto 
šaltiniai 


I veiksmas 


Penktame veiksme — vaisius prinokęs, belieka tik nuskinti, belieka, 
būtent, katastrofos, Žudomas. Kasijus — priemonė: Rodrigas, kurį patį pri- 
baigia Jago (aukščiausio laipsnio Jago niekšybė!); Otelas žudo Desdemoną, 
Jagas Emiliją, Otelas nusižudo. 


Vadinas, veiksmas ypačiai intensyvėjo trečiame ir ketvirtame veiksme, 
o penktame jau ritosi be didelių paties veiksmo inspiratoriaus Jago pastangų. 


Kaip šioje tragedijoje visas veiksmas yra inspiruojamas ir varomas 
vieno asmens, o visi kiti veikėjai tik įrankiai jo rankose, taip kitoje Šekspyro 
tragedijoje randame atvirkščią reiškinį — visi veikėjai susitelkia veikti vieną 
pagrindinį asmenį — būtent, „Hamlete“. 


5. „Hamletas“ 


Iš visų Šekspyro pesimistiškų tragedijų ryškiausiai išsi- 
skiria „Hamletas“. Kitokie čia ir veikėjai, kitokis jų tragizmas, 
kitokia ir tragedijos draminė kompozicija. Daugiausia reikš- 
mės „Hamleto“ tragedija turi ir ateities literatūrai. 

„Hamletą“ Šekspyras parašė tuo pačiu laikotarpiu, kaip ir 
kitas kruvinąsias tragedijas: „Otelą“, „Makbetą“, „Karalių Ly- 
rą“; maždaug 1602 m. Medžiaga paimta iš metraščių; Sakso 
Gramatiko apie 1200 m. buvo užrašytas įvykis iš Danų gyve- 
nimo, kaip karalių nužudė jo brolis ir vedė našlę. Šita kroni- 
kos žinia jau buvo panaudota prancūzų novelistų (Bolleforest 
ir Boisteau), kurie 1570 m. buvo išleidę naują tomą su Hamleto 
pasakojimu. Taigi tragedijos medžiagą Šekspyras ne prasimano, 
bet tik esamus istorinius ar beletristinius pasakojimus sudoroja 
dramine forma. 


a) „Hamleto“ siužetas. — Danijos pilies sargybai 
kiekvieną vidurnaktį ima rodytis šmėkla buvusio karaliaus 
Hamleto, kuris neseniai staiga buvo miręs, kaip viešai buvo 
skelbiama, gyvatės įgeltas. Sargyba apie tai praneša karaliaus 
sūnui Hamletui, kuris per dienas vaikščioja nuliūdęs, staigios 
tėvo mirties ir motinos jungtuvių su dėde sujaudintas. Žinios 
apie tėvo pasirodymą sudomintas, Hamletas su draugais Hora- 
cijum ir Marceliu vidurnaktį išeina šmėklos laukti. Velionies | 
tėvo šešėlis pasirodo ir pasako savo mirties priežastį: brolis 
Klaudijus jam, miegančiam, įleidęs į ausį nuodų; kadangi kara- 
lius miręs be atgailos, tai dabar turįs kentėti. Šešėlis reikalauja, 
kad sūnus atkeršytų už jo mirtį, bet nekeltų rankos prieš mo- 
tiną. Hamletas prižada kerštą, prisaikdina draugus niekam 


nieko nepasakoti ką matę (I veiksmas). 

Kad niekas nepastebėtų Hamleto permainos, jis apsimeta 
beprotis. Karalius ir karalienė susirūpina Hamleto niūrumu ir 
buvusiems jo draugams Rozenkrancui ir Gildenšternui paveda 
sekti jį ir išaiškinti to niūrumo priežastį. O Hamleto niūrumas 
dar labiau didėja, kada karaliaus patarėjo Polonijaus duktė 
Ofelija, tėvo ir brolio liepiama, grąžina jam meilės, laiškus ir 
praneša, kad daugiau jos nelankytų. Susigraužusiam Hamletui 
pralinksminti pakviečiama artistų trupė. Jais Hamletas sugal- 
voja pasinaudoti, kad išsiaiškintų, ar kartais šmėkla nėra pame- 
Javus, ar karalius Klaudijus tikrai nužudęs jo tėvą (II v.). 

Pakviesti artistai, Hamleto nurodyti, vaidina karaliaus Gon- 
 zagos nužudymą: žmonos meilužis įpila jam į ausį nuodų. Be- 
„žiūrėdamas šios scenos, karalius Klaudijus ima balti, staiga pa- 
kyla, liepia nutraukti vaidinimą ir išeina iš salės. Hamletas 
įtikintas. Triumfuoja. Klaudijus pasijunta, kad Hamletas jam 
yra pavojingas; dėl to rengias išsiųsti jį į Angliją ir ten nukirs- 
dinti jam galvą. Motina tuo tarpu šaukia sūnų pas. save, kad 
išaiškintų jam, jog savo sumanytu vaidinimu jis karalių įžeidęs. 
Hamletas eina pas motiną ir pereinamam kambary randa Klau- 
-dijų, mėginantį melstis ir bes'elvartaujantį dėl savo kaltės. Jau 
buvo betraukiąs kardą, kad nusikaltėlį nužudytų, bet susilaiko 
ir tyliai nueina pas motiną. „Hamlete, tu sunkiai įžeidei ka- 
ralių“, prataria į jį motina. „Mama, jūs sunkiai įžeidėt mano 
tėvą“, atkerta Hamletas ir išdeda jai visą jos nusikaltimo bai- 
„sumą. Išsigandus motina suklinka pagalbos. Kažkas šūktelia 
už užtiesalo, o Hamletas, šaukdamas „Žiurkė“, duria kalaviju; 
+tarias nubaudęs karalių, bet atskleidęs uždangą randa Polonijų, 
savo mylimosios tėvą, kuris buvo norėjęs Hamleto kalbos pasi- 
klausyti (III veiksmas). 

Polonijų slapta palaidoja, o Hamletą išveža į Angliją, bet 
pakeliui (kaip žinom iš Hamleto laiško Horacijui) princo laivą 
užpuola plėšikai, ir Hamletas sugrįžta vėl į Daniją. Tuo tarpu 
netekus tėvo ir mylimojo Hamleto Ofelija išeina iš proto. Apie 
„nelaimes išgirdęs jos brolis Laertas parvažiuoja iš Prancūz'jos 
nubausti tėvo ir sesers nelaimių kaltininkų ir sukelia gyventojus 
prieš karalių Klaudijų. Bet Klaudijus išsiteisina ir kaltę suverčia 
Hamletui. Laertas reikalauja keršto. Keršto aistra dar labiau 


pakyla, kai praneša, jog Ofelija, bepindama prie upelio vainikus, 


įkritusi ir prigėrusi. Klaudijus pritaria Laerto kerštui ir pasiūlo 
planą: surengti Laertui su Hamletu dvikovą. kurioje Laertas su- 


235 


II veiksmas 


III veiksmas 


IV veiksmas 


V veiksmas 


Jausmas: 
intuicija ir 
jautrumas 


Impulsyvumas 


žeis Hamletą užnuodytu kardu, o jei ir to neužtektų, tai nuvar- 
gusiam dvikovoj Hamletui karalius duosiąs gėrimo, kurio nuodas 
pribaigsiąs Hamleto jėgas (IV v.). 

Hamletas, sugrįžęs į pilį, randa laidojant Ofeliją. Iš siel- 
varto brolis Laertas šoka į duobę, prašydamas ir jį kartu užkasti. 
Prisideda prie jo ir Hamletas, nes jis mylėjo Ofeliją labiau, kaip 
keturiasdešimt tūkstančių brolių. Po laidotuvių karalius Klau- 
dijus pasiūlo išmėginti Hamletui ir Laertui jėgas dvikovoje. 
Hamletas sutinka. Jam vis tiek. Atneša kardus, taures. Pra- 
sidėjus kovai, karalienė, nežinodama ką, geria už sūnaus svei- 
katą, išgeria karaliaus paruoštus Hamletui nuodus. Laertas su- 
žeidžia Hamletą, o paskui ir pats sužeidžiamas tuo pačiu kardu. 
Karalienė miršta. Miršta ir Laertas, pasakęs karaliaus klastą. 
Hamletas tuo pačiu kardu nuduria karalių ir, nuodų priveiktas, 
miršta. Pasigirsta iškilmingo maršo garsas, ir įeina Fortinbrasas, 
kuriam tenka Danija valdyti. (V v.). 

b) Hamleto ir kiti charakteriai. — Ryškiau- 
sias ir svarbiausias tragedijos asmuo yra patsai Hamletas. Tai 
asmuo, kurio dvasią jauste nujauti, bet negali tiksliai formu- 
luoti; dėl to jis sukėlė daugiausia komentarų. Hamletas, mums 
rodos, yra poetiškos prigimties figūra, kurios dvasios galios 
— jausmas, protas ir valia — yra išaugusios neproporcingai. 
Silpniausia yra jo valia. O kas stipresnis: ar jausmas, ar protas, 
negali pasakyti. Hamletas pirmiausia jausmo žmogus. Jo jaus- 
mas yra dvejopas: pažįstąs ir reaguojąs. Pažįstąs — sakom dėl 
to, kad jausmu, intuicija jis betarpiškai nujaučia naujas 
tiesas: nujaučia, kad Klaudijus yra kaltas dėl velionies kara- 
liaus mirties; Polonijų užmušęs, nujaučia savo pražūtį; sto- 
damas į dvikovą su Laertu, nujaučia savo galą. Jo jausmas 
yra reaguojąs; kiekvieną dalyką Hamletas stipriai pergyvena 
(tėvo mirtį, Ofelijos netekimą), stipriau nei paprastas žmogus. 
Tų -pergyvenimų sukelti jausmai spiria Hamletą veikti, duoda 
jam tuo momentu aktyvumo (tėvo šešėlis, artistų monologas 
apie Hekūbą, Fortinbraso žygis į Lenkiją, dėl žemės sklypo, 
neverto keliolikos centų). Jeigu ką jis padaro, tai padaro mo- 
mento jausmų įtakoj, impulso pagautas (Polonijaus, karaliaus 
nužudymas). 

Bet šitą aktyvumą varžo antra Hamleto galia — jo pro- 
tas. Hamleto protas yra gyvas, miklus, nuolatinių studijų gra- 
žiai išlavintas. Jam netrūksta minčių, sąmojo, orientacijos; ne-. 

trūksta nei miklaus, stipraus žodžio savo mintims ir jausmams 
išreikšti. Bet jo protas yra teoriškas, ne praktiškas. Teoriškas 
dėl to, kad jis mėgsta samprotauti, apibendrinti. Tik jo api- 
bendrinimai nėra moksliško proto diktuojami, nėra kritiški, bet 
„daugiau poetiški: iš vieno fakto jis daro visuotinės išvadas; 
vienas faktas jam yra lyg poetui visos faktų rūšies tipas. Iš 
to, kad jo motina nebuvo ištikima velioniui karaliui, jis daro 
išvadą, kad visos moterys esą niekai, o toliau — kad net jau 
visas pasaulis esąs supuvęs. Tai išvada susijaudinusio žmogaus, 
kuriam paprastai gyvenimo reiškiniai rodosi arba didesni arba 
mažesni; kuris žiūri pro didinamuosius akinius, mąsto hiper- 
bolėmis. Jos yra nuoširdžios, bet vienašališkos, nekritiškos ir 
„dažnai klaidingos.  Pasakytum, jo refleksija (samprotavimai) 
yra paremta sinekdochomis (iš dalies spręsti apie viską) ir hi- 
perbolėmis (spręsti su perdėjimais). Tokia prigimtis nemoka 
laikytis aukso vidurio; ji arba optimizmu išgrįsta, arba joje 
telkšo pesimizmo bala. Tokia prigimtis nelabai tinka pastoviam, 
ilgam darbui. Karštai rodžius kurį momentą energiją, dažnai 
ji palinksta į pasyvumą: jeigu jai viskas šviesu, tai belieka tik 
' džiaugtis; jeigu jos pasaulis niūrus, belieka kentėti ir skųstis, 
bet nesiima blogybių taisyti, nes vis tiek viso pasaulio nepatai- 
sysi. Tokis yra Hamletas. Jeigu emocijos skatina jį veikti, tai 
proto refleksija sulaiko nuo veiksmo, traukia į pasyvumą. Im- 
pulso pagautas jis mato, kad netikęs yra jo pasyvumas, ir pasi- 
ryžta veikti, bet pasiryžimas nevirsta darbu, kai tik pradeda 
galvoti. Jis per daug galvoja, kad galėtų veikti. Visą energiją 
suvartoja mąstymui ir jausmui, o nelieka jos veiksmui. 

Iš šito neveiklumo kyla ir Hamleto tragedija, kada jam, 
nelinkusiam veikti, skiriama pareiga kovoti su gyvenimo blo- 
gybėmis, kada tėvas jam paveda atkeršyti už jo mirtį. Jaus- 
"mas skatina jį veikti, ir jis iš karto prisiima tėvo skirtą pareigą: 
„Aš, kaip mintis, nuvyksiu atkeršyti!.. Ištrinsiu iš savo šir- 
dies visa, kas užsiliko: mintis, jausmus, svajones, visą gyve- 
nimą... Įrašysiu tik tavo žodžius!“. Bet jis pats dar nesi- 
jaučia, kokia sunki jo prigimčiai yra ta pareiga. Jis turįs ne 
tik užmušti Klaudijų (mąsto jis), jis apskritai turįs išnaikinti 
viso pasaulio blogybes, kurios ardo moralinę tvarką. Ir nors 
Hamletas pažadėjo, bet negali ištesėti. Jame „dažnai akla drąsa 
ima viršų, o žūva geriausiai apgalvoti sumanymai“. Ir pats 
Hamletas jaučias neturįs jėgos, valios skirtai pareigai įvykinti. 

Tie momentai, kada jis pamato neturįs valios pareigai įvykinti, 
yra jam tragiškiausi. 

Šitokiai prigimčiai netinka įprastinis dramos sudarymo bū- 
das: dviejų asmenų ar dviejų aistrų kova, kurioje vienas vei- 
kia viena kryptimi, antras jam priešinga; ten drama kyla tarp 
valingų veikėjų. O čia Hamletas kaip tik neveiklus; jo prigim- 
tis neveikia, o tik ją kiti veikia. Išorės įvykiai daro jam įspū-- 
džių, ir šitų įspūdžių įtakoj jis keičias. Žiūrėtojui lieka sekti, 
kokis jis įstojo į dramą, kaip keitėsi, kokie to keitimosi re-- 
zultatai. 

Į sceną Hamletas išeina jau pesimistas, bet iš įvairių posa- 
kių galima spėti jį buvus optimistą idealistą. Laimingas jis: 
pas tėvus, laimingas su draugais, besimokydamas Vitenberge, 
kur gerai pažįsta literatūrą, meną, filosofiją, išmiklina protą, 
išmoksta riterių papročių. Aplink save matydamas laimingus. 


- žmones, įsivaizduoja, kad žemėj idealai gerbiami, kad pasaulį 


valdo sielos kilnumas ir švelnūs jausmai, kad valstybėj viešpa- 
tauja teisingumas, o šiaip žmonių gyvenime meilė ir ištikimybė.. 
Dėl to jis didžiuojas savo tėvu, kurio plaukai, kaip saulės dievo;. 
kakta, kaip Jupiterio; grasinąs ir atleidžiąs žvilgis, kaip Marso; 
jis gerbia savo motiną, tą žmonos-motinos idealą; giliai myli“ 
malonią Ofeliją, mergaitės idealą; jis nuoširdus savo draugams: 
T ozenkrancui ir Gildenšternui. Apskritai, jis gerbia žmogų, va- 
dindamas jį Dievo pasaulio papuošalu, o ypačiai moteris. — 
Tokis turėjo būti Hamletas lig tėvo mirties, maždaug lig 30 
metų savo amžiaus. 

Su tėvo mirtim krinta smūgis po smūgio Hamlėto“ opti- 
mistiniam pasauliui. Sostas atitenka niekingam dėdei. Motina, 
užmiršusi savo vyrą, karžygį, išteka už menko karaliaus, Ofe- 
lija atsako jam savo meilę, mokyklos draugai virsta jo šnipais. 
Jo idealai griūva, o jo protas, mėgstąs apibendrinti, daro tuo- 
jau visuotinės išvadas: jei jo motina, žmonos idealas, neištikima, 
tai kas besakyti apie kitas moteris; jei jo draugai virto jo šni- 
pais, tai visa Danija yra vienas kalėjimas, o žmonės yra niekšai. 
„Nepatinka man žmogus, moteriškė dar labiau“. Net gamta 
yra niekam tikusi: dangus, tasai gražusis dangus su saule, mė- 
nesiu ir nesuskaitoma žvaigždžių daugybe išrodo lyg užkrečiamų 
garų debesys. Hamletas nusivilia ne tik visais žmonėmis, bet 
ir savim. „Aš, rodos, dar padorus žmogus, o galiu pakaltinti 
save tokiomis kaltėmis, kad geriau negimusiam būti: aš išdidus, 

kerštingas, savimyla, pasiryžęs didžiausiai niekšybei, bet tik 
valios trūksta man, kad įvykdyčiau piktybes, kurias galiu su- 
galvoti. Mes visi esam niekšai... Visi...“ 

Su kiekvienu smūgiu Hamleto dvasia niaukias, ir dabar jam 
visai išblėso optimizmo pragiedruliai. Jo sieloj beliko. tik pesi- 
mizmas, šaltas juodas, kaip rudens naktis. Tokiais atvejais 
iškyla klausimas: ar beverta gyventi. 


Būt ar nebūt — štai kur klausimas! 

Kas dvasiai yra garbingiau: įžeidžiančio likimo smūgiai kęsti, 

Ar pasipriešinti piktybės jūrai ir jąją nugalėt ik paties dugno? 
Numirt — užmigti, ne daugiau. Pabaigt sapnu širdies skausmus 

Ir tūkstančius kančių — sapnų... 

Kas tokio galo sau netrokštų?!..  Numirt, užmigt... 

Užmigt, o gal sapnuot? — Štai ir kliūtis. 

Taigi, kokius sapnus sapnuosim šiam mirties miege, 

Kada praūš gyvenimo mūs audra? 

Štai ir sustojom. Štai kodėl mes trokštam vilkt 

Gyvenimo tą sunkų jungą. 

Ir kas nukęstų užgaules, pasaulio piktybes, 

Paniekintosios meilės kančią, tironų išdidumą, 

Ir pajuokas galingųjų, sulaužytąją teisę, teismo begėdystę?“ 

Kas panieką pakęstų, kuria atmoka kruopštų darbą ir garbės žygius? 
Jeigu ramybę mums suteikti gali viens tik smūgis! . 

Kas vilktų šį jungą su prakeiksmu, su ašarom gyvenimo skurdo... 
Bet baimė: o kas bus tenai? — 

Tenai, toje nežinomoj šaly, iš kurios niekas nesugrįžta ... 


Ir Hamletas, tas jaunasis, bet neveiklusis Hamletas, te- 
moka priimti gyvenimo suduodamus smūgius, temoka tik de- 
juoti, trauktis nuo gyvenimo, užsidaryti į savo kiautą, o ne 
pakilti ir paimti patį gyvenimą už ragų ir tvarkyti taip, kaip 
jo idealai rodo. 

Hamletui partnerė, paraleliškas charakteris, yra Ofelija, 
neturinti savo valios, nemokanti pasipriešinti neapgalvotam tėvo 
draudimui. Jei ji bent palankesnį žvilgsnį būtų parodžiusi 
Hamletui, kai tas atbėgo, gavęs *jos laiškus, nebūtų taip greit 
jos laimė buvusi suardyta. Bet ji tyli, kukli, klusni duktė, tyliai, 


bet giliai mokanti mylėti, o kai nevalia mylėti, bent kentėti. | 


Jos asmenyje susiduria meilė ir klusnumas tėvui. Tas susi- 
dūrimas Ofeliją pražudo. Čia yra jos tragizmas. Šekspyras 
šitą švelniąją mergaitę nuostabiai gražiai atvaizdavo, išleisda- 
mas ją į sceną kelis kartus. Bet kiekvieną kartą tose trumpose 
scenose jos paveikslas stipriai apšviečiamas vis iš kitos pusės: 
iš pradžių parodo jos santykius su broliu, paskui su tėvu, paskui 

su mylimu Hamletu, pagaliau išveda į sceną jau be proto. Ir 
ta laukinėmis gėlėmis pasipuošusi Ofelija su dainele apie mylimą 
bernelį lūpose yra dar mielesnė ir malonesnė. 

Hamleto charakterio kontrastas yra Laertas. Tai veiksmo 
žmogus, nors jo likimas yra panašus į Hamleto likimą. Ham- 
letas netenka tėvo ir motinos, Laertas neteko tėvo ir sesers, bet 


Ofelija 


Laertas tik išgirdo apie šeimos nelaimes, metė Prancūziją ir 
grįžęs sukėlė piliečius prieš karalių. Tačiau Laertas yra kitas 
kraštutinumas: jis turi daug veiklumo, bet neparodo savaran- 
kiško proto; jis pasiduoda svetimai įtakai; sutinka būti aklu 

įrankiu Klaudijaus rankosę, Valdytojo idealas atrodo Fortin- 
brasas, kuris veiklumą Sujungia su išmintimi, nors šis Žmogus 
tik tik įvestas į sceną. 

c) „Hamleto“ kompozicij a. — „Hamleto“ tragedi- 
jos kompozicija daug kuo skiriasi nuo kitų dramų kompozi- 
cijos. Šitas skirtumas Pareina nuo paties herojaus charakterio. 
Hamletas neveiklus; dėl 46 veiksmas, nors sukas apie jį, bet 
nėra jo iniciatyva varomas, Jam daugiausia tenka kitų veikėjų 
varomi veiksmai, kurie atskleidžia įr toliau plėtoja jo charakterį. 
Tokių veiksmų čia randam keturias grupes. Viena jų kyla iš 
Polonijaus iniciatyvos (išvidinis santykių su Ofelija nutrauki- 
mas), kita iš karaliaus ir karalienės (Hamleto niūrumo prie- 
žasties ieškojimas, išvežimas į Angliją, scenos su motina), trečia 
karaliaus ir Polonijaus (Hamleto ir Ofelijos santykių išviršinis 
nutrūkimas), ketvirta iš paties Hamleto iniciatyvos (patyrimas 
apie Klaudijaus kaltę, Pastangos jį nubausti). Šitos veiksmų 
grupės eina ne viena paskui kitą, bet mišriai, kaip ir pačiame 
gyvenime. Jos aiškiai duodas matomos iš plano: 

A. Įvadas: 


a. Dvasios pasirodymas atveria nenormalius santykius karaliaus 
dvaro gyvenime I. į, 
b. Paskui duoda Pažinti, kokie tie santykiai (ekspozicija). Eks- 
pozicijos reikalui autorius veda 5 
1. Karaliaus rūmus, kurie teisėtai priklauso Hamletui, ku- 
Triuose įvyko nepaprasti įvykiai, kuriuose Hamletas turi san- 
tykius su karalium įr motina, I, 2. 
2. Polonijaus namus, kuriuose Hamletas turi santykių su Ofe- 
lija ir Laertu. I. 3, 

B. Veiksmo užuomazga: 
Dvasia reikalauja nubaustį Klaudijų ir netoleruoti karalienės jung- 
tuvių; uždeda pareigų. Į, 4— 5. , 

C. Veiksmo kilimas: 

Hamleto asmenybės evoliucija: 
a. Padėtyse, kurias paruošė kiti: 
1. Išvidinis nutrūkimas Hamleto santykių su Ofelija (faktas už 
scenos). II. 1. ( 
2. Karaliaus ir karalienės pastangos Hamletui iškvosti ir iš- 
blaškyti. II. 2. 
3. Išviršinis Hamleto santykių nutrūkimas su Ofelija (faktas 
scenoje). III. 1, 
b. Padėtyse, kurias paruošė pats Hamletas. 
Per vaidinimą patiria karalių esant žmogžudį. III. 2. 
D. Veiksmo krizė: 
Pasiektas aukščiausias veiksmo įtempimas: 


16. Visuotinė literatūra, I d. 241 

1. Hamletui proga nubausti Klaudijų, bet neišnaudojama. III, 3. 
2. Proga motinai graudenti: ji panaudota, III. 4. 
E. Antiveiksmas: 
Kai Hamletas neišnaudoja progos Klaudijui nubausti, viso veiksmo 
iniciatyva pereina į Klaudijaus rankas. Polonijaus vietoj stoja 
toliau veiksmo varyti io sūnus Laertas. Klaudijus veikia, kad nusi- 
kratytų Hamletu: 
a. Pirmas karaliaus mėginimas Hamletu nusikratyti: siunčia į 
Angliją. IV. 1—53. 
b. Antras karaliaus mėginimas Hamletu nusikratyti: 
1. Proga: Laertas reikalauja keršto. V. 7. 
2. Planas: karalius sugalvoja dvikovą. IV. 7. 
F. Katastrofos: . 
Laerto ir Hamleto dvikova, kurioje žūsta visi herojai. 
G. Finalas: 
Fortinbraso įžengimas į sceną. 

Fortinbrasas tragedijoj nėra iš dangaus iškritęs. Jo žygis 
į sceną buvo iš anksto paruoštas. Jau buvo Klaudijus dėl jo 
pasiuntinius siuntęs, derėjęsis dėl jo leidimo per Daniją ir Len- 
kiją. Net į sceną buvo pasirodęs Fortinbrasas, keliaudamas į 
Lenkiją, ir, grįždamas iš ten, pateko į tragedijos kruviną puotą. 

d) Tragedijos sceningumas. — Skiriamas vai- 
dinti dramos veikalas, kad žiūrėtojui būtų įdomus, turi būti 
sceningas. Tą tragedijos sceningumą Šekspyras palaiko scenų 
gyvumu, trumpumu, įvairumu ir efektingumu.. Vienomis jų 
kelia pasibaisėjimą, kitomis užuojautą ir pasigailėjimą, kitomis 
vėl priverčia susimąstyti. Štai, pavyzdžiui, karaliaus Hamleto 
dvasios pasirodymas scenoj. — 

Ant jūros kranto pilis. Vidurnaktis. Aplinkui žingsniuoja 
sargyba. Kalbasi apie kelintu kartu besirodantį mirusios kara- 
liaus šešėlį. Tarsi, į jų žodžius atsiliepdamas, iškyla tamsus, 
ginkluotas šešėlis ir tyliai slenka pro sargybą. Sargybos kalbi- 
namas tyli, kertamas, duriamas nestoja. Didingumas, nuostaba, 
pasibaisėjimas dvelkia iš scenos ypač tikinčiam vaiduokliais. 

Visai kitokia scena, kada pasirodo pamišusi Ofelija, laukinių 
gėlių žiedais pasipuošus, šiaudgaliais apsidraikius; čia juokias, 
kvatojas; čia gailiai dainuoja apie mylimą, bet neištikimą ber- 
nelį. Kokia nuoširdi ir simpatijas bei užuojautą vargšei mer- 
gaitei sukelianti scena. 

Pagaliau vėl kita, jau filosofiškai prasminga scena kapuose, 
kada Hamletas stovi tarp žemės dulkių ir žarstomų kaukolių, 
kada kaukolė jo rankoj, akys įsmeigtos į ją, o mintis įtempta: 

argi ir Aleksandras didysis taip atrodo? taip pat atsiduoda 
kapinėmis, žeme, dulkėmis? Kur kitur gali būti patogesnė 
scenos aplinkuma kalbėti apie gyvenimo niekybę, kaip kapi- 
nėsel — Šita scena (ir Ofelijos laidotuvių scena) veiksmo ne- 
varo pirmyn, bet nepraleistinos dėl įspūdingumo. 

Šekspyras, renesanso žmogus, nepraleidžia ir gudragalvia- 
vimo scenų, kurių pats dialogas savaime sudomina žiūrėtoją, 
kaip kokis galvosūkis, mįslė, paradoksas (pav., duobkasių pasi- 
kalbėjimas apie tai, keno amatas seniausias). Gudragalviauja 
ir Hamletas, ir Duobkasys, ir net Polonijus mėgina sąmojingas 
pasirodyti. 


e) „Hamleto“ reikšmė. — „Hamleto“ tragedija buvo įdomi an- 
glams, pamiršta kiek pseudoklasikos laikais, atgaivinta romantikų, reikš- 
minga šiandien. 

Iš 1607 m. yra likę užrašų, kad anglų jūrininkai Indijos pakrantėse 
laive vaidinę „Hamletą“ ir kai kurias istorines dramas, kad nubaidytų nuo 
savęs nuobodulį, tinginį, kortas ir miegą. „Hamletas“, matyt, tiko anglams, 
gal dėl to, kad jis pagavo momento nuotaiką. Visas šitas laikotarpis Angli- 
jos istorijoj atrodo kruvinas, pilnas įtarimų, išdavimų, klastos. Šotlandijos 
karalaitė Marija Stiuart ištekėjusi už savo vyro galvažudžio lordo Botvelio. 
Visuomenėj ėjo gandų, kad Šekspyro globėją grafą Esseksą nunuodijęs 
Leisteris, už kurio tuojau ištekėjus našlė grafienė. Taigi anglų visuomenė 
galėjo žiūrėti ir tikrinti panašius įvykius gyvenime, kokius matė scenoj. 

Sukaupdamas Anglijos nuotaiką, Šekspyras pajėgė „Hamlete“ paro- 
dyti ir visos epochos renesanso žymes. Tas žmogaus garbintojas, autoritetų 
griovėjas kritikas, nusivylėlis renesansas švystelia ir Hamleto asmenyje. 
Jaunajam Hamletui žmogus buvo gražiausia būtybė, ypačiai moteris. Su- 
brendusiam Hamletui autoriteto liudijimo neužtenka, jis nepasitiki savo tėvo 
šešėliu, reikalauja realesnio išrodymo ir griebiasi vaidinimo, kad pats, pa- 
matytų, jog Klaudijus yra nusikaltėlis. Nepasitiki net savo akimis: prašo 
Horacijų, kad ir tas žiūrėtų. 

Klasikams ir pseudoklasikams Šekspyras nelabai patiko. Jiems Šeks- 
pyro kūryba tai produktas girto, laukinio žmogaus (Voltaire). 

Sielvartaujantiems svajingiems romantikams patiko Hamleto neaišku- 
mas, paslaptingumas, gyvenimo bei žmonių niekinimas ir ta didelė kančia, 
kuri graužė Hamleto dvasią. Įžymusis prancūzų romantikas V. Hugo Ham- 
letą palygina su A. Dūrerio „Melancholijos“ paveikslu: viršuj galvos plaz- 
dena šikšnosparnis, prie kojų mokslas su gaubliu ir kompasu, meilė su smil- 
čių laikrodžiu, o už jo horizonte kyla milžiniška saulė, nuo kurios dangus 
viršuj galvos daros dar tamsesnis. Tokis jam ir Hamletas. Romantikų 
kūriniuos dažnai painiojos Hamleto charakterio bruožai (A. Musset, Slo- 
vackis, A. Krasinskis, Mickevičius .. .). i 

Ir šiandien mąstantieji ir kenčiantieji poetiškos prigimties žmonės 
randa Hamlete sau brolį. Jį užjaučia ne dėl to, kad jis negali nužudyti 
žmogaus, bet dėl to, kad jis nepajėgia atlikti dalyko, kuris, jo supratimu, 

yra jo pareiga. „O, Hamlete, tu mums ne mažiau brangus. Ir šiandien 
gyvenančioji karta tave supranta ir brangina ne mažiau, Mes mylime tave, 
kaip brolį. Tavasis sielvartas yr mūsų sielvartas, tavo susigraužimas yr 
mūsų susigraužimas. Tavo išdidus protas atkeršija mus tuo, kad pripildo 
tuščio triukšmo žemę ir tuos, kurie ją valdo. Mums pažįstama tavo kančia, 
kada tu matei pasauly veidmainybę ir netiesą triumfuojant. Aiman, mums 
pažįstamas ir dar didesnis tavo skausmas, kada tu pajautei, jog tavyje 
nutraukta yra jau gysla, kuri mintį įkūnija laimėjančiu darbu. Ir į mus 
šaukės iš kapų balsas didžiųjų velionių. Ir mus išdavė mūsų jaunystės 
draugai, ir mums grėsė mirtis nuodingo kardo ašmenimis; ir mums pažįstama 
kapų nuotaika, kad sielą pagauna pasibiaurėjimas visu tuo, kas žemiška, ir 
širdgėla dėl viso pasaulio. Ir mus priversdavo svajoti su kaukole rankoj 
atvertų kapų dvelkimas“ (G. Brandes). 


6. „Karalius Lyras“ 


Kai kurie kritikai „Karalių Lyrą“ laiko geriausia Šekspyro 
tragedija. Ji buvo parašyta apie 1605—06 m. Temą ir medžia- 
gos poetas jai galėjo rasti kronikoje arba senovinės pjesės „isto- 
rijoje apie karalių Lyrą ir jo dukteris“. Tą medžiagą Šekspy- 
ras sudramino, sukurdamas milžiniškus charakterius, sudary- 
damas vaizdingas, efektingas scenas, stipriai supindamas veiks- 
mą, prisunkdamas pesimistiškos nuotaikos. 

a) „Karaliaus Lyro“ siužetas. — „Karaliaus Ly- 
ro“ siužetas yra dvilypis. Viena dalis vaizduoja, kaip karalius 
Lyras savo žemes pavedė dukterims, o tos jį išvarė iš namų. 
Antra siužeto dalis pasakoja apie grafą Glosterį, kuris išvijo iš 
namų gerąjį sūnų Edgarą, o pasiliko palaidūną Edmundą, nuo 
kurio pats žuvo. Abidvi tragedijos eina paraleliškai, viena su 
kita susipynusios. 

Lyro tragedija. — Britanijos karalius Lyras turi tris 
dukteris. Dvi jau ištekėjusios: vyresnioji Honerilė už Albani- 
jo hercogo, antroji už Kornvalijos hercogo, o jauniausiajai ir 
tėvo mylimiausiajai Kordelijai dar tik peršas Prancūzų kara- 
lius ir Burgundų hercogas. Pasenęs Lyras išskirsto savo vals- 
tybę į tris dalis. Kuri duktė labiausiai karalių myli, tai teks 
didžiausioji dalis. Regana ir Honerilė seniui pataikauja, o tuo 
pasipiktinusi jaunesnioji duktė tiesiai atsako: „Myliu jus kiek 
man liepia pareiga: ne daugiau ir ne mažiau...“ Ji negalinti 
sakyti, kad daugiau nieko nemylės: ištekėjusi savo meilę turės 
pirmiausia atiduoti savo vyrui. „Geriau negimus būtum...“ 
iršta Lyras ir atsižada dukters, o grafą Kentą, kuris mėgina | 
užtarti Kordeliją, išveja iš valstybės; dukters dalį paskiria Ho- 

nerilei ir Reganai; sau pasilieka tik karaliaus vardą ir 100 pa- 
lydovų; gyvensiąs mėnesį pas vieną dukterį, antrą pas antrą. 

Verkdama Kordelija atsisveikina seseris ir prašo rūpintis 
seneliu tėvu. „Tik jau be pamokslų ... verčiau pasimokyk, kad 
įtiktum savo vyrui, kuris tave paėmė iš malonės“, atsikerta se- 
serys ir tarias, kaip reikės tėvas suveržti. 

Glosterio tragedija. — Grafas Glosteris turi du 
sūnu: tikrą sūnų Edgarą ir netikrą Edmundą. Edmundas trokšta 
turtų ir valdžios. Kad atsikratytų broliu ir vienas paveldėtų 
tėvo palikimą, Edmundas parašo laišką, kuriame neva Edgaras 
kalbinąs jį nužudyti tėvą ir jo turtus pasidalyti. Kai Glosteris 
įžengia, Edmundas neva stengias laišką paslėpti. ,„,Kokis čia 
popierius?“ teiraujas tėvas. „Niekšas, žvėris! už žvėrį jis biau- 
resnis. Eiki, suraski jį, sulaikyki jį!..“ šaukia tėvas, per- 
skaitęs tariamąjį Edgaro laišką. O Edmundas skuba pas brolį: 
tėvas, girdi, esąs piktas, reikią pasitraukti jam iš akių. Pa- 
vyksta. „Tėvas lengvatikis, brolis atviraširdis“, triumfuoja Ed- 
mundas: „jeigu ne gimimu, tai gudrumu laimėsiu ir žemes ir 
ko norėsiu“. 

Lyro tragedija. — Karalius Lyras su 100 palydovų 
gyvena pas Honerilę. Artimiausias jam žmogus — juokdarys. 
Atsirado ir antras. Tai išvytasis Kentas, persirengęs, stoja tar- 
nauti karaliui. Dar mėnuo nepraėjo, duktė jau pasišiaušė prieš 
tėvą ir pasiūlė jam paleisti palydovų pusę. Susiunta karalius. 
„Nedėkingume, kipše su granito širdimi, kada vaikuos įsikuri, 
baisesnis tu už jūrų baidykles... Balnoti žirgus... dar liko 
mums duktė“ (I veiksmas). 

Glosterio tragedija. — Edmundo įkalbėtas, nuo 
tariamojo tėvo pykčio Edgaras pabėga į tyrus laukus. O Glos- 
teris tą sūnų išdaviką įsako surasti ir suimti. Edmundui sekas. 
Tėvas jį garbina, o Regana, tai girdėdama, priima jį į savo arti- 
mųjų tarpą. 

Lyro tragedija. — Atvyksta Lyras pas Reganą. Re- 
gana pataria tėvui grįžti pas vyresniąją seserį, atsiprašyti, su- 
mažinti savo palydovų skaičių arba ir visai be jų apsieiti. „Ne, 
"raganos, aš baisiai jums atkeršysiu ... Atkeršysiu, kad net pa- 
saulis sudrebės, bet verkti aš neverksiu, nors ir širdį gabalais 
suplėšys ... O, juokdary, iš proto aš einu... Verčiau gyvensiu 
be pastogės, kur šiaurės vėjo karalystėj, miške su vilku, pe- 
lėda“ (II veiksmas). 

Katastrofa 


Tuščiuose laukuose šėlsta audra. Tokią naktį, kada ir „lo- 
kys alkanas ir išbadėjęs vilkas slepias“, karalius Lyras klajoja, 
rauja savo žilus plaukus, keikdamas Žmogaus nedėkingumą, ku- 
riam pritaria net pati gamta. 

Karaliaus ieško ištikimasis Kentas, kad nugabentų į Doverį 
pas jauniausiąją dukterį, kuri su kariuomene atplaukė tėvo gel- 
bėti, išgirdusi apie jo nelaimes. Lyrą Kentas nuveda į palapinę, 
kurioje šalo pabėgęs nuo tėvo Edgaras, drabužius susidraskęs, 
kūną spygliais susibadęs, apsimesdamas bepročiu, velnio ap- 
sėstu.  „Tatai, tur būt, buvo tėvas, kuris atidavė dukterims 
visa, ką turėjo, nes kas gi kitas gali įstumti žmogų į tokią ne- 
laimę, kaip nedėkingos dukters“, taria į jį Lyras. Skausmas pa- 
laužė jo jėgas: netenka jisai proto. 

Glosterio tragedija. — Sujaudintas karaliaus ne- 
laimės, Glosteris ryžtasi jam padėti. Tariasi dėl to su Edmun- 
du. Edmundas paslaptį išduoda Reganai, kad greičiau pavel- 
dėtų tėvo palikimą ir gautų daugiau valdžios. Sugauti Glos- 
terį — įsako karaliaus dukterys ir žentas. Kai suimtą ir surištą 
grafą atveda, Regana, kaip tigrė, šoka prie jo, drasko jo plau- 
kus, žilą barzdą, o princas Kornvalis išduria jam akis. Savo 
poną užstodamas vienas tarnas pakelia ginklą ir mirštamai su-- 
žeidžia Kornvalį. Apakintą Glosterį išveja iš pilies. Jo kūno 
skausmą dar padidina sielos skausmas, kai sužino, kad jį iš- 
davęs mylimasis sūnus Edmundas (III veiksmas). Tarnai ati- 
duoda jį vadžioti elgetai (Edgarui). „O, vargše tu, mano sū- 
nau. Apgautas tėvas tave pražudė. O kad sulaukčiau dieną, 
kurią tave apkabinti galėčiau; sutikčiau tau jau tada su aklojo 
dalia“, sielvartauja apakęs tėvas. 

Lyro tragedija. — Honerilė ir jau našlė Regana abi- 
dvi pamilo gražų, akiplėšišką tėvažudį Edmundą. Honerilė rašo 
jam laišką, kad tas nudaigotų jos vyrą, kuris ėmė baisėtis savo 


— žmonos ir jos sesers darbais. 


Tuo tarpu Kordelija su prancūzais ieško klajojančio kara- 
liaus Lyro. 

Glosterio tragedija. — Apakintas grafas jau ne- 
benori gyventi; jis prašo savo vadą, kad vestų jį prie staigiosios 
uolos, nuo kurios jis rasiąs tikrą mirtį. Edgarui pavyksta su- 
kelti seneliui noras gyventi tol, kol patys dievai to norės. Bet 
senelis neišlaiko visų kančių ir laimės, kada Edgaras pasisako 
kas esąs, ir miršta su šypsniu. 

Lyro tragedija. — Prancūzų kareiviai suranda lau- Veiksmo slūgi- 


kuose pamišusį karalių ir nugabena į stovyklą. Gydytojams 
pavyksta jam grąžinti protas. 

Sugrįžo protas, sugrįžo dukters meilė, ir nuo jos niekur 
dabar Lyras nebesiskirs (IV veiksmas). 


Tuo tarpu kyla kova tarp anglų ir prancūzų. Prancūzai 


nugalėti; Lyras ir Kordelija paimti į nelaisvę, uždaryti į kalė- 


jimą. Kovą laimėjęs Edmundas jau teks Reganai, bet ji miršta, 
savo sesers konkurentės nunuodyta. O Honerilės laiškas pa- 
kliuvo į Edgaro rankas ir buvo perduotas Albanijos hercogui. 
Herčogas apšaukė Edmundą išdaviku. Kaltinimą palaiko nepa- 
žįstamas riteris ir stoja su Edmundu į dvikovą. Edmundas 
mirštamai sužeistas. Kai jo priešas pakelia šalmą, pasirodo jo 
brolio Edgaro veidas. „Jau ratas apsisuko: aukštai buvau pa- 
kilęs, bet nugarmėjau vėlei žemėn... Prieš savo prigimtį dar 
noriu gera padaryti. Skubėkite į pilį: buvau aš liepęs Kordeliją 
ir Lyrą nužudyti“, taria Edmundas ir miršta. Iš palapinės ateina 
žinios, kad ir Honerilė nusižudžius, o iš pilies pasirodo Lyras, 
laikydamas savo rankose Kordelijos kūną. Ji buvo jau pa- 
smaugta. Miršta ir jis. 

Pasakojant siužetą buvo nurodyta į draminį tragedijos au- 
gimą. Bet prikišama, kad tragedijos užuomazga sunkiai patei- 
sinama, nėra užtenkamai motyvuota, jog Kordelijos susilaiky- 
mas nuo panegyrikos ir jos atviresnis žodis galėjo karalių taip 
susiutinti, kad jis prakeiktų savo mylimiausią dukterį; juk, be 
abejo, ji ir anksčiau tokia buvo. Lygiai Glosteriui nėra užten- 
kamo pagrindo dėl vieno laiško taip sūnus įtarti. Tačiau kartą 
jau užsimezgęs veiksmas eina kylančiu tempu, lig pasiekia krizę 
(aukščiausią viršūnę), o paskui leidžias laipsniškai ir baigias 
katastrofa. Kordelijos mirtis vėl nustebina: prikišama Šekspy- 
rui, kad jos mirtis neišplaukia su būtinumu iš visos tragedijos. 
Greičiausiai taip baigti Šekspyrą bus paskatinęs noras duoti 
efektingą, jaudinančią sceną. Iš viso „Karaliaus Lyro“ scenos 
gyvos, įspūdingos, jaudinančios. Kai kur efektingumas virsta 
net žiaurumu, drastiškumu (Glosterio apakinimas). 

Siužetą pasakojant, buvo pastebėtas „Karaliaus Lyro“ dvi- 
lypumas, net pažymėta, kaip Lyro tragedija kaitaliojas su Glos- 
terio tragedija. Tokis dvilypis siužetas pasitaiko dažniau Šeks- 
pyro komedijose, o taip pat „Venecijos Pirkly“ (kuris yra pusiau 
komedija), kada šalia ponų dramos parodoma jų tarnų drama. 

Karalius Lyras 


Kam šioje tragedijoje pavartotas tokis dvilypis siužetas? 
Šekspyras savo idėją nori, matyt, įkūnyti platesnio masto gyve- 
nime: parodo, kad tokie pat santykiai tarp tėvų ir vaikų yra 
karalių ir nekaralių gyvenime; tokie pat santykiai su sūnumis 
ir dukterimis. Šekspyras sugretina Lyro nelaimę su Glosterio, 
kad pirmojo skausmas atrodytų dar gilesnis: nelaimingas yra 
žmogus, netekęs kūno akių, dar nelaimingesnis Lyras, netekęs 
dvasios akių — proto; pasigailėjimą kelia Edgaras, elgeta, apsi- 
metęs pamišėliu; kokio tad turi būti pasigailėjimo vertas Lyras, 
buvęs karalius, kai pasirodo tikrai pamišęs ir dar didesnis elgeta, 
nes prieglaudos turi ieškoti elgetos palapinėj. 


248 


Šitas paralelizmas tik labiau iškelia ir pabrėžia Lyro nelai- 
mių baisumą. Bet ar jis nesutrukdo veiksmo eigos? — Ne, nes 
Glosterio tragedija yra priežastingai susipynus su Lyro trage- 
dija; jeigu ne Lyras, kitoks būtų Glosterio likimas, jeigu ne 
Edmundas, kitoks būtų Lyro likimas. Siužeto dvilypumas čia 
yra tobulai pavartota galinga draminė priemonė. 

b) Karaliaus Lyro ir kiti charakteriai. — 
Tragedija atskleidžia eilę vis kitokių charakterių. Daugumo jų 
dvasia lieka nesikeitus, tik Lyras (ir Glosteris) pergyvena visą 
savo dvasios evoliuciją veiksmo metu. 

Karalius Lyras „karalius nuo galvos iki kojų“. Jis despoto 
figūra. Jis išdidus, savigarba, reikalaująs sau. ne tik pagarbos, 
bet ir pataikavimo; pataikavimas glosto despoto ambiciją, kaip 
svajonė, nors ja ir netikima. Lyras, įsitikėjęs savim, dėl to nepa- 
kenčia jokio prieštaravimo, net svetimos nuomonės. Jis staigus 
visokiems žygiams. Staigumas daro jį neteisingą. Fanatiškas 
ambicingumas ir tas staigumas yra jo nelaimių akstinas. Su 
šitokiu charakteriu Lyras pasirodo scenoje atstumiąs, kaip aprū- 
dijęs plienas. Bet yra jame kažkas, kas patraukia prie jo žmo- 
nes. Veiksmo eigoje jo charakteris keičias, kaip keičias tas 
plienas, ugnies deginamas ir kūjo smūgių daužomas. Tokie 
smūgiai ir tokia ugnis Lyrui yra gyvenimo nelaimės ir skurdas. 
Jeigu „Otele“ Šekspyras parodo, kaip pamažu genda žmogus, 
į kurio gyslas yra įleistas pavydo ir įtarimo nuodas, tai Lyras 
eina atvirkščiu keliu: gyvenimo smūgiai, vienas už kitą smar- 
kesni, sugrąžina ir despotui žmogaus jausmus. Bet tų vargų 
kalvė Lyrui yra labai skaudi. Jis ilgai nesiduoda joje nuskaidri- 
namas. Kai jam tenka atsižadėti vieno savo kaprizo — pusės 
palydovų, jis, kaip tas iš po kūjo ištrūkęs plienas, šnypšdamas, 
keikdamas, grasindamas lekia pas Reganą. Ir tik audrotie, kai 
pergalvoja žmonių. vargus, jame pradeda atgyti tas žmonišku- 
mas, kurį buvo jam prislėgęs paauksuotas despoto drabužis. 
Atgimsta jam mokėjimas suprasti kenčiantį žmogų: 


O. vargšai ligoniai! 

Jūs, kuriuos negailestingai 

Plaka biauri, pikta ši vėtra, 

Kur priglausite savo bedalę galvą? 
Kur rasite užuovėią nuo šaltų liūčių 
Jūs, kurie skylėtuos esat skarmaluose? 
Tiek maža apie jus anksčiau mąsčiau. 

Lyras despotas 


Lyro tapimas 
žmogum 


Kordelija 


Edmundas 


Ir Lyras pradeda dabar kitais rūpintis. Lig šiol visas jo 
pasaulis buvo Aš, nuo šiol į tą pasaulį įeina ir Jis (žmogus). 

Pergyvenęs nelaimę, Lyras išmoksta savo klaidas prisi- 
pažinti ir pulti ant kelių prieš Kordeliją, maldaudamas ją do- 
vanoti. Pagaliau tas Lyras išmoksta maža kuo pasitenkinti. 
Dabar Lyrui garbė nei palydovai jau nerūpi; jis nebe karalius; 
jis tik žmogus, tėvas, jam vis tiek, kur ir kaip gyventi, kad tik 
su Kordelija. Vedamas į kalėjimą jis jau negrasina, nesipriešina: 


Tenai čiulbėsim, kaip narve paukšteliai, 
Palaiminimo jei norėsi tu, 

Aš pulsiu prieš tave ant kelių, 

Maldaudamas: „Man atleisk!“ Tenai gyvensim, 
Melsimės, dainuosim, save guosim 

Mes pasakom; plaštakėm margaspalvėm 
Šypsosimės. 


Kentėjimo ugnis nuo Lyro prigimties nuvalė visas rūdis; 
paliko tik viena galinga tėvo meilė. 

Lyro charakteris yra nepaprasta individualybė, kuri iš di- 
delės kančios virsta net bepročiu. Nenuostabu, kad vienas 
vokiečių artistas, sako, pasigaudamas veidrodžių ir gydytojų 
patariamas, studijavęs Lyro rolę 20 metų, kad tobulai išreikštų 
jo kentėjimus. 

Kiti charakteriai ne tokie sudėtingi. Šviesiausias paveiks- 
las yra Kordelija. Joje yra tėvo išdidumo ir atvirumo sakyt 
tai, ką jaučia. Bet tėvo meilė, to tėvo, kuris jos nekenčia, ir 
pasiaukojimas dėl jo nustelbia visus kitus ypatumus. Šalia jos ' 
atsistoja mažiau apibrėžtas Edgaras, Kentas, o į tamsiųjų Šeks- 
pyro paveikslų galeriją įeina Regana su Honerile ir Edmundas, 
tas karjeristas, kuriam tiltas į turtą ir valdžią nieko nereiškia 
nukloti lavonais. Pažymėtina viena Edmundo priemonė į kar- 
jerą: klastingas intrigavimas, kitų žmonių kiršinimas. Šitą prie- 
monę dar genialiau vartoja Šekspyras „Otele“ ir net komedijose. 
Ją randam ir vėliau Šilerio „Plėšikuose“. Šekspyras parodė, 
kad ir Edmundo prigimtyje būta gerų ypatumų, bet turto ir 
valdžios troškimas juos buvo nustelbę. Mirties akivaizdoje jo 
širdis sutvaksena gerais norais: „prieš savo prigimtį“ jis ragina 
paleisti Lyrą ir Kordeliją. Šia pastaba Šekspyras Edmundą 
padarė daugiau gyvenimiška, nes negali būti žmogaus, kuriame 
tebūtų viena piktybė. 

Veikėjų tarpe pažymėtinas juokdarys, kurį paprastai Šeks- 
pyras vartoja komedijose. Čionai juokdarys yra ne tiek links- 
mintojas sąmojais, kiek realioji Lyro sąžinė, kuri nuolatos Lyrui 
prikaišioja netikusius jo žygius. Savo priminimais jis tik didina, 
kiršina Lyro skausmus, o jam, lyg sąžinės priekaištams, negali 
atsispirti. 


Pagalvoti. 1. Palyginti idealistą Hamletą su idealistu Don Kichotu. 


Katras jų laimingesnis?  Katras naudingesnis žmonėms? — 2. Palyginti 
valdovai Klaudijus, Karalius Lyras, „„Antigonos“ Kreonas. — 3. Išnagrinėti 
„Venecijos pirklys“: svarbieji charakteriai; Šeilokas — tautinis žydų tipas 
(jo neapykanta krikščionims ir jos priežastys; jo kalbos stilius; ar Šeilokas 
yra komiška ar tragiška figūra?); renesanso žymės (žaismingumas, meilė, 
muzika...); siužeto dvilypumas. — 4. Palyginti Šekspyro moterys: Kor- 
delija, Ofelija, Desdemona, Porcija. Palyginti jos su graikų moterimis. 
Moters idealas: Desdemona ar Porciia? — 5. Kuo skiriasi renesanso am- 
žiaus teatras nuo antikinio teatro ir vidurinių amžių vaidinimų? 


į 

Juokdarys 


Katalikiškumas 


B. Ispanų drama 


Bendras žvilgsnis 


Ispanų renesanso laikų dramaturgai Lope de Vega, Kalde- 
ronas pažįsta antikinę literatūrą, tačiau patys jos nepamėgdžio- 
ja. Laisvai kurdami jie išugdo dramą, labai artimą ispanų gyve- 
nimui ir jų tradicijoms. Toji drama yra daugiau vidurinių amžių 
tęsinys, nekaip priešingybė, nes ir renesanso laikais ispanų gy- 
venime nenutrūko ryšiai su vidurinių amžių idealais. 

Per kelis šimtus metų viduriniais amžiais ispanai kovojo su 
maurais dėl katalikybės. Tose kovose katalikybė tiesiog suaugo 


„su ispanų krauju, su temperamentinga pietų žmogaus prigimtim 


ir pasidarė beveik ispaniškumo žymė. Ispanui jo tautietis ne- 
katalikas atrodė neispanas. Todėl su renesansu kilusi reforma- 
cija Ispanijoj nerado dirvos. Atvirkščiai, čia gimė stipri kon- 
trareformacija. (Čia valstybė griebėsi žiaurios inkvizicijos, čia 
su dideliu entuziazmu ir pasiaukojimu katalikybę ėmė stiprinti 
Jėzaus draugija, vadovaujama Igno Lojolos ir Pranciškaus Ksa- 
vero. Tas prisirišimas prie katalikybės, kova dėl jos, kartais net 
fanatiška, paliko ryškius pėdsakus renesanso teatrui. Ispanų 
dramaturgai nėra abejingi religijai, kaip Šekspyras. Lope de 
Vega, Kalderonas, jau pagarsėję, eina į kunigus. Didžiosioms 
šventėms jie specialiai rašo religinius vaidinimus, autosakra- 
mentalijas, o šiaip dramose apskritai žmogiškus dalykus parodo 
taip, kaip į juos žiūri katalikai. Bet greta kilnių religinių po- 
skrydžių jie parodo kontrastą: aistrą siautėjant ir klastingos 
nuodėmės vingius. 

Dėl katalikiškumo ir kontrastingumo reikia ispanų rene- 
sanso teatrą vadinti barokiniu; baroko' vardą duodame ir tam 


1 Baroko vardas, tur būt, portugališkas (barocco= netaisyklingas, 
ne visai apskritos formos žemčiūgas). Vokiečių mokslininkai juo pavadino 
meno stilių, kuris susidarė po renesanso ir suklestėjo 17 a. Iš renesanso 
statikos barokas perėjo į dinamiką, iš tiesiosios linijos į vingiuotą ar 
kreivą, iš lygios plokštumos į gaubtą, iš paprastumo į turtingumą, puoš- 
numą, tapybingumą. 

menui, kuris pražydo tada drauge su jėzuitų kontrareformaci- 
niu veikimu. : 

Ispanas buvo per daug prisirišęs prie savo krašto ir tikė- 
jimo, kad savo teatre rodytų jam svetimą graikų mitologiją. 
Dėl to siužetus rinkdavosi iš savo krašto arba iš katalikų gy- 
venimo. Vienur (apsiausto ir kalavijo komedijose) vaizdavo 
renesanso ispanų papročius, kitur (istoriškai herojinėse dramose) 
atskleisdavo karžygišką tautos praeitį, kovas dėl religinės ir 
tautinės nepriklausomybės, kovas, kurios anksti buvo pažadi- 
nusios tautinį susipratimą. Karžygiška ir didinga praeitis žavėjo 
dramaturgus ir visuomenę tos valstybės, kurioje, anot Karolio 
V, „saulė nenusileidžia“. 

Ispanų baroko teatras nebuvo atitrūkęs nuo plačios liaudies. 
Jis stengėsi prisitaikyti prie judrių ispanų masių ir duoti joms 
įdomių pramogų. 

Gyvas, judrus ispanų liaudies charakteris reikalauja painios 
veikalo intrigos. Todėl dramaturgai mažiau rūpinasi veikėjų 
charakteriais, o labiau stengiasi taip imantriai supinti intrigą, 
kad žiūrėtojas veiksmą sektų neatsikvėpdamas, vis laukdamas 
ir neatspėdamas, kas bus toliau. Jeigu jis nejaus nė trupučio 
to įtempimo, kurį patiria per bulių imtynes, jis nukreips nugarą 
į sceną, o akis — į duris. 

Reikalas pinti intrigą pastūmi dramaturgus griebtis pavo- 
jingų, nenatūralių priemonių. Jie parodo moteris, persirengu- 
sias vyrų ar pažų drabužiais, o kartais net vyrus, apsivilkusius 
moteriškai; asmens, kuriuos visi laikė jau mirusius, po kiek 
laiko pasirodo gyvi; tėvai po daugelio metų susitinka su dingu- 


Tomis formomis b. išreiškė dvilypę žmogaus prigimtį: čia gaivališką 
veržimąsi idealo linkui ligi ekstazės, čia vėl šliaužiojimą pažemėmis; dina- 
miškas baroko žmogus niekados negalėjo sustoti vidury, jis blaškėsi į šalis. 
Gal dėl to buvo pamėgtas Magdelenos paveikslas. 

B. prasidėjo Italijoj architektūroj, persimetė į skulptūrą, tapybą, poeziją. 
Iš Italijos perėjo į Prancūziją, Ispaniją, Lenkiją, Lietuvą ir kt. 

Savo formų iškilmingumu ir turtingumu, pagaunančiu žmogaus dvasią 
ir jusles, barokas buvo priešingas protestantizmui, kuris žmogaus dvasią 
buvo suvaržęs, palikdamas jai tik šaltas, racionalistines religijos formas. 
Barokas sutarė su ano meto katalikų bažnyčių dvasia; sutarė taip pat ir 
su didikų ištaigingumu. Kur atsigavo katalikybė, ten ji reiškėsi dažnai ir 
barokiniu religiniu menu. Nenuostabu, kad jėzuitams atsikėlus į Lietuvą 
ir laimėjus kovą su protestantizmu, susikūrė pas mus tiek daug barokinių 
statinių, ypačiai bažnyčių. 

siais vaikais, jaunikaičiai suranda pagrobtas sužadėtines arba || 
pažįsta jas persirengusias piemenėmis, tarnaitėmis, pažais. | 
Nemaža reiškia apalpimai, užpuolimai, dvikovos, staigūs pabė- 
gimai ir t.t. 3 
Reikalas patikti publikai, ispanų būties ir pačių rašytojų 
gyvenimo kontrastai pastūmėjo dramaturgus kurti margą, įvairų, | 
žinai kontrastingą teatrą. Jie pina tragizmą su komizmu, juokus su | 
ašaromis; greta tauraus kilnumo parodo grotestišką, perdėtą 
realizmą; po paprasto eiliuoto dialogo leidžia veikėjui dainuoti | 
kupletus ir serenadas. Tas kontrastingų, gausių ir įvairių ele- | 
mentų jungimas yra viena iš charakteringiausių barokinio teatro | 
Juokdarys žymių. Ji neleidžia klestėti nė grynai istorinei ar grynai hero-—||| 
jinei tragedijai. Istorijos faktus rašytojai mielai supina su le- 
genda ir savo pačių prasimanymais; į tragiškų ar taurių herojų 
tarpą įstato persikreipusį juokdarį (graciozo), kurio rolė tenka | 
dažniausiai gudriam, retai apykvailiui, bet drąsiam ir visada | 
plepiam tarnui ar tarnaitei. Su intriga juokdarys ne visada 
glaudžiai suaugęs, tačiau be jo nėra dramos nei komedijos, nes 
ji nesulauktų liaudies simpatijų. Tas nuolatinis graciozo pasi- 
kartojimas mažina veikalo meninę vertę, tačiau be jo ispanų 
renesanso teatras neįsivaizduojamas. 
Baroko dramų ir komedijų vyriausias variklis yra jausmai, 
Moteris aistros. Ypačiai garbės jausmas. Tai tautiškas ispanų motyvas. | 
Tautos, luomo, šeimos, asmens garbė dažnai yra viena iš pa- 
grindinių intrigos gijų. Tą riterišką jausmą Lope de Vega ir 
Kalderonas parodo tokį gyvą, kad kartais jis prilygsta ir net 
pralenkia gaivalingą pavydą ir meilę. 
Pažymėtina, kad garbė ir kitos aistros susigrumia mote- 
Garbė tyje. Moteris nėra pasyvi ar antraeilė veikėja, kaip dažnai 
Šekspyro kūriniuose. Lope de Vegos ir Kalderono raštuos ji 
tikra karštakraujė, energinga ispanė. Ji tokia valinga ir aktyvi, 
kad neretai prilygsta vyrus. O mums, prie tokio temperamento 
nepratusiems, atrodo, kad toji moteris kartais net pralenkia 
vyrus, ypač kada yra įžeista jos garbė ir kada ją apima kerštas 
ar meilės pavydas. 


/ 2. Lope de Vega 


a) Vingiuotas gyvenimas (1562—1635). — Žmo- 
gus, kuris iškėlė ispanų teatrą į pasaulinę garbę, yra Lope- 
Felix de Vega Carpio. 

Jis gimė Madride, senoj gotų 
kilmės šeimoj. Sakoma, kad dar nemo- 
kėdamas rašyti penkerių metų vaikas 
jau diktuodavo vyresniesiems drau- 
gams kupletus, o 7-rių metų jau mė- 
ginęs rašyti komediją. 12 m. Lope de 
Vega įstoja į jėzuitų kolegiją ir netru- 
kus į Alkalos universitetą. Jo nebai- 
gęs, tėvų netekęs, fantazijos dilgina- 
mas karštakraujis jaunuolis pasiryžta 
su draugais keliauti aplink pasaulį. 
Pasirodo, kad pėsčiam ne taip leng- 
va apriesti žemę. Nežinodamas ko 
griebtis, vos 15 m. Lope de Vega įsto- 
ja į Pilypo kariuomenę ir dalyvauja 
vienoj karo ekspedicijoj. Po metų iš- 
ėjusį iš kariuomenės jaunuolį priglau- 
džia vyskupas Lara. 


Lope de Vega 


Ten, papildydamas nutrauktą mokslą ir besiruošdamas į kunigus, Lope 
de Vega įsimyli. Palikęs geradario namus, jis susideda su kažin kokia Doro- 
teja. Jų santykiai nebuvo kilnūs. Todėl vėliau tos moters vardą tariant, 
ledinis prakaitas su krauju užplūsdavęs Lope de Vegos veidą. Atsiskyręs 
nuo Dorotejos 22 m. vaikinas tampa kunigaikščio Albos (žiauriojo generolo 
vaikaičio) sekretorium. Ten bedirbdamas ir pradeda literatūros karjerą, veda 
vieno kario taurią dukterį doną Izabelę de Urbiną. Tačiau beisižiebiantį 
gražų šeimos židinį ardo ankstyvesni paklydimai. Dėl dvikovos, dėl ku- 
rios nemaža buvo kalta Doroteia, rašytoją ištremia iš Madrido. Palikęs 
jauną žmoną, nusiminęs Lope de Vega bastoši po pasaulį, buvoja Italijoj, 
Prancūzijoj. Kai jis lanko Ispanijos miestus, kur jau vaidinamos jo kome- 
dijos, kartais su juo drauge vyksta ir žmona. Dažnos kelionės pakerta jos 
nestiprią sveikatą. Užpuolus liga ją visai parbloškia, Klajoklis Lope de 
Vega vos suspėja atvykti jai akių užmerkti. 


Karčių jausmų persekiojamas, rašytojas stoja į Pilypo II Didžiąją 
Armadą, kuri ruošėsi sunaikinti Angliją (1588). Po Armados katastrofos 
„laimingai grįžęs į Ispaniją Lope de Vega dar dvejus metus klajoja, kol jam 
leidžiama gyventi Madride. Veda antrą kartą ir atsideda teatrui. Laimėjęs 
Madrido miesto konkurse šv. Izidoriaus premiją, Lope de Vega tampa tau- 
tos garsenybe; jo garbę didina nuolatiniai scenos laimėjimai. 


Garbė ir šeimos ramybė neapsaugojo poeto nuo lengvapėdiškumo. Bet 
savo klaidų paslėptą geluonį jis pajuto po kelerių metų, kai jį ėmė plakti 
likimo botagas. Kai mirė mylimas vyresnysis sūnelis, kai jo mirties par- 
blokšta po kelių mėnesių mirė ir jo antroji žmona, Lope de Vega susimąstė, 
pabūgo. Bet kai netrukus Karmelio vienuolyne užsidarė jo duktė, kai jūroje 
paskendo antrasis sūnus, ispanų dievinamas dramaturgas pasijuto baudžia- 
mas už senąsias nuodėmes. Jis ima atgailoti. Meldžiasi, gausiai dalina 
išmaldas, šalinas nuo pasaulio, o 1609 m. įsišvenčia kunigu. Ir kai laiko 
savo koplytėlėj mišias, nuo susitelkusių jausmų jis visas virpa, neretai 

stambios ašaros rieda Der veidus; o naktimis jis plaka save rykštėmis ligi 
kraujų. 

Buvusis karys, dabar kunigas neužmiršo ir savo talento. Tapęs ku- 
nigu, jis nenustojo rašęs lig pat mirties. O ji atėjo 1635 m., Lope de 
Vegai bekartojant Jėzaus ir Marijos vardus, kai rašytojas sulaukė 73 m. 
Madrido miestas jam suruošė karališkas laidotuves. Pamaldos ir gedula 
truko 9 dienas. 


Šitaip baigėsi kontrastingas ir vingiuotas, tikrai barokiškas ir ispaniškas 
didžiojo dramaturgo gyvenimas. 


Gyvenimo įvairumui atsako kūrybos gausumas ir įvairu- 
mas. Kurdamas taip greitai, kad sekretorius nespėdavo užrašyti 
diktuojamų eilių, Lope de Vega paliko apie 2.200 dramų, neskai- 
tant epinių ir lyrinių kūrinių. Dėl skubaus rašymo jo kūryba 
nelygi, improvizacinė, fragmentari, neužbaigta, nenušlifuota. 
Nemaža jų dalis yra autosakramentalijos: religiniai vaidinimai 
su gyvenimiškomis realistinėmis priemaišomis, vaidinimai per 
didžiąsias, ypač Dievo Kūno, šventes. Kita Lope de Vegos 
kūrinių dalis yra dramos su legendiniu istoriniu fonu. Jų žy- 
miausios „Sevilijos Žvaigždė“, „Garsiosios Asturietės“, „Garbė 
ir Meilė“... Nemaža yra papročių arba apsiausto ir kalavijo 
komedijų (comedias de capa y espada), kaip „Belizos kaprizai“, 
„Madrido Plienas“, „Sodininko šuo“, „Mylėti nežinant ką“... 
Tokių skirtumų pats Lope de Vega nedaro — dramas ir ko- 
medijas vadina komedijomis. 

b) „Mylėti nežinant ka“. — Jau pats tos apsiausto 
ir kalavijo (du to laiko ispanų apdaro reikmenys) komedijos 
vardas intriguoja ir rodo pinantis realybę ir fantaziją. „Mylėti 
nežinant ką“ (Amar sin saber 4 guien) prasideda don Pedro 
ir don Fernando dvikova netoli Toledo miesto. Dviejų susipe- 
šusių riterių taikyti atskuba tretysis, don Chuanas (Juan — 
Jonas). Tas dar nespėja įsikišti, kai don Fernandas perduria 
don Pedrą ir pasprunka su don Chuano mulu. Atbėgę sargy- 
biniai areštuoja Chuaną, kaip užmušėją, ir nugabena į kalėjimą. 
Netekęs mulo drauge su ponu eina į kalėjimą ir publikos mėgs- 
tamas juokdarys tarnas Citron. Štai jau naivus žiūrėtojas lig 
širdies gelmių suinteresuotas nekaltųjų likimu. 

Dar viena scena, ir jau pamatome naujų intrigos siūlų. 
Don Fernandas turi gražią šešiolikametę seserį Leonardą. Ją 
myli įtakingas didikas don Liudvikas, bet nėra Leonardos my- 
limas. Seseriai don Fernandas nupasakoja savo dvikovą ir ta- 
riasi, kaip padėti nekaltai įkliuvusiam riteriui.  Suintriguota 


- 

RENESANSO ARCHITEKTŪRA 


Bramante ir Mykolas Angelas: Šv. Petro bazilika Ryme, Renesanso architektūra: horizontalinė ir 
lenkta linija, kupolas, simetrija, antikinės kolonos. Renesanso stiliaus statomos ne tik bažnyčios, 
bet ypačiai kunigaikščių rūmai. 


Chambord rūmai (Prancūzijoj): puošnumas, ištaigingumas, palyginti su vid. amžių pilių 
karingumu. 


Bernini: Šv. Teresės ekstazė. Siužetas -- religinis, didin- 
gas; išraiškoj puošnumas, įvairumas, dinamika, banguojanti, 
vingiuota linija, 


Murillo: Vaikai vaisius valgo. Baroko mėgsta gyvenimo 
tikrovę, sensualistinį pasitenkinimą. 


VAA4VL OMOAXVY 


Leonarda pati imasi jo gelbėt. Per tarnaitę Ines ji nusiunčia į 
kalėjimą pinigų su laiškeliu nepažįstamam; sakosi nuo tolo 
mačiusi jį areštuotą ir pasiryžusi padėti, ligi jis bus laisvas. 
Užuojauta maloniai nustebina kalinį. Nežinodamas geradarės 
vardo, parašo jai įmantrų meilų laiškelį ir atsilygindamas at- 
siunčia per tą pačią tarnaitę brangų žiedą. Don Chuano laiškelis 
palenkia donos Leonardos širdį. Ji norėtų, kad riteris tikrai ją 
pamiltų. Bet kai tarnaitė, išgyrusi riterį, įduoda jo žiedą su dei- 
mantu, karštakraujė Leonarda pasiryžta: „„Arba tas riteris bus 
mano vyras, arba mes žūsime drauge“. Ji dar kartą siunčia į 
kalėjimą tarnaitę. Ši nusineša don Leonardos portretėlį. Jį pasi- 
lieka sau don Chuanas ir jaučiasi tikrai įsimylėjęs. Citronas taip 
pat susimerkia su apsukriąja tarnaite Ines. 

Kai don Chuano paleidimu rūpinasi įtakingas don Liudvi- 
kas de Ribera, aktyvioji gražuolė uždengtu veidu su savo tar- 
naite aplanko kalėjime belaisvius. Abi poros savaip pasikalba. 
Don Leonarda pamato riterio gražumą ir dar labiau prisiriša. 
Don Chuano maldaujama ji vis dėlto neišdrįsta nudengti savo 
veido. Tai dar labiau suintriguoja riterį. Don Liudviko glo- 
bojamas gavęs vienai nakčiai išeiti iš kalėjimo, riteris su pro- 
tektorium atsiduria toj miesto vietoj, kur pasisakė gyvenanti 
Leonarda. Nieko nežinodamas, pats globėjas jį ten nuveda, nors 
ir pats dūsauja dėl gražuolės. Citrono improvizuoto užpuolimo 
dėka don Chuanas pasikeičia keliais žodžiais su mylimąja bal- 
kone; sykiu sužino iš jos, kad doną Leonardą mylįs jo protek- 
torius. Grįžo riteris į kalėjimą, bet jam gelia širdį, kad jo ne- 
žinomoji dama yra jo globėjo mylimoji. Tik Leonarda dar kartą 
atėjusi kalinio aplankyti, grąžina jam viltį, nes trumpam mo- 
mentui nudengia mantiją nuo veido. 

Liudviko užtariamas nekaltas don Chuanas paleidžiamas. 
Dėkingas don Fernandas jį pasiima į savo namus. Čia riteris 
turėsiąs išbūti tiek dienų, kiek sėdėjo kalėjime. Jis ir dona 
Leonarda laimingi tik trumpą momentą pasimatę. Juodu turi 
skirtis, nes riteris negali stoti skersai kelio geradariui don Liud- 
vikui, kuris prašo buvusį kalinį, kad užtartų jį Leonardos akyse 
ir palenktų jos širdį. Atsilygindamas dėkingumu, don Chuanas 
užtaria don Liudviką ir staiga išvyksta, teatsisveikinęs su Leo- 
narda. Ši ima įtarinėti, kad ją apgavo, bet don Liudvikui pa- 
sisako negalinti jo mylėti, nes jos širdį išsivežęs don Chuanas. 

Don Liudvikas pasiveja kely besielvartaujantį konkurentą 

ir areštuoja, kaip nedėkingąjį, kuris pabėgo net neatsisveikinęs 
su geradariu (žiūrėtojas vis laikamas įtemptas, nors komedija 
visai arti galo). Negelbsti nė don Chuano pasiteisinimas, kad 
nenorėjęs paveržti don Liudviko merginos. Tačiau iš tikrųjų 
suėmimas tėra tik tariamasis. Iš Donos Leonardos sužinojęs 
tiesą ir supratęs savo konkurento dėkingumą ir garbingumą, 
don Liudvika pasiryžo jį pralenkti taurumu ir garbe. Areš- 
tuotą riterį jis atveda į moterystės kalėjimą ir atiduoda į donos. 
Leonardos meilias rankas. Don Chuanas prisiekia būti amžinai 
tokiame maloniame. kalėjime, o gražioji Leonarda sušunka, žiū- 
rėdama į riterius: „Tasai kilnaširdiškumas vertas Aleksandro“. 
Prie šitos vestuvių poros prisideda kitos dvi: don Fernandas 
veda Lizeną, dėl kurios įvyko dvikova, o don Chuano tarnas 
Citronas veda tarnaitę Ines. 

Kad nepasirodytų, jog komedijos autorius leido dvikovoj 
žūti nekaltam žmogui, reikia priminti, kad don Pedro buvo 
niekšas. Tis buvo suviliojęs don Chuano seserį; už tai brolis 
seniai norėjo atkeršyti, bet atkeršijo kitas. Taigi žiūrėtojas ne- 
turi sielotis dėl nenaudėlio mirties, o turi džiaugtis drauge su 
jaunaisiais, kurie, Citrono pasakymu, eina į vestuves pora po 
poros, kaip kurapkos. 


3. Kalderonas 


a) Gyvenimas (1600—1681). — Antrasis, labiau už 
Lope de Vegą aukštinamas, ispanų teatro atstovas yra. Petras 
Kalderonas (Pedro Calderono de la Barca). 


Kilimo iš senos bajorų šeimos Kalderonas gimė Madride 1600 m. sau- 
sio 17 d. Mokėsi jėzuitų kolegijoj, garsiajame Salamankos universitete. 19 | 
metų grįžo į Madridą, gavo ginklanešio vietą, ėmėsi literatūros. 

Kelis kartus jaunas poetas dalyvavo Madrido miesto šv. Izidoriaus (to 
miesto globėjo) poetų konkurse. 1622 m. iš konkurso komisijos pirmininko 
Lope de Vegos gavo trečią premiją ir garsiojo dramaturgo pagyrimą. Tais 
pačiais metais šv. Igno Lojolos ir šv. Pranciškaus Ksavero kanonizacijos 
proga jėzuitų suruoštame konkurse jis taip pat buvo vainikuotas. 

Po kelerių linksmų Madrido metų Kalderonas 1625 m. įsirašo į Pilypo 
II kariuomenę ir išbūna kareiviu Italijoj 10 metų. Tuo laiku parašo ke- 
let4 žymių dramų, o jų tarpe „Gyvenimą-Sapną“. Kada 1635 m. kara- 
lius pakvietė poetą iš Italijos, jo laukė garbė. Netrukus mirė senelis 
Lope de Vega, ir visos Ispanijos akys nukrypo į naują žvaigždę — 
Kalderoną. 

1651 m. reikšmingi Kalderonui. Tada pasirodė keli jo žymūs veika- 
lai, ir tada jis pasiryžta tapti kunigu. Kas jį tuo keliu pastūmėjo, nežinia. 

Manoma, savaime prie to priėjo. Jis 
iš pat jaunystės buvo rimtas, reli- 
gingas ir taurus. Net kareiviu tar- 
naudamas uoliai atlikinėdavo religi- 
nes pareigas. Taigi buvusis karys 
1651 m. rudenį atlaiko pirmąsias mi- 
šias, o karalius po kiek laiko jį pa- 
skiria garbės kapelionu. 

Tapęs -kunigu Kalderonas buvo 
ketinęs visai neberašyti teatrui. Jam 
atrodė, kad tas darbas sunkiai sude- 
rinamas su naujomis pareigomis. Ta- 
čiau karaliaus prašomas sutiko rašyti 
valdovo ir Švenč. Sakramento šven- 
tėms. Mirė 1681 m. gegužės 25 d. per 
Sekmines, kada visa Ispanija vaidino 
jo autosakramentalijas. Paliko žemę kaip poetas krikščionis, vos baigęs 
rašyti vaidinimą Dievo Kūno šventei. Mirdamas jis prašė palaidoti be iškil- 
mių, paprastai. Jo noras buvo išklausytas. Bet niekas negalėjo sutrukdyti 
"gausiai miniai palydėti mylimą poetą į paskutinio poilsio vietą. | 


Kalderonas 


Kalderonas nebuvo toks produktyvus, kaip Lope de Vega. 
Bet jo kūryba, kaip ir gyvenimas, labiau apdirbta, apgalvota, 
gerai pritaikyta teatrui, kurio efektus autorius buvo išstudija- 
vęs. Apskritai, savo kūriniais Kalderonas nelabai rūpinos. La- 
biau vertino autosakramentalijas, kurių parašė 72. Kitų dra- 
matinių kūrinių priskaitoma apie 118. Į tą skaičių įeina papro- 
čių arba apsiausto ir kalavijo komedijos, istorinės ir herojinės 
dramos, kaip „El Alcala de Zalamea“, „El medico de su 
Honra“ (Savo garbės gydytojas) ir pagaliau religiškai-filoso- 
finės dramos, kaip „Devocion de la Cruz“ (Kryžiaus garbini- 
mas), „Šv. Patriko Skaistykla“, „Nuostabusis Burtininkas“ ; 
„Gyvenimas — Sapnas“ (La Vida es Sueno). 

Nors Kalderonas mėgo antikinę literatūrą, bet kūryboje ja 
nesekė. Jis ėjo tradiciniu keliu, kuriuo jau buvo keliavęs Lope 
de Vega. 

Kalderono dramų variklis — taip pat aistros, ypač garbė, 
meilė, pavydas. Pažymėtina tik, kad dažnai Kalderono herojai 
stengiasi savo aistras sutvardyti, suvaldyti. Jo vaizduojamas 
sielos gyvenimas dramatiškesnis, gilesnis, didingesnis, aistros 
galingesnės kaip Lope de Vegos. Kalderono dramos nuošir- 
desnės, lyriškesnės, mistiškesnės, filosofiškesnės. Su jomis žiū- 
rėtojas pakyla nuo žemės gyvenimo. Ten jis sutinka gilių min- 

čių, įspūdingų sentencijų, didingų vaizdų, plačių simbolių, stip- 
rių kontrastų. 

Tas filosofinis simbolizmas ypačiai susitelkęs „Gyvenimo 
— Sapno“ dramoje. 

b) „Gyvenimas — Sapnas“. — Neprieinamuose kal- 
nuose, tarp baisių uolų, tamsiame kalėjime, atskirtas nuo pa- 
saulio, tik su tarnu auklėtoju gyvena Lenkijos karaliaus sūnus 
Zigmantas (Sigizmundas). Jo rankas grandimis surakino ir jį 
į požemį įmetė pats jo tėvas, karalius Bazilijus, nes žvaigždės 
išpranašavo, kad sūnus būsiąs žiaurus valdovas, net patį tėvą 
paminsiąs po kojų. Kada pranašavimai ėmė pildytis, kada sū- 
naus gimimą lydėjo žemės drebėjimai ir motinos mirtis, tėvas, 
ūgterėjusį vaiką užrakino požemiuose (simbolis žmonių gimi- 
nės, kuri nusikaltus pateko į žemės klaikumas ir kančias?): 
Visą jaunystę urve praleidęs, Zigmantas keikia savo gyvenimą. 
Ilgėdamasis laisvės ir tobulos laimės, jis lyriškame monologe 
išdėsto žmogaus menkystę apskritai, kai lyginame jį su kitu 
pasauliu: 

„Ar kiti gimė ne taip kaip aš? Kodėl neturiu tų dovanų, kurias 
turi kiti? Paukštis gimsta šventadieniškai pasipuošęs ir 'vos pataps 
plunksnuota gėle, ar sparnuota paukšte, o 'jau ir skrodžia oro plotus 
visam amžiui pamiršęs šilumą motinos lizdo. Ar turėdamas galingesnę 
sielą aš turiu turėti mažiau laisvės? Gimsta žvėris, ir jo turtingai iš- 
margintas kailis nuo Dievo teptuko vos tapo žvaigždžių atvaizdu, o 
jau yra akiplėša drąsus, nes prigimtis jį išmoko žiaurumo ir padaro 
girios labirintų pabaisa. O aš su savo nuostabiais instinktais turiu 
turėti mažiau laisvės? Gimsta žuvis, kuri nekvėpuoja, kaip bangų ir 
jūražolių padaras, ir vos tik sužvilgo vandenyse tas 'žvynuotas lai- 
velis, jau eina jis kur nori, į visas jūrų begalybės, žiūrėdamas tik jų 
ledinių gelmių. O aš, turėdamas daugiau proto, turiu turėti mažiau 
laisvės? Gimsta upelis, kuris vingiuoja tarp pievų, o jau švelniu čiur- 
lenimu jis garbina graciją savo kvapniojo lopšio, kurį jojo greitajai 
tėkmei suteikia plačiųjų laukų didingumas. O aš, turėdamas daugiau 
gyvybės, turiu turėti mažiau laisvės? Kai toji skaudi: mintis apninka 
mane, aš, tapęs vulkanu, kaip Etna, norėčiau išplėšt iš krūtinės savo- 
sios širdies gabalėlius. Kokia teise, kokiu teisingumu, kokiu pagrindu 
galima atimti žmogui tą puikią dovaną, 'tą brangiausią teisę, kurią 
Dievas suteikia krištoliniams vandenims, žuviai, žvėriui ir paukščiui?“ 


Kol Zigmantas šitaip ilgisi laukinės Jaisvės ir kenčia užda- 
rytas vienas, kad net mirties bausme uždrausta kitam prie kalė- 
jimo prieiti, tėvas karalius nutarė patikrinti žvaigždžių prana- 
šystę. Gėrimais užmigdo Zigmantą ir perneša į karaliaus rū- 
mus. Jei mokės būti žmoniškas ir gerai valdyti, jam teks Len- 

kija, o jei nemokės, vėl užmigdę grąžins į kalėjimą ir pasa- 
kys, kad jis niekada nebuvo išėjęs iš urvo, bet sapnavo gražų 
sapną. 

Su puošniais rūbais, muzikai skambant, prabunda vakarykš- 
tis kalinys. Minios tarnų jam lenkiasi ir bučiuoja rankas. Koks 
malonus ir nuostabus pasaulis! Ar tai ne sapno monai? Bet 
kam kvaršinti galvą? „Aš noriu, kad man tarnautų —. tebū- 
nie, kas bus!“ sušunka Zigmantas. Bet čia tuoj ima rodyti 
savo laukinį žiaurumą. Išgirdęs savo kalėjimo auklėtojo Klo- 
taldo vieną kitą patarimą, princas nori jį užmušti. Akiplėšiškai 
elgiasi priimdamas Maskvos kunigaikštį Astolfą. Išvydęs savo 
gražią giminaitę princesę Estrelę, puola prie jos. Kai tarnas 
pastebi, kad nedera jai, Maskvos princo mylimajai, per daug 
rodyti palankumo, Zigmantas įspėjusį iš kelinto aukšto išmeta 
pro langą. 

Tada pasirodo karalius Bazilijus, ir įvyksta gilaus drama- 
tizmo "simbolinis pasikalbėjimas. Tai pasikalbėjimas ne tiek 
tėvo ir sūnaus, kiek, sakytum, Dievo ir žmogaus, pasaulio Kū- 
rėjo ir pasaulio atsiskyrusios dalelės, kuri tik save tepažįsta, 
savo siaurais egoistiniais reikalais tesisieloja. 


Bazilijus. Atvykęs jau pirmą dieną tu padarei žmogžudystę?.. 
Kaip aš galėsiu tave priglausti prie savo krūtinės, žinodamas, kad tavo 
rankos. jau išmoko žudyti?.. Aš atėjau su saldžia mintim tėviškai ap- 
kabinti tavo kaklą, o dabar grįšiu to nepadaręs, — aš bijau tavo rankų. 

Zigmantas. Apsieisiu ir be tavo glamonėjimų, kaip apsiėjau ligi 
šiol. Tėvas, kuris parodė griežtumą atitolindamas nuo savęs, kuris 
išaugino kaip laukinį žvėrį, kuris laikė mane baidykle ir geidė mano 
mirties — ką aš veiksiu su jo glamonėjimais, kai jis man išplėšė 
žmogaus prigimtį. 

B. Jei dangus ir Dievas būtų norėję, geriau būtų, jei nebūčiau 
tau jos davęs! Aš negirdėčiau tavo kalbų, nematyčiau siautėjimų. 

Z. Jei nebūtum man jos davęs, man nereikėtų skųstis. Bet jei 
kartą davei, aš prikišu, kad ją man buvai atėmęs. Duoti yra tauriau- 
sias ir garbingiausias darbas, bet duoti tam, kad atimtum, yra didžiau- 

„sia niekšybė. 

B. Štai atlyginimas už tal, kad iš skurdaus, kalinio padariau 

tave princu. 


Z. Už ką tau dėkoti? Mano valios tirone, išgveręs seni, ką 
mirdamas man gali duoti, kas nebūtų mano? Tu esi mano tėvas ir 
mano karalius; taigi visą šitą didybę prigimtis man duoda; aš naudo- 
juos, bet tau nieko neskolingas; aš net galėčiau pareikalauti atskaitos 
už tą laiką, kai tu buvai man atėmęs laisvę, gyvenimą, garbę. Dėkok 
man, kad iš tavęs nieko nereikalauju, nes tu esi mano skolininkas. 

Šalin iliuzijos 


B. Tu — barbaras ir akiplėša. Dangus nesuklydo... Ir nors 
dabar žinai, kas esi... bet atsimink mano patarimą: būk malonus ir 
nuolankus, nes visa tai, gal būt, tėra tik sapnas, nors tau atrodo, kad 
esi išbudęs. Ė 

Karalius išeina. Zigmantas lieka susimąstęs: „O gal iš tikrųjų 
sapnuoju, nors man ir rodos, kad aš išbudęs? Ne, aš nesapnuoju ... 
-Aš žinau, kas esu; nors tu dūsauji ir gailies, bet tu negali sukliudyti 
būt šito karaliaus vainiko paveldėtoju. Jei seniau leidausi grandiniais 
surakinamas, tai dėl to, kad nežinau, kas buvau. O dabar žinau, kas 
aš; žmogaus ir žvėries sutapimas“. į 


Zigmanto niekas pasauly nestebina. Tik moters grožiu 
norėtų džiaugtis... bet niekšiškai, per prievartą. Kai jam 
sukliudo, pasitraukia jis visiems“ grasindamas ir užmigdytas 
vėl atsiduria kalėjime. Pabudęs mano, kad sapnavo. Kada jo: 
senas auklėtojas įspėja, kad ir sapnė reikia būti geram, Zig- 
mantas, skaudžiai pamokytas, sutinka ir liūdnai svarsto: 


„Iš tikrųjų sutramdykim tą laukinį ūpą, tą dūkimą, tą valdymo 
dvasią, jei sapnas prasidėtų; o tai neišvengiama, nes gyvename taip 
keistame pasaulyje, kad gyventi reiškia sapnuoti; 0 man patyrimas 
rodo, kad žmogus, kuris gyvena, sapnuoja, tai, kuo jis yra, lig tol, 
kol pabunda. Karalius sapnuoja, kad jis yrai karalius, ir gyvendamas 
iliuzija jis įsako, liepia, valdo. Tas priimamas ovacijas, kurias kiti 
jam teikia, mirtis padengia dulkėmis, viso ko apgailėtina pabaiga. Ir 
kaip dar norisi viešpatauti, kai reikia pabusti mirties miege. Turtuolis 
sapnuoja apie savo turtus, kurie jam tiek rūpesčių neša, vargšas sap- 
nuoja apie savo skurdą ir vargą... Šiame pasauly, vienu žodžiu, 
kiekvienas sapnuoja tai, kas jis yra, bet niekas to nesupranta. Aš 
sapnuoju, kad esu surakintas grandiniais, ir aš sapnavau, kad buvau 
pataikaujančiose sąlygose. Kas yra gyvenimas? — Pašėlimas. Kas 
yra gyvenimas? — Iliuzija, šešėlis, fikcija; aukščiausias gėris — men- 
kas dalykas, nes visas gyvenimas — sapnas, o patys sapriai ne daugiau 
kaip sapnai“. 2 


Bet kalėjimas dar nėra Zigmanto paskutinis sapnas. Suži- 
nojusi, kad jų sosto įpėdinis kalėjime, kariuomenė sukyla. Atė- 
jusi prie urvo ji kalbina Zigmantą imti karališkąją valdžią ir 
ginti kraštą nuo svetimšalio maskviškio Astolfo, kuriam Bazi- 
lijus nori pavesti sostą. Bet skaudžiai pamokyto Zigmanto 
dvasia nuskaidrėjo, užgeso valdžios troškimas. 


„Jūs norite, — sako jis, — kad man vėl prisisapnuotų didybės, 
kurias laikas turi sugriauti? Ar norite, kad tarp likimo ūkanų ir 
šešėlių aš vėl išvysčiau tuščią ištaigą, kurią vėjas išsklaido?.. Ne, 


aš nenoriu iš naujo būti laimės kaprizų auka: o dabar, kai žinau, kad 
visas šitas gyvenimas ne daugiau kaip sapnas, išnykite visos. tuščios 

šmėklos, kurios, norėdamos apgauti mano užgimusius pojūčius, atro- 
dote turinčios kūną ir balsą, kai iš tikrųjų jūs neturite nei kūno nei 
balso. Šalin tariamos didybės, šalin fantastinės didingos iškilmės; 
šalin iliuzijos, kurios su mažiausio vėjelio pūstelėjimu išnyksta... Man 
nebėra daugiau melo, nes nuo paklydimo išsivadavęs žinau, kad gy- 
venimas tėra tik sapnas“. 


Bet kareivių įtikintas, kad buvusis puošnusis regėjimas gali 
būti tikrenybės pranašas, Zigmantas sutinka imti valdžią. 
„Gyvenimas — trumpas; sapnuokime, mano siela, dar kartą... 
Eime karaliauti. Likime, nepažadink manęs, jei miegu; o jei iš tikrųjų 
viešpatausiu, nebeužmigdyk manęs. Bet sapnas ar tiesa — reikia 
veikti gerai, štai esmė! Jei tai tiesa, tai dėl jos, o jei ne, tai bent tam, 
kad išbudęs turėtum draugų“. 


Su gerais pasiryžimais, svyruodamas, kerštaujančios nu- 
skriaustos Rozauros kurstomas prieš maskviškį Astolfą, Zig- 
mantas kariauja. Tėvas ir Maskvos princas priešinasi. Zigman- 
tas išblaško jų kariuomenę, abu suima ir pamato tėvą prie savo 
kojų (nuo Dangaus lėmimo neišbėgsi). Tačiau dabar Zigman- 
tas nebešėlsta, susivaldo, apkabina savo žilagalvį tėvą. Kada 
Zigmanto didžiadvasiškumu ir išmintim stebisi visi — ir tėvas, 
princas atsako: 

„Mano mokytojas buvo sapnas... Per jį aš sužinojau, kad viso- 
kia žmogiškoji laimė vis dėlto praeina, kaip sapnas, o aš noriu pasi- 
naudoti tuo laiku, kurį ji trunka, ir paprašyti jūsų atleisti man klaidas. 
O taurių širdžių savybė — mokėti atleisti“. 


Greta šito pagrindinio bruožo — simbolinio konflikto tarp 
tėvo ir sūnaus — yra dar dramoj dvi antraeilės intrigos, kurios 
čia neiškeltos. Yra juokdarys, yra net persirengusi moteris. 
Tačiau šituose konvenciniuose rėmuose dvelkia galinga ir tur- 
tinga Kalderono asmenybė, plasda jo gili mintis, o lyriškuose 
monologuose ir replikose švysčioja, lyg deimantai, gausios sen- 
tencijos. Tai rodo, kad net seni apdulkėję rėmai genijaus ne- 
nustelbia — į juos sugeba įdėti tokį giliaprasmį menišką pa- 
veikslą, kad ištisus amžius gali stebinti žmones, o patį jų kūrėją 
pastato šalia pačių didžiųjų dramaturgų. 

